
„ÉLET"   IRODALMI    ÉS   NYOMDA  RÉSZVÉNYTÁRSASÁG 
Budapest,  l,  Fehárvári-út  15/c. 


Előszó. 


Ez  a  kis  könyv  nem  tart  igényt  arra,  hogy 
a  magyar  festőművészet  rendszeres  történetének 
tekintsék;  a  szerzőnek  csak  az  volt  a  célja,  hogy 
a  művészetünk  múltja  iránt  érdeklődő  közönséget 
összefoglalóan  téjékoztassa  arról,  hogy  a  festő- 
művészet terén  a  jelenkort  megelőzően,  a  múltban 
mit  produkált  a  magyar  géniusz? 

Ez  a  könyv  tehát  összefoglalása  azoknak  a  főbb 
adatoknak,  amelyeket  e  téren  a  magyar  művészet- 
történeti kutatás  megállapított.  Új  adatokat  a  szerző 
nem  hoz  felszínre,  de  a  szakkörök  előtt  már  ismert 
dolgokat  igyekezett  lelkiismeretesen  felhasználni  és 
belőlük  azokat,  melyek  nemcsak  a  tudósokat,  hanem 
a  nagyközönséget  is  érdekelhetik,  kiválogatva,  köny- 
nyen  áttekinthető  képet  akart  nyújtani  arról,  hogy 
mai  fejlett  művészeti  életünknek  mi  volt  a  törté- 
neti előzménye? 

A  magyar  művészettörténet  most  még  nagyon 
kezdetleges  állapotban  van.  Még  csak  az  indukció- 
nál tartunk :  az  adatok  gyűjtésénél ;  de  hogy  az 
adatokból  már  végleges,  megtámadhatatlan  tétele- 
ket vonjunk  le,  attól  még  messze  vagyunk.  Olyan 
nemzeti  művészettörténetre,  minőt  az  olaszok,  néme- 

S;abő  L.  :  Magyar  festőmOvészet,  * 


tek,  sőt  a  franciák  is  már  megírhatnak,  mi  egy- 
előre még  nem  is  gondolhatunk.  Hiszen  történetünk- 
ben egész  századok  vannak,  amelyeknek  művészi 
életéről  alig  tudunk  valamit.  Nem  azért,  mert  nem 
lehet  róla  tudni  semmit,  hanem  azért,  mert  annak 
a  sok,  részleteket  kutató  és  lelkiismeretesen  anali- 
záló tudósnak  a  munkáját,  aki  megadja  majd  a 
módot  az  ítéleteket  alkotó  szintézisre,  még  nem 
végezték  el.  A  magyar  festőművészet  történetét 
megírni  ma  még  éppen  úgy  lehetetlen,  mint  ahogyan 
másfél  évszázaddal  ezelőtt  Katona  József  írhatott 
ugyan  negyvenegy  kötetet  a  magyar  nemzet  múlt- 
járól, de  a  magyar  nemzet  történetét  még  nem 
írhatta  meg. 

Egy  ilyen  könyvet,  mint  ez  itt,  megírni  valóban 
nem  nagy  dolog ;  de  megírni  mégis  szükséges.  Egy 
nagyerejü,  hatalmas  folyamon,  amelyhez  művészi 
életünk  egész  fejlődését  bízvást  hasonlíthatjuk,  elég 
jó  szolgálatot  tehet  egy  külsejében  talán  ósdi, 
nagyon  egyszerű  komp  is  addig,  amíg  sok  idő 
múlva  végre  egy  pompás  lánchíd  elkészül.  Az  úgy- 
nevezett szakkörök  csodálkozni  fognak  azon  a  mai 
korban  hallatlan  takarékosságon,  melyet  a  szerző 
a  saját  egyéni  ítéleteiben  tanúsít.  Ez  ma,  amikor 
a  képzőművészet  dolgaiban  nemcsak  minden  újság- 
író, de  már-már  minden  újságolvasó  is  nemcsak 
született,  de  szuverén  kritikus,  talán  a  meglepetés 
erejével  fog  hatni ;  hiszen  ma  nem  az  ítéléshez, 
hanem    a    hallgatáshoz    kell    bizonyos    elszántság. 

Talán  kifogásolni  fogja  az  olvasó,  hogy  ez  a 
könyv  a  magyar   festőmüvészetnek  csak  a  multjá- 


val  foglalkozik,  a  jelenével  nem.  Azok  a  festők, 
akikről  itt  szó  van,  már  mind  meghaltak,  egynek, 
Madarász  Viktornak  a  kivételével,  aki  a  múltból 
még  itt  él  közöttünk,  de  akinek  művészi  pályája 
már  teljesen  le  van  zárva.  Nem  azért  hallgatunk 
a  jelenről,  mert  halottakról  ítélni  mégis  kényel- 
mesebb, mint  elevenekről,  hanem  azért,  mert  élők- 
ről történeti  ítéletet  mondani  egyáltalán  nem  is 
lehetséges.  Amily  fontos  a  festőre  nézve  a  térbeli 
perspektíva,  oly  fontos  a  történetíróra  nézve  az 
időbeli  perspektíva. 

Mert  a  művészi  sikernek  igen  sok  tényezője  van 
és  a  sok  között  csak  egyik  tényező  a  művészi 
érték.  A  jelenben  pedig  a  sikernek  vagy  balsiker- 
nek minden  tényezője  érvényesül  és  megzavarja  azt 
az  ítéletet,  amelynek  alapjául  semmi  mást  nem 
szabad  elfogadni,  mint  csak  a  művészi  értéket. 
Nagyon  hiu  és  feltétlenül  disszonanciákat  keltő 
dolog  volna  történeti  szempontból  tárgyalni  a 
jelent  s  az,  aki  ezt  megkísérelné,  lépten-nyomon  az 
igazságtalanság  nagy  veszedelmében  is  forogna. 

A  szerzőt,  akinek  semmi  személyi  érintkezése 
nincs  a  mai  művészvilággal,  valóban  nem  a  gyáva- 
ság tartotta  vissza  a  jelenkor  festőművészetének 
történeti  tárgyalásától,  hanem  a  történetíró  komoly 
hivatásáról  alkotott  véleménye,  mely  teljesen  azo- 
nos az  igazságnak  szeretetével. 


A  debrői  kriptában. 


A  Mátra  tövében  egy  kis  faluban,  mely  a  nagy- 
forgalmú országűtaktól  kissé  távol  esik,  Feldebrőn 
maradt  fenn  a  magyar  festőművészet  legrégibb 
emléke.  A  faluba  ma  elég  könnyen  el  lehet  jutni  : 
a  kaál-kápolnai  vasúti  állomástól  egyenest  északra 
haladva  a  megyei  úton,  egy  jó  óra  alatt  oda- 
érhetünk. 

A  falu  temploma  újabb  építmény,  melynek  mű- 
történeti  szempontból  semmi  jelentősége  sincsen. 
A  templom  alatt  azonban  egy  ősrégi  kriptát  talá- 
lunk, mely  úgy  a  régi  építészetnek,  mint  a  régi 
festészetnek  tanulmányozóját  a  legnagyobb  mérték- 
ben érdekli.  Valaha  régen,  csaknem  egy  évezred- 
del ezelőtt,  ha  nem  is  nagyméretű,  de  művészi 
szépségű  bazilika  állott  a  mai  templom  helyén. 
Az  ősi  templom  igen  kiváló  építmény  volt,  mert 
szentélye  alatt  úgynevezett  altemplom  terült  el, 
mint  a  külföld  számos  nagyhírű  templomaiban, 
s  hazánkban  a  pécsi  székesegyház  alatt,  s  a  tihanyi 
apátság  és  a  pannonhalmi  főapátság  temploma 
alatt.  Az  ilyen  altemplom  oly  módon  jött  létre, 
hogy  a  templom  keleti  részét,  tehát  az  oltárfülkét 
és   az    előtte   levő   szentélyt    emeletesre    építették 


oly  módon,  hogy  három-négy  méter  magas  föld- 
szinti helyiség  keletkezett  az  ennél  természetesen 
sokkal  magasabb  felső  oltárfülke  és  szentély  alatt. 
Ennek  az  alsó  templomnak  a  padlója  többnyire 
alacsonyabban  feküdt,  mint  a  templom  hajóinak 
padlója  s  így  az  altemplomba  lépcsőn  kellett  le- 
menni s  a  felső  templom  szentélyébe  szintén  lép- 
csőkön lehetett  feljutni  a  temlom  hajójából.  Az 
alsó-templomnak  néhol  az  volt  a  rendeltetése,  hogy 
a  hétköznapi  misét,  melyen  igen  kevesen  szoktak 
megjelenni,  ott  végezzék.  Sok  helyütt  a  templom 
patrónusának  vagy  valamely  kiváló,  nagyon  előkelő 
egyéniségnek  a  temetkező  helye  volt  az  altemplom. 

A  feldebrői  altemplom,  miután  oda  csak  a  felső 
templom  hajóján  át  lehetett  bejutni,  nem  arra  való 
volt,  hogy  ott  végezzék  a  hétköznapi  miséket, 
hanem  alkalmasint  más  volt  a  rendeltetése,  de 
hogy  mi,  —  azt  ma  már  nem  tudjuk  biztosan  • 
valószínűleg  sírbolt  volt.  Ma  már  azt  se  lehet  ki- 
deríteni, hogy  ki  és  mikor  építette  ezt  a  nagy- 
érdekű templomot?  Ősrégi  egyházaink  közül  a 
többi  hasonló  beosztású  templomok  a  Szent  Bene- 
dek-rend apátságaihoz  tartoztak,  de  az  apátságok 
ismeretes  hosszú  listájában  Debrő  nem  szerepel. 
Semmi  nyoma,  hogy  itt  valaha  bencések  laktak 
volna,  az  pedig,  hogy  az  építkezés  idején  hazánk- 
ban még  nem  volt  más  szerzet,  mint  a  bencéseké, 
kétségtelen.  Igen  valószínű,  hogy  a  debrői  bazilika 
világi  papok  temploma  volt,  melyet  valamely  gazdag 
család  bőkezűsége  emelt  Isten  dicsőségére. 

Debrőről  nagy  eseményeket  nem    jegyzett    fel  a 

történelem  ;  az  idők  járása  azonban  nyomot 
hagyott  itt  is.  Amint  az  évezredek  folyamán  a  föld 
alá  került  Trója  és  Bábel :  ez  a  sors  érte  a  debröi 
bazilikát  is.  Az  esővíz  egyre  több  iszapot  hor- 
dott s  a  szellő  egyre  több  port  rakott  le  köréje, 
s  az  egykor  nagyszerű  bazilika  altemploma  már  a 
múlt  század  közepén  is  egészen  a  föld  színe  alá 
került.  A  templom  felső  részének  romjait  eltakarí- 
tották s  a  régi  templom  helyébe  új  egyházat  épí- 
tettek anélkül,  hogy  az  altemplomot,  mely  már 
úgyis  a  föld  alá  került,  megbolygatták  volna.  Az 
altemplom  az  új  építmény  alatt  terül  el,  de  az  új 
falak  nem  a  régi  alapfalak  fölött  emelkednek.  Az 
összeköttetés  a  régi  és  az  új  építés  között  azért 
megvan :  az  altemplomba,  amelyet  ma  kriptának 
tartanak,  a  felső  építmény  hajójából  lehet  lejutni 
egy  keskeny  lépcsőn. 

A  lejutásnak  ma  már  nincsen  semmi  akadálya, 
de  egy  félszázaddal  ezelőtt  ez  még  merész  vállal- 
kozás volt.  Akkoriban  ugyanis  temetkezési  célokra 
használták  a  debrőiek  az  altemplomot :  egy-egy 
tekintélyesebb  halottnak  a  holttestét  levitték  s  a 
fakoporsót  elhelyezték,  elföldelés  nélkül.  A  holt- 
testek ott  porladtak,  mindent  átható,  igazi  kripta- 
szagot terjesztve.  Az  ily  temetkezés  Galícia  számos 
szerzetesi  templomában  évszázadokon  át  szinte 
általános  szokás  volt,  de  Felső-Magyarország  egy- 
két községét  kivéve,  amelynek  templom-kriptáiban 
a  száraz  levegő  a  szó  szoros  értelmében  múmiává 
aszalta  az  ott  elhelyezett  holttestet,  nálunk  a  deb- 
rőihez  hasonló  temetkezés  ismeretlen  volt.  Amikor 


a  közigazgatás  az  egészségügyi  dolgokkal  is  be- 
hatóbban kezdett  foglalkozni,  (a  múlt  század  het- 
venes éveinek  végén),  a  debrői  „kriptából**  is  ki- 
takarították a  korhadó  koporsókat  és  tisztességgel 
elföldelték. 

Ma  már  tiszta  a  kripta,  de  ugyanoly  sötét,  do- 
hos helyiség  ma  is,  mint  azelőtt  volt.  Valaha  nem 
kevesebb,  mint  kilenc  ablaka  volt,  ma  már  egy 
vékonyka  sugár  se  hatol  bele  a  nap  fényéből. 
Gyertyavilág  mellett  tekinthetjük  csak  meg  az  elég 
tágas  helyiséget,  mely  az  ősi  építmény  föhajójá- 
nak  egy  része  s  egész  kereszthajója  és  oltárfülkéje 
alatt  terült  el.  A  falakon  kívül  négy  pillér  és  egy 
oszlop  tartja  az  egész  helyiség  boltozatát.  Az 
utolsó  félszázad  alatt  itt  járt  tudósoknak,  Henszl- 
mann  Imrének,  Gerecze  Péternek,  Éber  Lászlónak 
és  Gróh  Istvánnak  sürgetésére  kitisztították  a  fa- 
lakat és  az  egész  boltozatot,  amelyek  mind  ki  vol- 
tak valaha  festve.  A  falakon  átszivárgó  nedvesség 
legnagyobbrészt  tönkretette  már  ezeket  az  ősi  fest- 
ményeket, de  ami  megmaradt  belőlük,  arról  tesz 
tanúságot,  hogy  itt  a  magyar  festőművészet  leg- 
régibb emlékeivel  állunk  szemben. 

A  boltozat  alján  levő  kép  Kain  és  Ábel  áldo- 
zatát ábrázolta.  Kain  egy  marék  buzakalászt,  Ábel 
pedig  bárányt  mutat  be  áldozat  gyanánt.  Mind- 
kettejüknek az  áldozati  tárgyat  tartó  karja  kendő- 
vel van  letakarva,  úgy,  amint  ez  a  középkor  ele- 
jén szokásos  volt.  A  képen,  sajnos,  a  két  emberi 
alak  nagyon  meg  van  rongálva ;  Ábel  fejének  csak 
az  alsó  része  maradt  meg,  Kain  feje  azonban  egé- 

szén  megvan.  Még-  most,  annyi  század  után  is  fel- 
tűnik a  képnek  élénk  színezése  s  úgy  a  festői 
felfogásnak,  mint  a  rajzbeli  technikának  a  nyu- 
gati festészettől  eltérő  volta.  A  ruházatnak  és  a 
karokat  borító  kendőnek  redőzete  nagyon  gondos, 
korántsem  oly  sablonos,  mint  aminő  rajzot  az  egy- 
korú nyugati  (román)  stílben  megszoktunk.  Fel- 
tűnik Kain  szemeinek  nagysága  és  orrának  merész 
ívelése,  valamint  az  is,  hogy  a  nyugati  festők  ha- 
gyományaitól eltérően  a  debrői  festmény  szerzője 
nem  tartotta  szükségesnek,  hogy  a  gonoszlelkü 
Kain  arcát  is  rútnak,  ellenszenvesnek  tüntesse  fel. 
Talán  csak  abban  tett  némi  engedményt  a  köz- 
felfogásnak, hogy  Kain  haját  kissé  vörhenyesnek 
festette.  („Vörös  kutya,  vörös  ló,  vörös  ember  — 
egy  se  jó.")  Az  ajk  életteljes  formája  és  az  ener- 
gikus áll  szintén  sokkal  több  rokonságot  mutat  a 
bizánci  festőkkel,  mint  a  nyugatiakkal. 

Kain  és  Ábel  áldozatán  kívül  egyéb  festmények 
is  voltak  a  debrői  kriptában  ;  a  boltozatnak  a  szen- 
tély felé  eső  része  mezejében  még  fel  lehet  is- 
merni Jézus  Krisztus  alakját  s  a  négy  evangélista 
ismeretes  jelképeit  s  egyes  medaillon-alakú  fes- 
tett díszítményekben  különböző  szentek  mellképei- 
nek a  körvonalait.  A  maradványok  nemcsak  arra 
vallanak,  hogy  az  egész  mennyezet  egységes  mű- 
vészi terv  szerint,  harmonikusan  volt  kifestve, 
hanem  azt  is  bizonyítják,  hogy  az  egyes  részeket 
egymástól  elválasztó  szalagoknak  s  a  képek  mellett 
az  egyes  térközöket  kitöltő  növénydísznek  rajza  fi- 
nom ízlésű  művész  gyakorlott  kezének  a  munkája  volt. 


A  debrői  kripta  építési  idejét  bizvást  a  XI.  szá- 
zadra tehetjük,  sőt  voltak,  akik  az  építménynek 
még  régibb  származása  mellett  kardoskodtak.  Igen 
valószínű,  hogy  mindjárt  az  építés  befejezte  után 
készítette  a  falképeket  a  bizánci  stílben  dolgozó 
ismeretlen  festő,  akitől  ezek  az  érdekes  emlékek 
mindmáig  reánk  maradtak. 

De  hogyan  kerülhetett  bizánci  származású,  vagy 
legalább  bizánci  képzettségű  festő  ide  a  Mátra 
aljába,  egy  ily  kicsiny  faluba  ? 

Erre  a  kérdésre  ma  még  éppenúgy  nem  tu- 
dunk megfelelni,  mint  ahogy  Bizánccal  való  érint- 
kezéseinknek számos  nagy  kérdése  még  tisztázat- 
lan a  történelemben.  1057  táján  feljegyezte  Skili- 
zes  bizánci  történetíró,  hogy  950  táján  két  magyar 
főúr,  Bolosudes  (Bulcsú  ?)  és  Gylas  (Gyula  ?) 
Bizáncban  megkeresztelkedett,  Bíborbanszületett 
Konstantin  császártól  gazdag  ajándékokat  kapott 
és  hogy  velük  jött  Magyarországba  Hierotheosz 
szerzetes,  akit  Theofilaktosz  néven  Magyarország 
püspökévé  szenteltek  föl ;  ez  a  Theofilaktosz  az- 
után sok  magyart  megtérített.  Hogy  mennyi  hitelt 
érdemel  Skilizesnek  ez  a  följegyzése,  még  nincs 
végleg  eldöntve,  bár  a  tudósok  már  közel  kétszáz 
esztendő  óta  sok  értekezést  írtak  róla.  Majdnem 
egyhangúlag  visszautasítják  a  tudósok  azt  az  állí- 
tást, hogy  a  kereszténység  nemcsak  nyugat,  de  kelet 
felől  is  terjedt  Magyarországon.  Bizonyos  azon- 
ban, hogy  Szent  István  idejében  Csanádon  voltak 
görög  szerzetesek,  akiket  bizony  nem  a  nyugati 
hittérítők  telepítettek    be.    A    veszprémvölgyi  apá- 

cáknak  Szent  Istvántól  való  görögnyelvü  adomány- 
levele, mely  ismeretes,  kevésbbé  bizonyítja  az  apá- 
cáknak görög  nemzetiségét  (és  így  bizánci  szárma- 
zását), mint  a  hatalmas  pártfogójuknak,  Gizella 
királynénak  bőkezűségéből  eredő  hímzéseknek  tiszta 
bizánci  stílusa.  Görög  papok,  görög  szerzetesek 
és  apácák  Szent  István  idejében,  sőt  valamivel  ko- 
rábban is  járhattak  Magyarországon ;  eljuthattak 
a  királyné  birtokára,  Veszprémbe,  —  eljuthattak 
elvégre  a  Mátra  aljára  is.  Es  mivel  abban  az  idő- 
ben építészettel  és  festészettel  (általában  a  művé- 
szetekkel) mások,  mint  a  szerzetesek  nem  igen 
foglalkoztak:  lehetséges,  hogy  a  debröi  kripta 
mennyezetén  levő,  már  csaknem  ezredéves  festmé- 
nyek is  valami  görög  pap  vagy  szerzetes  munkái- 
nak a  maradványai.j 

Mindez  persze  csak  feltevés,  de  az  összes  lehet- 
séges feltevések  között  még  a  legvalószínűbb.  Ős- 
régi kultúránknak  nagy  területeit,  sajnos,  sűrűbb 
homály  borítja,  mint  aminő  a  debrői  kriptában 
uralkodik ;  s  amily  bizonytalan,  félénk,  levegő  után 
kapkodó  ott  lenn  a  kriptában  a  gyertya  imbolygó 
lángja,  éppen  olyan  bizonytalanok  és  félénkek  e 
régi  festmények  eredetére  vonatkozó  feltevéseink 
is.  De  amint  elég  egy  szerény  gyertyaláng  fel- 
lobbanása, hogy  ezek  az  ősrégi  festmények  sze- 
meink elé  táruljanak :  minden  találgatás  és  minden 
föltevés,  melynek  bár  csak  szemernyi  alapja  is 
van  :  ősi  művelődésünknek  igen  érdekes  területeire 
enged  bepillantást. 


Aquila  János. 


Vasvármegye  déli  határán  néhány  vend  falu  a 
régmúlt  kornak  sok  érdekes  szokása  és  hagyománya 
mellett  az  ősi  idők  néhány  művészi  emlékét  is  meg- 
őrizte számunkra.  A  Muraszombat  melletti  Márton- 
falva XIV.  századból  való  templomában  számos 
középkori  falfestmény  között  egy  XIV.  századbeli 
magyar  építő-  és  festőművésznek  az  arcképét  is 
láthatjuk.  A  falképek  egyikén,  a  hagyományos 
művész-címer  fölött  egy  térdelő  alak  van  meg- 
festve, előtte  hosszú  papírszalaggal,  melyen  ez  a 
felírás  olvasható : 

Omnes  sti  orate  pme  Johanne  Aquila  pictore 

(Magyarul :  „Minden  szentek,  imádkozzatok  éret- 
tem, Aquila  János  festőért.") 

A  művész,  aki  saját  arcképét  itt  megörökítette, 
határozottan  magyar  ruhát  visel.  Magyar  a  süvegje, 
görbe  kardot  visel  magyar  módra,  a  jobb  vállára 
akasztott  szíjjon,  szűk  magyar  nadrág  van  lábszárain 
és  magyar  szabású  a  cipője  is.  Szőkefűrtű  fejét 
szép  szőke  bajusz  és  sűrű,  szőke  szakáll  díszíti. 
A  festő,  bár  nem  magyar  a  neve,  azzal,  hogy 
tetőtől-talpig  magyar  ruhába,  magyar  módra  öltő- 

zött,  mindenesetre  magyarnak  akarta  vallani  magát. 
Az  „Aquila"  magyarul  „Sas"-t  jelent.  Mivel  abban 
az  időben,  amikor  ez  a  művész  élt,  minden  tudós 
ember  és  valószínűleg  minden  művész  is,  igyekezett 
latin  nevet  venni  fel,  nem  lehetetlenség,  hogy  az 
Aquila  csak  aféle  tudós  vagy  tudálékos  neve  volt 
a  mi  festőnknek,  az  igazi  neve  pedig  „Sas",  vagy 
talán  „Adler"  lehetett. 

Mert  Aquila  János,  noha  minden  ismert  munkája 
magyar  földön  van,  nem  Magyarországon,  hanem 
a  szomszéd  Stiriában  született.  Egészen  közel  a 
határhoz,  Radkersburg  községben,  mely  a  régi 
időkben  hébekorba  Magyarországhoz  is  tartozott; 
ezért  a  községnek  magyar  neve  is  van :  Regede. 

Hogy  Aquila  János  regedéi  származású  volt,  azt 
biztosan  tudjuk.  A  mártonfalvi  templomban,  ahol 
a  művész  önmagát  is  lefestette,  egy  másik,  latin 
nyelvű  felirat  így  szól    (magyar  fordításban) : 

„Ez  az  egyház  Erazmus  plébános  idejében,  a 
Radkersburgból  származó  Aquila  János  keze  által 
épült." 

Ennél  többet  azután  semmit  sem  tudunk  Aquila 
János  személyéről,  —  csak  műveiről. 

A  múlt  század  közepén  a  tudós  Rómer  Flóris 
kutatta  Aquila  életének  körülményeit,  de  Stájer- 
országban semminő  reá  vonatkozó  biztos  adatot 
nem  lehetett  találni.  Janisch  szerint  Radkersburg- 
ban  dolgozott  1405-ben,  de  ez  nem  bizonyított 
dolog;  semmi  biztos  nyoma  annak,  hogy  Aquila 
Stájerországban  is  dolgozott  volna.  Nem  alaptalan 
tehát    Rómernak    az    a    sejtelme,    hogy  Aquila  ha 

Regiedén  született  is,  talán  magyar  családból  szár- 
mazott, vagy  ha  német  volt :  talán  egyéni  élet- 
viszonyai miatt  kénytelen  volt  Magyarországon 
dolgozni.  Hogy  mikor  született,  azt  sem  lehetett 
kideríteni ;  az  azonban  bizonyos,  hogy  Magyar- 
országon legalább  másfél  évtizedig  dolgozott. 
Abban,  hogy  nemcsak  festegetett,  hanem  építő- 
mester is  volt :  nincs  semmi  különös  ;  abban  a  kor- 
ban az  olasz  festők  és  szobrászok  közül  is  sokan 
foglalkoztak  építészettel  is. 

Mártonfalva,  melynek  még  nem  rég  Martyánc 
volt  a  neve,  valaha,  a  középkorban  nem  volt  olyan 
szegényes  kis  falu,  mint  most,  hanem  a  mezővárosok 
sorába  tartozott;  jómódú  népe,  úgy  látszik,  sokat 
áldozott  templomának  feldíszítésére,  mert  az  1392- 
ben  befejezett  szentegyház  egész  szentélyét  művé- 
szileg kifestette. 

A  szentély  északi  falán  hét  apostol  van  meg- 
festve, továbbá  régi  zsidó  királyok  és  próféták, 
meg  Erazmus  plébános,  akinek  idejében  felépült 
a  templom ;  a  sekrestye-ajtótól  jobbra  a  templom 
védőszentjét.  Szent  Mártont  látjuk;  a  derék  vitéz 
éppen  lemetszi  a  köpenye  felét,  hogy  egy  mankón 
bicegő  koldusnak  adja.  Szemközt,  a  szentély  déU 
oldalán  két  képen  Szent  Márton  már  mint  püspök 
szerepel,  —  az  egyiken  halottakat  támaszt  fel,  a 
másikon  pedig  halálos  ágyon  fekszik  és  búcsúzik 
papjaitól.  E  két  kép  fölött  öt  apostolnak  a  képét 
látjuk,  fenn  a  magasban,  a  diadalív  fölött  a  fal- 
nak a  szentély  felé  eső  falán  Remete  Szent  Pál 
ájtatoskodik,  Szent   György    pedig    viaskodik    egy 


14 


bősz  oroszlánnal.  Az  oltárfülke  falát  jobbára  női 
szentek  arcképei  díszítik ;  az  oltárfülke  délkeleti 
falán  maradt  fenn  a  festő  önarcképe,  melyről  fön- 
tebb már  megemlékeztünk.  Természetesen  ki  volt 
festve  a  boltozat  is ;  nem  hagyott  csupaszon  a 
festő  egy  tenyérni  helyet  sem,  —  a  boltozat  záró- 
kövére oda  festette  az  „Isten  bárányát"  s  igen  jó 
ízlésre  valló  eredeti  virágdísszel  borította  be  még 
az  ablakok  bélletét  is.  Igen  valószínű,  hogy  ki 
voltak  festve  a  templom  többi  részének  falai  is, 
de  ezek  a  képek  már  régen  elpusztultak. 

A  Mártonfalvához  közel  fekvő  lótlak  község 
kis  kerek  temploma  nemcsak  régiségénél  fogva 
tartozik  a  ritkaságok  közé,  hanem  azért  is,  mert  a 
belseje  egészen  kerek  és  kupolával  van  beborítva. 
Ezen  a  félgömb-alakú  menyezeten  Jézus  Krisztus 
kínszenvedése  van  megfestve,  kilenc  jelenetben, 
míg  a  kupola  közepén  az  Atya  Isten  és  a  keresztre- 
feszített Megváltó  képét  látjuk.  Semmi  bizonysá- 
gunk nincsen  arra  nézve,  hogy  ezeket  a  képeket 
is  Aquila  János  festette;  de  mivel  ezek  a  képek 
körül-belül  ugyanakkor  készülhettek,  amikor  a 
mártonfalvi  festmények,  —  úgy  a  tótlaki  képeket, 
mint  a  szintén  közeli  bántornyaí  falképeket,  melyek 
Szent  László  legendáját  ábrázolják  1383-ból,  nem 
csekély  valószínűséggel  tulajdoníthatjuk  Aquila 
Jánosnak. 

A  Vasvármegye  délkeleti  csücskében  levő  Ke- 
lemér  község  ősi  templomának  falképeiről,  melyek 
1377 — 78-ban  készültek,  már  megállapítható,  hogy 
ezek   Aquila   János    munkái.  Mivel  ez  a  község  is 

egészen  közel  fekszik  a  már  említett  három  falu- 
hoz és  mindezekben  a  községekben  a  templomok 
falfestményei  ugyanabban  az  időben,  körül-belül 
15  évnek  a  leforgása  alatt  készültek :  meglehetős 
valószínűséggel  tulajdoníthatjuk  ezeket  az  összes 
képeket  egy  festőnek,  vagy  legalább  is  egyazon 
festő  tanítványainak.  A  veleméri  képeknél  már 
csak  azért  is  kétségtelen  Aquila  János  szerzősége, 
mert  itt  is  megfestette  a  mester  a  saját  arcképét, 
melyet  könnyen  fel  lehet  ismerni,  —  sőt  itt  még 
a  kedvenc  kutyáját  is  megörökítette. 

A  veleméri  templom :  egész  képtár.  Maga  az 
építmény,  mely  az  úgynevezett  gót  stílusban  készült 
a  XIV.  század  végén,  se  méreteire,  se  szerkezetére 
nézve  nem  kiváló  munka ;  az  idő  nagyon  meg- 
viselte, hajójának  a  teteje  már  több,  mint  száz 
esztendővel  ezelőtt  beszakadt  s  ott,  ahol  hajdanta 
az  ájtatos  hívek  padsorai  voltak  elhelyezve,  már 
a  múlt  század  közepén  nagy  fák  nőttek  a  templom 
falai  között.  A  csupasz  falakon  azonban  meg- 
maradtak a  régi  festmények  s  elég  ép  állapotban 
maradt  a  szentély  is.  Minden  tenyérnyi  hely  ki 
volt  itt  festve  s  a  művészet  e  régi  maradványai 
nemcsak  arról  tájékoztatnak  bennünket,  hogy  milyen 
tárgyak  foglalkoztatták  nálunk  a  XIV.  század  végén 
a  festőket,  hanem  megítélhetjük  belőlük  a  festő 
invencióját  és  művészi  készségét  is.  A  sok  kép 
közül  csak  néhányat  említünk. 

Ott  van  például  a  szentély  déli  falán  a  Lélek- 
mérés  (Psychostasia)  jelenete,  melyet  a  középkor- 
ban annyiszor  megfestettek  a  művészek.  —  Szent 

Mihály  arkangyal,  aki  igen  díszes,  violaszín  ruhába 
van  öltözve  s  akinek  hatalmas  szárnyai  kívül  zöl- 
dek, belül  vörösek,  óriási  mérleget  tart  a  kezében. 
A  mérleg  egyik  serpenyőjében  van  egy  elhalt 
embernek  a  teste,  másik  serpenyőjében  pedig  a 
lelke,  melyet  egy  alaktalan,  határozatlan  tömeg 
ábrázol.  A  mérlegnek  azt  a  serpenyőjét,  melyben 
a  test  van,  az  ördögök  nagyon  igyekeznek  le- 
nyomni ;  az  egyik  ördög  neve  a  felirat  szerint 
„Belcebu",azaz  Belzebub,  a  másiké  pedig  „Sathanas", 
azaz  Sátán.  A  léleknek  a  serpenyőjét  azonban 
mégis  lejebb  nyomja  egy  szép  templom,  melyet  egy 
zöldruhás  angyal  illeszt  a  mérleg  rúdjára  és  így 
Mihály  arkangyal,  aki  hosszú,  egyenes  kardot  tart 
a  feje  fölött,  a  mérlegelés  alapján  bizonyára  az 
elhunytnak  javára  ítél. 

A  diadalívnek  a  templom  hajója  felé  eső  falán, 
fenn  a  tompa  csűcsív  felett  ovális  alakú  kék  mező- 
ben a  Megváltó  alakját  festette  meg  a  művész  ;  a  kép 
festett  keretét  négy  angyal  tartja  s  a  Megváltó 
kezéből  feliratos  szalag  lebeg  jobbra  és  balra ;  a 
jobb  kézben  tartott  szalag  felírása : 

in  regnum  patris 
(„az  Atya  országába") 

a  balkézben  tartott  szalagé  pedig: 

in  ignem  eternum 
(„az  örök  tűzbe"). 

S  a  szalag  mögött  meg  van  festve  e  két  mondat 
illusztrációja  is :  a  jó  lelkek  bemennek  a  mennyek- 

nek  országába,  a  gonoszak  pedig  az  örök  kárho-  "  ^^ 
zatra.  Az  üdvözülés  jelenetének  megfestésében  nem 
valami  nagy  fantáziáról  tesz  tanúságot,  azok  között, 
akik  bejutnak  az  örök  boldogságba,  püspököket 
és  apáturakat  látunk,  meg  koronás  főket:  királyo- 
kat és  királynékat.  Mindezeket  életrekelti  sírjaikból 
a  feltámadás  angyala  és  bevezeti  őket  egy  templom- 
hoz hasonló,  tornyos  építménybe,  mely  bizonyára 
a  mennyországot  ábrázolja.  Sokkal  élénkebbek  az 
elkárhozottak  sorsát  bemutató  jelenetek;  itt  látjuk 
a  Bujaságot :  egy  meztelen  női  alakot,  amint  négy- 
kézláb fut,  egy  meztelen  kis  gyermek  (Ámor  ?) 
ül  rajta  és  egy  vörös  ördög  kergeti,  —  egy  másik 
ördög  pedig  ölelő  karjait  tárja  feléje.  Az  elkár- 
hozottak sorát,  melyben  szintén  látunk  királyokat 
és  papokat,  egy  ökörszarvú  ördög  vezeti  a  pokolba; 
mögötte  a  király  a  haját  tépi,  bizonyára  késő  két- 
ségbeesésében, egy  zsugori  ember  pedig  görcsösen 
szorongatja  a  kötényét,  melyben  kincseit  viszi.  Az 
emberi  alakú  és  madárlábú  ördögök  mellett  ott 
látjuk  a  ravaszság  jelképét,  a  vörös  rókát  s  a  tor- 
kosságét: a  malacot  is. 

A  templom  hajójának  északi  falán,  az  apostolok 
arcképei  alatt,  melyek  már  teljesen  elpusztultak, 
a  három  napkeleti  király  hódolata  volt  megfestve, 
eléggé  eredeti  felfogással.  A  hosszúkás  alakú  képen 
a  főalak  a  trónon  ülő  Mária,  ölében  a  gyermek 
Jézussal.  Az  isteni  kisded  elé  járul  a  három  nap- 
keleti király,  akit  a  képen  hatágúnak  rajzolt  csillag 
vezérelt  ide.  Mind  a  három  király  igen  szép  paripán 
jött,  rangjához  illő  kísérettel.  Az  első  király,  a  leg- 

Szabő  L. :  Magyar  festőművészet.  2 

öregebb,  már  leszállott  lováról,  a  nyeregkápán  űlo 
majomnak  adva  át  a  kantárszárat ;  egyik  kezében 
koronát  tart,  a  másik  kezével  pedig  fedeles  kelyhet 
nyújt  át  Jézusnak,  aki  előtt  leborul.  Az  öreg  király 
feje  fölé  oda  van  festve  a  neve  is :  CASPAR. 
Szerecsen  szolgája  éppen  iszik  a  képen.  A  máso- 
dik király  férfi-korban  van,  a  harmadik  pedig 
niég  egészen  ifjú.  A  lovak  lábai  alatt  szarvasok 
futnak,  amelyeket  vadászebek  űznek.  Az  összes 
alakok  öltözete  magyaros,  úgyszintén  magyar  jellege 
van  a  sallangos  lószerszámnak  is. 

E  szép  jelenettől  jobbra  egy  szépnövésű  férfi  áll, 
vállán  hermelin  palásttal,  bal  kezében  karddal, 
jobbjában  alabárddal ;  dícsfényes  fejére  egy  vörös 
köpenyes,  zöld  szárnyú  angyal  koronát  tesz.  E 
királyi  lovagban  nem  nehéz  felismerni  Szent  Lászlót. 
A  királytól  keletre  egy  püspök  áll,  teljes  ornátus- 
ban:  Szent  Miklós;  még  tovább  egy  nagy  torony, 
melynek  legfelső  emeleti  ablakában  három  női 
alaknak  a  fejét  és  vállát  látjuk ;  ezeknek  a  lejebb 
következő  emelet  ablakán  Szent  Miklós  püspök 
kenyeret  nyújt  be.  Még  lejebb,  a  következő  emelet 
ablakából  egy  magyar  süveges,  szőke  szakállú  férfi 
nyújtja  ki  két  kezét,  hogy  belekapaszkodjék  a  szent 
püspök  köpenyébe.  Ez  az  alak  nem  más,  mint 
maga  a  festő,  Aquila  János,  aki  a  torony  föld- 
szinti ablakába  odafestette  a  maga  kedvenc  kutyá- 
ját is. 

Rómer  Flóris  óta  már  több  mütörténetíró  szóvá 
tette  azt  a  kérdést,  hogy  Apuilát  vájjon  nem  te- 
kinthetjük-e   a    legrégibb  magyar   festőiskola  fejé- 

nek?  Rómer  bizonyos  rokonságot  látott  az  általa 
ismert  összes  dunántúli  képeken :  a  kompozíció 
egyszerűsége,  a  rajz  szigorúsága,  az  arcok  kifeje- 
zésteljessége s  a  zöld  és  kék  szín  szinte  túlnyomó 
használata  alapján  egy  iskola  müveinek  tartotta  a 
dunántúli  falfestményeket.  Divald  Kornél  még 
tovább  megy :  e  korból  az  összes  magyarországi 
falfestményeket  egy  iskola  műveiként  csoportosítja, 
—  de  egészen  függetlenül  Aquilától ;  Divald  vala- 
melyik elpusztult  középkori  városunkban  sejti  annak 
a  művészi  iskolának  székhelyét,  melynek  hatása 
az  egész  országra  kiterjedt ;  eszerint  Aquila  ha 
nem  feje,  de  mindenesetre  követője  lett  volna  a 
legrégibb  magyar  festőiskolának. 

Valami  világraszóló  nagy  talentum  persze  nem 
volt  Aquila  János  ;  az  egyetemes  művészettörténet- 
ben aligha  fogják  korának  más  nagy  művészei 
között  emlegetni  a  nevét,  bár  az  ő  korában  más 
országok  festői  sem  voltak  sokkal  járatosabbak  a 
művészetben,  mint  ő.  A  mi  magyarországi  mű- 
emlékeink között  azonban  nagyon  is  számottevők 
Aquila  alkotásai  és  így  e  derék  művész  minden- 
esetre méltó  reá,  hogy  tudomást  szerezzenek  róla 
mindenek,  akik  kultúránk  múltja  iránt  j^szeretettel 
érdeklődnek. 


2' 


Szent  László  és  a  kún  leányrabló. 


Középkori  festőink  fantáziáját  a  magyar  törté- 
nelemből leginkább  Szent  László  alakja  foglalkoz- 
tatta. A  Szent  László  életének  epizódjait  megörö- 
kítő falfestmények  már  a  XIII.  századtól  fogva 
(vagy  talán  már  előbb  is)  igen  gyakoriak  voltak 
még  a  legkisebb  falusi  templomokban  is,  a  Székely- 
földtől egész  az  ország  nyugati  határszéléig. 

Érdekes,  hogy  Szent  László  legendájából  min- 
denütt ugyanazt  a  részt  festették  meg :  a  kún 
leányrablóval  való  viaskodást,  amelynek  pedig 
semmi  vallásos  vonatkozása  nincsen.  Nyilvánvaló, 
hogy  a  király  lovagiasságában  láttak  a  régi  magya- 
rok oly  szent  dolgot,  hogy  megfestésével  még 
templomaiknak  a  falait  is  díszítették.  Szembeötlő 
az  is,  hogy  e  képek  annyira  hasonlítanak  egymás- 
hoz, mintha  a  festők  mind  közös  minta  után  dol- 
goztak volna. 

Valamennyi  Szent  László-kép  között  legteljesebb 
és  legnagyobb  művészi  becsű  a  bántornyai. 

A  zalamegyei  Bántornya  vend  falucska,  melynek 
még  csak  pár  évvel  ezelőtt  is  Turnisa  volt  a  neve. 
Templomának  festményei  körülbelül  egyidősek  a 
mártonfalvi,  veleméri  és  tótlaki  falfestményekkel.  Mi- 

vei  mindezek  a  falvak  közel  is  vannak  egymáshoz  és 
festményeiknek  nemcsak  a  stílusa,  de  még  a  színezése 
is  feltűnően  egyezik :  nagy  valószínűséggel  feltehet- 
jük, hogy  a  bántornyai  Szent  László-legenda  is 
Aquila  Jánosnak  vagy  legalább  is  Aquila  mes- 
ter valamelyik  nagyon  tehetséges  tanítványának 
munkája. 

A  bántornyai  templom  állítólag  1303-ban  épült ; 
valószínű,  hogy  a  XIV.  század  utolsó  negyedében 
restaurálták.  Valaha  a  templom  feltűnően  nagy 
szentélyének  falai  egészen  ki  voltak  festve,  ezeket 
a  képeket  azonban  már  régen  bemeszelték,  kivéve 
a  szentély  falainak  azt  a  részét,  amely  már  fel- 
nyúlik a  padlásra.  Ugyanis  a  régi  templomot, 
melynek  eredetileg  famennyezete  volt,  később 
beboltozták  és  a  boltozatot  jóval  alacsonyabbra 
készítették,  mint  amily  magas  a  régi  famennyezet  volt. 
így  a  falfestményeknek  az  a  része,  mely  az  új  bol- 
tozat és  a  régi  mennyezet  közé  esett,  az  új  bolto- 
zat fölött  keletkezett  padlásra  került.  Századokon 
át  senki  se  tudott  —  a  templom-padláson  bőr- 
egérre vadászó  bántornyai  gyerekeken  kívül  —  ez 
érdekes  falfestményekről  egész  a  múlt  század  hat- 
vanas éveiig,  amikor  Rómer  Flóris  felfedezte  őket. 

A  padlás  falán  végighúzódó  képsor  magassága 
mintegy  másfél  méter.  A  képek  fölött  jókora, 
mintegy  10  centiméter  magasságú  minuscula-betűk- 
kel  az  ábrázolás  tárgya  meg  is  volt  magyarázva, 
az  írás    nagyrésze  azonban  már  elmosódott. 

A  képsorozat  legalsó  darabja  csonka;  a  meg- 
maradt részen  egy  várat    látunk  templomokkal ;  a 

várban  a  kapu  felé  lovasok  vágtatnak,  akik  mind 
hegyes  süveget  viselnek.  A  várfalon  kívül  vágtat 
egy  kun  vitéz,  akinek  vezéri  rangját  a  kezében 
tartott  zászló,  kűn  mivoltát  pedig  törökös  sapkája 
fejezi  ki.  A  kun  vitéz  mögött  a  lovon  az  elrabolt 
magyar  leány  ül.  A  leány  jobb  karját  hátrafelé 
nyújtja,  mintegy    segítségért  intve  a  várbelieknek. 

A  második  jelenet:  erdő,  igen  kezdetlegesen  raj- 
zolt fákkal.  A  szín  előterében  alszik  a  kun  vitéz, 
fejét  az  elrabolt  magyar  leány  ölébe  hajtva;  mel- 
lette áll  felnyergelt  lova. 

A  harmadik  képen  már  harcolnak  egymással  a 
magyarok  és  kunok.  A  kún  vitéz  utóiérte  társait; 
lova  hátán  a  nyereg  mögött  ott  szorong  az  elrabolt 
magyar  leány.  Az  üldöző  magyarok  utóiérik  a 
kunokat.  A  két  sereg  nyílzáport  zúdít  egymásra. 
Szent  László  pajzsát  maga  elé  tartva  kopjával  ront 
neki  a  kunnak. 

A  negyedik  képnek  már  csak  egy  kis  töredéke 
van  meg :  a  háttérben  egy  várnak  a  falrészlete 
látható,  lépcsővel ;  az  előtérben  a  kún  vitéz  fejjel 
lebukik  lováról,  amely  mellett  ott  áll  a  magyar 
leány,  olyan  helyzetben,  mintha  valamit  húzna 
lefelé.  (Thuróczi  krónikája  szerint  Szent  László 
nem  bírta  egészen  utóiérni  a  kunt ;  rákiáltott  tehát 
a  leányra:  „Szép  leány,  fogd  meg  a  kunt  övénél 
és  vesd  le  magadat  a  földre!"  Amit  a  leány  meg 
is  tett,  —  írja  Thuróczi.) 

A  ötödik  képen  két  jelenet  van,  melyet  egy  fa 
választ  el  egymástól.  Az  egyik  jelenetben  Szent 
László  és  a  kún  vitéz  birkózik  egymással ;  a  magyar 

leány,  aki  itt  igen  tökéletlenül  van  megrajzolva, 
mert  alakja  a  kunnak  csak  térdéig  ér,  Szent  László 
csatabárdjával  elvágja  a  kunnak  térdinait.  Ugyané 
képen  a  másik  jelenetben  Szent  László  megragadja 
a  kún  süvegét  és  üstökét,  a  fejét  lenyomja,  a 
leány  pedig  már  emeli  a  csatabárdot,  hogy  a  kún 
fejét  levágja. 

Az  ezután  következő  képek  már  a  diadalív  falára 
esnek  és  nagyon  meg  vannak  rongálva.  A  hatodik 
jelenet  két  'lorony  között  játszódik  le;  a  feliratból 
csak  enyi  betűzhető  ki : 

po<}t  obitum  regis  in  consilio 
(„a  király  halála  után  a  tanácsban") 

Ez  a  kép  talán  azt  ábrázolta,  hogy  a  király 
halála  után  Szei\t  Lászlót,  aki  a  kún  leányrablás 
idején  még  csak  herceg  volt,  az  országgyűlés 
királlyá  választotta  A  nyolcadik  kép  királyi  koro- 
názást ábrázol.  A  kilencedik  képen  ismét  nagy 
csatát  látunk  a  kunokkal,  akik  Salamon  segítségére 
siettek.  A  tizedik  kép  a  felirat  szerint  a  nagy- 
váradi székesegyház  áapítását  ábrázolja.  Az  utolsó, 
tizenegyedik  képen  egy  szakállas,  glóriás  alaknak 
a  fejére  koronát  tesz  egy  papforma,  csupaszarcú, 
szintén  glóriás  ember,  ak'  botra  támaszkodik.  Hogy 
ez  a  kép  Szent  Lászlórak  mennyei  koronázását 
ábrázolja-e,  vagy  pedig  ta'án  már  utódának,  köny- 
ves Kálmánnak  a  megkoronázását,  nem  tudjuk. 

Szepesvármegyének  háron  községében  is  meg- 
maradt a  Szent  László-legenda  középkori  festészeti 
ábrázolása.  Ezek  közül    legnevezetesebb  a  zsegrai. 

A  zseg^rai  templomot  a  XIII.  század  vég^e  felé  épí- 
tették az  akkor    még  Zsigrának    nevezett  falu  föl- 
desurai, a  Sigray    grófok.    A  László-legenda   itt  a 
templom  hajójának  északi  falán  van  megfestve.  A 
mű  egész  szerkezete  annyira  egyezik  a  bántornyai 
falfestménnyel,  hogy  a  zsegrai  és  a  bán  tornyai  festő- 
nek bizonyára  közös  minta  után  kellett  dolgoznia. 
A  zsegrai    képsorozat  is  a  magyaroknak  a  várból 
való  kirohanásával    kezdődik ;  a  magya.'    leány  itt 
is  lerántja    a    kún  vitézt  a  lováról,    a  leány    vágja 
el    a    kunnak    az    inát,    amikor  ez  Szent  Lászlóval 
birkózik  és  ő  vágja    le  a  kún    fejét  is.    Bár  egyes 
jelenetek,  például  a  két  sereg  egymásra    nyilazása 
és    a    kún    vitéz    alvása,    nagyon    összevágnak,    a 
zsegrai    festő    saját    egyéniségét    is    érvényesítette, 
főként    a    ruházat    festésében    és   abban,    hogy    a 
harcoló  vitézek    lábai    alatt  a  ta.'ajt  elesett   harco- 
sokkal és  levágott    testrészekké.'  borította  be.    Az 
ugyancsak  szepességi  VUfalu  XIV.  századbeli  tem- 
plomának   Szent  László-képei,  melyeket    1905-ben 
fedeztek  fel,  a  zsegrai  képsorozatnak  művészietlen 
utánzatai.  A  svábóci  (szintén  síepességi)  XIV.  század- 
beli igénytelen  kis  templom  hajójában  is  megvan- 
nak   még    a    Szent  László-<cépciklus    maradványai. 
Nem  valószínűtlen,   hogy  Lászlónak  a  leányrablás 
után    a    kunokkal    vívott  harca    volt    megfestve  a 
Zsegrához  közeli  Szlatvinán  is,  ahol  a  múlt  század 
elején  a  középkori    festményeket   azzal  a  megoko- 
lással meszelték  be,  hJgy  „véres  ütközet  volt  raj- 
tuk   ábrázolva    s    a   borzalmas    vérontás    nagyon 
ijesztő  volt  a  nőszemély  ékre  1" 

Igen  el  voltak  terjedve  a  Szent  László-legenda 
ábrázolásai  a  Székelyföldön  is.  A  még  ma  is  meg- 
lévő emlékek  nagy  számából  bízvást  következtet- 
hetünk arra,  hogy  a  XllI — XIV.  században  alig 
volt  a  Székelyföldön  templom,  amelynek  falán 
többé-kevésbé  művészi  képek  ne  hirdették  volna 
a  szent  király  lovagias  cselekedetének,  az  elrabolt 
magyar  leány  megmentésének  történetét.  Sepsi- 
Bessenyő,  Maksa,  Sepsi-Kilyén,  a  háromszékmegyei 
Gelence,  Bibarcfalva,  az  udvarhelymegyei  Füle, 
Derzs,  Homoródszentmárton  ősrégi  templomainak 
Szent  László  képei  ma  már  többnyire  úgy  meg 
vannak  rongálva,  hogy  éppen  csak  felismerhetők 
a  thémáik.  Nem  tanúskodnak  e  maradványok 
szerzőiknek  valami  kiváló  művészi  készségéről,  de 
itt-ott  helyes  érzéket  és  jó  megfigyelést  árulnak 
el ;  a  maksai  festmények  figyelemreméltó  etnográfiai 
tanulmányokról  is  tanúskodnak.  Nagy  régiségük- 
nél és  érdekességüknél  fogva  mindenesetre  meg- 
érdemlik ezek  a  régi  emlékek  azt  a  fáradhatatlan 
munkát  és  nagy  szeretetet,  amellyel  kutatójuk, 
Huszka  József  tanár  a  tudományos  irodalomban 
ismertette  őket.  A  székelyföldi  falképek  közül  csak 
egynek  a  keletkezési  évét  ismerjük  pontosan ;  a 
derzsi  unitárius  templom  egyik  képén  ezt  a  fel- 
iratot olvassuk :  hoc  op  fecit  pingeie  seu  preparare 
mag  paul  fili  stephani  d  ung  anno  dni  mm  CCCCoX 
nono  scriptum  scribebat  et  pulchram  puellam  in  mente 
tenebat.  (Magyarul :  Ezt  a  müvet  festette  vagy 
készíttette  Pál  mester,  a  magyarországi  István  mes- 
ter fia,  az  Urnák  1419.  esztendejében,  írta  az  írást 

és  a  szép  leány  járt  az  eszében.)  Pál  mester  tehát 
(akinek  nyilván  az  elrabolt  kún  leány  alakja  jár- 
hatott az  eszében)  a  XV.  század  elején  élt.  Pastei- 
ner  Gyula  tanárnak,  aki  szintén  tanulmányozta  a 
székelyföldi  képeket,  feltűnt,  hogy  sok  képen  a 
ruházat,  a  fegyver  és  az  alakok  csoportosítása  nem 
a  XV.  század,  hanem  sokkal  régibb  kor  ízlésére 
vall.  Ennek  az  lehet  a  magyarázata,  hogy  a  XV. 
század  elején  működő  székelyföldi  festők  az  akkor 
még  fennálló,  régibb  templomoknak  régibb  fest- 
ményeit utánozgatták. 

Ha  a  Szent  László  által  épített  régi  nagyváradi 
székesegyház  már  századokkal  ezelőtt  el  nem  pusz- 
tult volna,  akkor  persze  foglalkozni  lehetne  azzal 
a  kérdéssel  is,  hogy  az  egymással  annyira  rokon 
Szent  László-ciklusok  ősi  típusa  nem  ott  volt-e 
megfestve  és  nem  onnan  terjedt-e  el  a  Székely- 
földtől a  Muraközig  és  a  Kárpátokig? 


Középkori  falfestőink  thémái. 


Magyarországon  egész  a  XIV.  század  elejéig  a 
a  templomokban  csak  a  falakra  festették  a  képe- 
ket ;  így  ősrégi  templomainkkal  együtt  legrégibb 
festményeinknek  is  el  kellett  pusztulniok.  Mert 
kétségtelen,  hogy  egyházainkat  nagyon  sok  kép 
díszítette.  A  középkor  második  felében  a  keresz- 
ténység nagyon  becsülte  a  festményeket.  A  szer- 
zetesek között  nemcsak  ájtatoskodók  és  lelkipász- 
torok, hanem  művészek  is  nagy  számmal  voltak, 
akik  templomokat  terveztek  és  építettek,  szobrokat 
faragtak  és  képeket  festettek  ;  csak  az  első  ciszter- 
citák nem  szenvedték  a  képeket.  A  festészet  persze 
nemcsak  művészi,  hanem  vallási  célokat  is  szolgált : 
a  templomok  falára  festett,  vallási  vonatkozású 
jelenetek  nagyon  könnyen  érthető  nyelven  beszéltek 
a  néphez  és  nagyon  hozzájárultak  ahhoz,  hogy  a 
nép  a  papság  tanításait  és  intelmeit  minél  jobban 
emlékezetébe  és  szívébe  véshesse. 

Fájdalom,  e  régi  falfestmények  közül  rengeteg 
sok  megsemmisült  már.  Sokat  elpusztított  a  tatár 
és  a  török,  de  még  többet  a  régi  magyarságnak 
a  kultúra  iránt  való  érzéketlensége  és  vallási  elfo- 
gultsága. Még  a  XIX.    század    második    felében    is 

többször  megtörtént,  hogy  régi  falfestményeket, 
melyeknek  mütörténeti  értékét  már  megállapították, 
veszni  hagytak,  mert  az  egyház  dúsgazdag  patró- 
nusa semmi  áldozatra  sem  volt  rávehető,  hogy  a 
már  düledező  falakat  az  enyészettől  megmentse. 
Protestáns  papjaink  között  pedig  még  a  legköze- 
lebbi múltban  is  akadtak,  akik  egykori  katholikus 
templomokban  az  ott  talált  középkori  festményeket 
mint  „pápista  butaságokat",  a  falról  levakartatták 
vagy  bemeszeltették.  Es  e  barbárság  ellen  nem  volt 
semmi  védelem :  folytatták  e  képrombolást  még 
akkor  is,  amikor  tudós  akadémikusok  az  egyházi 
főhatóságnál  panaszt  tettek  miatta.  Ily  körülmények 
között  szinte  Isten  csodája,  hogy  a  középkorból 
még  egyáltalán  maradtak  középkori  festményeink. 

E  régi  képeken  többnyire  azonnal  megértjük, 
hogy  mit  ábrázolnak.  Félre  nem  ismerhető  a  Meg- 
váltónak, az  Atyaistennek  és  a  Szentháromságnak 
ábrázolása.  Mária  ölében  a  gyermek  Jézussal :  ős- 
idők óta  gyakori  képtárgy.  Gyakori  volt  nálunk 
az  evangélisták  ábrázolása  is,  ismeretes  szimbólu- 
maikkal. A  tizenkét  apostol  is  gyakran  szerepelt 
egyházaink  falain,  míg  az  egyes  szentek  és  vértanuk 
képes  ábrázolása  csak  a  XV.  században,  a  szárnyas 
oltárokon  vált  általános  szokássá. 

Néhány  ősi  kép-théma  a  mai  korban  már  fur- 
csának, vagy  legalább  is  nagyon  szokatlannak, 
magyarázat  nélkül  szinte  érthetetlennek  tűnik  fel 
előttünk. 

A  zalamegyei  Nagypécsei  község  régi  templomá- 
ban, melyet  1861-ben  kezdtek  lebontani  a  reformá- 

tusok,  volt  egy  régi  falfestmény,  mely  alkalmasint 
a  XIII.  század  közepén  készült.  A  kép  nyilvánvalóan 
a  szentmise  áldozatot  ábrázolta,  csak  az  volt  rajta 
szokatlan,  hogy  a  miséző  maga  Jézus  Krisztus  volt. 
Jézus  egy  igen  alacsony  oltár  mellett  állva  mutatta 
be  a  szentmise  áldozatot,  jobbjával  a  kehely  fölé 
festett  ostyára  mutatva,  balkezét  pedig,  melyen  a 
szeg  sebhelye  is  látható  volt,  mellére  téve.  Az 
„Isteni  szertartásnak"  (Liturgia  Divina)  ez  az  ábrá- 
zolása a  külföldön  elég  gyakori  volt,  hazánkban 
azonban  nem  találjuk  másutt  nyomát,  mint  Nagy- 
pécselen. 

A  „lélekméilegelés"  (Psychostasia),  melyről  Aquila 
János  mester  művei  között  már  szólottunk,  szintén 
kedvelt  kép-théma  volt  a  külföldön ;  nálunk  Vele- 
méren  kívül  a  kassai  Szent  Mihály-kápolnában  van 
megfestve. 

Tipikus  középkori  kép  a  Meitertia;  e  latin  szó 
annyit  jelent,  mint  „harmadmagával."  A  három 
alak,  mely  egy  képre  van  megfestve :  Szent  Anna, 
Szűz  Mária  és  Jézus.  A  gyermek  Jézust  karján 
tartja  Mária,  Máriát  pedig  karján  tartja  az  anyja, 
Szent  Anna  ;  a  három  alak  közül  Jézus  igen  kicsiny, 
mert  hiszen  Mária  maga  is  csak  gyermeknagysá- 
gúnak van  festve,  és  legnagyobb  Szent  Anna.  E 
hármas  ábrázolás  teljesen  művészietlen,  de  azért  a 
maga  idejében  nagyon  kedvelt  volt  nemcsak  nálunk, 
hanem  más  országokban  is. 

Többször  megfestették  Máriát,  mint  a  bűnösök 
menedékét  (refugium  peccatorum)  is ;  a  koronás 
szent  Szűz  kitárja  bő  palástját,  mely   alatt  térdelő 


30 


királyok,  királynék,  püspökök,  előkelő  hölgyek  és 
paraszti  népek  szoronganak,  A  külföldön,  különösen 
Németországban,  ahol  a  középkor  vége  felé  leg- 
nagyobb volt  a  Mária-kultusz,  tömérdek  képet 
festettek  Mária  életéből ;  nálunk  a  szárnyas  oltá- 
rokat megelőző  korszakból,  falfestményeink  között 
„Mária  halála"  Zsegran,  „Mária  koronázása"  pedig 
ugyancsak  Zsegrán  és  Liptó-Mindszenten  maradt 
fenn.  Az  utolsó  ítélet  főként  a  reneszánsz  korában 
foglalkoztatta  a  festők  fantáziáját ;  a  középkori 
falfestmények  idejéből  nálunk  Zsegrán,  a  poprádi 
templomban  és  a  kassai  Szent  Erzébet-templom 
déli  hajójának  keleti  végén  levő  kápolnában  marad- 
tak meg  ily  tárgyú  festmények.  A  „Corpus  Do- 
mini",  a  kőkoporsójából  vagy  sziklasírjából  félig 
kiemelkedő  Jézus  nálunk  csak  a  XVI.  században 
vált  kedvelt  ábrázolássá ;  falra  festve  csak  a  lőcsei 
Szent  Jakab-templomban  maradt  fenn,  itt  is  csak 
az  1515-ik  évből. 

Az  Utolsó  vacsorát,  melynek  megfestése  annyi 
világhírű  művészt  foglalkoztatott,  nálunk  a  szepes- 
megyei  Zsegrán  festették  meg  legelőször,  talán 
még  a  XIII.  század  végén. 

A  szentek  életét  ábrázoló  sorozatos  képek,  a  Szent 
László- legendát  kivéve,  csak  a  XV.  században  vál- 
tak szokásosakká.  Közülök  legnagyobb  művészi 
becsű  a  Dorottya- legenda  a  lőcsei  Szent  Jakab-tem- 
plom hajójának  északi  falán.  Itt  az  ismeretlen 
művész  az  Acta  Sanctorum  és  Jacobus  de  Vora- 
gine  „História  Lombardica"  című  munkája  nyo- 
mán, valószínűleg    a    Szent    Dorottya    tiszteletére 


Részlet  szent  Dorottya  legendájából. 

/Falkép  a  lőcsei  szent  lakab  templomban  / 

alakult  ájtatos  női  társulat  megrendelésére  és  költ- 
ségére festette  meg  Szent  Dorottya  kínszenvedésének 
történetét.  E  húsz  jelenetből  álló  képsorozattal  már 
többen  foglalkoztak  a  művészeti  irodalomban. 
Merklas,  e  képek  első  ismertetője  határozottan 
a  XIV.  századbeli  német-cseh  festőiskola  alkotásá- 
nak nyilvánította  a  lőcsei  Dorottya-képeket ;  sze- 
rinte a  karlsteini  vár  kereszt-kápolnájának  falképei 
voltak  a  lőcsei  képek  mintái.  Henszlmann  Imre, 
a  kiváló  tudós  megnézte  a  karlsteini  képeket  s  ő 
is  a  rokonság  mellett  nyilatkozott.  „A  zöldes  han- 
gulat, írja,  az  alakok  úgyszólván  vékony  tagjai, 
valamint  szűk  nadrágjuk  igen  hasonlók  a  lőcsei 
legendáéhoz."  De  Henszlmann  hasonlóságot  látott 
egyrészt  a  lőcsei  Dorottya-képek,  másrészt  a  prágai 
Szent  Vencel-kápolna  képei,  sőt  a  vasmegyei  fal- 
festmények és  a  bántornyai  Szent  László  legenda 
között  is.  Abban  mindenesetre  igaza  volt  Henszl- 
mannak,  hogy  a  „rokonság  az  idézett  cseh,  a  lőcsei 
és  vasmegyei  képek  közt,  ha  tekintetbe  vesszük  a 
Csehország  és  Vasmegye  (és  Lőcse)  közti  távolsá- 
got, azon  kérdésre  szolgáltat  alkalmat :  vájjon  nem 
inkább  közös  forrást  kellene  keresnünk,  semmint 
a  magyarországi  képeket  származási  viszonyba  hozni 
a  csehországiakkal  ?" 

Henszlmann  amellett  argumentál,  hogy  legrégibb 
festményeink  nem  német,  hanem  olasz  eredetűek. 
Tudjuk,  hogy  az  Anjouk  Olaszországból  jöttek 
hozzánk ;  járt  nálunk  egy  olasz  festő,  akit  Károly 
Róbert  pecsétvésőjének  nevezett  ki  és  magyar 
nemességre     is      emelt.     Nagy      Lajos     a     Képes 

Krónika  képeit  Olaszországban  készíttette,  valamint 
a  Mária-Czellbe  küldött  híres  Mária-képet  is.  Művé- 
szeti érintkezésünk  Olaszországgal  abban  a  kor- 
ban igen  élénk  volt,  ellenben  nincs  bizonyíték 
arra,  hogy  a  németekkel  is  oly  élénk  szellemi  össze* 
köttetésben  lettünk  volna.  A  Dorottya- legenda  festé- 
szeti stílusában  nem  is  lehet  felismerni  a  német 
jellemvonásokat.  A  német  festészet  a  XV.  század 
elején  már  egyénített,  azaz  képein  az  alakok  már 
nem  típusok  voltak,  hanem  határozott  egyéniségek. 
A  lőcsei  Dorottya-legendában  pedig,  mint  már 
Henszlmann  kiemelte,  „még  a  típus  uralkodik ; 
a  mester  az  emberi  alakokat  csak  egészében,  mint- 
egy elvonásban  tanulmányozta  és  ezt  erejéhez 
képest  tetszetőssé  akarta  tenni ;  innen  is  követke- 
zett az  idomok  karcsúsága,  az  arcok  tojásdad 
alakja  és  az  egésznek  és  részletnek  egyformasága." 
Divald  Kornél  szerint  a  Dorottya-legenda  képei  a 
Képes  Krónika  miniatűr-festményeivel  vannak  leg- 
közelebbi rokonságban. 

Ugyancsak  a  lőcsei  Szent  Jakab-templomnak  egy 
másik  nagy  falkép-ciklusa  tizennégy  darabból  áll 
s  a  hét  főbűnt  és  az  irgalmasság  hét  cselekedetét 
ábrázolja.  Ezek  az  allegorikus  képek  már  német 
festőnek  vagy  német  festő  magyarországi  tanít- 
ványának munkái,  mert  teljesen  egyeznek  ugyané 
tárgynak  németországi  ábrázolásaival.  Az  irgal- 
masság cselekedetei  a  felső,  a  főbűnösök  pedig 
az  alsó  képsorban  vannak  megfestve.  A  hét  könyörü- 
letes cselekedet,  melyet  a  festő  itt  ábrázolt,  a  követ- 
kező :  1.  Szomorúakat  vigasztalni.    2.    Hajléktalan 


Részlet  az  irgalmasság  cselekedetei  s  a  hét  főbűn 
falképeiből. 

/Lőcse./ 

utasoknak  szállást  adni.  3.  Éhezőknek  ételt  adni. 
4.  Szomjazóknak  italt  adni.  5.  Mezíteleneket  fel- 
ruházni. 6.  Foglyokat  kiváltani,  7.  Halottakat  el- 
temetni. E  hét  kép  mindenikén  három-négy  alak 
szerepel ;  a  jótevő  egy  jómódú  házaspár,  díszes 
selyembrokát  ruhában ;  a  sínylődő  ember,  mint 
dicsfénye  elárulja,  maga  Jézus  Krisztus.  Mindenik 
kép  felső  sarkában  ott  lebeg  egy  angyal,  mint 
az  irgalmas  cselekedet  irányítója.  A  főbűnöket 
ábrázoló  képek  mindenikén  két-két  emberi  alak 
szerepel :  ez  utóbbiak  oroszlánon,  békán,  sertésen, 
rókán,  kutyán,  medvén  vagy  szamáron  lovagol- 
nak ;  a  szamár  a  jóra  való  restség,  a  medve  a 
harag,  a  kutya  az  irigység,  a  róka  a  torkosság, 
a  sertés  a  bujaság,  a  béka  a  fösvénység,  az  orosz- 
lán pedig  a  kevélység  szimbolikus  állata.  Az  álla- 
tokon a  pokol  felé  nyargaló  párok  cselekményei 
a  szimbolikus  állatnak  megfelelő  főbűnt  fejezik  ki. 
A  párok  felett  minden  képen  a  levegőben  röpköd- 
nek az  ördögök.  Úgy  a  bűnök,  mint  az  erények 
képei  fölött  német  nyelven  írott  magyarázó  szöveg 
van,  a  bűnök  felett  2 — 2,  az  erények  felett  4 — 4 
sorban.  Bár  az  egyes  képek  rajza  fogyatékos, 
a  szerkezet  és  a  jellemzés  élénksége  valamennyi 
képen  szembeötlő ;  az  eszmei  tartalomhoz  nagyon 
jól  illeszkedő,  kifejezésteljes  alakjait  igen  szerencsé- 
sen választotta  meg  a  művégzi  egyéniséggel  is  bíró 
festő,  aki  komor  tárgyainak  ábrázolásába  éppen 
úgy  tudott  egy  kis  humort  is  bele  vegyíteni,  mint 
ahogyan  másfél  századdal  később  a  „haláltánc" 
rajzoló    művészeinek    munkáiban    is  gyakran     lát- 

Sxabó  L:  Magyar  festfimfivészat.  3 

juk    a    nyers,    durva,    szinte    paraszti     humor  fel- 
csillanását. 

Művészi  értékénél  jóval  nagyobb  hírneve  van  a 
szepesváraljai   székesegyház    régi    falfestményének, 
mely    félig    egyházi,    félig    történeti    táigyú.    Ez  a 
kép  akkor  vált  általánosan  ismertté,  amikor  Ipolyi 
Arnold    a    Magyar   Tudományos    Akadémia    XXII. 
közgyűlésén,    1864  január   23.-án  felolvasást  tartott 
a  középkori  magyar  festészetről  s  e  felolvasásában 
legfőképpen    a    szepesváraljai    falfestménnyel   fog- 
lalkozott. A  kép  teljes  megismerését  nagyon  meg- 
könnyíti   az  a  körülmény,    hogy    feliratok    is  van- 
nak rajta;  e  feliratokból  nemcsak  azt  tudjuk  meg 
hitelesen,  hogy  mit  ábrázol    az    egész  kép,  hanem 
azt  is,  hogy    az  egyes  alakok  kicsodák  és  hogy  a 
kép    mikor    készült?     A    festmény    egész    hossza 
458  cm.,  magassága  193  cm.  A  kép  tárgya:  Mária 
királlyá  koronázza  Károly    Róbertet,    „mintegy  ki- 
fejezvén azt,  hogy  királyaink  a  mennyek  királyné- 
jának, mint    Magyarország    pártfogójának   köszön- 
hetik az  országot    és    a    koronát."     A    kép  tárgya 
történeti    szempontból    érdekes,    mert    az    Anjou- 
családnak   Magyarországba  való    bejövetele    nem- 
csak   e    családra,    hanem    reánk    nézve    is  jelentős 
esemény  volt ;  sajnos,  e  nagyon  tehetséges  család 
uralma  egy  századig    sem    tartott.    Márián    és    az 
ölében  ülő   gyermek    Jézuson    kívül    a    következő 
alakok  szerepelnek  a  képen  :  Károly  Róbert  király, 
aki   Mária    előtt    térdel;    mögötte    egy    fegyveres 
ember:    Semsei    Frank    Tamás    szepesi    várnagy; 
a  másik  oldalon  Tamás   esztergomi  érseket    látjuk 

és  mögötte  Henrik  szepesi  prépostot,  aki  a  címe- 
rét is  ráfestette  a  képre,  amiből  igen  valószínű, 
hogy  a  festményt  a  prépost  rendelte  meg.  Az  érsek 
és  a  prépost  között  egy  fehér  lapon  a  következő 
rímes  felirat  olvasható : 

ad  te  pia  suspiramus 
si  non  ducis  deviamus 
ergo  doce  quid  agamus 
virgo  mei  et  meis  miserearis 
anno  dni  MCCC.  dec.  sept. 

(Magyarul :) 

Hozzád,  kegyes   Szűz,   fohászkodunk. 
Ha  nem  vezetsz,   eltévedünk, 
Oktass  tehát,  hogy    mit    tegyünk. 
Könyörülj   ó  Szűz,  rajtam  és  enyéimen. 
Az  Úrnak  1300  tizenhetedik  évében. 

Tudjuk  tehát,  hogy  ez  a  falfestmény  1317-ben 
készült,  de  hogy  a  mestere  ki  volt,  arra  nézve 
nincs  adatunk.  Ipolyi,  nem  alaptalanul,  olasz  festő 
müvének  tartotta,  sőt  megkockáztatta  azt  az  állí- 
tást is,  hogy  talán  a  sienai  Simoné  mester  vala- 
melyik tanítványának  a  munkája.  Divald  nem  nyilat- 
kozik ugyan  a  szerzőségről,  de  megemlíti,  hogy 
„a  Madonnán  nem  kevesebb  méltóság  ömlik  el, 
mint  a  Giottot  megelőző  olaszországi,  nevezetesen 
sienai  és  firenzei  festők  majestas-képein."  A  képen 
szembeötlik,  hogy  az  egyes  alakok  mind  a  néző 
felé  fordulnak.  A  körvonalak  rajza  elég  jó  s  a 
korhoz  képest,  amelyben  e  képet  festették,  az  ar- 
cok is  eléggé  kifejezőek.  A  festő  egy  kevés  fehéren 
és  barnán  kívül  csak  a  négy  főszínt  használja : 
a  vöröset,  kéket,  sárgát  és  zöldet. 

Bizonyos,  hogy  mindezeknek  a  régi  falfestmé- 
nyeknek nagyobb  a  régészeti  érdekessége,  mint  a 
művészi  becse ;  de  ezt  ugyané  korból  más  kultúr- 
népek művészeti  emlékeiről  is  bizvást  elmondhat- 
juk. Es  ha  tudományos  irodalmunk  ezeket  az  emlé- 
keket helylyel-közzel  jobban  részletezve  tárgyalja 
is,  mint  müértékük  követelné :  ez  nem  azért  van, 
mintha  mindenáron  azt  akarnók  kimutatni,  hogy 
nekünk  is  van  annyi,  vagy  olyan  műemlékünk, 
mint  más  nemzeteknek,  hanem  azért,  mert  ezek- 
ben a  sokszor  primitív  műalkotásokban  már  benne 
voltak  a  későbbi  fejlődésnek  csírái. 


Pannonius  Mihály. 


Velence  legnagyobb  festőinek  egyike,  Giorgione 
ifjú  legény  korában  a  kűmíves-állványon  dolgozott 
és  napszámban  festett  képeket  egy-egy  új  háznak 
homlokzatára.  A  XVI.  század  elején  ebben  még 
nem  volt  semmi  megbotránkoztató ;  a  XV.  század- 
ból pedig  számos  olasz  festőt  ismerünk,  aki  nem- 
csak művészi,  hanem  díszlet-festő  munkát  is  vége- 
zett. Líonardo  da  Vinci  jó  pénzért  pajzsokat  is  fes- 
tett s  a  nagy  Donatello  címert  is  faragott  kőbe. 
Egy  Itáliába  szakadt  magyar  festőt  nem  kicsinyel- 
hetünk le  tehát  azon  a  címen,  hogy  a  XV.  század 
elején  lobogókat  is  festett  és  angyalokat  is  ara- 
nyozott Ferrara  városában. 

Ez  a  művész,  akinek  származásáról  semmi  egye- 
bet nem  tudunk,  mint  hogy  magyar  volt :  Panno- 
nius Mihály. 

Mihály  mesternek  a  családi  nevét  nem  ismerjük ; 
talán  nem  is  volt  neki.  Mert  a  XIV.  század  vége 
felé,  amikor  születhetett,  nemcsak  Magyarországon, 
de  Itáliában  sem  volt  még  általános  a  családnevek 
használata.  Az  olasz  reneszánsz  számos  nagy  mű- 
vészét csak  keresztnevéről  ismeri  a  világ,  a  leg- 
többnek a  származási    helyét    csatolták    a   kereszt- 

nevéhez  különösebb  ismertetőjel  gyanánt.  így  lett 
Itáliában  a  mi  Mihály  mesterünkből  is,  magyar- 
országi származása  révén,  Pannóniai  Mihály,  Michele 
Pannonio.  Ezenkívül  azonban  egyéb  neveken  is 
emlegették  őt  a  kortársai.  Az  okiratokban  (szerény 
nyugtáiban,  építkezések  költségeinek  elszámolásai- 
ban) Michele  Ongaro  („Magyar  Mihály")  és  Michele 
dai  Unii  („Hun  Mihály")  néven  is  szerepel  a  mes- 
ter, akit  egyik  túlbuzgó  mükritikusunk,  dr.  Pékár 
Károly  mindezekre  való  tekintettel  Magyar  Mihály- 
nak keresztelt  el. 

Mihály  mesternek  egy  értékes  munkáját  ismer- 
jük, (mely  szerencsére  Budapestre  került,  a  Szép- 
művészeti Múzeumba)  és  élete  körülményeinek 
néhány  adatát. 

Az  Úrnak  1415.  esztendejében  Ferrarában  a 
székesegyháznak  fából  vagy  kőből  faragott  an- 
gyalai friss  aranyozásra  szorultak  s  az  egyházi 
körmenetekben  használatos  lobogókra  varrott  fest- 
ményeket is  tatarozni  kellett.  Ezt  az  igénytelen 
munkát,  szerény  díjazásért,  Mihály  mester  végezte 
el,  közmegelégedésre,  mert  csakhamar  nagyobb 
művészi  munkára  is  kapott  megbízást :  vele  készít- 
tették a  székesegyház  sekrestyéjének  boltozatát 
ékesítő  falfestményeket  is.  Ez  már  olyan  feladat 
volt,  melyet  akár  a  legnagyobb  művész  is  elvállal- 
hatott. Mihály  mester  megfestette  itt  az  Atyaisten- 
nek képét,  valamint  Szent  Péter  és  Szent  Pál 
apostoloknak  képmását,  míg  a  boltozatnak  többi 
mezőit  mennyei  szeráfoknak  képeivel  ékesítette. 
Minél  többet    dolgozott :    hírneve  és  becsülete  an- 

nál  jobban  növekedett.  A  híres  ferrarai  kastély 
toronyszobáinak  kifestését  is  rábízták.  Ide  Szent 
Domonkos,  Aquinoi  Szent  Tamás  és  Szent  Péter 
vértanú  képét  festette  meg.  A  város  kapitánya  is 
dolgoztatott  vele :  házának  bejárata  fölé  megfes- 
tette vele  Jézus  képét  és  melléje  a  város  és  a  kapi- 
tány címerét.  A  híres  Oroszlán-kapu  fölé  megfes- 
tette Borsó  d'Este  arcképét,  —  valószínűleg  a 
kapitány  kapujának  a  feldíszítése  után,  amivel 
nagy  sikert  arathatott.  Utolsó  munkája,  melyről  a 
régi  iratokban  említés  történik,  Ádám  és  Eva  terem- 
tése, melyet  a  ferrarai  székesegyház  számára  fes- 
tett meg.  Hogy  mikor  halt  meg,  azt  se  tudjuk ; 
de  1464-ben  már  nem  élt,  mert  ez  évben  egyetlen 
leánya,  Lucia,  már  mint  Mihály  mester  örököse 
szerepel  egy  okiratban. 

Az  a  kép,  mely  a  Szépművészeti  Múzeumban 
bizonyítja,  hogy  Pannóniai  Mihály  nemcsak  mes- 
terember, hanem  igazi  művész  volt,  egy  allegori- 
kus festmény,  melyet  némelyek  a  „Növényművelés", 
mások  a  „Termékenység"  megszemélyesítésének 
neveznek.  Mások  a  rómaiak  Pomonáját,  a  gyümölcs- 
termelés istennőjét  ismerik  föl  benne.  A  múzeum 
katalógusa  így  írja  le  ezt  a  képet : 

A  termékenység  allegóriája.  Az  arannyal  és  drágakö- 
vekkel díszített  trónuson  ül  egy  kissé  balra  forduló  és  a  né- 
zőre tekintő  nőalak,  fején  buzakalász-koszorú  ;  jobbjában 
szőlőág,  baljában  rózsa.  A  trón  előtt  két  oldalt  két  drága- 
kövekkel díszített  edény,  mindegyikben  fehér  liliom.  A  trón 
párkányán  négy  puttó  (angyalka)  ül  s  egyik  kezükben  almát, 
a  másikban  gyümölccsel  terhelt  almafaágat  tartanak.  A  hát- 
tér dombos  táj.  Az  égen  felhőfoszlányok.    A  kőfalak  lábainál 

papírszelet,  a  művész  jelzésével.  Az  ábrázolás  alatt  két  tábla 
atin  és  görög  felírással.  • 

A  nő-alak  lábainál  levő  felgördülő  papírlapon 
a  szerző  így  írja  a  nevét:  Ex  Michaele  Pannonio: 
„Pannonius  Mihálytól."  A  kép  görög  és  latin  fel- 
irata azonos;  magyar  fordításuk  ez:  „A  növény- 
termelés szabályait  általam  ismerték  meg  a  föld- 
művesek." 

Ferrara  urai,  az  estei  Lionello  és  Borsó  sokat 
foglalkoztatták  Mihály  mestert :  nem  valószínűtlen 
tehát  az  a  feltevés,  hogy  talán  Borsó  herceg  meg- 
rendelésére készült  ez  az  allegorikus  festmény  is, 
mely  végül  hozzánk  került,  a  művész  hazájába,  — 
néhai  Ipolyi  Arnold  püspök  bőkezűségéből  az  ál- 
lami múzeumba. 

A  képen  leginkább  felkelti  figyelmünket  maga 
a  főalak,  melynek  arca  sokkal  inkább  hasonlít  a 
XV.  századbeli  német  Máriákhoz  és  szent  hajado- 
nokhoz, mint  az  olasz  reneszánsz  mithológiai  nő- 
alakjaihoz. A  rendkívül  nagy  homlok,  a  kerek  arc, 
a  piciny  száj  és  a  gömbölyded  kis  állacska  az 
északi  festők  sok  száz  képén  s  a  képfaragók  sok 
száz  faszobrán  ismétlődik  Kölntől  keletre  egész  a 
Szepességig.  De  bár  leküzdhetetlen  e  kép  szemlé- 
letekor a  német  reminiszcencia,  a  főalaknak  egész 
környezete  határazottan  olasz  és  reneszánsz-stílű, 
A  trónus  egész  építészeti  dísze,  az  angyalkák,  a 
girland  s  a  liliomszálak :  mind  az  olasz  ízlésnek 
megnyilatkozásai.  Az  egész  kép  harmonikus,  ügyes 
szerkesztésű  s  a  szinte  leheletszerűen  könnyű  ruhá- 
zat megfestése  nagyon  gyakorlott  művészre,  a  jobb 

térdről  leomló  köpeny  redőinek  feltűntetése  pedig 
nagy  rajzmüvészre  vall.  Gerő  Ödön,  bár  megokolás 
nélkül,  azt  állítja,  hogy  Pannonius  Mihály  a  padovai 
Squarcione  tanítványa  volt  a  korabeli  híres  ferrarai 
festővel.  Túra  Cosimoval  együtt  és  hogy  a  másik 
híres  ferrarai  mester,  Cossa  is  befolyást  gyakorolt 
reá.  Ezekhez  a  mesterekhez  való  viszonyát  és  saját 
jellemző  vonásait  azután  így  tűnteti  fel:  „Squarcione 
türelmes  kicsinyessége  és  távlatban  erőssége  ural- 
kodik benne.  Túra  fantáziája  és  fanyarsága,  Cossa 
simasága  és  a  női  szépség  iránt  való  érzéketlensége 
érvényesült  benne ;  Mihály  mester  a  testiségnek 
puha,  finoman  árnyékolt  gömbölyüségével  való 
ábrázolásában  nyilvánítja  a  maga  sajátságát." 

Mihály  mester,  ha  nem  tűnt  is  ki  az  óriási  tehet- 
ségekben annyira  bővelkedő  korának  művészei 
közül :  kétségtelenül  jól  megállotta  a  maga  helyét 
és  csak  becsületet  szeriiett  Pannoniának,  melyet  ha 
elhagyott  is:  soha  el  nem  felejtett. 


Rosnyai  János 


Erdély  középkori  falfestményei  közül  kétség^tele- 
nül  legérdekesebb  a  nagyszebeni  evangélikus  temp- 
lom falfestménye,  amelynek  szerencsére  a  meg- 
alkotóját   is  ismerjük.  A  kép  felírása    szerint 

hoc  opus  fecit  magister  Johannes   de   rose- 

nazu  anno  domini  millesimo   quadringenie- 

simo  XLV. 
azaz : 

„e  munkát  végezte  rosenaui  János  mester  az 
Úrnak  1445.  esztendejében." 

Az  itt  említett  Rosenau  alkalmasint  azonos  a 
brassómegyei  Rosenau  községgel,  amelynek  régi 
magyar  neve :  Rosnyó.  Magyarul  tehát  Rosnyai 
János  a  művész  neve ;  családnevek  akkoriban  még 
csak  a  nemesi  rendnél  voltak  használatosak  és  így 
nincs  semmi  erőszakosság  abban,  ha  a  személy 
megjelölésére  való  helynevet  magyarul  írjuk.  Bizo- 
nyossággal nem  állíthatjuk,  hogy  a  festő  magyar- 
országi származású  volt;  vannak,  akik  a  morva- 
országi Rosenauból  származtatják,  anélkül,  hogy 
erre  nézve  bármi  adatot  tudnának  felhozni  azon 
az  egy  dolgon  kívül,  hogy  a  képen  rajta  van  az 
ausztriai  és  a  cseh  címer  is.  Az  a  körülmény  azon- 

ban,  hogy  a  nagyszebeni  falfestményen  nagyon 
érvényesülnek  a  helyi  elemek,  (főként  a  nők  ruhá- 
zatában,) arra  vall,  hogy  a  hazai  szász  népet  igen 
jól  ismerő,  tartósan  közte  élő  és  alkalmasint  belőle 
is  származó  ember  volt  a  festő. 

Nagyszebenben  már  a  XIV.  században  is  laktak 
festők,  a  XV — XVI.  században  pedig  már  virág- 
zott a  mesterségük  s  az  egész  Szászföldet  ők  lát- 
ták el  képekkel. 

A  nagyszebeni  falkép  a  templom  szentélyének 
északi  falán  van,  két  pilaszter  között,  a  sekrestye 
ajtaja  fölött.  A  száraz  mészvakoiatra  temperával 
festett  kép  magassága  9*48,  szélessége  pedig  506 
méter.  Az  igen  nagyméretű  kép  három  főrészre 
oszlik.  A  legfelső  rész  a  csúcsos  ívmezőbe  esik ; 
itt  a  csillagos  ég  van  megfestve,  középen  a  nap- 
pal és  Jehovának  zsidó  betűkkel  kiírt  nevével. 
A  második  részben  négy  tornyocska  között  három 
mezőt  látunk ;  az  egyes  mezők  Jézus  életéből  ábrá- 
zolnak egy-egy  jelenetet,  —  a  pásztorok  imádá- 
sát.  Jézus  megkeresztelését  a  Jordán  vizében  s  a 
mennybemenetelt.  Legalul,  a  harmadik  részben  van 
a  fő-kép,  mely  Jézus  keresztrefeszítését  ábrázolja, 
igen  díszes  keretben.  A  keret  felső  részében  három- 
szárú „mérmű"  (maasswerk)  között  három  címert 
látunk ;  ezek  közül  a  kettős  keresztes  a  magyar, 
a  fekete  sasos  az  ausztriai  és  s  kétfarkú  oroszlán 
a  cseh  címer.  A  magyar  címer  másik  fele,  a  négy 
pólyás  rész  lejebb  a  baloldalon,  az  ausztriai  címer 
másik  fele  pedig  vele  szemben  a  jobboldalon  lát- 
ható. Jobbról- balról  egy-egy    pillér    a  kép  kerete ; 

a  baloldali  pilléren  áll  fenn  a  megkötözött  Jézus, 
kezében  a  nádszállal  („Ecce  homo"),  feje  íölött 
gótstilü  mennyezettel,  vele  szemben  ug^yanily  meny- 
nyezet  alatt  „Jézus,  az  ítélőbíró",  fölemelt  karok- 
kal, a  szája  előtt  lebegő  karddól,  lábainál  négy 
szál  égő  gyertyával.  A  baloldali  Jézus-kép  alatt 
Szent  István  van  megfestve,  palástban,  a  koroná- 
zási jelvényekkel,  a  jobboldali  Jézus-kép  alatt  pedig 
Szent  László  áll,  fején  szintén  koronával,  balkezé- 
ben az  ország-almával,  jobb  kezében  pedig  csata- 
bárddal. 

A  két  szent  király  alatt  egyszerű  keretben  egy- 
egy  térdelve  imádkozó  férfialak  van  megfestve. 
A  keret  alsó  részén  két  négyszirmú  „mérmű" 
között  egy  vasrácsos  ablakot  lálunk,  mögötte  övön 
felül  a  szenvedő  Jézus  alakja,  kitárt  karokkal,  olda- 
lán a  vérző  sebbel.  (Corpus  Domini,  „az  Ur  teste.") 

A  főkép  a  keresztrefeszített  Jézust  ábrázolja  a 
szintén  már  megfeszített  két  lator  között.  Az 
előtérben,  a  feszülettől  jobbra  (a  nézőtől  balra) 
négy  szent  nőt  látunk,  (fejük  körül  dicsfény.)  Ezek  : 
Mária,  Jézus  anyja,  Mária,  Jakab  anyja,  Mária 
Salomé  és  talán  Szent  Anna.  A  feszülettől  balra 
(a  nézőtől  jobbra)  látjuk  Szent  Jánost,  amint  arcát 
kezével  eltakarva,  sír.  Egy  női  alak,  akit  díszes 
palást  borít,  térdre  borul  és  úgy  öleli  át  a  keresz- 
tet; ez  talán  Mária  Magdolna.  A  háttérben  levő 
nők  szász  népviseletben  vannak  megfestve.  A  né- 
zők közül  egy  fiatalember  föltekint  a  Megváltóra 
és  megfogja  a  keresztfát,  mintha  föl  akarna  mászni 
rá.  A  feszülettől  balra  gyülekeztek  a  zsidó  papok 


45 


és  vének,  igen  díszes  öltözetben ;  a  háttérben  pedig 
előkelő  és  közrendű  nézőközönséget  látunk  részint 
gyalog,  részint  lóháton.  Egy  lovas  katona  dárdá- 
ját Jézus  mellébe  döfi,  egy  másik  pedig  hosszú 
póznán  ecetes  szivacsot  nyújt  föl  neki.  „Jézust 
magát  a  haldoklás  pillanatában  állítja  elénk  a 
művész,  ki  bizonnyal  főként  arra  törekedett,  hogy 
a  haldokló  Jézus  nyugalmát  és  sorsának  való  meg- 
adását előadja ;  ehhez  illik  legjobban  az  alak  tar- 
tása s  az  arckifejezése." 

Reissenberger  Lajos,  aki  mütörténeti  szempont- 
ból legelőször  írta  le  ezt  a  képet,  a  flandriai 
'skola  hatását  látja  e  sok  realizmussal  megfestett 
jeleneten  s  a  művészt  Van  Eyck  vagy  Rogier  van 
der  Weyden  tanítványának  tartja.  „Az  egész  kép 
megkapja  a  nézőt  a  kompozíció  nagyszerűségé- 
vel, —  írja  —  az  egyes  csoportok  élénk  mozgá- 
sával, az  alakok  részletes  jellemzésével,  a  kifeje- 
zés bensőségével  és  finomságával,  a  keletkezési 
idejét  tekintve,  dicséretesen  helyes  rajzával  és  táv- 
latával és  meglehetősen  friss  színhangulatával. 
A  korból,  melyben  falképünk  készült  s  amelyet  a 
fölírásból  a  legpontosabban  ismerünk,  csak  kevés 
ily  nagyszabású  mű  maradt  reánk." 

A  szerkezet  gondossága  ezen  a  nagyszabású 
képen,  melyen  oly  sok  alak  van  megfestve,  telje- 
sen kifogástalan  s  ahhoz  a  korhoz  képest,  mely- 
ben a  nagyszebeni  falfestmény  készült,  a  képnek 
drámai  hatása  is  nagyon  figyelemreméltó.  Rosnyai 
János  mester  mindenesetre  már  nagy  feladatok 
megoldására  is  képes  művész  volt. 

A  nagyszebeni  falképnek,  sajnos,  már  sok  finom- 
sága elenyészett.  A  kép  egyik  feliratából  ugyanis, 
mely  így  szól :  Geor.  Hermán  pictor  cib.  1650  F.  E. 
arról  értesülünk,  hogy  a  képet  1650-ben  átfestette 
Hermán  György  nagyszebeni  piktor.  Ez  alkalom- 
mal sok  részlet  módosulhatott  az  eredeti  képen. 

Rosnyai  János  különben  a  matterdorfi  egyház 
számára  is  festett  egy  Krisztus  keresztrefeszítését 
ábrázoló  falképet. 


A  szárnyas-oltárok. 


XV.  századbeli  festészetünknek  és  szobrászatunk- 
nak  csaknem  valamennyi  emlékét  a  szárnyas- oltárok 
őrizték  meg.  Ezekre  vonatkozó  ismereteinket  leg- 
nagyobb részben  Divald  Kornél  és  Roth  Viktor 
kutatásainak  köszönhetjük. 

Szárnyas-oltárok  már  a  XIV.  század  közepe  óta 
voltak  főként  a  flandriai  és  németországi  templo- 
mokban használatosak,  de  a  mi  emlékeink  a  XV. 
század  második  feléből  valók.  A  közfelfogás  a  szár- 
nyas-oltárt régebben  a  német  művészet  speciális 
alkotásának  tartotta,  —  tévesen,  mert  szárnyas- 
oltárok mindenütt  voltak,  ahova  a  csúcsíves  stíl 
eljutott,  Magyarországon  pedig  annyira  nem  volt 
idegen  import  a  szárnyas-oltár,  hogy  még  ma  is 
több  ily  műemlékünk  van,  mint  Németország  bár- 
melyik provinciájának,  pedig  csupán  a  felvidéken 
és  Erdélyben  maradtak  meg  ily  szárnyas-oltárok 
egész  napjainkig.  Történelmi  emlékek  (feljegyzések) 
alapján  mintegy  hatszázra  becsülhetjük  felvidéki 
szárnyas-oltáraink  számát;  ezekből  csupán  a  Szepes- 
ségben  ma  is  megvan  75  darab,  megvan  továbbá 
58-nak  a  töredéke  102  darabban. 

Szárnyas-oltáraink  legnagyobb  része  szobrászati 

emlék,  de  szép  számmal  vannak  rajtuk  festmé- 
nyek is. 

A  szárnyas-oltár  eredetileg  festett  oltárkép  volt, 
amelyet  ajtóhoz  vagy  könyvtáblához  hasonlóan  be 
lehetett  csukni.  Ha  az  oltárképre  a  csukással  egy 
fedőlap  borult,  hogy  az  egészet  eltakarja :  az  oltár 
kétszárnyú  volt  (diptichon),  ha  pedig  két  fedőlap 
borult  a  csukással  az  oltárképre,  jobbról  és  balról, 
azaz  ha  a  két  fedőlap  mindenike  csak  félig  oly 
széles  volt,  mint  az  oltárkép,  akkor  az  oltár  három- 
szárnyú volt  (triptichon).  A  mi  szárnyas-oltáraink 
legnagyobbrésze  háromszárnyú. 

Az  oltárkép  nagy  tábláján  csak  egy  kép  volt 
megfestve,  a  jobb-  és  baloldali  szárny  azonban 
többnyire  két-két  egyenlő  mezőre  volt  osztva  egy 
vízszintes  vonallal  s  az  egyes  mezőkbe  külön  képe- 
ket festettek.  A  szárnyak  e  kisebb  mezőiben  vagy 
egyes  szentek  arcképei  voltak,  vagy  pedig  valamely 
szentnek  az  életéből  való  jelenetek,  esetleg  más 
bibliai  ábrázolások.  A  szárnyas-oltárt  hétköznapo- 
kon többnyire  csukva  tartották,  hogy  a  festményt 
kíméljék ;  nagyböjtben  természetesen  csukva  kellett 
tartani  a  szárnyas-oltárt,  sőt  ha  a  szárnyak  külseje 
is  festve  volt,  akkor  még  a  szárnyak  külsejére 
violaszín  függönyt  vagy  terítőt  is  kellett  alkal- 
mazni. 

A  szárnyas-oltárkép  az  oltár  fedőlapjánál  egy 
kissé  magasabban  állott  az  úgynevezett  oltárpolcon 
(predellán),  melynek  mellső  oldala  szintén  festmény- 
nyel volt  díszítve.  A  predellában  néha  fülkék  voltak, 
apró  szobrocskák  számára.  Az  oltárkép  és  a  szár- 

nyak  fölött  oromdísz  is  szokott  lenni ;  ha  a  szár- 
nyak fölött  is  volt  oromdisz,  akkor  a  szárnyak 
becsukásakor  a  szárny  oromdíszének  pontosan 
össze  kellett  illenie  az  oltárkép  oromdíszével. 

Szárnyas-oltáraink  mind  itthon  készültek.  A  fel- 
vidék és  Erdély  egyes  városaiban  voltak  oltár- 
készítő műhelyek,  rendszerint  valamely  fafaragó 
szobrász  vezetése  alatt.  A  festést  többnyire  ván- 
dorló mesterlegények  végezték,  akik  között  bizo- 
nyára voltak  külföldiek  is.  Ezek  a  vándorló  festők 
természetesen  nem  voltak  mindannyian  művészek, 
de  akadtak  közöttük  nemcsak  ügyes,  hanem  tehet- 
séges emberek  is,  akiknek  munkái  az  akkori  német- 
országi festők  müveivel  kiállja  az  összehasonlítást. 
Különben  is  a  művészi  és  az  ipari  foglalkozás  a 
festészet  terén  abban  az  időben  még  nem  volt 
egymástól    annyira    elhatárolva,  mint  napjainkban. 

A  szárnyas-oltárok  festményeinek  készítői  a  szer- 
kezet dolgában  rendesen  kész  minta  után  dolgoz- 
tak :  német,  svájci  vagy  flandriai  fa-  vagy  réz- 
metszeteket vásároltak  s  ezeknek  rajza  után  festették 
meg  képeiket.  Legnépszerűbbek  voltak  Schongauer 
metszetei.  A  metszett  és  kinyomatott  minták  hasz- 
nálata magyarázza  meg  azt  a  nagy  hasonlóságot, 
mely  az  ugyanazon  thémát  ábrázoló  képeket  annyira 
jellemzi.  Az  ecset-kezelésben  és  a  színezésben  már 
sokkal  önállóbbak  voltak  XV.  századbeli  festőink, 
mint  a  kompozícióban  és  a  rajzban. 

Régi  festészetünk  azon  emlékei  közül,  melyeket 
mindmáig  a  szárnyas-oltárok  őriztek  meg,  itt  csak 
a  legnevezetesebbekről  emlékezhetünk  meg. 

Szabó  L. :  Magyar  feítőművészet  4 

A  kassai  Szent  Erzsébet  templom  —  a  mai 
székesegyház  —  XV.  századbeli  művészetűnknek 
aránylag  igen  sok  emlékét  őrizte  meg,  bár  ami 
szobor  és  festmény  itt  megmaradt,  még  elenyésző 
csekélység  ahhoz  képest,  ami  ugyanitt  elpusztult; 
hiszen  csak  az  1566-iki  nagy  tűzvész  alkalmával 
nem  kevesebb,  mint  tizennyolc  oltár  pusztult  el 
e  temlomban,  bizonyára  sok  szoborral  és  fest- 
ménnyel. 

A  főoltár  főrészét  szobrok  foglalják  el ;  a  fest- 
mények az  oltár-szárnyak  mellső  és  hátsó  lapján 
vannak.  Nem  kevesebb,  mint  negyvennyolc  festmény 
maradt  meg  itt ;  ezek  közül  a  nyitott  oltár  szárnyain 
tizenkét  mezőben  tizenkét  jelenetet  látunk  Szent 
Erzsébet  legendájából.  Az  oltár-szárnyak  e  részé- 
nek hátsó  lapján  szintén  tizenkét  jelenet  van  meg- 
festve Szűz  Mária  és  Jézus  gyermekségéből.  Ha 
becsukjuk  az  oltár-szárnyakat,  hogy  azok  a  fő- 
helyen levő  szobrokat  is  befödjék  :  az  oltár  felü- 
lete huszonnégy  akkora  mezőre  oszlik,  mint  amek- 
kora az  Erzsébet-legenda  egy-egy  képe;  a  csukott 
oltár  huszonnégy  mezeje  ugyanannyi  jelenetet  áb- 
rázol Jézus  Krisztus  kínszenvedésének  történetéből. 
A  főoltár  képeit  tehát  már  tárgyukra  nézve  is 
három  különböző  csoportba  oszthatjuk.  Több, 
mint  valószínű,  hogy  ezeket  a  képcsoportokat  nem 
egy  időben  és  nem  is  egy  művész  festette.  Régeb 
ben  szinte  általánosan  elfogadott  nézet  volt  az, 
hogy  a  kassai  főoltár  képeit  Wchlgemulh,  a  híres 
német  festő  készítette.  Ennek  a  feltevésnek  azon- 
ban igen  gyenge  alapja  volt;  az  Erzsébet-legenda 

egyik  képén,  mely  azt  a  jelenetet  ábrázolja,  amikor 
Szent  Erzsébet  a  szegényeket  megvendégeli,  az 
asztalon  levő  ón-tálakon  két  W  alakú  jegy  van ; 
ebből  azonban  már  Wohlgemuth  szerzőségére 
következtetni  annál  kevésbé  lehet,  mert  Wohlgemuth 
mester  képei  nem  vehetik  fel  a  versenyt  a  kassai 
Erzsébet-legenda  képeivel. 

A  szerzőségnek  már  eddig  is  sokat  vitatott  kér- 
dését egyelőre  még  nem  lehet  eldönteni.  Pasteiner 
azon  az  alapon,  hogy  az  oltár  ornamentikájában  a 
reneszánsz-elemek  már  erősen  érvényesülnek,  úgy 
véli,  hogy  ezt  az  oltárt  csak  olyan  művész  készít- 
hette, akinek  Mátyás  király  udvarában  módjá- 
ban volt  az  olasz  művészektől  eltanulni  a  reneszánsz 
elemeit.  Ami  a  művész  nemzetiségét  illeti,  Graus, 
aki  a  gráci  „Der  Kirchenschmuck"  1902.  évfolya- 
mában nagyobb  tanulmányt  közölt  Felső-Magyar- 
ország középkori  oltárairól,  az  észak-német  fafara- 
gókkal való  rokonság  mellett  foglalt  állást.  Ezt 
az  álláspontot  azonban  nagyon  meggyöngítette 
Divald  Kornél,  aki  arra  hivatkozik,  hogy  az 
Erzsébet-legenda  képein  határozottan  magyar 
típusok  szerepelnek  s  a  ruhaviselet  magyarsága 
is  magyar  művészre  vall.  Mivel  abban  az  idő- 
ben a  kassai  fafaragók  közül  többen  egyszersmind 
festők  is  voltak,  (a  városi  jegyzőkönyvekben  ismé- 
telten előfordul  a  „pictor  alias  snycer"  kifejezés,) 
nincs  semmi  lehetetlenség  Díváidnak  abban  a  fel- 
tevésében, hogy  a  főoltár  fafaragó  mestere  festette 
az  Erzsébet-ciklust,  valamint  azt  a  hat  régi  képet 
is,  mely  most  a  kassai  püspöki  palota  lépcsőháza- 

ban  van,  de  régente  bizonyára  eg-y  szárnyas-oltár- 
nak volt  alkotórésze. 

Festők  különben  elegendő  számmal  voltak  talál- 
hatók Kassán  a  XV.  században ;  e  század  második 
feléből  Kemény  Lajos  nem  kevesebb,  mint  tizenhat 
kassai  festőről  talált  adatokat.  Ezek  közül  a  leg- 
régibb, az  1465-ben  szereplő  Kölni  János  nyilván 
Németországból  vándorolt  be ;  ellenben  bizonyára 
magyar  volt  Váradi  Jakab,  Szentiványi  Demeter 
és  Budaméri  Simon;  a  többi  kassai  festőnek  csak 
a  keresztnevét  ismerjük. 

Az  Erzsébet-képek  szerkesztése  kitűnő,  rajza 
azonban  kissé  bizonytalan ;  ebből  nyilvánvaló,  hogy 
ezek  a  képek  más,  kiválóbb  mester  müveinek 
az  utánzatai,  mert  a  kompozíciót  könnyű  utánozni, 
a  rajzot  azonban  nehezebb  s  egy  eredeti  koncepció 
új  művön  nem  lehet  a  kompozicó  feltűnően  biztos, 
a  rajz  pedig  gyenge.  Viszont  Díváidnak  az  a 
feltevése,  hogy  a  kassai  Erzsébet-képek  eredetijét 
Magyarországon  kell  keresnünk,  mert  „több,  mint 
bizonyos,  hogy  tekintve  magyar  származását,  nem 
egy  székesegyházunkban  dicsőitették  Szent  Erzsé- 
betet festmény-ciklusok  s  így  a  kassai  festmények 
mintaképeit  annál  kevésbé  van  okunk  a  külföldön 
keresni,  mivel  ilyen  terjedelmes  Szent  Erzsébet- 
ciklus ugyanezen  vagy  régibb  időből  ott  nem 
maradt  ránk",  —  nem  látszik  alaposnak.  Szent 
Erzsébet  tiszteletének  főhelye  Magyarországon 
Kassa  és  az  egymásután  ugyanazon  a  helyen 
épült  Szent  Erzsébet  templomok  voltak,  melyek 
közül    az    elsőt    Szent    Erzsébet    testvérének    fia, 

V.  István  király  építtette;  nem  ig-en  valószínű, 
hogy  az  Erzsébet-legenda  képes  ábrázolásához  vala- 
mely más  hazai  városból  vagy  akár  valamely  más 
kassai  templomból  kellett  vagy  lehetett  volna  min- 
tát keresni.  S  ha  a  külföldön  talán  nincs  is  hasonló 
terjedelmű  Erzsébet-ciklus,  nem  bizonyos,  hogy 
nem  is  volt  sohasem.  Divald  koncedál  annyit, 
hogy  e  képek  „kemény  rajza  és  plasztikus  formája 
német  mesterre  enged  következtetést",  de  viszont 
abban  feltétlenül  igaza  van,  hogy  a  rajz  kemény- 
sége és  a  formák  plaszticitása  nem  a  német  nem- 
zeti jellegnek  következménye,  hanem  „a  fafaragás 
hatásának  folyománya",  a  fafaragás  pedig  a  magyar 
festő  alkotására  éppenúgy  hatást  gyakorolhatott, 
mint  a  német   festőére. , 

A  rajznak  ugyanez  a  keménysége  s  az  alakok- 
nak ugyanez  a  plaszticitása  jellemzi  azt  a  már 
föntebb  említett  hat  képet  is,  mely  a  püspöki 
palota  lépcsőházába  került  és  amelyet  ezen  az 
alapon,  valamint  a  színezés  egyezése  alapján  Divald 
az  Erzsébet-legenda  festőjének  tulajdonít ;  szerinte 
ezeken  a  Mária  életének  egyes  jeleneteit  ábrázoló 
képeken  „a  kemény  rajzon  kívül  semmi  sem 
emlékeztet  az  egykorú  német  képírásra;  a  kom- 
pozíciók felfogása  zsánerszerű  ugyan,  de  nem 
oly  köznapi  módon,  mint  Németország  egykorú 
képzőművészetében;  inkább  az  olasz  quattro- 
centonak  a  való  életet  naiv  módon  másoló  meste- 
reire emlékeztet."  A  főoltár  második  képcsoportja, 
Mária  életének  tizenkét  jelenete  már  kevésbé 
olaszos.    Divaldot    az    itt    szereplő    alakok    „szelíd 

bája"  s  a  kitűnő  perspektívával  rajzolt  tájképi  hát- 
terek a  németalföldi  iskolára  emlékeztetik ;  szerinte 
ezt  a  ciklust  a  kassai  Mettercia-oltár  mestere  ké- 
szítette 1517-ben,  tehát  ezek  a  képek  csak  utólag 
kerültek  a  főoltár  szárnyaira.  Művészi  szempontból 
legkevésbé  érdekes  a  főoltár  harmadik  képcsoportja : 
a  Passió  huszonnégy  jelenete,  melynek  festője  a 
német  művészet  iskolájában  tanult,  ha  ugyan  maga 
is  német  nem  volt. 

A  kassai  székesegyház  egy  másik  szárnyas  oltá- 
rán, mely  „Mária  látogatásának"  van  szentelve, 
tizenegy  kép  maradt  meg :  három  a  predellán, 
nyolc  pedig  a  szárnyakon.  A  predella  képei : 
középen  a  szenvedő  Jézus  („Vir  dolorum")  és 
mellette  negyedik  oldalon  a  lelkeket  mérlegelő 
Szent  Mihály,  a  másik  oldalon  Szent  Margit.  Az 
oltár-szárnyak  belső  oldalán  négy  jelenet  van 
Mária  életéből,  a  főoltár  megfelelő  képeivel  azonos 
stílben,  a  szárnyak  külsején  pedig  Szent  Dorottya, 
Ker.  Szent  János,  Szent  Borbála  és  Szent  János 
evangélista  képével;  ez  utóbbi  négy  darabnak 
pompás  tájkép-háttere  van.  A  káptalani  sekrestyé- 
ben egy  régi  szárnyas-oltár  maradványa  az  Olajba- 
főtt Szent  Jánost  és  Jézust  a  Kálvárián  ábrázoló 
két  kép ;  mindkettő  a  XVI.  század  elejéről  való  ; 
az  előbbit  Divald  Koehler  bártfai  jeles  festőnek 
tulajdonítja. 

Lőcse  város  plébánia-temploma  is  valóságos  mű- 
gyűjtemény.  Remek  főoltárát  Lőcsei  Pál  mester 
szobrai  tették  híressé,  de  nagyon  figyelemreméltó 
az  oltár-szárnyakon  levő  nyolc  festmény  is.  Az  is- 

meretlen  festő  Kranach  Lukács  1509-ben  megjelent 
fametszetü  Passiójának  egyes  darabjait  festette  meg, 
de  nem  szolgailag,  hanem  az  eredeti  rajzoknak 
szögletességét  és  durvaságát  sok  helyütt  enyhítve. 
Még  szebbek  itt  a  Havi  Boldogasszony  oltárának 
szárnyképei,  melyek  Mária  életéből  tárnak  elénk 
tizenkét  jelenetet.  E  képektől  Henszlmann  annyira 
el  volt  ragadtatva,  hogy  középkori  festészetünk 
minden  más  emléke  fölé  helyezte  őket.  „Joggal 
mondhatjuk,  írta,  hogy  e  képek  nemcsak  a  többi 
lőcsei,  hanem  hazánk  más  oltárait  is  műértékben 
felülmúlják.  Legyen  bár  teremtőjük  német  mester, 
azon  mégis  a  németalföldi  iskolának  befolyása 
észrevehető,  nemcsak  egyházias,  hanem  valóságos 
vallásos  felfogásában.  A  tárgy  a  Szűznek  legendáris 
öröme  és  szenvedése  lévén,  magával  hozta  mint 
főelemet  a  szendeség  és  gyöngédség  kifejezését, 
melyet  itt  remekül  elérve  látunk,  nemkülönben 
mint  Zeitblom  oltárképein".  Ha  Henszlmann  kissé 
túloz  is,  ítélete  nem  egészen  alaptalan,  mert  a  Havi 
Boldogasszony  oltárának  ismeretlen  művésze  a  rajz- 
ban mindenesetre  nagyon  kiváló  volt. 

A  Passió-oltáron,  melyet  Korvin-oltárnak  is  ne- 
veznek, mert  talán  Mátyás  király  rendelte  meg, 
(címere  rajta  van  az  oltáron)  a  szárnyakon  kívül- 
belül  négy-négy  képet  találunk.  A  belső  képek 
mindenikén  két-két  szent  alakja  van  megfestve; 
a  képek  rajza  a  részletezésig  gondos,  a  színezés 
élénk  és  fényes.  A  külső  képek,  melyek  Mária 
életéből  mutatnak  be  négy  jelenetet,  gyengébbek, 
sötétebbek  és  fénytelenek;  valószínűleg    már    más 

festőnek  a  művei.  A  Péter-Pál  oltár  tizenkét  szárny- 
képe alkalmasint  a  főoltár  szárnyképeivel  egy 
műhelyből  való.  A  Szent  Katalin  oltár  valószínű- 
leg több  más,  elpusztult  szárnyas-oltár  egyes  ré- 
szeiből van  összetoldva.  Szent  Miklós  oltárának 
belső  szárnyképei  arany  alapra  festett  kiváló  mun- 
kák ;  egyikük  (Szent  Lipót)  a  rajta  levő  évszám 
szerint  1507-ben  készült.  A  szárnyak  külső  képei 
itt  is  gyengébbek.  A  predellán  a  tizennégy  „segítő 
szent"  (György,  Erazmus,  Pantaleon,  Dénes,  Ákos, 
Egyed,  Katalin,  Balázs,  Vitus,  Keresztély,  Ciprián, 
Eiiszták,  Margit  és  Borbála)  van  megfestve.  A  Szent 
János  oltár  külső  szárnyképei  közül  az  egyiken, 
mely  Keresztelő  Szent  János  lefejezését  ábrázolja, 
rajta  van  a  festőnek  egybefont  T  H  betűkből  álló 
monogrammja. 

A  T  H  betű  itt  Theophilust  jelent.  A  művész, 
Stanczel  Teofil  sok  jeles  tulajdonsága  mellett  sem 
tudott  még  komponálni.  Például  a  Salome  táncát 
ábrázoló  képe,  melyben  Heródes  királyt  és  udva- 
rát jómódú  lőcsei  polgárok  képviselik,  nagyon 
furcsa  hatást  gyakorol  reánk,  mert  a  lantos,  aki  a 
zenét  szolgáltatja  és  az  előtérben  táncoló  Salome 
az  asztalig  sem  érő  kis  gyermeknek  van  festve, 
csak  azért,  hogy  alakjuk  el  ne  fedje  a  néző  elől  a 
háttérben  az  asztalnál  lakmározó  társaságot.  Stan- 
czel mester  különben,  aki  Bártfán  is  dolgozott, 
1523-ban  kivándorolt  Lengyelországba. 

A  bártfai  Szent  Egyed  templom  is  igen  gazdag 
a  középkor  végéről  való  műemlékekben;  a  templom- 
nak még  ma  is  tizenkét  szárnyas- oltára  van.  A  fő- 


Szalome  tánca. 

/Oltárszárny  a  lőcsei  szent  János  oltáron./ 

oltár    a   XVII.    század    közepén  készült    ug^yan,  de 
szobrainak  egy  része  még  a  XVI.  századból  való ; 
úgyszintén    az    ősi,    XV.    századbeli    szárnyas-oltár 
maradványa  a  mai  főoltár  szélein  levő  ornamenti- 
kába foglalt  az  a  két  kép  is,   amely  Szent  Istvánt 
és  Szent  Lászlót  ábrázolja.  Mind  a  két  kép  körül- 
belül   három    méter    magas,    rajtuk    az    alakok    az 
életnagyságúaknái    nagyobbak.    Szent  István  fején 
korona,  vállán  aranydíszítésű  zöld  palást  van,  jobb- 
jában   jogarát,   baljában  pedig  a  keresztes  ország- 
almát tartja.  Szent  Lászlót    hosszúnyelű    kardjáról 
ismerjük    fel.    Bizonyos,    hogy    a    régi    főoltárnak 
egyéb    festményei    is    voltak.    A    város    1466.    óta 
készült  számadáskönyvében  az  1466.    évről,    Szent 
Egyed    oltárával    kapcsolatban    ilyen   tételeket   ol- 
vasunk : 
Item  pictori  in  Annis  elapsis  dedimus...  ...  fi.   100. 

(Úgyszintén  a  festőnek  a  múlt  években  adtunk)  100  frt. 

Item  Anno  isto  post  Nativitatem  Christi //.  6. 

(Ugyancsak  neki  karácsony  után) 6  frt. 

Fel  van  sorolva  továbbá,  hogy  grünspánért  16, 
cinnoberért  16,  ólomsárgáért  8,  ólomfehérért  8, 
egy  tányér  lazurért  20  garast  fizettek;  a  fuvaros- 
nak, aki  a  festőt  hozta,  20  garast  adtak,  a  festő 
költségeire  pedig  11  garast.  Ugyanez  évben  Miklós 
festő  egy,  Jakab  festő  egy,  később  Miklós  festő 
ismét  három,  Jakab  festő  pedig  „összes  munkáiért 
végkielégítésül"  11  frtot  kapott.  Ez  évben  Miklós 
festővel  Kassáról  2  frtért,  Stenzl  György  bíró  útján 
pedig  szintén  Kassáról  4  frtért  hozattak  „aranyat". 
Ebből  a  feljegyzésből  Myskovszky,  a  Szent  Egyed 

templom  monográfusa  „világosnak"  tartja,  hogy 
Miklós  és  Jakab  festő  kassai  volt ;  ezt  Divald  is 
valószínűnek  véli,  maga  a  feljegyzés  azonban  erre 
semmi  alapot  nem  nyújt.  A  Kassáról  szállított 
aranyból  azonban  bőven  jutott  a  Szent  Istvánt  és 
Szent  Lászlót  ábrázoló  képekre  is,  mert  ezek  ara- 
nyozott fatáblákra  vannak  festve. 

A  Jézus  születését  ábrázoló  oltár  tizenkét  fest- 
ménye Schongauer  metszetei  után  készült  1490 
körül;  a  művész  azonban  a  mellékes  dolgokban 
eltért  Schongauer  kompozícióitól ;  például  a  minta 
pálma-erdeje  helyett  tölgyfaerdőt  festett,  nagy  lelki- 
ismeretességgel és  pontossággal.  Valamennyi  kép 
fatáblára  van  festve,  aranyozott  alapra,  természe- 
tesen tempera  festékkel.  A  perspektíva  még  gyenge 
oldala  volt  a  festőnek,  de  a  színezéshez  már  jól 
értett.  Az  egyes  alakok  bő  és  hosszú  ruházata, 
nyúlánksága  és  szikársága  német  festőre  vall  ugyan, 
de  a  ruházat  alatt  már  sejtetni  tudja  a  művész  az 
izmokat  s  a  testek  arányai  feltűnően  helyesek. 
Ezen  az  alapon  Myskovszky  Viktor  azt  gyanította, 
hogy  ezeket  a  képeket  valamely  Mátyás  király 
által  behívott  olasz  művész  festette.  Azonban  nem 
valószínű,  hogy  egy  olasz  művész  a  német  Schon- 
gauer rézmetszeteit  hívta  volna  segítségül  képeinek 
a  megalkotásához.  A  szerzőség  kérdésével  kapcso- 
latban meg  kell  említenünk,  hogy  Myskovszky  a 
bártfai  Szent  Egyed  templom  monográfiájában 
hivatkozik  arra,  hogy  „Lepkovszky  József  krakói 
tanár  ezen  kitűnő  képciklust  bizonyos  Suesz  nevű 
művésznek  tulajdonítja,  állítását  azonban  nem  ké- 

pes  bebizonyítani  s  csak  annyit  említ,  hogy  Suesz 
mester  müveinek  kidolgozása.  Tehát  technikája 
igen  hasonlít  ismeretlen  mesterünk  festményein 
tapasztalható  technikájához."  A  hivatkozás  azon- 
ban nem  egészen  pontos;  Lepkovszky  a  műemlé- 
kek cs.  kir.  központi  bizottságának  folyóiratában 
1858-ban  Bártfa  műemlékeit  futólagosan  ismertetve 
nem  állította,  hogy  e  képek  Suesz  művei,  hanem 
csak  említette,  hogy  „csaknem  kedve  volna  azt 
állítani",  hogy  az  igen  értékes  bártfai  képek,  melye- 
ket csak  futólag  tekintett  meg,  Suesz  mester  alko- 
tásai, akinek  egyéb  kitűnő  műveit  különben  Krakó- 
ban  alkalma  volt  tanulmányozni.  Suesz  szerzőségé- 
nek kérdését  mindenesetre  csak  úgy  lehetne  el- 
dönteni, ha  valaki  a  mester  krakói  műveit  alapos 
tanulmány  tárgyává  tenné. 

A  bártfai  templom  Szent  Kereszt  oltárának 
predelláján  a  XV.  század  végéről  való  Krisztus-fej 
szintén  művészi  munka,  —  messze  felülmúlja  az 
oltár-szárnyain,  valamint  az  1505-ből  való  Mária- 
oltáron s  az  egyik  kápolnában  Szent  András 
oltárán  levő  képeket. 

Csütörtökhelyen  a  Zápolya-kápolna  oltárképe, 
mely  Mária  halálát  ábrázolja,  ideális  felfogásával, 
bátor  és  eredeti  kompozíciójával  és  színeinek  üde- 
ségével  kelt  figyelmet.  Szepesváralja  és  Késmárk 
szárnyas-oltárai  már  sokkal  kevésbé  figyelemre- 
méltóak. A  szepesszombati  Szent  Antal  oltáron  fel- 
tűnő, hogy  a  Remete  Szent  Antal  életének  esemé- 
nyeit ábrázoló  képeken  a  művész  primitív  táj-hát- 
teret  festett,  a  XV.  század  elején  élt  olasz  festők 

modorában.  A  szepesbélai  Szent  Antal-képek  mű- 
vészi készség  szempontjából  felülmúlják  a  szepes- 
szombatiakat.  A  Szepességben  még  Farkasfalván, 
Matheócon,  Káposztafalván  és  Mühlenbachon  talá- 
lunk szárnyas  oltárokat,  Sárosvármegyében  pedig 
Héthárson  és  Berki  községben. 

A  bányavárosok  közül  Besztercebányán  a  várbeli 
plébánia-templomban  egy  1502-böl  való  szárnyas- 
oltár képei  még  megvannak. 

Bakabánya  város  temploma  kiválóan  gazdag 
régiségekben,  aminek  Divald  Kornél  igen  eredeti 
magyarázatát  adja.  „Ez  a  kis  bányavároska,  úgy- 
mond, a  török  időktől  kezdve  folyton  hanyatlott 
és  nagy  szegénysége  miatt  nem  tehette  meg  azt, 
hogy  templomának  középkori  felszerelését  újabbal 
pótolja.  így  az  emlékekben  való  gazdagságának 
tulajdonképpen  szegénysége  az  oka."  A  XIV.  század- 
ban épített  és  a  XV.  században  kibővített  templom 
Szűz  Mária  oltára,  Mária  koronázásának  oltára, 
és  Szent  József  oltára,  XV.  századbeli  szobrásza- 
tunknak  és  festészetünknek  nem  egészen  közön- 
séges emlékeit  őrizte  meg. 

A  zólyommegyei  Szászfalu  (régente  Szentantal- 
falva)  XIV.  századbeli  templomának  szentélyében 
igen  jó  karban  megmaradt  egy  szárnyas- oltár,  mely- 
nek szárnylapjain  kívül-belül  négy-négy  jelenet  van 
megfestve  Remete  Szent  Antal  életéből.  Az  oltár- 
szárnyak festményeinél  sokkal  értékesebb  a  predel 
Iára  festett  „Veronika  kendője",  igen  szép  Krisztus- 
fejjel ;  figyelemreméltó  a  predella  ornamentális 
festése  is. 

Barsvármegyében  is  találhatjuk  még  a  középkori 
szárnyas- oltárok  némi  nyomait.  Arany osmaroton  a 
plébánián  van  néhány  régi  kép,  mely  valaha  egy 
XV.  századbeli,  vagy  a  XVI.  század  legelejéről  való 
szárnyas-oltár  része  volt,  alkalmasint  Aranyosmarót 
régi  templomában.  Az  aranyosmaróti  templom 
szentélyének  falán  ^ű^^ö,  Jézust  a  keresztfán,  Mária 
és  János  evangélista  között  ábrázoló  képet,  mely 
szintén  kétségtelenül  a  XVI.  század  elejéről  való, 
Divald    valamely    nürnbergi    festőnek    tulajdonítja. 

A  Körmöcbánya  mellett  levő  Jánosrét  község 
templomában  épen  maradtak  néhány  középkori 
szárnyas-oltárnak  készletei. 

A  Lévától  egy  óra  járásnyira  levő  Bát  község 
XV.  századbeli  templomában  is  felfedezte  Divald 
Kornél  egy  szárnyas-oltár  maradványait. 

Turóevármegyében  a  jezernicei  templom  főoltára, 
a  predellára  jegyzett  évszám  szerint,  1517-ből  való. 

Mosócon  a  báró  Révay  család  mauzóleumában 
is  vannak  szárnyas-oltárokból  való  képek.  Bella 
turócmegyei  község  egyik  szárnyas-oltárának  képeit, 
melyek  az  utolsó  időben  már  a  templom  falára 
voltak  felakasztva,  a  Szépművészeti  Múzeum  szerezte 
meg.  Két  szárnykép  Szent  István  és  Szent  László 
alakját  mutatja,  a  deszka  másik  oldalán  négy-négy 
apostol  képével.  Erdekesebbek  ennél  egy  másik 
bellai  oltárnak  a  szárnyai,  ugyancsak  a  Szép- 
művészeti Múzeumban.  A  szárnyak  belseje,  közép- 
kori szokás  szerint,  egy  ó-  és  egy  újszövetségi 
jelenetet  ábrázol,  melyet  egymással  összeköttetésbe 
hozott  a  festőnek  különben    nem    nagyon    gazdag 

fantáziája.  Az  egyik  jelenet:  az  Utolsó  vacsora, 
a  másik  pedig  a  Mannahuilás.  Mindkettő  az  ég- 
ből kapott  táplálékot  jelképezte.  A  képek  magas- 
sága 147  cm,  szélessége  83  cm.  Az  Utolsó  vacsora 
képén  Jézus  egy  kerek  asztal  mellett  ül  tanítvá- 
nyaival ;  a  szokottabb  hosszúkás  asztaltól  eltért  a 
festő,  de  a  régibb  Úrvacsora-képeken  szereplő  két 
halat  ő  is  az  asztal  közepére  tette.  Hogy  minta 
után,  vagy  legalább  a  hagyomány  után  dolgozott, 
azt  azzal  is  elárulja,  hogy  János  apostol  ezen  a 
képen  is  Jézus  felé  hajlik,  sőt  az  ölébe  könyököl. 
A  Mannahullást  ábrázoló  kép  sokkal  gyatrább. 

Szent  Ilona  templomának  oltárszárny-képei,  me- 
lyek a  Passiót  ábrázolják,  épen  maradtak,  ellenben 
Nagyjeszenben  a  régi  szárny-képeket  valami  mázoló 
újra  festette  és  a  templom  diadalívére  akasztotta. 
A  turócszentmártoni  tót  múzeumnak  a  XVI.  század 
elejéről  való  négy  képe  (Szent  Magdolna,  Szent 
Ilona,  Szent  Dorottya  és  Szent  Borbála)  a  Selmec- 
bánya melletti  Illés  község  XIII.  századbeli  templo- 
mából került  oda. 

A  zólyommegyei  Cserényben,  Pónikon  és  Nagy- 
ócsán  szintén  maradtak  fenn  szárnyas-oltárrészek; 
a  cserényinek  maradványai  a  Szépművészeti  Mú- 
zeumba kerültek. 

Roth  Viktor  nagyszebeni  evangélikus  lelkész  újabb 
kutatásai  nyomán  meglehetősen  ismerjük  már  az 
erdélyi  szárnyas-oltárokat  is.  A  szász  földön  és 
annak  közelében,  kétségtelenül  a  német  kultúra 
hatása  alatt,  a  XV.  században  éppen  úgy  el  voltak 
terjedve    a    szárnyas-oltárok,    mint    a    felvidéken. 

A  legrégibb  példány  a  nagyküküllőmegyei  Alma- 
keréken maradt  meg,  amelynek  azonban  csak  tör- 
téneti jelentősége  van,  művészi  érték  nélkül.  Festé- 
szeti szempontból  számba  jöhet  a  barcasági,  a  prázs- 
mári,  a  medgyesi,  a  somogyomi,  berethalmi,  segesdi, 
nagysinki,  nagydisznódi  és  a  höltövényi  szárnyas- 
oltár. 

A  prázsmári  szárnyas- oltárt  még  1803-ban  szét- 
bontották; egyes  részei  azonban  még  megvannak 
a  templom  északi  hajójának  bejárata  fölött.  Roth 
Viktor  e  művészi  befejezettségű  képeket  Schüchlin 
Hans  ulmi  mester  (i*  1505.)  iskolájából  való  festő- 
nek tulajdonítja.  A  medgyesi  képek  művésze  Rogier 
van  der  Weyden  hatása  alatt  állott  és  a  Schongauer- 
féle  passió-metszetek  után  dolgozott;  az  egyik  kép 
Wohlgemut-utánzat,  tehát  ezt  a  mestert  is  ismernie 
kellett  a  medgyesi  festőnek.  A  somogyomi  oltár 
képein,  melyek  1909-ben  a  segesvári  múzeumba 
kerültek,  a  pszichológiai  jellemzésre  való  törekvés 
és  a  biztos  rajz  feltűnő ;  az  arcok  egyénítve  van- 
nak és  már  a  háttér  megfestése  is  egyéni  felfogásra 
vall.  Az  1515-ből  való  berethalmi  szárnyas-oltár 
stílusa  a  frank  festészettel  rokon.  Az  1520  körül 
készült  segesdi  oltár  képein  a  művészi  színezés 
ötlik  szembe.  A  nagysinki  templom  Kristóf-képe, 
mely  a  XVI.  század  elején  élt  Vincentius  festő 
műve,  egyszerű  kompoziciójú,  de  drámai  eleven- 
ségű  kép.  Ugyanez  az  alkalmasint  dél-német  szár- 
mazású Vincentius  mester  festette  a  nagydisznódi 
oltárt  is,  amelynek  ma  már  csak  a  predellája  van 
meg,    a    nagyszebeni    Bruckenthal-múzeumban.    A 

höltövényi  szárnyas-oltár  tizenkét  képét  is  bizonyos 
drámaiság  és  élénk  színezés  jellemzi. 

Általában  az  erdélyi  szárnyas-oltárokon  a  plasz- 
tikai dísz  sokkal  kiválóbb,  mint  a  festészeti.  Való- 
színű,  hogy  Németországból,  Észak-Magyarország- 
ból és  Lengyelországból  Erdélybe  vándorolt  mester- 
ember-művészek munkái  a  szárnyas-oltárok  fest- 
ményei, melyek  a  szászoknak  nemcsak  kultúrájáról, 
de  a  reformációt  közvetlenül  megelőző  korszakban 
egyházukkal  szemben  való  áldozatkészségéről  is 
tanúságot  tesznek. 


Lőcsei  Miklós. 


A  Szepességi  XV.  századbeli  festői  közül  csak 
egyet  ismerünk  névleg  :  Lőcsei  Miklóst.  Poprádon 
van  egy  régi  Madonna-kép,  amelynek  keretén,  a 
legalsó  lécen  minuscula  betűkkel  ezt  a  feliratot 
láljuk : 

nicolaus   de  Leutsa  anno  d.   1484  h 

A  sor  végéről,  jobbról,  nyilván  lekopott  még  ez 
a  két  betű :  o.  /.  Az  egész  felirat  tehát  így  szólna  : 

Nicolaus  de  Leutsa  anno  Domini  1484  hoc  opus  fedi. 

(Lőcsei  Miklós  az  Úr  1484.  évében  alkotta  e 
müvet.) 

A  kép  Máriát  ábrázolja,  ölében  a  gyermek 
Jézussal ;  Mária  köntösének  szélét  két  angyal  a 
váll  magasságáig  emeli.  Mária  kissé  balra  hajtja 
fejét,  melyen  királynői  korona  van ;  nagyon  kez- 
detlegesen redőzött,  nyakigérő  ruhája  fölött  sötét 
köpenyt  visel,  melyet  elől  kettős  csat  tart  össze. 
Feje  fölött  fénykorona,  melynek  szélén  ez  a  föl- 
irat olvasható : 

Ave  Regina    Coelorum   Mater   Regis    Angelorum. 

(Üdvözlégy      Menynek      Királynéja,     Angyalok 
Királyának  Anyja.) 

Szabó  L. :  Magyar  festőművészet.  ^ 

A  gyermek  Jézus  teljesen  meztelen ;  lábai  el- 
rajzoltak ;  kezeivel  egy  madár  után  nyúl,  mely  a 
Mária  előtt  levő  nyitott  imakönyv  felé  lépdel.  Jézus 
fénykoronájának  szegélyén  ez  a  felirat    olvasható : 

Ego  sum  A  et  O 

(En  vagyok  az  Alfa  és  az  Omega,  azaz  a  kezdet 
és  vég.) 

Mária  arcán  feltűnik  a  homlok  magassága  s  a 
vékony  szemöldök  alatt  a  szemeknek  természet- 
ellenes kifejezése,  duzzadt  szemhéjakkal.  Ugyanez 
a  kifejezés  vehető  észre  a  kép  többi  alakjainak 
arcán  is. 

A  jánosfalvi  és  arnótfalvi  szárnyasoltárat,  vala- 
mint a  lőcsei  Szent  Erzsébet-oltárt  Divald  szintén 
Lőcsei  Miklósnak  tulajdonítja,  „a  poprádi  Madonna 
felfogásával,  típusával,  arcvonásaival,  tartásává 
és  viseletével  való  azonosságuk  miatt."  A  jános- 
falvi szárnyas  oltárnak  csak  116  cm  széles  főképe 
maradt  vnegy  mely  Máriát,  Szent  Erzsébetet  és 
Szent  Katalint  ábrázolja.  A  jánosfalvi  Máriának  a 
poprádival  való  azonossága  kétségtelen ;  viszont  a 
jánosfalvi  és  arnótfalvi  festmények  egy  kézből 
származását  Szent  Erzsébet  alakja,  azonos  ruhája  s  a 
kezeiben  tartott  tál  és  kancsó  azonossága  igazolja* 

Az  arnótfalvi  oltárnak  szárnyai  is  megmaradtak, 
Szent  Sebestyén,  Szent  Lucia,  Szent  Rókus  és 
Szent  Ágnes  alakjával. 

A  lőcsei  Szent  Erzsébet  oltár  1493-ban  készült; 
Szent  Erzsébet  a  főképen  Szent  István  vértanú  és 
Szent  Flórián  között  áll ;  a  balszárny  két  képe  István 


Lőcsei  Miklós  Madonnája. 

/Poprád./. 

vértanú  bevádoltatását  s  megköveztetését  ábrázolja, 
a  jobbszárnyon  pedig-  magyarországi  Szent  Erzsébet 
életéből  van  két  jelenet  megfestve :  a  thüringiai  her- 
ceg felesége  ágyában,  melybe  a  szent  asszony  egy 
koldust  fektetett,  feszületet  talál ;  a  másik  jelenet 
pedig  azt  ábrázolja,  hogy  Szent  Erzsébet  hogyan 
vendégelte  meg  a  koldusait. 

Lőcsei  Miklós  képein  szembeötlik  az  élénk  és 
meleg  színezés ;  a  különböző  színű  brokát  hátterek, 
a  bársony-brokát  ruhák,  bársony  palástok,  prém- 
galléros köpenyek  arra  vallanak,  hogy  a  XV. 
század  végének  társadalma  a  felvidéken  szerette 
az  élénk  színeket  és  főként  a  ruházatban  meg- 
nyilvánuló pompát.  A  képek  szent  alakjai  általában 
mind  nyugodtak,  sőt  eleintén  merevek  is ;  a  lőcsei 
oltáron  azonban,  mely  Miklós  mester  fejlődésének 
tetőpontját  jelzi,  már  természethü,  szinte  élő  emberi 
alakokat  látunk.  Figyelemreméltó  az  is,  hogy  míg 
Miklós  mester  többi  képein  az  alakok  egyszerűen 
brokátmintás,  üres  háttér  elé  vannak  állítva,  addig 
a  lőcsei  oltár  balszárnyán  fenn  építészeti  hátteret, 
lenn  mélytávlatú  tájképet,  a  jobboldalon  úgy  a 
felső,  mint  az  alsó  mezőben  interieurt  látunk. 

A  lőcsei  Szent  Erzsébet-oltárral  némi  rokonsá- 
got mutat  a  késmárki  „Vértanú  Szüzek  oltára"  is ; 
ennek  alakjai  sokkal  primitívebbek  ugyan,  mint  a 
lőcsei  képek  életteljes  alakjai  s  aránytalan  hosszú- 
ságuk, leesett  válluk,  gyámoltalan  felöltöztetésük 
korántsem  vall  művészi  kézre,  de  a  háttér  brokát- 
mintája  ugyanaz,  mint  aminőt  a  lőcsei  Erzsébet- 
oltár főképen  láthatunk. 

A  felirat  szerint  a  késmárki  oltár  is  1493-ból 
való,  mint  a  lőcsei. 

Részint  a  brokátmintás  háttér  azonossága,  részint 
az  arctípusok  egyezése  alapján  Divald  kétségtelen- 
nek tartja,  hogy  a  késmárki  oltár  is  Lőcsei  Miklós 
műhelyében  készült  és  hogy  ez  Miklós  mester  vala- 
melyik legényének  a  műve. 


Lőcsei  Miklós:  Mária,  szent  Katalin  és  szent  Erzsébet, 

/Jánosfalva./ 


Magyar  miniatűrök. 


A  középkor  festőmüvészetének  számos  érdekes 
emlékét  a  kódekszek  őrizték  meg. 

A  könyvnyomtatás  feltalálása  előtt,  az  írott 
könyvek  korában  már  ősidők  óta  szokásos  volt  a 
szövegnek  élénkítése,  ha  másként  nem :  legalább 
oly  módon,  hogy  az  új  fejezet  kezdőbetűjét  vörös- 
tintával írta  a  könyvmásoló.  A  díszesebb  könyvek- 
ben a  fejezet  kezdőbetűjét  rajzzal  is  díszítették, 
többnyíre  csak  ornamentális  rajzzal,  de  gyakran 
állati  alakok,  majd  tájképek,  sőt  génre-  és  történeti 
képek  is  kerültek  az  iniciálék  ékítményes  rajzai 
közé.  A  kódekszek  szép  fehér  hártyalapjai  szinte 
kínálkoztak  arra,  hogy  képekkel  is  ékesítsék  őket. 

A  kódeksz  írás  idővel  valóságos  művészeti  ággá 
fejlődött ;  a  képfestők  (rubrikátorok  vagy  miniáto- 
rok)  többnyire  szintén  szerzetesek  voltak  ugyan, 
de  munkájukat  már  többre  becsülték,  mint  az  egy- 
szerű másolókét.  A  XIV — XV.  században  már 
nemcsak  szerzetesek,  hanem  világiak  is  foglalkoz- 
tak a  kitűnően  jövedelmező  könyvfestéssel. 

Magyarországon  már  Szent  István  király  ideje 
óta  készítettek  kódekszeket ;  első  királyunk  korától 
kezdve  Mátyás  királyig  nem  kevesebb,    mint  száz- 

ötven  könyvmásoló  és  könyvfestő  szerepel  tör- 
téneti emlékeinkben ;  közelebbi  adataink  azonban 
a  magyar  könyvfestményekről  (miniatűrökről)  csak 
a  XIV — XV.  századból  vannak. 

Legnagyobb  és  legrégibb  miniatűr-gyűjtemé- 
nyünk a  Bécsi  Képes  Krónika.  Nagy  Lajos  királyunk 
megbízásából  1358  május  15.-én  hozzálátott  Márk 
barát,  hogy  a  régi  krónikákból  összeszedve  a  szük- 
séges adatokat,  egy  új  krónikát  állítson  össze  a 
magyarok  jeles  cselekedeteiről.  A  szerzőről  „Márk 
Krónikájának"  is  nevezik  ezt  a  kódekszet,  amelynek 
képei  —  szokás  szerint  —  csak  a  szöveg  leírása 
után  készültek  el.  Olasz  volt-e  ezeknek  a  miniatűrök- 
nek a  szerzője  vagy  magyar :  ma  már  nehéz  volna 
eldönteni.  Képeinek  mindenesetre  több  a  művelő- 
déstörténeti, mint  a  művészeti  értéke.  A  XIV. 
századbeli  viseletekről  elég  részletes  tájékozódást 
szerezhetünk  e  képekből,  melyeknek  jóízléssel  össze- 
válogatott élénk  színei  gyönyörködtetik  a  szemet, 
de  valami  önálló  művészi  egyéniség  nem  lehetett 
a  szerzőjük.  Az  a  körülmény,  hogy  még  nem 
ismerte  a  perspektívát,  arra  vall,  hogy  alkalmasint 
régi  miniatűrök  szorgalmas  tanulmányozása  és 
gyakori  másolása  útján,  nem  pedig  önálló,  a  termé- 
szet szemléletén  alapuló  tanulmányok  révén  tett 
szert  arra  a  nagy  technikai  készségre,  mely  képein 
azonnal  szembeötlik. 

A  Bécsi  Képes  Krónika  után  nem  sok  idő  múlva, 
1377-ben  készült  a  gyulafehérvári  könyvtár  úgyneve- 
zett „esztergomi  missaleja",  mely  Henrik  csukárdi 
(schukariai)  plébános  kezeírása.    Henrik    plébános, 

mint  a  könyv  záradékában  maga  megírja,  vesztfáliai 
származású;  misekönyvét  azonban  itt  írta  hazánk- 
ban. A  könyv  kánoni  része  előtt  —  régi  szokás 
szerint  —  itt  is  Jézus  Krisztus  életéből  való  képet 
találunk.  Krisztust  a  Kálvária-hegyén  ábrázolja, 
melynek  tájképi  háttere  különösen  figyelemreméltó. 
„Tájképi  háttere  —  írja  Divald  —  a  Képes  Krónika 
ebbeli  gyakorlásához  képest  szinte  úgy  hat,  mintha 
a  két  kódeksz  festési  ideje  közt  évszázados  volna 
a  kűlömbség." 

Az  esztergomi  missaleval  körülbelül  egykorú  az 
egri  érseki  könyvtárnak  egy  misekönyve  is,  amely- 
nek a  kánoni  rész  előtti  képét  Miskolczi  László 
1394-ben  festette.  Ez  a  kép  is  a  Kálvárián  ábrá- 
zolja Krisztust  a  két  lator  között,  az  arckifejezé- 
sekben oly  realizmussal,  mely  egy  XIV.  századbeli 
miniatűrnél  valósággal  meglepő. 

A  magyarországi  könyvfestésnek  virágkora  a 
XV.  század.  De  az  ebből  az  időből  megmaradt 
miniatűrök,  sajnos,  nem  a  magyar  géniusznak  az 
alkotásai.  Már  IL  Ulászló  király  idejében  megkez- 
dődött az  olasz  miniatűrök  bevándorlása,  amikor 
pedig  Mátyás  király,  alkalmasínt  nem  sokkal  a 
koronázása  után,  megalapította  világhírű  könyv- 
tárát, Magyarország  lett  a  könyvmásolók  és  minia- 
tűr-festők Eldorádója.  Mátyás  budai  könyvtárának 
gyarapítására,  amellett,  hogy  Olaszországban  igen 
sok  könyvet  vásároltatott,  Budán  állandóan  harminc 
könyvmásolót  és  könyvfestőt  tartott,  akik  Ragusai 
Félix  felügyelete  alatt  dolgoztak.  Egész  hosszú 
lisztáját  ismerjük  az  abban  az  időben  itt  járt  olasz 

és  német  könyvmásolóknak ;  közöttük  volt  a  XV. 
század  legjelesebb  miniatora,  a  hires  Attavante  s 
a  szintén  híres  Francesco  Chierico  is,  magyar  nevet 
azonban,  sajnos,  nem  találunk  a  hosszú  listában. 
Mátyás  korából  csak  egy  magyar  rubrikátort  emlí- 
tenek a  régi  okiratok :  Mátyás  városlődi  karthauzi 
szerzetest,  aki  azonban,  úgy  látszik,  nem  dolgozott 
Mátyás  részére.  Nagy  királyunk  híres  kódekszei,  a 
Korvinák  eszerint  éppen  nem  magyar  munkák, 
ha  nagyrészük  a  magyar  földön  készült  is  a  bőkezű 
magyar  király  pénzén. 

1775 — 76-ból  megmaradt  Nyírkállai  Tamás  jogi 
formulás  könyve,  mely  megőrizte  az  utókor  számára 
a  „magyar  képírók,  gyöngycsíszolók  és  aranyverők 
céhének"  alapszabáiytervezetét.  Hogy  e  céhnek 
csak  magyarok  voltak-e  a  tagjai  vagy  felvették 
közéjük  az  ideig-óráig  itt  dolgozó  olasz  miniatoro- 
kat  is:  nem  tudjuk. 

A  Mátyás  halála  után  következő  szomorú  idők- 
ben meg  kellett  szűnnie  Magyarországon  az  iroda- 
lom és  a  művészetek  pártolásának.  A  hires  Attavante 
még  Mátyás  halála  után  is  felvett  ugyan  a  kör- 
möci pénztárból  318  dukát  és  6  dénár  művészi 
tiszteletdíjat,  de  ettől  kezdve  azután  már  nem 
találunk  többé  adatokat  miniatűr-festészetünk 
múltjából. 


Henrik  csukárdi  plébános  misekönyvének  kánon  előtti  lapja. 

/Gyulafehérvár./ 


A  szentantali  képek. 


A  magyar  mű-történelemben  „szentantali  festmé- 
nyek" név  alatt  ismeretes  képek  nagy  figyelmet 
érdemelnek,  bár  egymáshoz  való  viszonyuk  még 
nincsen  tisztázva  s  e  négy  kép  közül  kettőnek  a 
műértéke  még  teljesen  ismeretlen. 

Szentantal  Selmecbánya  szomszédságában  levő 
kis  falucska;  temploma,  amelyből  e  festmények 
származnak,  csak  1789-ben  épült;  világos  tehát, 
hogy  a  képek  az  új  templomba  egy  régebbi  temp- 
lomból kerültek ;  mivel  pedig  az  előbbi  templomot 
is  csak  1592-ben  építették  a  falu  földesurai,  az 
Illésházyak,  igen  valószínű  az  a  föltevés,  hogy  már 
a  régi  szentantali  templomba  is  máshonnan,  való- 
színűleg Selmecről  kerültek  e  képek,  illetőleg  az  a 
szárnyasoltár,  melynek  a  szentantali  képek  alkotó- 
részei lehettek. 

A  négy  kép  közül  kettő  az  esztergomi  prímási  mú- 
zeumba, egy  a  Szépművészeti  Múzeumba  került,  egy 
pedig  még  most  is  a  szentantali  templomban    van. 

Az  esztergomi  képeket  restaurálás  ürügye  alatt 
annyira  átfestették,  hogy  műbecsüket  legfeljebb  csak 
akkor  lehet  megállapítani,  ha  esetleg  sikerülni  fog 
valaha  az  újabb  festékréteget  eltávolítani  róluk. 

Az  a  kép  azonban,  mely  a  Szépművészeti  Mú- 
zeumba került,  XV — XVI.  századbeli  festményeink 
között  alkalmasint  a  legértékesebb.  A  95  cm.  szé- 
les és  139  cm.  magas  kép  Mária  és  Erzsébet  talál- 
kozását ábrázolja.  Szent  Lukács  evangéliuma  írja 
le  e  látogatást,  melyet  a  XV — XVI.  században  oly 
sok  művész  megfestett.  Az  áldott  állapotban  levő 
Máriának  rokona,  a  szintén  áldott  állapotban  levő 
Erzsébet,  Zakariás  felesége  hódolattal  kezet  csókol. 
Az  áldott  állapot  élénk  feltüntetése  realisztikus 
dolog,  de  azért  a  két  nőalak  e  képen  mégis  ideá- 
lis jelenség,  sőt  Mária  alakja  bízvást  fenségesnek 
is  mondható.  Mindkét  alak  fehér  fátyolkendőt  visel, 
amely  alól  Máriának  két  szőke  hajfürtje  kicsúszik ; 
ruházatuk  előkelő,  de  egyszerű ;  Mária  meggyszínű 
ruhát  és  kék  palástot,  Erzsébet  pedig  kék  bársony- 
ruhát visel.  A  kép  előterében  nagy,  szinte  túlságos 
gonddal  rajzolt  virágok  nyílnak,  az  alakok  mögött 
pedig  igen  mélytávlatú  hegyvidéket  látunk,  a  ka- 
nyargó országúton  emberi  alakokkal,  egy  távoli  dom- 
bon erős  várral.  A  képnek  nincsen  levegő-távlata, 
azaz  a  kép  legtávolabbi,  mély  részletei  is  aprólékos 
gonddal,  élesen  vannak  megrajzolva. 

Ujabban  (1907)  egy  német  műtörténetíró,  Herr- 
mann  Voss,  az  u.  n.  dunai  iskolához  tartozó  M.  Z. 
jegyű  rézmetszőnek  tulajdonítja  e  képet,  jórészben 
azon  az  alapon,  hogy  M.  Z.  rézmetszeteinek  egyes 
részletei  feltűnő  egyezést  mutatnak  képünknek 
egyes  részleteivel.  Voss  szerint  M.  Z.  mester  vagy 
megfordult  Szentantalon,  vagy  ami  még  valószí- 
nűbb :    egy    ideig    Krakóban    dolgozott  s  a  szent- 

Mária  és  Erzsébet  találkozása. 

/A  szentantali  képek  egyike./ 

antaliak  amikor  új  oltárt  akartak  állítani,  Krakóba, 
a  német  művészetnek  e  keleti  végvárába  mentek 
s  ott  rendelték  M.  Z.  mesternél  a  képet.  Divald  e 
föltevést  teljesen  megdönti ;  ehhez  elég  lett  volna 
csupán  arra  hivatkozni,  hogy  a  szegény  szentanta- 
liak bizony  sohasem  rendeltek  képet  se  Krakóban, 
se  egyebütt :  templomuk  felszerelését  valamely  más, 
nyilván  selmeci  templom  kiselejtezett  holmijából 
kapták. 

De  M.  Z.  szerzősége  ellen  még  nagyobb  nyoma- 
tékkal lehet  arra  hivatkozni,  hogy  e  mesternek 
csak  rézmetszeteit  ismerjük,  festett  képet  egyet  se 
ismerünk  tőle.  Annak  a  festőnek  azonban,  aki  a 
szentantali  „Mária  látogatását"  megfestette,  ez  nem 
az  első,  nem  is  az  utolsó  munkája  volt;  egy  ily 
művészi  egyéniségnek  Németországban,  ha  ott  élt 
volna,  kétségtelenül  nagy  híre  lett  volna  és  legalább 
is  úgy  ismernők  a  dolgait,  mint  kortársainak,  egy 
Altdorfernek  vagy  Aldegrewernek  életét  és  műveit. 

Semmi  okunk  nincs  arra,  hogy  a  szentantali 
képeket  a  német  művészetnek  átengedjük.  A  ne- 
gyedik szentantali  képet,  mely  Jézus  születését 
ábrázolja  és  amely  még  most  is  a  szentantali  temp- 
lomban van,  első  tekintetre  nagyon  hajlandók 
volnánk  más  festőnek  tulajdonítani.  A  kép  egész 
szerkezete  primitívebb ;  az  istálló-jelenet  mögött 
álló  gótikus  oszlopcsarnok  s  a  kép  felső  balsarká- 
ban megnyíló  táj  nagyon  zavaróan  megbontja  a  kép 
egységét ;  Szent  József  feje  igen  hibásan  rajzolt, 
Mária  pedig  a  legkevésbbé  sem  hasonlít  a  Szép- 
művészeti Múzeum  Máriájához. 

Ez  utóbbi  monumentummal  szemben  Divald 
sikeresen  hivatkozik  arra,  hogy  középkori  festő- 
inknél gyakran  előfordultak  ily  következetlenségek  : 
Mária  alakja  más,  meg  más  ugyanazon  szárnyas- 
oltár különböző  képein  is;  a  jelen  esetben  talán 
az  a  nő  volt  a  szentantali  Mária  modellje,  aki  a 
Szépművészeti  Múzeum  képén  Szent  Erzsébetnek 
van  megfestve.  Ami  pedig  a  kép  konstrukcióját 
illeti :  számba  kell  vennünk,  hogy  alul,  felül  és  ol- 
dalt bizonyára  meg  van  csonkítva  és  hogy  a  por- 
és  füstréteg  eltávolítása  után  talán  helyreállna  a 
képen  az  a  harmónia  is,  amelyet  ma,  sajnosán, 
nélkülözünk  rajta.  A  két  képnek  a  színezése  azo- 
nosnak mondható.  Díváidnak  nincs  kétsége  az 
iránt,  hogy  a  szentantali  képek  közül  legalább  az 
a  kettő,  mely  Szentantalon  maradt  és  amely  a 
Szépművészeti  Múzeumba  került,  egy  művésznek 
a  munkája ;  ugyanő  mindkét  kép  megalkotását 
a  XVI.  század  első  évtizedébe  helyezi. 


Két  szomorú  század. 


Brutus  János  történetíró  nemzeti  multunk  egyik 
legszomorúbb  korszakában,  a  XVI.  század  közepén 
azt  jegyezte  fel  rólunk,  hogy  mi  magyarok  csak  a 
lovainkat  tudjuk  megbecsülni,  de  „a  szép  képekre, 
márvány  és  bronz  dísztárgyakra"  nem  sokat  adunk. 
Az  idegen  történetíró  bennünket  ebben  félreismert, 
mert  hogy  a  magyar  pompakedvelő  nép  és  hogy 
építkezéseiben  is  tudott  fényűző  lenni,  ezt  a  török- 
vész előtti  századok  emlékei  eléggé  igazolják ;  az 
a  nép  pedig,  mely  az  egyházi  építkezésben  (és 
bizonyára  a  világiban  is)  művészi  becsű  alkotáso- 
kat tudott  létrehozni,  bizonyára  nagyrabecsülte  a 
szobrászatot  és  festészetet  is.  A  török  invázió 
azonban  úgyszólván  az  egész  Alföldön  elsöpörte 
a  városokat  és  falvakat  a  föld  színéről,  megsem- 
misítette a  művészetek  alkotásait  és  irtotta  a  fajt, 
mely  e  műtárgyakban  nem  csupán  gyönyörködött, 
de  alkotásukban  is  bizonyára  résztvett. 

A  török  vész  előtt  például  Szeged  a  legterjedel- 
mesebb és  talán  a  legnépesebb  magyar  város 
volt ;  a  nagyságára  vonatkozó  történeti  adatok  ma 
már  szinte  hihetetlenül  túlzottaknak  látszanak. 
E  nagy,  színmagyar  város  a  törökök  kiverése  után 

már  igen  hitvány  kis  telep  volt,  néhány  száz  főnyi, 
jobbára  rác  és  német  lakossal.  A  török  uralmat 
megelőző  időkből  ismerjük  egy  szegedi  festőnek 
a  nevét  is:  Bálint  diák,  aki  1515-ben  a  krakói 
egyetemen  tanult,  István  szegedi  piktor  fia  volt. 
Ez  az  István  1522 — 1552.  közt  szerepel  a  régi 
okiratokban,  mint  a  Nagy-utca  lakója  és  a  kalocsai 
érsek  adófizetője.  Némelyek  neki  tulajdonítják  az 
alsóvárosi  templom  főoltárának  képét. 

A  XVI.  század  elején  tehát  nemcsak  a  török- 
dúlástól  mentes  Felvidéken,  hanem  az  Alföldön  is 
voltak  festőink :  a  festészet  ott  is  szerves  része 
volt  kultúránknak.  Ha  azonban  ezen  a  vidéken 
megsemmisültek  a  városaink  is,  el  kellett  veszni 
műemlékeinknek  is.  Ez  az  oka  annak,  hogy  a  Fel- 
vidék gazdagabb  műemlékekben,  nem  pedig  az, 
mintha  a  Felvidék  többnyire  nem  magyarfajú  népé- 
ben több  lett  volna  a  kulturális  érzék. 

A  Felvidéken,  melynek  városait  nem  dúlták  fel, 
templomait  nem  égették  fel  és  levéltárait  nem 
semmisítették  meg  a  szörnyű  idők  viszontagságai, 
természetszerűleg  több  írott  emléket  találunk 
XVI — XVII.  századbeli  festőinkről,  akiknek  ma  már 
csak  a  neveit  ismerjük,  a  műveit  nem.  Kemény 
Lajos,  Kassa  művészi  múltjának  kutatója  a  kassai 
művészeknek  egész  hosszú  listáját  állította  már 
össze.  Tudjuk,  hogy  a  XV.  században  alakult  festő- 
céh Kassán  a  XVI.  században  is  virágzott.  Simon 
kassai  mester  körülbelül  a  mohácsi  vész  idején 
oltárképeket  festett  a  miskolci  és  a  nagymihályi 
templom  számára;  1530-ban  szerepelt  Klein  György, 

1515—1527  közt  Babocsai  János  és  1507—1553 
közt  Jászai  Tamás  kassai  képíró,  a  XVI.  század 
végén  Márton  képíró  és  Strobel  Frigyes  festő 
tanácstagok  Kassán;  ugyanakkor  működött  e  város- 
ban Kurtzweil  Kristóf,  míg  Eliinger  Gáspár  arc- 
képfestő ugyanott  1622-ben  telepedett  le.  A  XVII. 
század  első  felében  a  Spillenberger  család  egész 
festő-dinasztia  volt  Kassán.  Bethlen  Gábor  fejede- 
lemnek udvari  képírója  is  volt  Kassán.  A  szepes- 
görgői  származású  Medveczky  János  festő  1628-ban 
lett  kassai  polgár,  míg  Spangovszky  János  festő 
ugyanott  1663  táján,  Uramy  János  1677-ben  szere- 
pel, 1667-ben  Füleken  is  lakott  egy  képíró,  akit 
Galgócra  rendeltek,  hogy  ott  renoválja  a  királyok 
régi  arcképeit.  E  korszakból  a  legismertebb  nevű 
kassai  festő  Bogdány  Gottfried,  aki  1690 — 1710 
között  sok  peres  iratban  szerepel  és  akiről  számos 
történeti  munka  megemlíti  azt,  hogy  II.  Rákóczi 
Ferenctől  Tállyán  egy  szőlőt  kapott  donáció 
gyanánt.  Mindezek  a  festők  jobbára  templomi 
oltárképeket  festettek  és  zászlókat ;  az  egyházi 
körmeneteknél  használt  lobogókat  reájuk  varrt, 
külön  vászonra  festett  képek  díszítették.  A  címe- 
res nemesleveleket,  szabadalom  leveleket  s  a  céhek 
felszabadító-  és  mesteri  okleveleit  szintén  ezek  a 
a  festők  díszítették  miniaturáikkal,  melyek  nem  ritkán 
kiváló  ízlésről  és  művészi  készségről  tanúskodnak.  A 
kassai  egykori  jezsuita-kollégium  Mária-Sodalitásá- 
nak  tagnévsorában  megmaradt  Bogdány  Gottfried- 
nek  1691-ben  festett  címere,  amelyből  bízvást  követ- 
keztethetünk e  művésznek  igen  kiváló  kvalitására. 

Szerzeteseink  között  is  bizonyára  voltak  a 
XVI — XVII.  században  művészek  is.  Kovács  Mihály 
festő  emlékirataiban,  melyeket  spanyolországi  idö- 
zeséről  hátrahagyott,  a  múlt  század  hatvanas  évei- 
ből egyebek  között  a  következőket  jegyzi  fel 
Sevilláról:  „Az evangélisták  kápolnájában  van  kilenc 
darab  fára  festett  kép  egy  művésztől.  Engem 
nagyon  érdekelt,  kitől  legyen,  mert  az  1500-béli 
stílusban  vannak  festve ;  felgebeszkedtem  egyik 
oltárnál,  ahol  egy  Szent  Katalin  eljegyzését  ábrá- 
zoló félalakokból  álló  kép  függött  és  tisztán  olvas- 
ható írással  volt  a  művész  kiléte  írva :  pinxit 
Michael  Sturmius  zirciensis  1555.  Ezért  van  okom 
hinni,  hogy  a  művész  magyarországi  születésű  volt 
és  Sturm  Mihálynak  hívták.  Ki  tudja,  nem  volt-e 
cisztercita,  akiknek  Zircen  már  rég  apátságuk 
van."  A  XVII.  század  végéről  egy  premontrei 
festőt  is  ismerünk ;  a  leleszi  konvent  egyik  tagja, 
Lipp  Alajos  1700  körül  a  hevesmegyei  Erdőtelek 
község  templomának  s  az  e  községtől  nem  messze 
levő    Hanyi-puszta    kápolnájának    festett    képeket. 

A  XVI— XVII.  századbeli  magyar  festészetnek 
érdekes  emlékei  a  felsőmagyarországi  reneszánsz- 
építmények sgraffitoi.  E  régi  építészeti  emlékek 
homlokzatán  feltűnik  a  magas  oromfal,  amely 
szinte  megkívánja  a  róla  ma  már  hiányzó  orna- 
mentikát. Ezek  a  homlokzatok  az  Olaszországban 
is  kedvelt  sgraffito-val  voltak  valaha  díszítve. 
A  sgraffito  úgy  készült,  hogy  a  finom  vakolatba 
valami  sötét  (vöröses-barna  vagy  sötétszürke)  festé- 
ket kevertek,  a  vakolatot   bemeszelték,  a  fal  felű- 

létére  kirajzolták  az  ornamentika  vonalait  s  azután 
e  vonalak  mentén  valami  hegyes  szerszámmal 
levakarták  a  mészréteget;  ily  módon  a  színes 
vakolatnak  napfényre  kerülő  részei  alkották  a  raj- 
zot. Volt  olyan  sgraffito  is,  melynél  a  vakolat  volt 
fehér  és  a  vakolatot  fedő  meszelés  színes ;  ennél 
a  mészrétegnek  a  rajz  vonalaiban  való  lekaparása- 
kor az  alsó  fehér  réteg  került  felszínre  és  így  sötét 
alapon  fehérvonalas  rajz  keletkezett.  A  sárosmegyei 
fricsi  kastély  sgraffitoi,  melyeket  1623  körül  fes- 
tett Waxman  Márton,  eredeti  alakjukban  maradtak 
fenn,  úgyszintén  a  késmárki  harangtorony  sgraf- 
fitoi is.  Az  eperjesi  Rákóczi-ház  és  a  lőcsei  Thurzó- 
ház  sgraffitoit  azonban  csak  a  múlt  évtizedben 
készítette  Gróh  István  tanár,  a  régi  motívumok 
lelkiismeretes  felhasználásával. 

A  XVll — XVIII.  század  fordulóján  már  annyi  fes- 
tőnk volt,  hogy  a  külföldnek  is  jutott  belőle.  Ekkor  ke- 
rült a  külföldre  három  nagy  művészünk :  Bogdány, 
KupeczkyésMányoky  és  egy  negyedik  művész,  akinek 
csak  a  nevét  ismerjük.  Páriz  Pápai  Ferencnek  egy  1717- 
ból  való  levele  említi,  hogy  Jeremiás  szebeni  festő  fia, 
Tóbiás  „Londinumban  lakik",  hol  „igen  excellál  in 
pictoria"  és  ahonnan  gyakran  küld  leveleket  haza, 
Szebenben  lakó  testvéröccsének,  Jeremiásnak. 

Fogunk-e  valaha  nyomára  akadni  e  Tóbiásnak : 
kétséges.  De  hogy  vármegyéink  és  főúri  családaink 
képtárainak  és  templomaink  régi  oltárképeinek 
tanulmányozásával  XVI — XVII.  századbeli  festésze- 
tünk ismeretéhez  sok  érdekes  adatot  lehetne  még 
összegyűjteni :  az  egészen  bizonyos. 

Szabö  L.     Magyar  fettSművészet.  6 


Bogdány  Jakab. 


A  legelső  magyar  festő,  akinek  a  külföldön  nagy 
sikerei  voltak,  Bogdány  Jakab,  akit  sokan  össze- 
tévesztenek a  XVIII.  század  elején  Kassán  élt  Bog- 
dány Gottfrieddel,  akit  viszont  Gottliebnek  tett 
meg  Thaly  Kálmán,  a  családi  nevét  egészen  mellőzve. 

Bogdány  Jakabnak  hazánkban  még  a  neve  is 
feledésde  merült  egész  a  legújabb  időkig,  bár  a 
Tudományos  Gyűjtemény  már  1828-ban  felhívta 
rá  a  figyelmet.  E  folyóiratban  GR  T.  S.  (Gróf 
Teleki  Sámuel)  megírta,  hogy  Bogdány  Jakab,  aki 
Anna  angol  királynő  idejében  dolgozott,  azaz 
1702  —  1714  között,  előkelő,  nemes  családból  szár- 
mazott ;  atyja  „a  magyar  nemzet  részéről  Bécsben 
követségbe  küldetett  s  ott  több  esztendőket  töltvén, 
fiát  a  mívek  gyakorlásában  egyenesen  nem  aka- 
dályozhatta ugyan,  de  nem  is  segítette."  A  művész 
Angliába  jutva  Anna  királynő  számára  „több  ma- 
darakat, virágokat  és  gyümölcsöket  készített,  (csu- 
pán ezen  tárgyakkal  foglalatoskodván,  melyek  rnég 
ma  is  nagy  becsben  tartatnak.  Megemlíti  még  a 
cikk,  hogy  Bogdánv  szorgalmával  „hallatlan  kin- 
cseket szerzett  volna,  de  fia  csalfasága  vagyonából 
kifosztotta." 

Bármily  érdekes  volt  is  ez  a  közlemény :  jó  hetven 
esztendeig  nem  érdeklődött  Bogdány  Jakab  iránt 
senki.  Részletesebb  ismereteinket  Bogdányról  Térey 
Gábornak  köszönhetjük,  aki  legelőször  a  Vasárnapi 
Újság  1907  június  23.-Í  számában  közölte  Bogdányra 
vonatkozó  kutatásainak  főbb  eredményeit.  Térey  az 
Orell-Gessner-Füssli-féle  „Allgemeines  Künsterlexi- 
konban  (Zürich  1779.)  Bogdány ról  a  következő 
sorokat  találta : 

„Bogdáné  Jakab,  madár-,  gyümölcs-  és  virág- 
festő, régi  magyar  családból  származott,  atyja  követ 
volt  a  császári  udvarnál.  Szép  előmenetelét  a  mű- 
vészetben egyedül  zsenialitásának  tulajdonították. 
Bogdáné  Angliába  ment,  ahol  Anna  királynő  részére 
dolgozott ;  működésének  nyomai  láthatók  a  királyi 
palotákban.  Rajzban  és  színezésben  igen  pontosan 
utánozta  a  természetet,  de  festményei  perspektíva 
tekintetében  nagyon  hibásak.  Művei  oly  kapósak 
valának,  hogy  szorgalma  révén  csakhamar  tetemes 
vagyonra  tett  szert.  Ám  egy  csalás,  melyet  saját 
fia  követett  el  ellene,  koldusbotra  juttatta.  Súlyos 
betegségben,  nagy  fájdalmak  között  halt  meg." 

Ezek  az  adatok  nagyjában  egyeznek  a  Tudomá- 
nyos Gyűjtemény  közleményének  adataival. 

Térey  későbbi  lexikonokban  még  annak  is  találta 
nyomát,  hogy  Bogdány  mielőtt  Angliába  ment, 
Bécsben  képezte  ki  magát  a  festészetben.  1904-ben 
Angliában  kutatva  Bogdány  működésének  további 
nyomait,  Horace  Walpole  „Anecdotes  of  painting 
in  England"  c.  munkájában  is  talált  némi  feljegy- 
zést   Bogdányról.    Eszerint    a    művész     Angliában, 

ahol  40 — 50  évig  élt,  kezdetben  „the  Hungárián" 
név  alatt  volt  ismeretes.  Walpole  nemes  és  szép- 
jellemű  embernek  mondja  Bogdányt,  aki  az  „Arany 
sashoz"  címzett  házban  (Great  Queen  street,  Lin- 
coln's  inn  fields)  halt  meg  ;  ugyanott  árverezték  el 
halála  után  a  művésznek  a  képeit  is.  Walpole  em- 
líti Bogdány  fiát  is,  aki  fiatal  korában  atyja  modo- 
rában festegetett,  később  pedig  a  „Board  of  Or- 
donance"-ban  volt  alkalmazva. 

Hogy  mikor  és  hogyan  került  Bogdány  Angliába : 
nem  tudjuk ;  Walpole  szerint  Anna  királynőnek  volt 
festője,  de  Térey  kutatásai  szerint  már  előbb 
is  szerepelt  Angliában.  Mary  királynő  idejében 
(1689 — 1702),  míg  a  Hampton  Court  Palace  épült, 
a  királynő  egy  közeli  palotában,  az  u.  n.  Water 
Galleryben  lakott;  ennek  egyik  szobáját  (valószí- 
nűleg 1690-ben)  már  Bogdány  díszítette  festmé- 
nyeivel. Térey  talált  egy  számlát,  amelynek  bizony- 
sága szerint  Bogdány  az  1700.  év  végén  négy 
képet  szállított  1373  forintért  az  angol  királyné 
diereni  (hollandiai)  kastélya  számára. 

Térey  Bogdánynak  számos  müvét  megtalálta  a 
Hampton  Court  Palaceben  és  más  királyi  paloták- 
ban s  a  cambridgei  Fitzwilliam-gyűjteményben, 
valamint  más  magángyűjteményekben  is. 

Valószínű,  hogy  Hollandiában  is  ismerték  Bog- 
dányt; nevét  Térey  megtalálta  a  régi  hollandi 
katalógusokban  és  megállapította,  hogy  már  1744- 
ben  árvereztek  tőle  képeket.  (Hollandiában  Bochdani 
név  alatt  szerepel  a  művész  a  régi  iratokban ;  ő 
maga  a  képeire  /.  Bogdani  jelzést  írt.) 

Bogdány  1720-ban  halt  meg^  Londonban. 

Bogdány  három  képének  a  reprodukcióját  közölte 
a  Vasárnapi  Újság  1907.  25.  számában ;  az  egyik 
egy  antik  vázába  helyezett  virágcsokrot  ábrázol, 
a  váza  talapzatán  galambokkal,  a  másik  park- 
részletet, pulykákkal,  tyúkokkal,  kakasokkal,  libák- 
kal, kacsákkal  és  galambokkal,  a  harmadik  pedig 
egy  féllábon  álló  flamingót. 


Mányoky  Ádám. 


Szegény  Mányoky  Ádám,  II.  Rákóczi  Ferenc 
legkedveltebb  festője,  a  nagy  szabadságharc  el- 
bukása után  éppen  úgy  járt,  mint  az  ő  korában 
sok  nagy  úr :  idegenbe  került,  a  külföld  nagy 
urainak  s  ezek  szeszélyeinek  szolgája  lett  s  a  né- 
metek kedvéért,  akik  kenyeret  adtak  neki,  de  akikre 
nézve  az  ő  becsületes  magyar  neve  teljes- 
séggel kimondhatatlan  volt,  még  azt  is  megtette, 
hogy  ő  maga  is  Manuckinak  írta  a  nevét.  Mi  volt 
ez  tőle  ?  Meghunyászkodás,  melyre  a  szükség 
késztette,  vagy  cinizmus,  melyet  a  szerencse  nagy 
forgandósága  ébresztett  benne  ?  Talán  egyik  se, 
hanem  csak  művészi  tréfa,  bohém  meggondolatlan- 
ság. Hogy  ezen  a  réven  egy-két  század  múlva 
majd  német  művésszé  avatják,  arra  aligha  gondolt. 

Mányoky  a  sárosmegyei  Szokolyán  született 
1673-ban ;  az  atyja  református  prédikátor  volt  és 
vagy  száz  esztendőn  át  prédikátor  vagy  tanító 
volt  családjának  csaknem  minden  tagja.  A  nemes- 
séget Ádám,  a  festő  és  testvére,  Sámuel  kapta, 
donációvail,  de  a  birtokokhoz  az  ellenmondó  perek 
miatt  sohasem  jutottak  hozzá. 

Mányoky    Ádámot    az    atyja,    aki    valószínűleg 

dunántúli  eredetű  volt,  nagy  szegénysége  miatt 
örökbe  adta  Dölfer  német  tábornoknak.  Ugy  látszik, 
hogy  a  tábornok  fedezte  föl  a  fiúban  a  művészi 
tehetséget  és  ő  kezdte  iskoláztatni  Németországban, 
ahova  Magyarországból  haza  költözött.  Régi  föl- 
jegyzések szerint  a  hannoveri  Scheitz  András  és  a 
párisi  Nicolas  de  Largilliére  volt  a  mestere ;  de 
hogy  ezektől  előbb  tanult-e,  mint  Rákóczi  szolgá- 
latába jutott,  vagy  pedig  csak  később,  Rákóczi 
megbízásából  végzett  külföldi  útain  ismerkedett-e 
meg  velük,  azt  már  nem  tudjuk.  Rákóczi,  úgy 
látszik,  nemcsak  a  festői  talentumot  becsülte  Má- 
nyokyban,  amikor  őt  legbizalmasabb  emberei  közé 
sorolta.  Valószínű,  hogy  nyelvismerete  és  világi 
műveltsége  tette  őt  alkalmassá  arra,  hogy  a  feje- 
delem hol  Berlinbe,  hol  Hollandiába,  hol  meg 
Parisba  küldje.  Lehetséges,  sőt  valószínű,  hogy 
ezt  a  nagy  műveltséget  és  nyelvismeretet  mint 
festő-növendék,  külföldi  tanuló  évei  alatt  szerezte. 
Világlátott,  franciául  jól  tudó  embereknek  nem 
lehetett  valami  nagy  bővében  a  fejedelem.  Aligha 
a  festőt,  mint  inkább  a  diplomáciai  megbízatásra 
is  alkalmas  fiatal  embert  tüntette  ki  Rákóczi  azzal, 
hogy  állandóan  a  környezetébe  fogadta,  az  akkori 
viszonyok  szerint  igen  nagy  fizetéssel,  évi  900 
forint  díjazással. 

Valószínű,  hogy  Mányoky  legrégibb  ismeretes 
munkája,  Knobidorff  építész  arcképe  a  berlini 
Hohenzollern  múzeumban,  a  XVllI.  század  első 
éveiben  készült,  amikor  a  festő  a  fejedelem  meg- 
bízásából többször  megfordult  Berlinben.  1705-ből 

való  Rákóczi  két  gyermekének,  Józsefnek  és 
Györgynek  arcképe  a  Radvánszkyak  zólyomi 
kastélyában. 

Bizonyára  néhány  évvel  később,  1709-ben  fes- 
tette meg  II.  Rákóczi  Ferencnek  azt  az  arcképét, 
mely  sokféle  reprodukció  útján  az  egész  országban 
nagyon  el  van  terjedve.  A  kép  eredetije  Taschen- 
burgban  van,  a  szász  királyok  Drezda  melletti 
kastélyában.  A  kép  egy  kissé  meg  van  csonkítva : 
a  felső  részét  egyszer  a  keretezés  alkalmával  le- 
vágták és  így  kalpagján  hiányzik  a  fekete  kócsag- 
forgó felső  része. 

Művészetünk  történetének  az  a  nagyon  gyakori 
jelensége,  hogy  még  kiváló  műértők  is  igen  ellen- 
tétesen ítélik  meg  egy  műtermék  művészi  értékét, 
Mányoky  Rákóczi-képénél  is  ismétlődik.  Nyári 
Sándor  így  jellemzi  Mányoky  Rákócziját :  .Tett- 
akaró és  tetterős  férfi,  kinek  a  bátorság,  hősiesség 
a  szemeiből  sugárzik  ki.  Kitűnő  kép,  melynek 
pompás  színei  mai  napig  megőrizték  üdeségüket. 
A  kép  nemcsak  férfias  szép  kép,  de  mint  festmény 
is  kiváló.  Talán  a  legjobb  és  legszebb  Mányoky- 
kép,  mely  eddig  tőle  ismeretes."  Malonyay  Dezső 
ellenben  a  képet  szemlélve  meglepetten,  csalódot- 
tan kiált  fel :  „Hát  csak  ennyit  és  ilyen  laposan 
tudott  ő  vászonra  fogni  a  magyar  szabadság  hő- 
séről ? . . .  Ilyen  hideg  tudott  maradni  a  ndgy  feje- 
delemmel szemben  ?  Ilyen  hűvös  szemmel  nézte  őt 
piktora?"  Holott,  mint  az  író  megjegyzi,  milyen 
szépnek  írta  le  és  milyen  melegséggel  Mikes 
Kelemen,  az  íródiákja.  A    költészet  és    a    festészet 

egymástól  persze  nagyon  különböző  két  dolog ; 
nem  is  költő,  aki  nem  túloz,  az  idealizálásnak  az 
írásműben  nincs  határa.  A  festő  azonban  amint 
túloz,  hízelkedővé  vagy  hazuggá  s  nagyon  hamar 
nevetségessé  válik.  Az  „eperajk",  a  „hattyúnyak",  a 
„darázsderék"  írásmüben  még  hagyján,  de  megfestve : 
borzalom.  Ha  Mányoky  olyannak  festette  a  feje- 
delmet, mint  amilyen  volt :  teljesítette  művészi  fel- 
adatát. A  nagy  emberek  külseje  nem  mindig  nagy- 
szerű. A  jelen  esetben  azonban  egyáltalán  nem 
szükséges,  hogy  a  fejedelem  alakját  szemlélve, 
csalódottan  felsóhajtsunk:  „mi  másnak  képzeltük  1" 
Kétségtelenül  nagy  úr  áll  előttünk,  nagy  lélek  és 
nagy  szellem.  Nem  az  a  hérosz,  akit  fizikuma  emel 
szinte  emberfelettivé,  sőt  szinte  túlságosan  finom, 
nagyon  is  „kultúr"  lény;  de  Rákóczi  éppen  ilyen 
volt :  fejedelmi  egyéniség,  jámbor  lélek,  korának 
egyik  legműveltebb  embere.  Ha  Rákócziban  nem 
a  katonát  és  hadvezért  keressük,  (amint  hogy  nem 
is  szabad  keresnünk)  akkor  Mányoky  képén  bizony 
megismerjük  a  fejedelmet. 

1711-ben  a  fejedelemmel  együtt  Mányoky  is 
Lengyelországba  ment.  Mikor  Rákóczi  a  következő 
évben  Franciaországba  költözött,  a  fejedelem  az 
akkori  lengyel  királynak,  Erős  Ágost  szász  feje- 
delemnek ajánlotta  pártfogásába.  Mányoky  előbb 
Danzigba  ment,  majd  Varsóba,  ahol  részesült  is 
abban  a  szerencsében,  hogy  bemutatták  a  király- 
nak. Varsói  tartózkodása,  úgylátszik,  huzamos 
volt ;  több  képet  festett  a  lengyel  főurakról  és 
hölgyekről,  de  ezek  aligha  jól  fizettek    neki,    mert 

később  panaszkodott,  hogy  varsói  tartózkodására 
ezer  tallért  fizetett  rá.  A  királytól  első  sorban  azt 
a  megbízatást  kapta,  hogy  menjen  Krakóba  és 
ott  fesse  meg  a  szépségéről  híres  Lubomirska 
hercegnőt,  aki  kolostorba  vonult.  A  kép,  mely  a 
szász  királyi  család  tulajdona,  ma  is  megvan 
Drezdában.  Nyári  szerint  „a  szép  hercegnő  itt  is 
szépségével  hat  első  sorban,  az  ő  finom,  szimpa- 
tikus vonásait  a  művész  nagyon  szépen  domborí- 
totta ki.  Színei  nem  oly  élénkek,  mint  a  Rákóczi- 
képen, de  életigazak  és  meggyőző  erővel  bírnak. 
A  nőiesség  bája  megkapóan  van  itt  megfestve." 
Majd  Berlinbe  küldte  a  király  a  művészt,  hogy 
ott  fesse  meg  számára  a  porosz  királyi  család  több 
tagját.  Közben  ellátogatott  Mányoky  Dessauba  is, 
ahol  kilenc  hónap  alatt  kilenc  képet  festett.  Rákóczi 
ajánlásának  csak  évek  múlva  volt  eredménye :  Erős 
Ágost  csak  1717  június  26.-án  nevezte  ki  Mányokyt 
udvari  festőjének,  évi  ezer  tallér  fizetéssel.  Ugy 
látszik,  ekkoriban  festette  meg  a  királynak  azt  az 
életnagyságú,  vértes  és  hermelinpalástos  arcképét, 
mely  most  Krakóban  a  Polocki  család  tulajdona. 
Mivel  Erős  Ágost  igen  kedvelte  a  hölgyeket,  számos 
nagyvilági  dámát  is  megfestetett  Mányokyval ; 
ezek  a  képek  most  is  többnyire  Drezdában  vannak, 
a  királyi  család  tulajdonában.  Erős  Ágost  után 
ennek  utóda,  111.  Ágost  is  alkalmazta  Mányokyt; 
vele  festette  meg  nagyhírű  barátnőjének,  Carignan 
hercegnőnek  arcképét,  mely  most  a  budapesti 
Szépművészeti  Múzeumban  van.  A  hercegnő  igen 
közönséges,    tömzsi    alak,    szellemtelen    arccal ;    az 


Mányoky:  Gróf  Goiter. 

ilyen  minden  érdekesség  híján  levő  egyéniségnek 
lefestése  kemény  próbára  teszi  a  legnagyobb  tehet- 
séget is.  Nincs  benne  semmi  rendkívüli,  ha  a 
hercegnőt  Mányoky  sem  tudta  érdekessé  tenni. 
Annál  finomabb  pszichológiai  tanulmány  Gotter 
grófról  festett  arcképe,  melyen  nemcsak  finom 
színhatások  érvényesülnek,  hanem  a  bájosan  festett 
kutya  azt  bizonyítja,  hogy  Mányoky  nagy  állatfestő 
is  lehetett  volna. 

Ugylátszik,  hogy  a  művész,  különösen  öregsé- 
gében gyakran  küzdött  pénzzavarokkal.  Amint 
Varsóban  ráfizetett  festői  működésére  és  képeinek 
még  a  kialkudott  árát  sem  kapta  meg,  úgy  Drez- 
dában is  nagyon  rendetlenül  fizették.  Ismerjük  egy 
1734  október  26.-ról  keltezett  folyamodását,  mely- 
ben arról  panaszkodik,  hogy  az  utolsó  öt  év  alatt 
egy  fillért  sem  kapott  meg  a  fizetéséből. 

A  harmincas  évek  közepén  itthon  járt  Magyar- 
országon, hogy  családi  hagyatéki  ügyeket  rendez- 
zen. Mivel  az  ily  eljárás  az  akkori  jogviszonyok 
mellett  nagyon  sokáig  tartott,  folyamodott  a  szász 
udvarhoz,  hogy  szabadságát  hosszabbítsák  meg . 
levelére  azonban  már  nem  is  válaszoltak,  annyira 
nem  törődtek  vele,  hogy  az  öreg  művész  vissza- 
megy-e  még  Drezdába  vagy  sem  ?  Ugylátszik, 
hogy  évekig  itthon  maradt  a  művész  és  egyes 
főúri  családoknál  számos  arcképet  festett.  A  Pod- 
maniczky  bárók  kiskartali  kastélyában  van  két 
arcképe,  mely  az  1743-ban  meghalt  Podmaniczky 
János  bárót  és  feleségét,  Osztroluczky  Júliát  ábrá- 
zolja. Aszódon  is    dolgozott  a    Rhédey    családnak. 

Megfestette  a  Szilassy  család  több  tagját  és 
másokat;  valószínűleg  az  atyafiságból  is  többeket 
megfestett. 

Hogy  mikor  került  vissza  Drezdába,  nem  tudjuk. 
Ugy  látszik,  sikerült  ismét  összeköttetésbe  jutnia 
az  udvarral,  mert  1754 — 55-böl  több  nyugtája  meg- 
van, amellyel  havi  79  tallér  4  garas  nyugdijának 
felvételét  elismeri. 

Szászországban  nem  kizárólag  az  udvarnak 
dolgozott  Mányoky.  A  lipcsei  egyetem  aulájában 
tőle  való  Rechberg  jogtanár  arcképe  s  a  drezdai 
Grünes  Gewölb  ben  BIendinger  ötvös  arcképe. 
Mindkettő  mesteri  munka  és  már  maga  is  meg- 
cáfolja Malonyaynak  azt  a  szigorú  ítéletét,  hogy 
Mányoky  „közepes  tehetségű  piktor,  nincs  benne 
semmi  eredetien  jellemző". 

A  művész  nagy  kort  ért  el :  nyolcvannégy  éves 
korában,  1757  augusztus  20.-án  halt  meg  Drezdá- 
ban, —  szegényen.  Kölcsönvett  pénzen  temették 
el,  mely  azonban  megtérült,  mikor  a  hagyatékában 
maradt  pár   száz   tallérnyi    értékű    bútort  eladták. 


Kupeczky  János. 


A  németek  és  csehek  habozás  nélkül  a  maguké- 
nak vallják  Kupeczkyt,  —  de  magunkénak  valljuk 
mi  is,  nem  azért,  hogy  régi  festőinknek  számát 
egy  nagyon  jelentékeny  művésszel  szaporítva,  köny- 
nyebben  betölthessük  a  képzőművészetünk  törté- 
netében mutatkozó,  hellyel-közzel  óriási  hézagokat, 
hanem  azért,  mert  álláspontunkat  jogosnak  és  he- 
lyesnek tartjuk.  Hiszen  nemcsak  a  régi  időkben, 
de  még  a  legújabb  korban  is  számos  példa  volt 
rá,  hogy  egyes  kiváló  művészeink,  akik  itthon  nem 
remélhették  boldogulásukat,  külföldre  mentek  és 
hazánk  határain  kívül,  az  idegenben  alkották  meg 
csaknem  összes  műveiket.  Ha  ez  nem  akadálya 
annak,  hogy  magyar  művésznek  tartsuk  Markot, 
Brockyt,  Zichy  Mihályt  és  Munkácsyt,  miért  ne 
tarthatnók  magyar  művésznek  a  magyarországi 
születésű  s  egy  ideig  itt  is  dolgozó  Kupeczkyt? 

Igaz,  hogy  Kupeczky  aligha  tudott  magyarul. 
De  Magyarország  akkoriban  alig  hogy  megvolt  még. 
Az  ország  nyugati  széle,  ahol  Kupeczky  született, 
annyira  császári  kormányzat  alatt  volt  a  XVII. 
század  végén,  hogy  aki  nem  volt  jogász,  (főként 
egy  olyan  német  városban,  mint  aminő  Bazin  volt,) 

talán  nem  is  tudta,  hogy  az  a  föld,  amelyen  lakik, 
nem  osztrák  föld,  hanem  a  „független"  magyar 
állam  része,  Kupeczky  életének  egy  még  fel  nem 
derített  epizódja  azonban  azt  mutatja,  hogy  a 
művész  a  magyarságtól  mégsem  lehetett  telje- 
sen idegen.  Tudjuk  ugyanis,  hogy  II.  Rákóczi 
Ferenc  udvarában  töltött  bizonyos  időt  s  a  fejede- 
lem udvari  festője  volt  abban  a  korszakban,  amikor 
a  kuruc  magyarság  a  legelkeseredettebb  harcokat 
vívta  a  császár  seregei  ellen.  A  Bécsben  akkor  már 
nagyon  becsült,  dédelgetett,  az  udvari  köröknek 
és  a  császári  családnak  dolgozó  festőt  mi  egyéb 
vihette  a  fejedelem  táborába,  mint  a  magyarság- 
hoz, a  magyar  nemzethez  való  tartozásnak  fel- 
ébredt tudata  ?  Rákóczitól  kincseket,  vagy  kitünte- 
téseket semmiesetre  sem  remélhetett  a  művész, 
ellenben  számíthatott  arra,  hogy  a  fejedelem  kör- 
nyezetében való  tartózkodása  miatt  teljesen  el- 
veszti a  bécsi  udvar  kegyét.  Ha  nincs  is  rá  semmi 
egyéb  dokumentumunk :  maga  az  a  tény,  hogy 
Kupeczky  egy  ideig  a  fejedelem  környezetében  tar- 
tózkodott, azt  bizonyítja,  hogy  mégis  csak  volt 
benne  magyar  érzés  és  tudta,  hogy  ő  is  a  magyar 
hazának  fia.  Ez  pedig  elég  ok  arra,  hogy  Ku- 
peczkyt  magyar  művésznek,  —  a  magunkénak  vall- 
hassuk. 

A  festőnek  atyja,  Kupeczky  Ádám  Csehország- 
ból, ahol  takácsmester  volt,  a  protestánsok  val- 
lási üldöztetése  miatt  menekült  Magyarországba 
1666-ban  és  Bazin  városában  telepedett  le,  ahol 
akkoriban  a  takácsoknak  nagyon  értékes  kiváltsa- 

gaik  voltak.  Kupeczky  János  már  Bazinban  szüle- 
tett, 1667  elején.  Tizenkét  éves  korában  atyja  a 
takács-mesterségre  fogta,  melyhez  azonban  a  fiú- 
nak semmi  kedve  nem  volt.  Tizennégy  éves  korá- 
ban, 1681  május  12.-én  el  is  szökött  hazulról.  Már 
meglett  férfi-korában,  1703-ban  írta  meg  atyjának 
a  szökése  után  következő,  küzdelmes  és  nyomorú- 
ságos éveinek  történetét.  E  levélben  (melynek  ma- 
gyar fordítása  Zsilinszky  Mihálytól  való)  a  követ- 
kezőket írja  az  akkor  már  híres  művész  az  atyjának : 

—  Én  nem  akartam  takács  lenni ;  ezért  a  lel- 
kem ösztönzött  arra,  hogy  világgá  menjek.  Men- 
tem, imádkoztam  és  mivel  az  úton  nyomorba 
jutottam,  kénytelen  voltam  koldulni  is.  Faragó 
késemmel  és  egy  darab  vörös  rajzónnal  mentem 
városról- városra,  hol  sok  jó  emberre  találtam,  akik 
egy-egy  kis  hitvány  képért  vagy  apró  fakeresz- 
tekért  Isten  nevében  adtak  kenyeret,  éjjeli  szállást 
az  istállóban,  vagy  pedig  a  színben.  így  barangol- 
tam sok  király  országán  keresztül,  míg  végre 
Svájcnak  Luzern  nevű  városába  jutottam.  Ott 
Klausz  festő  műhelyébe  kerültem,  kérve  őt,  hogy 
fogadjon  fel  inasának.  Ez  felszólított,  hogy  beszél- 
jem el  előbb  őszintén  utamat  és  tapasztalataimat 
és  azután  keményen  megdorgált  szökésemért ;  de 
az  Isten  meglágyította  szívét  és  végre  egy  kép- 
darabot festetett  velem.  Én  tehát  lerajzoltam  az  ő 
egyetlen  leányát,  Katalint ;  a  mester  meg  volt  elé- 
gedve munkámmal  és  elfogadott  inasának. 

Ebből  a  feljegyzésből  nyilvánvaló,  hogy  Kupeczky 
már  otthon,  takácsinas  korában  is  sokat  rajzolgat- 

hatott  és  hogy  az  atyai  háztól  való  szökésre  alkal- 
masint az  a  vágy  ösztönözte,  hogy  festő  lehessen. 
Mennyi  ideig  időzött  Luzernben :  nem  tudjuk ; 
de  tudomásunk  van  róla,  hogy  nemsokára  már 
Bécsben  járt  és  ott  Carlottotól  tanult,  aki  azt  aján- 
lotta neki,  hogy  menjen  Olaszországba.  Itáliában 
először  Velencében  próbált  szerencsét,  de  sikerte- 
lenül. Nyomorogva  és  koldulva,  mint  ahogyan  pár 
évvel  előbb  Luzernbe  eljutott,  elgyalogolt  Rómába, 
ahol  akkoriban  oly  sok  volt  a  kezdő  festő,  hogy 
Kupeczky  talán  éhen  veszett  volna,  ha  pártfogásába 
nem  veszi  egy  ott  időző  zürichi  festő,  Fűssli  Mátyás. 
Ennek  támogatásával  valami  harmadrangú  mester- 
nek a  műtermébe  került,  ahol  olcsó  áron  való 
eladásra  szánt  arcképeket  kellett  festenie.  Ebben 
az  éppen  nem  művészi  munkában  csakhamar  oly 
nagy  gyakorlottságra  tett  szert,  hogy  egy  alkalom- 
mal huszonnégy  óra  alatt  a  pápának  kilenc  arc- 
képét festette  meg.  Csakhamar  önállósította  is 
magát :  külön  műtermet  nyitott.  De  még  mindig 
csak  kép-másolással  foglalkozott,  főként  Carlotto 
műveit  másolgatva.  Majd  két  éven  át  bejárta  az 
egész  Itáliát,  hogy  Sobiesky  Szaniszló  lengyel  her- 
ceg számára  műgyűjteményekben  a  kiválóbb  festők 
műveit  másolgassa.  Ez  a  sok  másolás  bizonyára 
kitűnő  iskola  volt  rá  nézve,  hogy  a  festészet  tech- 
nikáját minél  tökéletesebben  eltanulja.  Akkoriban 
az  Itáliában  megforduló  fejedelmek  és  főurak  nem- 
csak kép-másolatokat,  de  festőket  is  szívesen  vittek 
haza  országukba ;  több  meghívásban  volt  része 
Kupeczkynak    is,    aki    Liechtenstein    Ádám  herceg 


ösztönzésére  1701-ben  rászánta  magát,  hogy  Bécsbe 
költözzék.  A  császári  fővárosban  egy  műkedvelő  főúr, 
Schröckenstein  báró  házában  szállást  adott  neki. 
Bécsben  arcképeket  festett  a  művész ;  megren- 
delői az  arisztokrácia  és  az  udvar  köréből  kerültek 
ki.  Házigazdájának,  Schröckenstein  bárónak  és 
Liechtenstein  Ádám  hercegnek  arcképével  oly  nagy 
sikert  aratott,  hogy  maga  a  császárné  is  megren- 
delte nála  arcképét.  Kupeczky  arcképein  Zsilinszky 
a  kitűnő  élethűséget  és  mesteri  színezést  dicséri. 
Korának  mindenesetre  legjobb  arcképfestői  közé 
sorozhatjuk  Kupeczkyt,  nemcsak  azért,  mert  a  fes- 
tésnek technikájában  mester  volt,  (ami  nyilván  a 
fiatalkorában  végzett  rengeteg  sok  másolásnak  a 
következménye)  hanem  azért  is,  mert  nagyon  igaza 
van  F.  Takács  Zoltánnak,  mikor  Kupeczky  arckép- 
festményeiről szólva  kiemeli,  hogy  a  művész  „ugyan- 
csak mélyen  beleláthatott  az  ábrázolt  lelkébe." 
A  teljes  elevenség,  az  éberség  a  szembeötlő  ezeken 
az  alakokon;  mind  nagyon  nyugodtak;  valamennyi 
a  pihenésnek  pillanatában  van  megörökítve,  de 
tekintetűkből  szinte  kirí  egész  egyéniségűk.  A  szép- 
ségnek, hatalomnak,  jólétnek,  talentumnak  tudata 
szinte  sugározik  előkelő  dámáinak,  főurainak,  gaz- 
dag kereskedőinek  és  művészeinek  arcképeiről. 
Nem  volt  szüksége  rá  soha,  hogy  szépítsen,  mert 
még  a  legigénytelenebb  alakot,  (például  önmagát) 
vagy  a  legcsúfabb  embert  is  (például  Blendinger 
festőt)  érdekesnek  tudta  megfesteni  s  az  arcképek- 
nél a  hatás,  a  siker  szempontjából  az  érdekesség 
legalább  is  felér  a  szépséggel. 

Szabó  L. :  Ma^ar  festőművószet.  7 

A  bécsi  sikerek  bizonyos  jómódhoz  juttatták  a 
művészt,  aki  csakhamar  (talán  még  1701-ben,  de 
legkésőbb  1702-ben)  meg  is  nősült.  Eletének  e  nagy 
eseményéről  csak  1703-ban  értesítette  szüleit,  akik- 
nek hazulról  való  szökése  óta  ez  alkalommal  leg- 
először adott  magáról  hírt.  E  levélben  (melynek 
a  művész  legelső  küzdelmeire  vonatkozó  részét 
fentebb  már  idéztük)  nősüléséről  a  következőket  írja  : 

—  Elmentem  mesteremhez,  Klauszhoz  Luzernba 
aki  második  apámmá  lett  és  feleségül  vettem 
Katalin  nevű  leányát,  aki  hozzám  szeretettel  és 
tisztelettel  ragaszkodik.  Áldjátok  meg  ti  is,  kedves 
szüleim,  mint  Klausz  mester  tette,  e  házassági 
szövetségemet  és  bocsássátok  meg  hibámat,  hogy 
szívem  öröme  teljes  lehessen.  En  most  itt  élek  a 
császári  udvarnál  Bécsben  s  mihelyt  befejezem  a 
felséges  császárné  arcképét,  azonnal  szándékom 
Bazinba  menni,  látogatástokra  nőmmel  és  gyer- 
mekemmel együtt.  A  város  polgármestere  nevem- 
ben ki  fog  fizetni  számotokra  tíz  aranyat,  hogy 
öreg  napjaitokat  kissé  felfrissítsétek.  Az  Úristen 
tartson  meg  benneteket  még  sokáig;  szívből  óhajtja 
hű  fiatok,  János. 

Ez  a  levél  azonban  a  művésznek  már  csak  az 
atyját  találta  életben ;  az  anyja  éppen  akkor  halt 
meg,  mikor  a  levél  már  útban  volt  s  az  elveszett- 
nek hitt  fiú  levelét  már  csak  anyjának  a  halotti 
torán  olvashatták  fel.  Fenmaradt  a  bazlni  egyházfi- 
nak,  Klinger  Vitusnak,  az  öreg  Kupeczky  legjobb 
barátjának  feljegyzése  erről  a  nagy  eseményről, 
a  következő  naiv  és  megható  formában : 


Kupetzky:  Önarckép. 

—  Éppen  az  első  poharat  emeltem  az  elhunyt 
komámasszony  emlékére  és  szép  vigasztaló  beszé- 
det intéztem  a  megszomorodott  özvegy  férfiúhoz, 
mikor  a  polgármester  szolgája,  Anselm,  nagy 
pecsétes  levelet  hozott,  melyben  egy  csinosan  fes- 
tett rózsakoszorúba  foglalva,  valóságos  arannyal 
írott  neve  állott  Kupeczky  komám  uramnak.  Ezt  a 
levelet  egy  híres  bécsi  festő  adta  át  a  mi  polgár- 
mesterünknek, aki  a  nevezett  városban  a  királyi 
udvarnál  tartózkodik  és  nagyon  megkérte,  hogy 
szíveskedjék  eljuttatni  Kupeczky  takácshoz.  így 
beszélte  ezt  el  nekem  a  nevezett  szolga.  Aztán  fel- 
kért engem  az  én  komám,  aki  az  írást  nem  tudta 
olvasni,  hogy  olvassam  el  neki  azt  a  levelet." 

A  hatást,  melyet  a  levél  a  gyászoló  gyülekezetre 
gyakorolt,  nem  nehéz  elképzelni. 

Azt  a  szándékát  azonban,  hogy  hazalátogat 
szülővárosába,  Kupecky  csak  tizenhét  évvel  később, 
1720-ban  valósította  meg,  amikor  már  az  atyja  sem 
volt  életben. 

Pedig  bizonyos,  hogy  nem  sokkal  1703  után 
megfordult  Magyarországon  is  és  huzamos  időt 
töltött  itt.  Egy  1706-iki  följegyzés  a  Rákóczi  ud- 
varában tartózkodó  s  a  fejedelemtől  évi  fizetésben 
részesülő  festők  között  említi  Kupeczkyt  is ;  arról 
azonban,  hogy  a  művész  hogyan  került  Rákóczi 
udvarába,  hol  fordult  meg  Magyarországon,  meddig 
maradt  itt  és  ez  idő  alatt  mit  müveit,  nincs  semmi 
történeti  adatunk.  Zsilinszky  így  magyarázza  a 
a  művész  magyarországi  szereplését :  „Kupeczky 
nem  volt  annyira  lekötve  a  bécsi  udvar  által,  hogy 

ne  mozdulhasson  a  császár  akaratja  ellen ;  de  más- 
felöl József  császár  sem  volt  annyira  elfogult, 
hogy  rossz  néven  vette  volna,  ha  egy  általa  nagyra- 
becsült „bécsi"  művész  politikai  ellenének  udva- 
rába megy  arcképeket  festeni."  De  a  császár  nem 
„politikai  ellenfelet",  hanem  veszedelmes  lázadót 
látott  Rákócziban ;  a  bécsi  udvar  a  Rákóczi-fel- 
keléssel szemben  semmi  esetre  sem  volt  oly  liberá- 
lis és  elnéző,  mint  Zsilinszky  feltünteti  a  dolgot. 
Azzal  azonban,  hogy  az  ö  magyarázatát  nem 
fogadjuk  el,  még  semmiképpen  sincs  megfejtve  a 
kérdés ;  Kupeczky  magyarországi  szereplése  egy- 
előre megmarad  problémának  mindaddig,  míg  a 
szerencse  valami  oly  történeti  adatot  nem  vet  fel- 
színre, mely  e  rejtélyes  dolgot  meg  fogja  magya- 
rázni. Nyári  Sándor,  aki  pedig  Kupeczky  legala- 
posabb ismerője,  azt  állítja,  hogy  Kupeczky  .soha- 
sem volt  a  fejedelem  udvarán,  a  fejedelmet  soha- 
sem látta.  Ennek  a  föltevésnek  azonban  nem  egy 
körülmény  ellene  mond.  Kupeczky  híres  „tároga- 
tós  arcképét"  másutt,  mint  Magyarországon  aligha 
festhette  meg.  N^m  valószínű  az  sem,  hogy  a  hazai 
gyűjteményekben  levő  Kupeczky-képek  mind  kül- 
földről kerültek  volna  hozzánk ;  s  a  történeti  fel- 
jegyzést, mely  Rákóczi  öt  udvari  festője  között 
Kupeczkyt  is  említi,  megerősíti  az  a  körülmény  is, 
hogy  a  művésznek  két  munkája  hosszú  időn  át 
mint  Rákóczi-arckép  volt  ismeretes.  A  nagyszebeni 
Bruckenthal-múzeumnak  egyik  képét  már  Kazinczy 
is  mint  „az  idősb  Rákóczi  Ferenc  portréját"  írta 
le  :  „a  hősnek  éppen  nem  született  quasi-fejedelem 


Kupetzky:   A  művész  és  fia. 

páncélba  öltözék;  vállán  kacagány  van  elvetve, 
nem  kevesebbet  mondó  hercegi  bíbor ;  jobbja  mar 
kolá  a  török-nyelü  kardot  s  azt  félig-  kirántotta 
Haja  a  két  homlokszög  közt  beretvált ;  akkor  úgy 
hordák ;  lehúzott  szemöldje  elfedi  vad  tekintetét ; 
ajkai  keble  dühét  harapdálják.  A  kép  megjelent 
rézben  Westermayer  által  s  Artariánál  Bécsben 
három  forinton  árultatik.  Hogy  a  fej  Rákóczié, 
bizonyítja  Kupeczkynek  egy  más  darabja,  hánya- 
tott munkában."  Egy  másik  Kupeczky-kép  az 
1864-iki  bécsi  ínséges-kiállításon  szintén  mint 
I.  Rákóczi  Ferenc  arcképe  szerepelt ;  az  1876-iki  pesti 
műkiállitáson  azonban,  melyet  a  vízkárosultak  ja- 
vára rendeztek,  már  mint  „a  Rákócziak  egyike" 
volt  megjelölve  ez  a  kép.  A  fejedelmi  alak  szür- 
külő fejét  fekete  kucsma  fedi ;  jobb  kezét  csípő- 
jére teszi,  bal  kezében  pedig  buzogányt  tart.  Még 
egy  harmadik  Kupeczky-képet  is  azonosítottak 
I.  Rákóczi  Ferenc  arcképével  ;  ez  egy  „sovány- 
arcú, rövidrenyírt  szakállú  magyar  nemes",  akit 
F.  Takács  Zoltán  szerint  „valamelyik  kiadó  egy 
merész  gesztussal  I.  Rákóczi  Ferencnek  neve- 
zett el."  Valószínű  persze,  hogy  a  három  Rákóczi- 
kép közül  legalább  kettő  nem  Rákóczit  ábrázolja  ; 
lehetséges  az  is,  hogy  egyik  sem  ábrázolja  Rákóczi 
Ferencet.  De  ki  magyarázná  meg,  hogy  műgyűj- 
tők, rézmetszők  és  rézmetszet-kiadók  miért  azonosí- 
tották vele  —  nem  sok  idővel,  nem  is  egy  fél  század- 
dal Kupeczky  halála  után  ?  Ha  ez  erőszakos, 
a  valóságnak  meg  nem  felelő  eljárás  volt,  egy 
„merész  gesztus",  —  honnan  ez  a  merész  associa- 

tio  idearum  Kupeczky  müve  és  a  Rákóczi-család 
egyik  alakja  között  ?  E  kérdésre  nehéz  más  logikus 
feleletet  találni,  mint  hogy  a  XVIII.  század  máso- 
dik felében,  tehát  nem  sokkal  a  fejedelem  és  a 
festő  kora  után,  benne  volt  a  köztudatban  az, 
hogy  Kupeczky  Rákóczi  festői  közé  tartozott,  Es 
ha  a  föntebb,  harmadik  helyen  említett  Rákóczi- 
képről azt  írja  Takács,  hogy  „a  fokosát  tartó 
kurucos  magyar  melankolikus  bús  tekintete  nem- 
csak egy  embert  jellemez,  hanem  egy  egész  ország 
hangulatát  tükrözi  vissza",  —  akkor  ennek  az  egész 
országnak  a  hangulatát  vájjon  megismerhette-e 
Bécsben  ?  Vájjon  megfesthette-e  ezt  a  képet 
másutt,  mint  Magyarországon,  Rákóczi  táborában  ? 

A  Rákóczi-szabadságharc  után  ismét  Bécsben 
volt  Kupeczky  s  az  udvar  részéről  számos  meg- 
rendelést kapott.  Megfestette  III.  Károly  meny- 
asszonyát, Vilma  Erzsébet  braunschweig-lüneburgi 
hercegnőt,  majd  magát  III.  Károlyt,  akinek  nagy 
arcképe  most  a  bécsi  városházán  van ;  ebből  a 
korból  való  Nyári  szerint  a  budapesti  Szépművé- 
szeti Múzeum  „tárogatós  embere"  is,  valamint 
ugyanitt  egy  fiatal  férfi  arcképe,  melyen  az  ing 
gallérja  hanyagul  ki  van  gombolva.  Mindezeken 
a  képeken  már  nagyon  meglátszik  Rembrandt 
hatása,  akinek  müveit  a  császári  képtárban  bő 
alkalma  lehetett  tanulmányozni,  mert  III.  Károly 
már  forma  szerint  is  kinevezte  Kupeczkyt  udvari 
festőjévé. 

A  művésznek  ekkor  már  oly  nagy  volt  a  hír- 
neve, hogy  Nagy  Péter  cár  1716-ban,  amikor  Karls- 

badban  nyaralt,  Kupeczkyt  elhivatta  Bécsből,  hogy 
lefestesse  magát  vele.  A  cár  meghívta  Orosz- 
országba, de  a  művész  maga  helyett  barátját,  Do- 
nauer  Lőrincet  ajánlotta  a  cárnak.  Donauer  ki  is 
költözött  Oroszországba.  Mi  sem  természetesebb, 
mint  hogy  azzal  a  művésszel,  aki  a  hatalmas  orosz 
cárt  lefestette,  igen  sok  előkelő  és  gazdag  ember 
akarta  a  maga  arcképét  is  megfestetni.  Emiatt 
Kupeczky  számos  arcképen  egyik  lipcsei  festő- 
barátjával, Hoyer  Dáviddal  festette  meg  a  mellé- 
kes részleteket.  Valószínű,  hogy  magát  a  cárt  is 
több  ízben  festette  meg  a  művész,  de  e  képek 
közül  csak  egyet  ismerünk,  azt  is  csak  Vogel  Ber- 
nát rézmetszetéből,  melyből  azonban  nyilvánvaló, 
hogy  nagyon  előkelő  felfogású  és  nagy  művészi 
értékű  alkotás  lehet  ez  a  bizonyára  Oroszországba 
került  arckép. 

Karlsbadból  Lipcsébe,  majd  onnan  csakhamar 
haza,  Bécsbe  ment  a  művész,  akit  otthon  már 
egy  örvendetes  esemény  várt,  egy  kis  fiú  szüle- 
tése. 

A  művésznek  azonban  már  nem  sokáig  volt  mara- 
dása Bécsben,  ahonnan  formálisan  —  megszökött. 
Életrajzírói  egyetértenek  abban,  hogy  alkalmasint 
a  többi  bécsi  festő  szöktette  meg  Kupeczkyt  Bécs- 
ből, igen  jól  kiszámított,  ravasz  terv  szerint.  Ku- 
peckyvel,  aki  művészetét  kivéve  mindenben  gyenge 
ember  volt,  elhitették,  hogy  a  katholikus  papság 
áskálódik  ellene,  hogy  már  fel  is  jelentették  és 
azért,  mert  katholikus  feleségét  protestáns  hitre 
akarta  téríteni,    le    is  fogják  tartóztatni.  Megijesz- 

tették  az  „inkvizícióval",  mely  el  is  pusztítja  azo- 
kat, akiket  lecsukat.  Bár  semmi  adat  sincs  arra 
nézve,  hogy  Kupeczkynek  vegyes  házassága  miatt 
csak  a  legkisebb  bántódása  is  lett  volna  Bécs- 
ben :  a  művész  Nürnbergbe  küldte  feleségét  és 
gyermekeit  és  mikor  hírt  kapott  róluk,  hogy  már 
megérkeztek,  maga  is  csakhamar  utánuk  szökött. 
Azonban  korántsem  bizonyos,  hogy  Kupeczky 
csakugyan  ily  regényes  körülmények  között  költö- 
zött volna  el  Bécsből.  Zsilinszky  1732-re,  Nyári 
Sándor  1726-ra  teszi  a  Nürnbergbe  költözést;  Nyári 
ki  is  jelenti,  hogy  az  évszámot  nem  lehet  meg- 
állapítani. 1723-ban  még  mindenesetre  Bécsben 
dolgozott  a  művész ;  egyik  legkiválóbb  müve,  gróf 
Losymthal  Ádám  Fülöp  arcképe  a  bécsi  képző- 
művészeti akadémia  gyűjteményében,  valamint  a 
bécsi  császári  képtárban  levő  önarcképe  ebből  az 
évből  való.  Ernszt  Lajos  birtokában  van  Kupeczky- 
nek Gotter  gothai  udvari  tanácsoshoz  írott  levele, 
melyből  az  tűnik  ki,  hogy  a  gothai  nagyherceg 
meghívására  Kupeczky  már  1725  őszén  Gothába 
érkezett.  E  levélben  nemcsak  az  a  fontos,  hogy 
a  művész  eszerint  1725  őszén  már  nem  lakott 
Bécsben,  hanem  az  az  adat  is,  hogy  a  művész 
társával  és  két  fiúval  tartózkodott  Gothában,  — 
a  feleségét,  aki  hűtlen  lett  hozzá,  nem  vitte 
magával. 

Mint  művésznek,  nürnbergi  tartózkodása  alatt 
ugyanoly  nagy  sikerei  voltak,  mint  Bécsben.  Oly 
nagy  volt  a  híre,  hogy  meghívta  udvarába  a  dán 
királyné,  az  angol  király  s  a  mainzi  választó  feje- 

delem  és  számos  világi  és  egyházi  főúrtól  kapott 
meghívást  vagy  megrendelést.  Mindez  azonban 
nem  tette  boldoggá  a  művészt ;  abból  a  levert- 
ségből, melyet  neje  hűtlensége  okozott,  nem  tu- 
dott többé  fölocsúdni.  Bizonyára  már  bécsi  tartóz- 
kodása alatt  is  gyakran  eszébe  jutott  az  az  egy- 
szerű, de  boldog  családi  élet,  melyet  szüleinek 
házánál  látott  s  bécsi  működésének  utolsó  évei- 
ben, 1720  pünkösd  ünnepén  el  is  látogatott  a 
szülőföldjére,  Bazinba.  Akkorra  már  az  atyja  is 
meghalt.  A  művész  kiment  a  temetőbe  szüleinek 
a  sírjához,  ahol  „térdre  borulva  sokáig  és  áhítato- 
san imádkozott ;  azután  a  sírásónak  egy  aranyat 
adott,  hogy  a  sírokon  virágot  ültessen  és  ápoljon." 
Ugyané  följegyzésben  az  ismeretlen  ember,  aki 
Kupeczkyt  bazini  látogatása  alkalmával  kalauzolta, 
a  következőket  írja : 

—  Déltájban  a  bölcs  városi  tanácsnak  egy  magá- 
val hozott  nagy  és  gyönyörű  oltárképet  küldött, 
mely  Jézus  Krisztust  ábrázolá  a  keresztfán,  mint 
kegyes  emléket  és  egyszersmind  tanúságát  azon 
szeretetnek,  melyet  ő  szülővárosa  iránt  táplált  lel- 
kében. E  kép  Szent  János  napján  ünnepélyesen 
lőn  a  lutheránus  templomban  az  oltári  rámába 
helyezve  és  fölszentelve,  mely  alkalommal  én  az 
orgona  mellett  a  gyülekezettel  kiválóan  szép  éne- 
ket énekeltem.  Mindez  Kupeczky  János  tiszteletére 
történt,  aki  mint  kitűnő  képíró  ügyességénél  fogva 
a  császári  udvarnál  is  nagy  kegyben  állott.  Dísze 
és  büszkesége  ő  városunknak  és  az  egész  Magyar- 
országnak. 

Nürnbergi  tartózkodása  alatt  már  csak  gyerme- 
keiben talált  vigasztalást.  Kis  leánya  és  fia,  akit 
rajongva  szeretett,  még  gyermek  korában  meghalt. 
Különösen  a  kiváló  tehetségű  fiú  halála  verte  le 
az  apát :  a  haláleset  után  valósággal  őrjöngött 
fájdalmában  s  nem  akarta  megengedni,  hogy  a 
halottat  eltemessék. 

Utolsó  éveiben  nemcsak  lelkileg,  de  testileg  is 
meg  volt  már  törve,  —  nagyon  elgyötörte  a  kösz- 
vény. Végrendeletében  részletesen  intézkedett  a 
hagyatékáról  ;  egyik  barátját,  Füssli  festőt  meg- 
bízta, hogy  képeit  adja  el,  a  vételárat  helyezze  el 
s  a  kamatokból  biztosítson  tisztes  ellátást  az  öz- 
vegy számára.  Gondoskodott  továbbá  a  salzburgi 
egyházról,  Nürnberg  város  szegényeiről  és  Füssli 
barátjáról  is.  Utolsó  kívánsága  az  volt,  hogy  fia 
mellé  temettessék  s  ezt  az  akaratát  1740-ben  be- 
következett halálakor  teljesítették  is. 

Végrendeletének  végrehajtója,  Füssli  összeírta  a 
művész  hagyatékában  talált  képek  közül  a  leg- 
ki valóbbakat.  Huszonhárom  darab  szerepel  a  jegy- 
zékben, a  hagyaték  azonban  jóval  nagyobb  lehe- 
tett. Frigyes  brandenburgi  őrgróf  29  darabot  tizen- 
hatezer forintért  vett  meg  belőle.  Kupeczky  müvei- 
nek nagy  számára  és  nagy  népszerűségére  jel- 
lemző, hogy  csupán  Vogel  Bernát  73  darabot  sok- 
szorosított belőlük  rézmetszet  útján,  de  terjesztet- 
ték e  képeket  más  jeles  rézmetszők  is. 

A  már  említetteken  kívül  nevezetes  munkái : 
egy  lengyel  ruhás  ember  arcképe  (a  kölni  Wall- 
raf-Richartz     múzeumban),     melyen     megkapó     a 

barna  és  fehér  színek  harmóniája,  az  ifjú  Dávid, 
Góliát  fejével,  (az  Ormós-gyűjteményben  valószínű- 
leg a  mester  működésének  későbbi  szakából,  ami- 
kor már  Rembrandt  hatása  alatt  állott)  és  számos 
kép,  mely  a  művészt  és  családjának  tagjait  ábrá- 
zolja. Hazánkban  az  egri  líceumi  képtárban  is 
van  néhány  Kupeczky-kép,  Fáy  János  gyűjtemé- 
nyéből ;  Keglevích  István  grófnak  és  Zichy  Jenő 
grófnak  a  birtokában  is  volt  egy-egy  Kupeczky- 
kép  ;  újabban  Deutsch  Antal  közgazdasági  író 
szerezte  meg  Kupeczkynek  egy  valószínűleg  még 
Olaszországban  festett  önarcképét. 

A  bazini  evangélikus  templom  számára  festett 
oltárképnek  nyoma  veszett.  A  bazini  városháza 
tanácstermében  levő  Kupeczky-kép  nem  eredeti, 
hanem  a  mester  berlini  önarcképének  elpusztult  má- 
solata. Kétségtelen,  hogy  a  szülővárosa  számára  fes- 
tett feszület-képen  kívül  más  vallásos  tárgyú  képeket 
is  festett  Kupecky,  főként  nürnbergi  tartózkodása 
alatt.  Egyik  képe  a  szent  családot,  egy  másik  az 
imádkozó  Magdolnát  ábrázolta.  A  berlini  képtár- 
ban volt  egy  Szent  Ferencet  ábrázoló  képe,  amely- 
nek nyoma  veszett;  Kugler,  a  mütörténetíró  na- 
gyon magasztalta  e  képnek  a  pompás  színezését. 
Füssli  feljegyezte  e  képről,  hogy  a  szentet  mélyen 
megindulva,  könnyes  szemekkel  ábrázolta;  mel- 
lette feszület,  koponya  és  néhány  könyv  volt  meg- 
festve. Bibliai  tárgyú  volt  a  megsebesült  katonát 
lovára  emelő  „irgalmas  szamaritánus"  képe.  Nyári 
említi,  hogy  történeti  tárgyú  képeket  is  festett ; 
ezeket  azonban  nem  ismerjük. 

Kupeczkyt  íróink  hol  túlságosan  nagyrabecsül- 
ték,  hol  megf  csak  vállveregetve  emlékeztek  meg 
róla.  (Egyik  kategóriába  sem  tartozik  dr.  Pékár 
Károly,  aki  a  „A  magyar  festészetről"  szóló  munká- 
jában csak  ezt  jegyzi  fel  róla:  „1667-ben  született 
Bazinban,  vallásos  képeket  festett,  Olaszországból 
Nürnbergába  került,  ahol  le  is  telepedett  s  1740  ben 
meghalt.  Bazinban  tőle  való  az  ev.  egyház  Krisz- 
tusa a  keresztfán  és  ugyanott  a  városházán  a 
művész  saját  arcképe.")  A  múlt  század  elején  íróink 
a  „magyar  Rafael"-ként  emlegették,  ami  ellen  már 
Zsilinszky  Mihály  is  tiltakozott.  (1878.)  Zsilinszkyt, 
nem  ok  nélkül,  Rembrandtra  emlékezteti  Kupeczky. 
„Ö  is,  írja,  mint  Rembrandt,  párosította  a  színek 
báját  az  alakok  erőteljességével,  az  árnyalatok 
rejtélyességét  a  megvilágítás  ragyogásával.  Ő  is,  mint 
az,  leginkább  történelmi  festő  volt  .  .  .  foglalkozott 
a  táj  festészettel  is,  mely  szakban  készült  fest- 
ményeiben a  természetnek  felfogása  nyilatkozik." 
E  „szakban"  azonban  mi  nem  ismerjük  Kupeczkyt, 
egyetlen  tájképéről  sincsen  tudomásunk.  Malo- 
nyai  Dezső  „A  Magyar  képírás  úttörői"  c.  albumá- 
ban így  foglalja  össze  —  főként  Zsilinszky  tanul- 
mánya nyomán  —  véleményét  Kupeczkyröl :  „Egy- 
szerű, egészséges  modorán  mindvégig  meglátszik 
az  olasz  hatás,  keverve  azzal,  amit  a  németalföldi 
mesterektől  tanult ;  dicséretére  legyen  mondva, 
ő  mindig  belső  jellemzésre  törekedett  s  ezen  a 
réven  kárpótol  némileg  azért,  ami  hijja  maradt 
fogyatékos  műveltségének.  Valami  dús  fantázia 
bizony  nem  hevítette ;    becsületes,    szerető  szív  és 

puritán  lélek.  Megérdemelte  volna,  hogy  magyar 
ember  maradhasson."  F.  Takács  Zoltán  a  Kupeczky 
arcképfestményeiről  készült  Vogel-féle  rézkarcok 
1914-iki  budapesti  kiállításáról  írva,  éles  szemmel 
látja  meg  Kupeczky  „művészetének  legértékesebb 
részét :  a  határozott,  biztos,  gyakran  kíméletlen 
egyénítő  erőt."  A  mester  életének  és  műveinek 
legbehatóbb  méltatását  Nyári  Sándor  adta  (1889-iki 
német  biográfiájában  s  a  magyarul  1906-ban  írott 
tanulmányban.)  Nyári  már  az  Olaszországban  22 
évig  dolgozó  mestert  sem  tartja  tucat-festőnek ; 
megállapítja,  hogy  Bécsbe  érkezésekor  realizmusá- 
val keltett  nagy  hatást  és  kimutatja,  hogy  Bécs- 
ben mint  került  teljesen  Rembrandt  befolyása  alá. 
Szerinte  Kupeczky  „első  sorban  jó  rajzoló  volt, 
színeiben  erős,  meleg,  néha  kissé  nehézkes,  — 
előadása  szabad  és  széles."  Kupeczky  fejlődésének 
menetét  mi  is  olyannak  látjuk,  mint  Nyári ;  az 
általa  és  Takács  által  megírt  jellemzéshez  már  elő- 
adott megjegyzéseinken  kívül  semmi  más  hozzá- 
tennivalónk  nincsen. 


Az  osztrák  festők  kora. 


A  magyarországi  festőművészet  történetében  a 
XVIII.  század  az  osztrák  festőművészek  kora.  Ebben 
az  időben  működött  nálunk,  hogy  csak  a  legna- 
gyobbakat említsük,  Tróger  Pál,  Dorfmeister  István 
és  Maulpertsch  Antal.  Nagyszámú  alkotásaik  a 
festőmüvészetnek  bizonyára  legkiválóbb  termékei 
e  kornak  hazánkban  —  de  nem  a  magyar  géniusz- 
nak termékei.  Ha  a  magyar  művészet  számára 
vindikáljuk  Markó  vagy  Zichy  külföldi  alkotásait 
azon  a  cimen,  hogy  szerzőjük  magyar  volt,  úgy  a 
nálunk  működő  osztrák  és  egyéb  külföldi  festőket 
ki  kell  kapcsolnunk  művészetünk  történetéből. 

Tróger,  Dorfmeister  és  Maulpertsch  első  sorban 
nagy  menyezet-festő  volt ;  mind  a  hárman  akkor 
működtek  nálunk,  amikor  legszebb  bárok  templo- 
maink épültek ;  ezeknek  kupoláit  és  menyezeteit 
díszítették  és  ezzel  olyan  művészi  feladatokat  ol- 
dottak meg,  amelyekhez  hasonló  alkalmak  nálunk 
sokáig  nem  is  igen  akadnak.  Jórészt  bizonyára 
ez  az  oka  annak,  hogy  e  nagy  talentumú  és  ki- 
tűnő technikájú  festők  magyarországi  működésük- 
kel a  magyar  festőmüvészetre  befolyást  nem  gya- 
koroltak. 

A  tiroli  szármozású  Tróger  Pál  (1698 — 1762) 
már  1726  óta  Bécsben  lakott ;  magyarországi  mű- 
ködése az  1742—44.  évekre  esik.  1742-ben  a  po- 
zsonyi Erzsébet-templom  díszítésén  dolgozott ;  leg- 
szebb műve  itt  a  középső  kupolán  Szent  Erzsébet 
apotheosisa;  oltárképei  közül  legjelentékenyebb  a 
főoltár,  —  egy  oltár  előtt  térdelő  Szent  Erzsébet- 
tel. 1744-ben  Tróger  Győrben  dolgozott,  ahol  a 
jezsuita-  (ma  bencés)  templom  menyezet-képei 
némileg  a  sixtusi  kápolnára  emlékeztetnek  űlő 
evangélistáikkal  és  prófétáikkal ;  itt  a  két  fő-kép 
az  Angyali  Üdvözletet  és  Loyola  Szent  Ignác  di- 
csőítését ábrázolja.  Tróger  pathetikus,  de  amellett 
realisztikus  képei  a  korabeli  festőművészet  legki- 
válóbb alkotásai  közé  sorozhatok. 

Hozzánk  jóval  közelebb  férkőzött  a  valószínűleg 
bécsi  származású  Dorfmeister  István  (1730 — 1797). 
Ez  a  kiváló  művész  a  bécsi  művészeti  akadémia  el- 
végzése után  Sopronba  telepedett  le  és  itt  élt  köz- 
tünk mind  haláláig.  1759-ben  festette  a  sárvári 
várkastély  dísztermének  és  egyik  toronyszobájának 
freskóit,  1770-ben  a  kismartoni  barátok  kolostorának 
refektoriumában  a  szentek  mellképeit,  1776-ban  a 
császári  katholikus  templom  falképeit,  1777-ben  a 
kismartoni  plébánia-templom  főoltárát  (Szent  Már- 
ton képét,  mely  most  a  templom  falára  van  akasztva), 
Sopronban  1779'ben  a  bencés  rendház  kupoláját 
(Szent  Ferenc  és  a  feszület),  1782-ben  ugyanott  a 
Szent  Lélek-templom  és  a  városháza  freskóit.  1784- 
ben  Szentgotthárdon  a  ciszterciták  templomának 
a  menyezetén  megfestette  a  szentgotthárdi  csatát. 

1788-ban  pedig  a  szigetvári  templomban,  az  egykori 
török-mecset  kupoláján  Zrínyi  halálát  és  Szigetvár 
visszavételét.  1791-ben  a  szombathelyi  szeminárium 
könyvtár-termének  lapos  menyezetéí  díszítette ;  ő 
festette  meg  Szent  Istvánt  is  a  szombathelyi  szé- 
kesegyház főoltárára.  Dolgozott  még  Kemenes- 
Mihályfán,  Nyúlon  és  Komáromban  is.  Dorfmeister, 
a  kitűnő  dekoratőr,  már  a  rokokó-stílnek  volt  a 
mestere. 

Maulpertsch  Antal  1724—1796),  az  „osztrák 
Tiepolo"  a  múlt  század  második  felében  úgyszól- 
ván az  egész  Magyarországot  bejárta ;  hatalmas 
freskó-képei  vannak  nálunk  a  győri  és  a  váci 
székesegyházban,  a  sümegi  és  a  pápai  plébánia- 
templomban, a  székesfehérvári  szeminárium  templo- 
mában, Kalocsán  az  érsek.  Bogoszlón  az  Erdődy 
grófok  kápolnájában,  a  pozsonyi  primási  palota  és 
az  egri  líceum  kápolnájában  s  résztvett  a  szombat- 
helyi székesegyház  és  püspöki  palota  díszítésében 
is.  A  zirci  apátsági  templom  főoltárának  képe  is 
tőle  való.  Maulpertsch  magyarországi  munkásságát 
legelőször  (1896)  Pasteiner  Gyula  méltatta  beha- 
tóbban ;  bogoszlói  freskóinak  leírását  és  méltatását 
Díváid  Kornélnak  köszönhetjük.  Szakszerűen  fog- 
lalkozott vele  Éber  László  is,  aki  Trogernek  és 
Dorfmeisternek  is  összes  magyarországi  munkáit 
felkutatta  és  róluk  az  első  művészettörténeti  mél- 
tatást írta. 

E  nagy  mestereken  kívül  kisebb,  de  azért  elég 
jelentős  művészi  egyéniségek  is  kerültek  át  Ausz- 
triából   hozzánk,    így    Kracker    János    Lukács,  aki 

Jászon,  majd  Egerben  és  számos  hevesmegyei  köz- 
ségben (Tiszapüspökin,  Szihalmon,  Mezőtárkányban, 
Szentistvánon,  Eger-Szalókon,  Feldöbrőn,  Bokrán 
és  Gátán)  is  dolgozott.  Egerben  a  székesegyházban, 
a  minorita-templomban  s  a  kis-prépost  ebédlőjében 
maradtak  képei.  Főműve  a  tridenti  zsinat  képe  az 
egri  lyceumi  könyvtár  termében,  132  életnagyságú 
alakkal;  itt  már  egy  Zách  József  nevű  magyar 
festő  is  segédkezett  neki. 

A  XVIII.  században  voltak  persze  magyar  festőink 
is,  akik  közül  némelyek  a  külföldre  kerültek  és  ott 
érvényesítették  tehetségüket ;  akik  itthon  maradtak, 
azok  nem  válhattak  nagy  művészekké,  talán  nem 
is  annyira  a  mostoha  körülmények  miatt,  mint 
inkább  tanítómesterek  hiányában. 

Ugy  látszik,  hogy  hazánkban  e  században  Po- 
zsony és  Kassa  volt  a  művészi  élet  két  centruma.  De 
még  Pozsonyban  sem  tudott  kibontakozni  minden 
művészi  tehetség;  a  pozsonyi  Schröck  Mihály  (sz. 
1670)  Berlinbe  költözött,  Guttmann  Sándor  pedig, 
aki  történeti  festő  volt,  Drezdában  telepedett  le 
és  ott  szerzett  művészi  hírnevet.  A  XVIII.  század- 
ban ismertebb  pozsonyi  művészek  voltak  :  Kamauf, 
aki  csendélet-képeket  festett,  Schmidely  Dániel,  az 
arcképfestő,  Oswald  Ferdinánd,  egy  pozsonyi 
mészáros  fia.  A  szintén  Pozsonyban  működő  Quer- 
furt  Ágost  németországi  festő  volt. 

Nevezetes  művész-familia  volt  Pozsonyban  a 
Palkó-család,  melynek  magyar  eredete  azonban 
vitás.  A  család  feje,  Gáspár,  aki  a  XVIII.  század 
derekán  telepedett  meg  Pozsonyban,  maga  is  festő 

Szabó  L. :  Magyar  festőművészet.  8 

volt,  „abban  jeleskedett,  hogy  egy  és  fél  láb  nagy- 
ságú papírlapon  ötven  személyt  tudott  jól  megfes- 
teni**. Egyik  fia,  Károly,  a  bécsi  művész-akadémiát 
végezte;  hazatérve  a  Balassa-  és  az  Eszterliázy- 
család  foglalkoztatta.  (Tatán,  Igmándon,  Tallóson.) 
A  pozsonyi  templomban  is  van  néhány  képe  (a 
Salvator-templomban  és  a  „Kreutzherrenkirche**- 
ben).  Később  Drezdába  került  ez  a  művészünk. 
Testvére,  Ferenc,  arckép-  és  történeti  festő  volt ; 
neki  is  maradt  néhány  képe  a  pozsonyi  Salvator- 
templomban  (Szent  Ferenc  és  Szent  Ignác)  és  a 
székesegyházban  (Szent  István). 

A  század  vége  felé  keresett  arcképfestő  volt 
Pozsonyban  a  nagyszebeni  származású  Stock  János 
Márton  1746-1800). 

Kassán  a  XVIII.  század  elején  működő  festők 
nagyrészt  Bogdány  Gottfried  tanítványai  és  segédei 
voltak.  Jelentősebb  művészi  egyéniségek  csak  a 
század  véege  felé  éltek  Kassán.  Schroett  Erazmus 
már  Bécsben  kiképzett  akadémiai  festő  volt  és 
rajztanár ;  a  városháza  lépcsőházának  menyezetére 
ő  festette  meg  a  „magyar  jog**  allegoráját  és  tőle 
való  a  polgármesteri  hivatal  menyezetének  freskó- 
képe, „Mária  Terézia  dicsőítése**  is.  Az  eperjesi 
származású  Wurczinger  Mihály  szintén  a  bécsi 
művész-akadémián  tanult ;  1791-ben  telepedett  le 
Kassán,  noha  az  akkor  ott  lakó  nyolc  képíró  tilta- 
kozott a  konkurencia  e  megnövekedése  ellen,  Wur- 
czingernek  Kassán  igen  rossz  sora  volt,  még  a 
feleségének  ruháit  is  el  kellett  zálogosítania  s  egy- 
szer távollétében  mindenét  elárverezték.  A  Károlyi 

grófok  nagykárolyi  és  fűzéresi  kastélyában,  a  sza- 
bolcsmegyei Tuzséron  a  Lónyay-kastélyban  s  a 
Sennyeyek  nagytárkányi  kastélyában  maradtak 
Wurczingernek  freskóképei.  Természetesen  arcképe- 
ket is  festett,  amikor  huzamosabban  tartózkodott 
valamely  vidéken. 

Meczner  eperjesi  festő  a  XVIII.  század  elején  a 
történeti  festészettel  próbálkozott ;  Schultz  generális 
1685.-Í  eperjesi  ostromát  megfestette  a  város  ré- 
szére, —  de  a  város  adós  maradt  a  kép  árával. 

Néhány  XVIII.  századbeli  festőnknek,  sajnos, 
már  csak  hírből  ismerjük  a  képeit,  sőt  néme- 
lyekről azt  sem  tudjuk,  hogy  hova  kerültek  a 
munkáik.  A  Magyar  Hirmondó  1793.  évfolyamában 
olvassuk,  hogy  Bécsben  a  kórházban  meghalt  Koré 
Zsigmond  festő.  „A  története  ezen  érdemes  Hazánk- 
fiának is  az,  —  írja  a  lap  —  ami  már  sok  szegé- 
nyebb sorsú  if  jakon  megesett ;  hogy  t.  i.  minek- 
utána nem  kevés  sanyargatásokkal  egybekötöttetett 
szíves  törekvéseik  után  olly  tökéletességeket  szer- 
zettek magoknak,  mellyeknek  édes  gyümölcseit 
szintén  elkezdették  már  szedni :  akkor  kénytelenít- 
tettek  ide  hagyni  a  Világot.  A  rajzolásnak  és  áb- 
rázolásfestésnek szép  mesterségét  annyira  vitte  vala 
már  a  meghóllt,  hogy  amikhez  eddig  idegenek 
által  juthatott  Erdély:  azt  ezentúl  Hazafiak  kezei- 
ből nyerhette  volna."  Koré  a  nagyenyedi  iskola 
növendéke  volt ;  Horát  és  Kloskát  ábrázoló  pasztell- 
rajza  ma  is  ott  van  a  kollégium  könyvtárában. 
Bécsbe  kerülve  jó  ideig  színdarabok  fordításával 
tengette  életét,  majd  évi  180  forint  segélyt  kapott 

az  államkincstárból.  1792-ben  megfestette  Horváth 
Ádámot,  az  írót,  1793-ban  pedig  Hadik    Andrást. 

Ugyanekkoriban  egy  másik  bécsi  magyar  festő- 
ről, Szatmári  Király  Pál  nemes  testőrről  a  követ- 
kezőket olvassuk  :  „A  Gyümölcsöknek,  vad-állatok- 
nak, embereknek  és  más  tárgyaknak  természetes 
lefestésével  magát  annyira  tökéletesítette,  hogy 
becses  és  ritka  szépségű  Munkáiért  Halhatatlanság 
jussán  örök  oszlopot  és  környülállásos  Bio^raphiát 
méltán  érdemel." 

A  biográfia  persze  még  mindig  késik.  Szatmári 
Király  Pál  műveinek  felkutatására  még  nem  vállal- 
kozott senki  és  nem  tudjuk  azt  sem,  hogy  a  derék 
testőr  vájjon  csakugyan  megérdemli-e  azt  a  nagy 
dicséretet,  amelyben  kortársa  részesítette. 

A  XVIII.  század  festészetével  kapcsolatban  meg 
kell  még  említenünk  a  protestáns  templomok 
menyezet-festőit.  Ebben  a  korban  nagyon  szokásos 
volt  a  protestáns  templomok  menyezeteit  festett 
ornamentikával  díszíteni.  A  zemplénmegyei  megy- 
asszói  templom  menyezetét  1735-ben  a  miskolczi 
Asztalos  Imre  és  István  festette ;  ezek  a  virág- 
díszítmények  első  ismertetőjüket,  Szendrei  Jánost 
a  középkori  kódexek  ornamentikájára  emlékeztet- 
ték, ügy  látszik,  szintén  a  miskolczi  festőfamiliából 
való  az  az  Asztalos  József,  aki  1768-ban  a  három- 
széki Köpec  templomának  menyezetét  festette.  A 
mezőcsáthi  fatemplom  kórusának  festményei  ko- 
máromi mesteremberek  munkái.  Hajdú  Sámuel  és 
Bétsi  Sámuel  a  XVIII.  században  szintén  híres 
menyezetfestő  volt ;  munkáik  Pókán,    Ajtónban  és 

Makosszentgyörgyön  maradtak  meg.  Valószínű, 
hogy  a  menyezetfestmények  mintái,  melyek  nem  a 
festészet,  hanem  az  iparmüvészot  szempontjából 
jelentősek,  hazánkban  keletről  vándoroltak  nyugat 
felé.  Nyárádszentmártonban  már  a  XVIl.  század- 
ban (1667)  festett  ilyen  növényi  és  állati  orna- 
mentikával ékes  menyezetet  Gálfalvi  Kozma  Mihály 
és  Havadi  András,  nem  kevesebb,  mint  hatvan 
táblán ;  szintén  Gálfalvi  Kozma  Mihály  munkája  a 
szentgericei  unitárius  templom  menyezetének  hetven- 
nyolc táblája,  1670-ből. 


Markó  Károly. 


„Szerencsétlenségemre  magyar  vagyok  !**  —  írta 
életének  egyik  keserű  percében  Markó  Károly,  az 
idegenbe  szakadt  magyar  festő,  akinek  mindig  az 
volt  a  legnagyobb  réme,  hogy  el  kell  hagynia 
Itáliát  és  vissza  kell  térnie  Magyarországba.  Magyar 
nemzetiségét  azonban  mégsem  tagadta  meg  soha- 
sem :  állandó  összeköttetést  tartott  fenn  Magyar- 
országgal, rendesen  küldött  képet  a  pesti  tárla- 
tokra, sőt  öreg  korában  néhány  napra  el  is  láto- 
gatott a  magyar  fővárosba.  Szomorú  kifakadása 
nem  is  magyar  volta  ellen  irányult,  mert  rá  nézve 
mi  sem  lett  volna  könnyebb,  mint  hogy  felvegye 
az  olasz  nemzetiséget,  hanem  inkább  az  a  keserű- 
ség tört  ki  belőle,  hogy  itthon  még  nem  élhetett 
meg  a  művész,  a  külföldön  pedig  még  nem  érvé- 
nyesülhetett a  magyar  ember. 

Az  élet  örömeiből  mindenesetre  igen  kevés  jutott 
a  művésznek,  akinek  még  hírneve  tetőpontján  is  a 
legkicsinyesebb  anyagi  gondokkal  kellett  küzdenie. 
Csodás  energia  lakozott  benne,  mely  annyi  baj  és 
gond  között  is  teljes  virágzásra  juttatta  későn 
ébredező  talentumát. 

Markó  Károly  valószínűleg  székely  eredetű  család- 

ból  származott ;  az  atyja  városi  mérnök  volt  Lőcsén, 
ahol  Károly  1790-ben  látta  meg  a  napvilágot. 
A  fiú  Lőcsén,  Kolozsvárott  és  Pesten  befejezve 
tanulmányait,  mérnöki  oklevelet  kapott  s  előbb 
Esterházy  László  grófnak,  majd  a  rozsnyói  püspök- 
ségnek uradalmában  kapott  állást.  Szabad  óráiban 
nagy  szeretettel  rajzolgatott  s  első  kísérletei  az 
ismerősök  körében  figyelmet  keltettek.  Úgy  látszik, 
biztatták  is,  hogy  lépjen  a  művészi  pályára  s  1818- 
ban,  huszonnyolc  éves  korában  azzal  a  rendkívül 
merész  elhatározással  költözött  Pestre,  hogy  festő- 
művész lesz.  Magával  hozott  számos  rajzon  kívül 
egy  képet,  mely  az  aggteleki  barlang  belsejét  tün- 
teti fel  fáklyafényben.  Ez  a  kép  annyira  megtet- 
szett Fejérváry  Gábornak,  a  híres  régiséggyűjtő- 
nek, hogy  a  műpártoló  Brudern  József  báró  figyel- 
mébe ajánlotta  a  fiatal  művészt.  A  báró  azután 
nemcsak  az  aggteleki  képet  vette  meg,  hanem 
számos  apró  megbízást  is  adott  Markónak.  A  mű- 
vésznövendék már  négy  évig  élt  Pesten,  bizonyára 
sokat  nélkülözve,  amikor  Brudern  báró,  a  kor 
szokásához  képest,  társaságot  alakított  festészeti 
kiképzésének  lehetővé  tételére.  A  báró  maga  vitte 
fel  Markot  a  bécsi  képzőművészeti  akadémiára. 
A  megígért  havi  segély  azonban,  amint  ez  rende- 
sen történni  szokott,  már  a  második  évben  el- 
maradt és  Markó  családjával  együtt  a  legnagyobb 
nyomorba  jutott.  (Még  Pesten  közös  háztartásra, 
1826-ban  pedig  házasságra  is  lépett  egy  ifjúkori 
barátnőjével.)  Az  akadémiai  tanulmányokat  kény- 
telen volt  abbahagyni  s  olcsó  arcképek    festésével 


120 


keresni  mindennapi  száraz  kenyerét.  Gyakori  eset 
volt,  hogy  családja  a  szó  szoros  értelmében  éhezett. 

Markó  tizenhárom  évet  töltött  Bécsben,  nagy 
nyomorúsággal  és  sok  munkával ;  ha  az  akadémián 
kívül  állott  is:  komoly  stúdiumokat  folytatott; 
ekkor  szokta  meg  azt  a  bámulatos  részletezést, 
melyet    kortársai  a  művein  annyira    megcsodáltak. 

1835-ben  GeymüUer  bécsi  bankár  támogatásával 
Olaszországba  ment,  hogy  ott  tökéletesítse  művészi 
tudását  és  ott  próbáljon  szerencsét.  Feleségét  és 
hét  gyermekét  egyelőre  Bécsben  hagyta,  jólelkű 
hitelezők  emberségében  bízva. 

Száz  évvel  ezelőtt  még  Olaszország  volt  minden 
művésznek  az  ideálja ;  az  olasz  félszigetről,  mely 
különben  is  oly  gazdag  művészi  hagyományokban 
és  emlékekben,  az  írók  is  annyit  beszéltek  (s  ter- 
mészetesen oly  túlzással),  hogy  nem  volt  művész, 
akinek  fantáziáját  rabul  ne  ejtette  volna  az  örökké 
kék,  mosolygós  egű  Itália.  Markó  is  ábrándokkal 
eltelten  ment  Olaszországba,  mely  várakozásaiban 
nem  is  csalta  meg  őt.  Mindjárt  az  örökvárosban 
telepedett  meg  s  az  albanoi  hegyekbe  és  a  Cam- 
pagnaba  járt  ki  festeni.  Azonban  nemcsak  rajon- 
gója, de  élesszemű  megfigyelője  is  volt  a  természet 
szép  képeinek.  Alkotásainak  tárgyául  mindig  a 
„legszebb"  témát  kereste  s  nem  a  nagy  természet- 
nek, hanem  a  természet  öléből  kiválasztott  apró 
részletnek  minél  pontosabb  ábrázolásában  kereste 
a  még  a  legideálistább  művészi  alkotásban  is  annyira 
nélkülözhetetlen  realitást.  Müvésztársait  meglepte 
úgy  a  tárgy    kiválasztásában    megnyilvánuló    ritka 

jó  érzéke,  mint  munkájában  tanúsított  rendkívüli 
gondosság-a  és  becsületessége.  Őszintén  tisztelték 
és  nagyrabecsülték  a  római  és  campagnai,  meg- 
lehetősen nemzetközi  müvész-kolonia  tagjai  és  nem 
kisebb  ember  magasztalta  tehetségét  és  kiváló 
művészi  egyéniségét,  mint  az  akkor  már  világhírű 
szobrász,  Thorwaldsen. 

A  Campagna  mocsarai  között  való  huzamos  tar- 
tózkodás azonban  annyira  megviselte  az  egészségét, 
hogy  fürdőre  kellett  mennie,  San  Giulianoba. 
Amikor  felépült.  Pisába  költözött  át,  ahol  öt  évig 
dolgozott.  1838  augusztus  havában  Pisába  érkezett 
Bécsből  a  felesége  és  hét  gyermeke  is.  A  pisai 
évek  legjobb  termése  egy  szivárványos  tájkép  volt, 
melyet  egy  amerikai  vett  meg  6700  forinton  s  egy 
neplementét  ábrázoló  kép,  mely  gróf  Reviczky 
Ádámnak,  a  toscanai  osztrák-magyar  követnek 
birtokába  jutott.  Idővel  a  pisai  tartózkodás  is  tűr- 
hetetlenné vált  a  művészre  nézve,  aki  az  egészsé- 
gét és  főként  szemeinek  éles  látását  ekkor  már 
nagyon  féltette.  1843.  tavaszán,  miután  néhány 
megfestendő  képre  tisztességes  előleget  kapott 
Magyarországból,  Firenzébe  költözött  át.  A  művész- 
világ itt  is  kitüntetéssel  fogadta  :  a  firenzei  művész- 
akadémia  tiszteletbeli  tanárának  választotta.  Itt,  a 
toscanai  fővárosban  előkelő  megrendelők  is  gyak- 
rabban keresték  fel,  —  így  I.  Lajos  bajor  király 
I.  Vilmos  württembergi  király  is  rendelt  nála  képet. 

Sajnos,  Firenzében  is  egyre  gyengült  a  látása 
és  emiatt  1845/46-ban  az  év  nagyobb  részét 
munka  nélkül  töltötte.  Ez  a  körülmény  a  művész- 

korokben  persze  nem  maradhatott  titokban  s  hite- 
lezői, akikkel  egész  életében  mindig  sok  dolga  volt, 
egyre  jobban  szorongatták,  attól  tartva,  hogy 
munkásságával  együtt  a  keresete  is  rohamosan 
csökkeni  fog.  Szinte  az  utolsó  órában  kapott 
nagyobb  megrendelést  a  bécsi  császári  galleriától, 
amelynek  a  Naplementét  festette  meg  2800  pengő 
forintért.  „Többé  nem  festek  —  írta  akkoriban  — 
annyira  bevégzett  képeket,  mint  aminőket  Rómá- 
ban készítettem  s  a  hatás  felől  sem  vagyok  biztos, 
mert  a  homályban  nem  tudom  megkülönböztetni 
a  színeket.  Eképpen  nagy  kínnal,  sóhajtozások  közt 
dolgozom."  De  azért  a  Naplementének,  amikor  még 
el  se  készült,  már  a  műtermében  is  nagy  sikere 
volt :  az  ott  megforduló  művészek  és  műértők  nem 
győzték  magasztalni. 

Közvetetlenül  a  szabadságharc  előtt  V.  Ferdinánd 
király  is  rendelt  nála  két  képet  a  Magyar  Nemzeti 
Múzeum  számára.  (Olaszországi  tájkép  és  Viharos 
tengeri  tájkép  szivárvánnyal.)  Amint  ezeket  be- 
fejezte s  a  tiszteletdíj  egy  részét  megkapta,  a 
Firenze  közelében  levő  Villa  Apeggibe,  eleget 
hányatott  életének  utolsó  állomására  költözött. 

Folytonos  munka  és  folytonos  gond  volt  itt  is 
az  osztályrésze.  Mind  a  három  fia  festő  lett  és  ez 
idő  tájt  még  mind  a  három  nagyon  rászorult  tá- 
mogatására, négy  leánya  közül  pedig  még  csak 
kettőt  adott  férjhez.  A  magyarországi  és  itáliai  forra- 
dalmak idején  pedig  természetesen  senki  sem  rendelt 
és  senki  sem  vásárolt  képeket.  Csak  1850  derekán 
kezdett  kissé  javulni  a  művész  anyagi  helyzete. 

1853-ban  néhány  napra  hazalátogatott  Pestre, 
Andrássy  Manó  grófnak,  a  mű-egylet  elnökének 
meghívására.  A  sajtó  és  a  pesti  társadalom  nagy 
ünnepléssel  fogadta  a  művészt.  Három  napi  itt 
tartózkodása  alatt  —  magyar  módra  —  három 
nagy  lakomát  is  rendeztek  a  tiszteletére ;  a  legjobb 
borral,  a  legjobb  cigánnyal  és  a  legrosszabb  al- 
kalmi versekkel  ünnepelték  a  déltől  esti  hét  óráig 
tartó  ebédeken  a  nagyhírű  művészt,  akinek  termé- 
szetesen a  pohárköszöntők  egész  áradatát  kellett 
végigszenvednie  és  azután  —  szélnek  eresztették. 
Egyik  újság  megpendítette  ugyan  azt  az  eszmét, 
hogy  Markot  valahogyan  itthon  kellene  tartani,  de 
ez  a  félénk  propozició  semmi  visszhangot  nem 
keltett. 

Firenzébe  visszatérve  még  hét  esztendeig  feste- 
getett, amennyire  egyre  gyengülő  látása  engedte, 
—  persze  csak  a  nap  legvilágosabb  óráiban.  Meg- 
rendelésekben most  már  szerencsére  nem  volt 
hiány  és  így  utolsó  éveiben,  ha  még  voltak  is 
gondjai,  ezek  mégsem  hatottak  már  rá  oly  nyo- 
masztólag, hogy  munkálkodásában  háborították 
volna. 

Markó  szinte  észrevétlenül  múlt  ki  ez  életből. 
Már  régen  kínozta  valami  szívbaj,  de  családja  nem 
is  sejtette,  hogy  ez  a  betegség  végzetes  lehet  rá 
nézve.  1860  november  18.-án  este  még  vidáman 
beszélgetett  családjának  tagjaival  és  másnap  reggel 
már  holtan  találták  ágyában.  Az  Apeggi-villa 
közelében  temették  el,  a  San  Sebastiano  kápolná- 
ban.  Jellemző   az    akkori  hazai  viszonyokra,  hogy 

Pesten,  ahol  hét  évvel  előbb  Markot  oly  nagy 
ünneplésben  részesítették,  haláláról  már  csak  egyet- 
lenegy lap  vett  tudomást  s  a  néhány  soros  nekrológ 
írója  már  azt  se  tudta,  hogy  a  művészt  hogy  hív- 
ták, —  Markó  Károly  helyett  Markó  Ferencet 
parentálta  el. 

Markó  művészi  hagyatékát  családja  a  magyar 
nemzetnek  ajánlotta  fel  megvételre.  Itthon  szokás 
szerint  gyűjtést  indítottak,  amelynek  azonban  nem 
volt  valami  fényes  az  eredménye ;  így  a  hagyaték- 
nak csak  egy  részét  sikerült  megszerezni  a  Magyar 
Nemzeti  Múzeum  számára.  Részint  ezen  a  réven, 
részint  a  bécsi  Kotzián-féle  mügyüjteményből  1871- 
ben  történt  vásárlás  útján  haza  került  Budapestre 
(az  V.  Ferdinánd  által  rendelt,  már  föntebb  emlí- 
tett két  képen  kívül)  Eurydice  halála,  Krisztus 
megkeresztelése  a  Jordán  vízében,  Az  aratók.  Fürdő 
nymphák.  Paris  ítélete,  Krisztus  Emausba  mene- 
tele. Tivoli  vidéke,  A  nemii  tó,  Diana  és  Endymion, 
Diana  a  nymphákkal.  Krisztus  és  Péter  apostol, 
Tóbiás  és  az  angyal,  Ariadné  Naxos  szigetén,  stb. 
A  Károlyi,  Nákó  és  Zichy  grófi  s  a  Wodianer 
bárói  család  birtokában  is  van  néhány  Markó-kép; 
a  bécsi  császári  galleriában  hét,  a  müncheni  új 
Pinakothekában  és  a  firenzei  Galleria  Antica  e 
Modernában  pedig  egy-egy  műve  van  a  mesternek, 
—  a  többi  képe  mind  magángyűjteményekbe  került. 

Markó  egész  művészete  annyira  a  multaké,  hogy 
szinte  érthetetlen,  hogyan  tudott  vele  még  a  XIX. 
század  derekán  is  nagy  és  mélységes  hatást  kel- 
teni. A  romantikus  irány  a  festészetben  századok- 

kai  előbb  letűnt,  mint  a  költészetben.  Mily  óriási 
idő  választja  el  Markot  Poussintől,  akit  ugyanoly 
idilli  tájak  hatottak  meg  s  aki  műtörténeti  foga- 
lommá tette  a  „heroikus  tájképet",  melynek  Markó 
is  művelője  volt!  Mindkettőjüknek  a  képein  ugyan- 
azt a  mesevilágba  illő  tájat  látjuk  derűs  egével, 
ttsodaszép  fáival  és  bokraival,  melyek  oly  nagy- 
szerűen illeszkednek  a  kép  kereteibe,  mintha  valami 
zseniális  színházi  rendező  állította  volna  őket  egy- 
más mellé.  Képeiken  az  apró  emberi  figurák,  akár 
mithológiai  alakok,  akár  az  Ur  Jézus  apostolai  és 
angyalai,  akár  pedig  vásárra  siető  olasz  paraszt 
'asszonyok  és  leányok,  —  mind  oly  mellékesek, 
annyira  eltörpülnek  a  hátterül  szolgáló  nagyszerű 
táj  előtt.  Ok  és  cselekvéseik  bizony  mind  csak 
„űrügyek"  a  táj  megfestésére,  csak  eszközök  arra, 
hogy  a  képnek  valami  nevet  adni  lehessen. 

Markó  művészete  kissé  egyhangú  ;  a  művész  az 
emberi  élet  nagyon  is  hétköznapi  gondjai  között 
a  természet  örökös  vasárnapját  festette  meg.  Vol- 
tak is,  akik  kifogásolták  a  „folytonos  Alleluját" 
mely  képeiből  felénk  hangzik :  pompa,  fény  és 
melegség  mindenütt  I  De  mindez  éppen  nem  hat 
rosszul  reánk,  különösen  most,  mikor  a  művészek 
egészen  más  irányokat  követnek.  Jól  esik,  ha  e 
képeket  szemlélve  fantáziánk  kiragad  bennünket 
az  élet  realitásaiból  és  nem  mondhatnók,  hogy 
megsokaljuk  az  élvezetet,  melyet  Markó  művei 
nyújtanak  nekünk.  Ha  szabad  prózai  hasonlattal 
élnünk :  soha  nem  válik  édeskéssé,  mint  a  pezsgő, 
inert  zamata  és  tüze  is  van,  akár  a  nemes  tokajinak. 


126 


Igen  érthető,  hogy  Markó  éppen  Itáliának  vált 
rajongójává.  Itália  fényét  és  melegét  a  zordon  Kár- 
pátok fia  sokkal  jobban  élvezi,  mint  maga  az  olasz 
főidnek  szülöttje.  Minél  sötétebb  és  szomorúbb 
volt  Markónak,  az  embernek  élete :  Markóra,  a 
művészre  annál  nagyobb  erővel  hatott  ábrándjai- 
nak tárgya,  vágyainak  Mekkája :  a  derűs  olasz  ég- 
bolt. Az  élet  ezer  gondja  és  baja  elől  minden 
gondolata,  minden  érzése  és  minden  vágya  ebbe 
a  mesevilágba  menekült,  melynek  egyes  tájait 
képeiben  elénk  tárja. 

E  mesevilágot  azonban  egészen  elénk  tárni  nem 
tudta,  de  nem  is  akarta.  Nagyon  jól  figyelte  meg 
eleddig  egyetlen  komoly  méltatója,  Keleti  Gusztáv, 
^ogy  „a  természet  megdöbbentő  nagyszerűsége 
elől  kitér ;  a  tér  végtelenségével  meg  nem  küzd 
soha ;  az  ég  és  föld  szenvedélyesen  háborgó  tüne- 
ményei számára  visszfénye,  visszhangja  nem  volt 
alkotó  erejének.  Szélvészt  soha,  csak  szellőt ;  hul- 
lámtorlatot nem,  csak  csillámló  habocskát ;  renge- 
teg erdőt  nem,  csak  berket  és  ligetet ;  vadon 
pusztát  nem,  csak  virággal  hímes  mezőt ;  általában 
az  elemeknek  nem  pusztító  hatalmát,  csak  gyönyör- 
ködtetve enyelgő  játékát  ecseteli  híven  és  sikerrel: 
nem  is  széles  vonásokban,  hanem  a  természet 
mikrokosmosában  búvárkodó,  kéjelgő,  mondhatni 
dőzsölő  részletezés  és  apróra  megfigyelő  gyöngéd 
utánzás  modorában." 

Markó  a  természetet  nem  a  maga  realitásában 
és  vadon  erejében,  hanem  csak  ünnepi  pompájában 
szerette.  Telet,  havat,  esőt  soha  nem  festett  volna, 

hanem  mindig  csak  olyan  tájat,  amelybe  szinte 
bele  kívánkozik  az  ember.  Voltaképpen  nem  is 
Itália  az,  amit  képein  látunk,  hanem  a  boldog 
pásztorok  vidám  hazája,  a  mesebeli  Árkádia. 

Markónak  nemcsak  stílje,  de  technikája  is  messze 
van  már  korunktól.  A  mai  kor  művészete  nemcsak 
azt  a  bámulatos  részletezést  nézi  le,  mely  Markó- 
nak annyira  sajátossága,  hanem  hozzá  képest 
nagyon  elhanyagolja  magát  a  festés  technikáját  is. 
Markó  még  nemcsak  a  jelen,  de  a  jövő  számára 
is  akart  alkotni,  —  képeinek  aláfestését  igen  nagy 
gonddal  végezte,  hogy  ezzel  is  minél  tartósabbá 
tegye  képeinek  üde  színezését.  Ugyanoly  derűs, 
ragyogó  színek  vannak  ma  is  a  képein,  mint  ami- 
lyeneknek látta  maga  a  művész  a  lefestett  idilli 
tájakat. 

De  ha  a  multaké  is  Markó  művészete:  nem  kevésbé 
értékes,  mintha  a  jelené  volna,  mert  művészetünk 
történetének  nem  epizódját,  hanem  egyik  érdekes 
korszakát  alkotja  Markó  egy  maga. 


Brocky  Károly. 


Amint  Markó  Károly  csak  Itáliában  tudott  érvé- 
nyesülni, úgy  egy  másik  nagytehetségű  művészünk- 
nek, Brocky  Károlynak,  Markóval  egyidőben,  An- 
gliába kellett  kivándorolnia,  hogy  művészi  képes- 
ségei kibontakozhassanak  és  hogy  —  megélhessen. 

Brocky  Károlyra  vonatkozó  részletesebb  isme- 
reteinket Nyári  Sándornak  köszönhetjük,  aki 
a  temesvári  Arany  János  Társaság  felhívására 
megírta  Brocky  életrajzát  és  felkutatta  angolországi 
műveit.  Már  Nyárit  megelőzően,  akinek  munkáját 
(„Brocky  Károly  festőművész  élete  és  művei") 
1910-ben  adta  ki  az  Arany  János  Társaság,  Szent- 
kláray  Jenő  is  írt  1907-ben  egy  szép  monográfiát 
Brockyról,  de  mivel  ő  a  mester  angliai  munkáit 
nem  ismerhette,  munkája  Brocky  méltatásában  hé- 
zagos. 

A  művész  Brocky  Károly  temesvári  borbélynak 
a  természetes  fia  volt ;  1807  május  22..én  született. 
Anyja,  Paulics  Katalin,  1812  vagy  1814-ben  elha- 
lálozván,  ennek  nővére,  Paulics  Mária,  Gindl 
Lőrinc  vándor  színtársulati  igazgató  felesége  vette 
magához  a  kis  árvát,  aki  a  színészcsapattal  bejárta 
a  délvidéket  és  Krajnát,  mindenütt  nagy  nyomorú- 

sággal  küzdve.  Atyja,  aki  mint  színházi  borbély 
szintén  követte  a  színtársulatot,  1815-ben  visszatért 
Temesvárra  és  magával  vitte  a  fiát  is.  Brocky 
Károly  az  elemi  iskolát  elvégezve  egy  ideig  borbély- 
inas volt.  Tizenhárom  éves  korában  beiratkozott 
a  temesvári  piaristák  gimnáziumába ;  az  első  osz- 
tályt szép  sikerrel  el  is  végezte,  de  azután  kivették 
az  iskolából.  Pár  hónapig  Schütz  Antal  rajztanító- 
tól tanult  rajzolni,  majd  Versecen,  ahol  anyja 
rokonainál  időzött  1823  elején  pár  hónapig,  Melegh 
Gábor  festőtől  megtanulta  a  festékkeverés  és  a 
festés  elemeit. 

1823  november  havában  ittebei  Kiss  Antal  nyu- 
galmazott torontáli  főispán  Bécsbe  vitette  a  fiatal 
festőnövendéket,  akit  Weldin  Ferenc  temesvári 
polgár  is  részesített  némi  támogatásban.  Brocky 
1823  november  13.-án  iratkozott  be  a  bécsi  képző- 
művészeti akadémiára,  melynek  tíz  évig  maradt 
növendéke.  Brocky  mesterei  voltak :  Daffinger 
miniatürfestő  és  Ender  történeti-  és  arcképfestő. 
Tanulóévei  alatt  nagyon  sokat  nyomorgott.  Ebből 
az  időből  Kankovszky  Ferenc  miniszteri  tanácsos 
birtokában  (Fiume)  van  egy  Mária-,  egy  Krisztus- 
és  egy  Szent  József- képe ;  ezeken  még  kevés  ere- 
detiség mutatkozik.  1833-ban  Temesvárott  járt, 
ahol  lefestette  jótevőjének,  a  Weldin-családnak 
több  tagját.  (A  képek  megvannak  a  család  tulaj- 
donában.) Temesvárról  Bécsbe  visszatérve  1833 — 37- 
ben  több  oltárképet  festett  s  a  híre  már  annyira 
növekedett,  hogy  megfesthette  a  császár  élet- 
nagyságú   arcképét.    Bécsben    akkor    már    meny- 

Szabő  L. :  Magyar  festőművészet.  9 

asszonya  volt  a  művésznek :  Tschida  Jozefin,  egy 
mosonmegyei  eredetű,  előkelő  bécsi  családnak  a 
leánya,  aki  azonban  szegénysége  miatt  nem  ment 
hozzá  feleségül,  hogy  ne  akadályozza  őt  művészi 
pályafutásában.  1835-böl  való  egy  fiatal  nő  víz- 
festményü  képe  (Glück  Frigyes  gyűjteményében), 
1837-ből  való  a  művész  kis  önarcképe  (szintén  víz- 
festmény, Ernszt  Lajos  gyűjteményében)  1837-ből 
való  Tschida  Jozefin  arcképe  (ceruzarajz,  illuminálva, 
Nyári  Sándor  gyűjteményében)  és  Tschida  Mária 
akvarell  arcképe  (Wührer  Ferenc  tulajdona,  Bécs- 
ben). Ez  utóbbi  képen,  melyen  tökéletes  a  színek 
harmóniája  (fehér  ruha  igen  halovány  kék  övvel, 
lilaszínű  köpeny,  széles  fekete  gallérral,  empire 
szalmakalap,  sárga  szalaggal)  —  a  művész  már 
mint  elsőrendű  akvarellista  mutatkozik  be. 

1837-ben  Parisba  ment  a  művész,  ahol  a  Louvre 
nagy  mestereit  tanulmányozta.  Paolo  Veronese 
Kánai  menyegzőjének  másolata  (most  a  Szépművé- 
szeti Múzeumban)  ekkor  készült.  Munka  közben 
egy  skót  lord,  Munro  of  Movar  érdeklődni  kezdett 
iránta  és  meghívta  a  művészt  Angliába.  London- 
ban a  skót  főúr  palotájában,  a  Park  Streeten  kapott 
a  művész  lakást  és  műtermet,  az  őszt  pedig  a 
főúr  skóciai  birtokán  töltötte. 

Brocky  angliai  tartózkodásának  bizonyára  legelső 
idejéből  való  volt  hazánkban  leghíresebb  és  leg- 
ismertebb müve,  az  eperjesi  evangélikus  templom 
oltárképe,  mely,  sajnos,  1912  nyarán  elégett.  A 
kép  eredetét  hitelesen  nem  tudjuk,  bár  körülötte 
elég  élénk  irodalmi  vita  folyt.  Valószínűnek  látszik 

az  a  feltevés,  hogry  a  művész  bécsi  festőnövendék 
korában  összebarátkozott  Kolbenheyer  Mórral,  aki 
1831 — 32-ben  a  bécsi  műegyetem  növendéke  volt, 
később  pedig-,  a  negyvenes  évek  elején  eperjesi 
evangélikus  pap  lett.  Valószínű  az  is,  hogy  Kol- 
benheyer kérésére  adományozta  azután  ezt  a  képet 
az  egyház  számára  Brocky. 

A  kép  tárgya :  „Krisztus  és  a  samariai  asszony", 
(Sz.  János  ev.,  IV.  r.  5 — 27  v.) 

Krisztus  köntöse,  az  ősi  hagyomány  szerint,  vörös, 
a  köpenye  kék;  a  kút  káváján  ülve,  a  samariai 
asszony  felé  néz  s  balkezét  mellére  téve,  jobb- 
kezével az  ég  felé  mutat,  mintha  mondaná:  „Valaki 
pedig  iszik  a  vízből,  melyet  én  adok  neki,  soha 
meg  nem  szomjazik,  mert  az  a  víz,  amelyet  én 
adok,  leszen  ő  benne  örök  életnek  forrása."  A 
samariai  asszony  öltözete  a  magyarországi  nép- 
viselethez hasonló ;  testsúlya  a  jobb  lábára  nehe- 
zedik, balsarka  kissé  fölemelkedik,  mintha  mozdulna; 
kezeit  összetéve  kérőleg  nyújtja  Krisztus  felé.  A 
kút  mögött,  a  kép  balfelén  bokor  és  lombos  fa, 
mögötte  három  tanítvány,  köpenybe  burkolva,  a 
háttérben  eszményi  táj,  messzenyúló  hegylánccal 
és  keleti  jellegű  várossal,  kupolás  építményekkel. 
Divald  Kornél,  aki  a  Művészet  1903.  évfolyamában 
először  ismertette  ezt  a  képet,  így  ír  róla :  „Miként 
az  alakoké,  úgy  a  méla  kedvvel  áthatott  szépséges, 
szelíd  táj  színezése  is  tele  van  a  természet  közve- 
tetlenségével.  Színeit  semmiféle  galéria-tónus,  ha- 
nem a  kép  pompás,  ragyogó  levegője  olvasztja 
össze  harmonikusan.  A  levegő  a  gondosan  rajzolt 

emberi  formáknak  is  csodás  lágyságfot  kölcsönöz 
s  ragyogásában  a  legerősebb  árnyék  is  merő  szín 
és  elevenség.  Szívünket  megragadó  s  merőben 
festői  felfogással  elénk  tárt  mélységes  tartalmánál, 
keresetlenül  egyszerű,  mégis  oly  hatásos  kompozí- 
ciójánál, alakjai  kitűnő  jellemzésénél,  pompás  har- 
móniába olvadó  színes  fényhatásainál  fogva  Brocky 
Károly  eperjesi  oltárképét  bízvást  a  java  bibliai  kompo- 
zíciók közé  sorozhatjuk,  amelyeket  valaha  festettek." 

A  kép  a  múlt  század  első  felének  bécsi  iskolá- 
jára vallott,  a  biedermeyer-stilnek  egyik  ritkaszép 
alkotása  volt.  Hevesi  Lajos,  a  bécsiek  kiváló  isme- 
rője, Waldmüller  hatását  vette  észre  rajta. 

Mikor  első  ízben  járt  a  művész  Skóciában,  több 
iatal  hölgyről  pastell-arcképet  készített.  Ismerősei 
körében  e  munkáinak  híre  ment,  mikor  Londonba 
visszatért  és  Colnaghi  műkereskedő  bíztatta  is, 
hogy  hasonló  arcképeket  rajzoljon  és  ő  majd  aján- 
lani fogja.  A  művész  megfogadta  a  jó  tanácsot  és 
elkészítette  Colnaghi,  Colnaghiné,  mr.  Dillon  és 
mások  pastell-arcképét.  Nem  kisebb  ember,  mint 
sir  Edwin  Landseer  dicsérte  Brocky  munkáit  és 
amint  kétszáz  évvel  ezelőtt  Van  Dyck  arcképein  a 
a  szemek  keltettek  szenzációt  Angliában,  úgy 
Landseer  most  Brockyról  mondta,  hogy  „tőle  lehet 
csak  megtanulni,  miként  kell  emberi  szemeket  festeni." 

Colnaghi  ajánlatára  megfestette  miss  Liddel- 
nek,  Viktória  királynő  egyik  udvarhölgyének 
arcképét.  A  kép,  mely  most  Ravensworth  lord 
tulajdonában  van,  annyira  megnyerte  az  udvar 
tetszését,  hogy  a  királynő  saját  arcképét  és  a  férjéét 

is  megfestette  a  magyar  művésszel.  Majd  a  királynő 
gyermekeit,  Melbourne  és  Normanby  lordokat, 
Melbourne  viscountet,  mrs.  Pontét  Edwardot, 
Colnaghi  fiát,  Dominicot  és  önmagát  is.  Ez  utóbbi 
képe,  mely  most  Mahlerné  Lorent  Beatrice  tulaj- 
dona a  Baden-Baden  melletti  Lichtenthalban,  leg- 
jobb müvei  közé  tartozik. 

1844-ben  ellátogatott  Bécsbe,  azzal  a  szándékkal, 
hogy  menyasszonyát  nőül  veszi ;  szándékát  azonban, 
nem  tudni,  mi  okból,  ezúttal  sem  valósíthatta  meg ; 
a  művész  haláláig  agglegény  maradt,  menyasszonya 
pedig  sohasem  ment  férjhez.  Bécsben  ezúttal,  úgy 
látszik,  huzamosabb  ideig  maradt  Brocky ;  ebből 
az  időből  valók  azok  a  bájos  gyermekarcképek, 
amelyek  most  Hardtmuth  Károly  tulajdonában 
vannak  Pozsonyban,  valamint  menyasszonya  anyjá- 
nak, Tschidánénak  arcképe  is.  (Kankovszky  F. 
tulajdona.  Fiúméban.)  Ez  utóbbi  alig  arasznyi  széles 
és  nem  sokkal  magasabb  olajfestmény.  Nyári  sze- 
rint Brockynak  legművészibb  arcképfestménye,  az 
imént  emiitett  önarckép  mellett. 

Angliába  1847  elején  visszatérve  ismét  jobbára  arc- 
képeket festett.  1851-ben  megfestette  az  akkor  Lon- 
donban járt  Kmetty  György  tábornok  és  Mészáros  Lá- 
zár hadügyminiszter  arcképét  is;  mindkét  müve  Buda- 
pestre került,  a  Magyar  Történelmi  Képcsarnokba. 

w 

Elete  utolsó  éveiben  Brocky  nagy  szeretet- 
tel és  nem  csekély  lendülettel  festett  nuditásokat 
is.  Ilyen  müvei :  Budapesten  a  Szépművészeti 
Múzeumban  „Ámor  és  Psyche",  „Nyugvó  Psyche", 
Mahlerné    Lorent     Beatricenél     Lichtenthalban     a 


134 


„Fürdőző  leányok"  és  mr.  Pawle  tulajdonában, 
Reygateben :  az  „Alvó  bacchánsnő"  és  az  „Alvó 
nő".  Sajátság-os,  hogy  e  meztelen  nőket  ábrázoló 
képek,  melyek  Rubens  tanulmányozásáról  tesznek 
tanúságot,  Angliában  nem  tetszettek  s  a  művész 
nem  tudott  túladni  rajtuk.  Az  angol  társadalom 
akkor  még  sokkal  szemérmesebb  volt,  semhogy 
hajlandó  lett  volna  lakásának  tálait  meztelen  nők 
képeivel  díszíteni. 

Brocky  a  történeti  festészet  terén  is  kísértetett 
tett :  megfestette  azt  a  jelenetet,  amikor  II.  Endre 
király  az  aranybullát  átadja  a  magyar  nemzetet 
képviselő  országgyűlésnek ;  ez  a  kép  Londonban 
egy  aukción  1880-ban  még  szerepelt,  de  hogy 
azután  hova  került,  nem  tudjuk. 

A  művész  1853-ban  betegeskedni  kezdett :  valami 
májbaja  volt,  mely  1855  július  8.-án  véget  is  vetett 
életének.  Utolsó  napjairól  nagyon  érdekes  dolgokat 
jegyzett  föl  Rónay  Jácint,  aki  akkoriban  mint 
emigráns  Londonban  élt.  Rónay  naplójának  Brockyra 
vonatkozó  részét  egész  terjedelmében  közli  Nyári 
monográfiája,  úgyszintén  Brocky  művészi  munkái- 
nak jegyzékét  is.  A  hangyaszorgalommal  össze- 
gyűjtött adatok  825  ismeretes  munkát  sorolnak 
fel :  ezeknek  nagyobb  része  azonban  csak  ceruza- 
rajz és  vázlat.  A  Szépművészeti  Múzeumban  a 
mesternek  13  olajfestményét  és  105  akvarell-,  pastell- 
és  rajz-tanulmányát  őrzik. 

Brocky  Londonban,  a  Kensal  Green  Cemetery- 
ben  van  eltemetve,  egyik  barátjának.  Pontét 
Edwardnak  családi  sírboltjába. 


Kiss  Bálint:  Jabloncai  Pethes  János  búcsúzása  leányától. 


Történelmi   festészetünk   kezdetei. 


A  magyar  történelmi  festészet  múltja,  hacsak 
számba  nem  vesszük  a  középkori  falfestményeket 
is  és  ezek  között  főként  a  Szent  László  legfendájá- 
nak  ábrázolásait,  —  még  száz  esztendőre  sem  ter- 
jed. Első  történeti  képeinket  csak  a  múlt  század 
húszas  és  harmincas  éveiben  festették  a  jórészt 
már  teljesen  elfelejtett  úttörők. 

A  XIX.  század  elején  egy  igen  középszerű  festő 
kezdi  nálunk  a  történeti  festészetet :  Vándza  Mihály, 
aki  1806 — 1808-ban  a  bécsi  akadémián  tanult  a 
magyar  születésű  Hess  Mihály  tanárnál.  Vándza 
hazatérve  színházi  díszletfestő,  1811-ben  pedig  már 
kolozsvári  színigazgató  lett;  a  húszas  évek  vége 
felé  ismét  visszatért  a  festészethez ;  akkoriban 
Budán  lakott  „a  híd  közelében". 

Vándza  Mihály,  akiben  mindenesetre  több  volt 
az  igyekezet,  mint  a  tehetség,  egyebek  között  tör- 
téneti képeket  is  festegetett ;  1828-ban  bemutatta 
Pesten  az  érdeklődőknek,  akiket  megbocsájtható 
túlzással  „műértő"  közönségnek  nevezett,  Mátyás 
király  és  Beatrix  hercegnő  találkozását  ábrázoló, 
nagyméretű  (négy  méter  magas)  képét  és  tudjuk 
róla,  hogy  megfestette  Zsigmond  brandenburgi 
herceg  eljegyzését  is  Mária  királynéval. 

A  jóval  nagyobb  tehetségű  Weber  Henrik, 
(1818? — 1866)  aki  szintén  a  bécsi  képzőművészeti 
akadémián  tanult  és  külföldön  is  sokat  járt,  egész 
sereg  történeti  képet  festett :  Mátyás  király  1458-iki 
bevonulását  Buda  várába,  Salamon  királyt  a  bör- 
tönben, Juditot  és  Holofernest,  Ferdinánd  koroná- 
zását, —  de  bizony  neki  is  arcképeket  kellett  fes- 
tenie, ha  pénzre  volt  szüksége,  sőt  cégtáblát  is. 
(A  Kunz  és  Mösmer  cégtáblája,  a  „Menyasszony" 
Webertöl  való  és  ugyancsak  Weber  volt  a  régi 
„Római  császár"  kávéház  cégtáblájának  is  a  mes- 
tere.) A  szabadságharc  után  újból  kitört  Weber- 
ből  a  történelmi  témák  iránt  való  lelkesedés :  a 
magyar  nemzet  múltjából  igen  sok  jelenetet  meg- 
rajzolt, amelyet  azután  Marastoni  lithografált  az 
Ország  Tükre  melléklete  gyanánt. 

A  szentesi  születésű  Kiss  Bálint  (1802—1868) 
szintén  Bécsben  tanult;  ő  is  járt  Svájcban  és  Német- 
országban s  a  harmincas  években  Pesten  telepe- 
dett le.  Megfestette  Hunyadi  János  halálát,  Dobót, 
az  egri  hőst,  —  de  ezekkel  nem  sikerült  figyelmet 
keltenie.  A  szabadságharc  után  azonban  egyszerre 
nagy  hírnévre  tett  szert  egy  országszerte  ismere- 
tessé vált  képével,  amelynek  tárgya :  Jablonczai 
Pethes  János  búcsúzik  a  leányától  a  leopoldvári 
tömlöc  ablakánál  1674-ben.  A  nagyszakállú  öreg 
a  tömlöc  rácsa  mögül  szomorúan  tekint  kifelé ; 
előtte  áll,  a  rácson  kívül,  leánya,  aki  fájdalmában 
elrejti  arcát  kezével.  E  képben,  mely  sokszorosítás 
útján  nagyon  elterjedt,  mindenki  politikai,  allegori- 
kus vonatkozást  keresett,  amint  ez  az  abszolutizmus 

idején  szokás  volt  s  a  hazafias  képnek  és  festőjé- 
nek lelkes  bámulója  volt  az  egész  nemzet.  Pedig 
a  művész  minden  allegóriától  menten,  még  a  sza- 
badságharc előtt,  1846-ban  festette  ezt  a  képét. 
A  Pethes  János  búcsúja  után  festett  képek  iránt 
már  megint  nem  érdeklődött  a  közönség;  Hunyadi 
János,  amint  két  rabló  megtámadja,  Izabella  királyné, 
amint  megszoptatja  gyermekét  Budán  a  török 
követ  előtt,  vagy  Nagy  Lajos,  amint  a  zárai  tábor- 
ban Velence  követeit  fogadja  —  nem  tudta  a  nézőt 
fellelkesíteni.  Kiss  Bálint  szerencsére  már  1846 
óta  képtári  őri  állást  kapott  a  Nemzeti  Múzeumban 
és  így  legalább  a  kenyere  biztosítva  volt. 

Az  első  magyar  művész,  aki  egészen  a  történeti 
festészetnek  szentelte  tehetségét  és  erejét,  Orlay 
(Petrics)  Soma  volt,  —  Petőfi  és  Jókai  barátja, 
már  ezen  a  réven  is  híres  ember.  A  mezőberényi 
származású  művész  Pesten  kezdte  tanulmányait 
Marastoni  festő-iskolájában ;  innen  Bécsbe  került, 
ahol  az  akadémián  Waldmüller  tanítványa  volt  s 
azután  Münchenbe,  ahol  Kaulbachnál  tanult.  Csak 
1855-ben  telepedett  le  végleg  Pesten.  A  legszor- 
galmasabb festők  egyike  volt.  Még  Bécsben  fes- 
tette „Szent  István  ébredését",  melyet  Pesten  1851- 
ben  állított  ki;  szintén  ebből  az  évből  való  „II.  Lajos 
holttestének  megtalálása  a  Csele-patakban".  1855- 
ben  festette  meg  Miltont,  amint  leányainak  az 
„Elveszett  paradicsom"-ot  diktálja.  Ugyanez  évből 
való  „Salamon  királyt  anyja  megátkozza"  című 
képe.  1859-ben,  az  országos  Kazinczy-ünneplés 
hatása    alatt    festi    meg    „Kazinczy  Ferenc  és  Kis- 

faludy  Károly  első  találkozását",  1860-ban  Zách 
Feliciánt,  1864-ben  Vak  Bélát,  1867-ben  Attila 
halálát  és  1879-ben  utolsó  festményét:  „Erzsébet 
és  Mária  királynékat  Novigrád  várában."  Az  a  kor, 
amelyben  Orlay  fellépett,  a  történelmi  festészetre 
nézve  nagyon  kedvező  volt :  a  költészet  és  a  mű- 
vészet útján  lehetett  csak  a  nemzeti  érzelmeket 
kifejezésre  juttatni  és  így  nagyon  könnyű  volt  a 
történelmi  festészettel  érdeklődést  kelteni  és  sikert 
aratni,  ha  a  festőben  az  igyekezeten  kívül  tehetség 
is  volt.  Bár  Orlaynak  minden  képéről  mint  nagy 
eseményről  beszéltek  és  írtak  a  maga  idejében, 
bizony  ezekben  a  festményekben  nagyon  kevés 
volt  az  igazi  művészet.  Képeiért  mégis  az  akkori 
viszonyokhoz  képest  hallatlanul  nagy  árat  fizettek. 
(„Attila  halálának"  2000  forint  volt  az  ára  — 
1867-ben.) 

Szemlér  Mihály  (1833-1904),  Marastoni  festő- 
akadémiájának egyik  legkiválóbb  növendéke,  mű- 
vészi pályájának  első  szakában  szintén  a  történelmi 
festészettel  próbálkozott.  Aránylag  legjobb  munkája 
e  műfajban :  „Gara  megvédi  Mária  királynét  a 
lázadó  horvátoktól"  (Fővárosi  Múzeum)  1868-ból. 
Históriai  tárgyú  kőrajzai,  melyeket  a  hatvanas 
években  készített,  országszerte  nagyon  elterjedtek. 

Az  első  igazi  nagy  tehetség  a  magyar  történeti 
festészet  terén  a  ma  is  élő  Madarász  Viktor  (sz. 
1830-ban).  O  is  Bécsben  kezdte  tanulmányait  Wald- 
müUernél,  de  nem  elégedett  meg  a  bécsi  mesterek 
tanításaival,  hanem  kiment  Parisba,  ahol  Cogniet 
volt  a  mestere.  Még  mint  a  bécsi  akadémia  növen- 

déke,  1856-ban  állította  ki  Pesten  a  „Bujdosó  álmát", 
melynek  „Thököly  álma"  volt  az  eredeti  címe,  de 
a  rendőrség  nem  engedte  meg,  hogy  a  nagy 
„rebellisnek"  a  neve  szerepeljen  a  kép  címében. 
E  hazafias  tárgyú  festmény  sikere  után  mindenki 
nagy  érdeklődéssel  várta  a  fiatal  művész  talentumá- 
nak további  fejlődését.  „Zách  Feiicián"  és  „Báthory 
Erzsébet"  már  nemcsak  hatalmas  drámai  tartalmá- 
nál fogva  aratott  nagy  sikert,  hanem  azért  is,  mert 
Madarász  már  ismerte  a  francia  festők  technikáját 
és  a  hatás  eszközeinek  alkalmazásában  már  járta- 
sabb volt,  mint  a  korabeli  magyar  művészek,  akik 
csak  Bécsben  tanultak.  1863-ban  készült  el  „Zrínyi 
és  Frangepán"  képe,  mely  reprodukciókban  nagyon 
elterjedt.  Madarásznak  kétségtelenül  legkiválóbb 
munkája  „Hunyadi  László  siratása".  A  lefejezett 
hős  egész  teteme  fehér  lepellel  letakarva  fekszik 
egy  oltár  előtt;  a  leplen  a  hosszú  egyenes  kard, 
véresen,  mellyel  ifjú  életét  kioltották ;  mellette  tér- 
del anyja  és  menyaszonya ;  a  templom  sötétségébe 
csak  két  viaszgyertya  imbolygó  lángja  áraszt  némi 
sárgás  fényt.  Nemcsak  megható  tárgy,  de  remekül 
festett  kép,  amelyet  méltán  tüntettek  ki  arany 
éremmel  az  1861-iki  párisi  Salonban.  (Ez  volt  az 
első  eset,  hogy  magyar  művész  ebben  a  kitüntetés- 
ben részesült.)  Szintén  még  Parisban  festette  a 
művész  szinte  riasztóan  tragikus  képét :  „Dózsa 
népét" :  holdvilágos  éjjel  három  vitéz  ellopja  az 
akasztófáról  a  nagy  népvezér  holttestét.  Madarász 
1867-ben  hazajött  Parisból.  A  Magyar  Tudományos 
Akadémia    épületében    adtak    neki    műtermet.    Itt 

festette  meg  „Bethlen  Gábort  tudósai  körében**. 
A  művész,  akinek  hírneve  ezzel  a  képpel  tető- 
pontját érte  el,  a  városligeti  fasorban  villát  és  mű- 
termet épített :  ő  volt  az  első  magyar  művész, 
akinek  saját  házában  volt  a  műterme.  Itt  készült 
az  „Ónodi  országyűlés",  a  koronázás  nagy  jele- 
netének képe,  „Izabella  és  Szolimán  találkozása"  és 
azután  még  számos  arckép.  A  művésznek  sokat 
kellett  küzdenie  a  közönség  közönyével  és  végeze- 
tül a  kritikusaival  is.  Akkoriban  még  annyira  ural- 
kodtak nálunk  a  bécsi  művészeti  hagyományok, 
hogy  Madarászt,  aki  emancipálta  magát  alóluk, 
csak  kevesen  értették  meg.  A  művész  végre  ked- 
vét vesztve,  teljesen  abbahagyta  a  történeti  képek 
festését,  noha  még  lett  volna  ereje  és  ideje  értékes 
és  maradandó  dolgok  alkotására. 

Régibb  történeti  festőink  közül  említenünk  kell 
még  Wagner  Sándort  és  Liezenmayer  Sándort, 
bár  mindakettő  már  fiatalon  idegenbe  szakadt  és 
megtagadta  magyarságát.  A  pesti  származású 
Wagner  Bécsben  kezdte  és  Münchenben  fejezte  be 
tanulmányait,  oly  sikerrel,  hogy  mindjárt  ott  is 
marasztalták  professzornak.  A  magyar  állampolgári 
kötelékből  kilépve  naturalizált  bajorrá  lett  Wagner. 
Egész  fiatalon,  21  éves  korában  (1859-ben)  festette 
már  Münchenben,  Dugovics  Titusz  önfeláldozását, 
melyet  a  pesti  műegylet  a  Nemzeti  Múzeum  számára 
meg  is  vásárolt.  E  képen  is  inkább  a  tárgy,  mint 
a  művészi  feldolgozás  aratott  akkora  sikert,  hogy 
a  közönség  figyelmes  érdeklődéssel  várta  a  művész 
további    munkáit.    A  Vigadó  díszítésekor  Than  és 


Wagner  Sándor:  Dugovics  Titusz  önfeláldozása. 

/A  »Könyves  Kálmán*  engedélyével./ 

Lotz  mellett  Wagnert  is  akarták  foglalkoztatni ; 
neki  az  volt  a  feladata,  hogy  fesse  meg  Mátyás 
király  lakodalmát.  Az  ehhez  a  képhez  készített 
kartonon  azonban  nagyon  is  modern  alakok  szere- 
peltek ;  a  kép  nem  tetszett  a  közönségnek  és  így 
Wagnernak  más  tárgyat  kellett  megfestenie :  a 
„budai  tornát",  —  a  cseh  vitézzel  való  viaskodást. 
Falfestményét  halvány  színei  miatt  szinte  észre 
sem  veszik  Than  és  Lotz  erőteljesebb  képei  mellett. 
Ezután  egyszer-kétszer  még  szerepelt  tárlatainkon 
a  bajorrá  lett  magyar  művész,  már  csupa  német 
képekkel ;  például  1873-ban  „Weisslingen  lovag  el- 
fogatásával".  Van-e  érthetőbb  dolog  a  világon, 
mint  hogy  a  Jaxthausen  vára  előtt  kűzködő  német 
lovagok  egyáltalán  semmi  érdeklődést  sem  keltet- 
tek a  magyar  közönségben  ? 

A  szintén  magyar  származású  Liezenmayer  Sándor 
is  Münchenbe  került,  ahol  szintén  professzor  lett 
belőle  és  —  ha  lehet  —  még  németebb  festő,  mint 
Wagner.  A  hatvanas  években  szorgalmasan  feste- 
gette Thüringiai  Szent  Erzsébet  életének  epizódjait. 
1867-ben  festett  képe:  „Mária  Terézia  megszoptatja 
egy  koldus-asszony  gyermekét",  —  ál-romantikájá- 
val nagy  szenzációt  keltett.  Legnagyobb  és  leg- 
tartósabb sikereit  mint  illusztrátor  aratta ;  Goethe 
Faustjához  és  Schiller  Harangjához  készített  rajzai 
rendkívül  népszerűek  még  ma  is  Németországban. 
De  Liezenmayernek  hozzánk  nagyon  kevés  köze 
volt,  ha  tárlatainkon  néha  részt  is  vett  és  összes 
munkáin  sehol  nem  lehet  felfedezni  semmi  magyar 
vonást. 

Legnagyobb  történeti  festőink :  Than,  Lotz, 
Székely  és  Munkácsy,  mindezektől  a  művészektől 
függetlenül  indultak  el  a  maguk  útjára  és  futották 
meg  pályájukat ;  annyira  érintetlenül  hagyták  őket 
a  történelmi  festészet  korábbi  alkotásai,  hogy  nem 
haboztak  ugyanazt  a  témát  is  megfesteni  —  jobban, 
több  történeti  és  emelkedettebb  művészi  felfogás- 
sal. Orlay  megfestette  Miltont,  de  azért  megfestette 
Munkácsy  is,  és  van-e  valaki,  aki  merné  állítani, 
hogy  Orlay  művészete  valami  befolyást  gyakorolt 
Munkácsyéra  ? 

Történeti  festőinknek  nincs  több  közük  egymás- 
hoz, mint  az  ugyanazon  erdőben  felnövekedő, 
ifjabb  és  vénebb,  különböző  fajú  fáknak :  nem 
származnak  egymásból,  nem  táplálják  egymást,  de 
ugyanabból  a  talajból,  a  nemzeti  életből  erednek 
mindnyájan  és  csak  akkor  igazán  a  mieink,  ha 
munkáiknak  van  nemzeti  tartalma  is. 


Az  első  tájképfestők. 


Idegenbe  szakadt  festőink  közül  Markó  mint  táj- 
képfestő tett  szert  nagy  hírnévre.  Itthon  azonban 
első  festőink  közül  azok,  akik  a  tájképfestést  művel- 
ték, alig  keltettek  figyelmet.  A  XIX.  század 
sokkal  mozgalmasabb,  sokkal  drámaibb  volt  nem- 
zetünk életében,  semhogy  a  természet  idilli  bájai- 
ban gyönyörködni  elegendő  időnk  és  nyugalmunk 
lehetett  volna. 

Legelső  tájképfestőinket  egyelőre  még  csak  hír- 
ből ismerjük.  Tudjuk,  hogy  Hofbauer  János  győr^ 
születésű  festő  a  múlt  század  húszas  éveinek  vége 
felé  Pest  és  Buda  környékét  lefestette,  a  Rákos- 
ról nézve.  Nagy  Károly  tájképfestőről  az  1837-iki 
Honművész  azt  írta,  hogy  a  „levegő  színezésében" 
jeleskedett.  A  negyvenes  években  egy  Jankovich 
nevű  tájképfestőnk,  aki  Olaszországban  tanult,  a 
párisi  tárlatokra   is  küldött  képeket. 

Az  úttörők  közé  tartozik  Vietorisz  Antal  is  (sz. 
1815),  aki  ifjú  korában  Bécsben  a  császári  kép- 
tárban tanulmányozta  az  olasz  és  a  hollandi  mes- 
tereket. Hazatérve  Magyarországba,  kárpáti  tájképe- 
ket festett,  1839-ben  lithografiai  műintézetet  nyitott 
Pesten  és  már  a  színes  nyomással  is  kísérletezett. 

Libay  Lajos,  Sámuelnek,  a  híres  ötvösnek  a  fia 
(1815 — 1888)  a  bécsi  akadémia  növendéke  volt, 
ahol  eleinte  történeti  festőnek  készült,  Gsellhofer, 
Ender  és  Kuppelwieser  tanároktól  tanult,  de  azután 
átpártolt  Mösmer  tanár  osztályába  és  tájképfestő 
lett  belőle.  Rajztanár  lett  a  Breuner  grófi  család- 
nál. 1848-tól  fogva  Ischlben,  a  Salzkammergutban, 
Tirolban  és  Karintiában  nagyon  sokat  rajzolt  és 
festett.  János  főherceg  kivitte  Toscanába,  tanítvá- 
nyával, Breuner  József  gróffal  pedig  Egyiptomban 
is  járt ;  legtöbb  rajzát  János  és  Rajner  főhercegek 
szerezték  meg,  de  vannak  rajzai  a  mi  Szépművé- 
szeti Múzeumban  is.  Sajnos,  Libay  Lajos  már  sok- 
kal inkább  osztrák  volt,  mint  magyar. 

Ismertebb  tájképfestőink  között  a  múlt  század 
derekán  Ligeti  Antal  az  első,  akiről  külön  fejezet- 
ben emlékezünk  meg.  A  Ligeti  által  követett  roman- 
tikus iránynak  híve  Brodszky  Sándor  (1819 — 1901) 
is,  azzal  a  különbséggel,  hogy  ő  már  jobbára  ha- 
zai romantikus  tájakat  festegetett.  (A  Balaton  ziva- 
taros időben.  A  lomnici  csúcs.)  Romantikus  tájkép- 
festő volt  Telepy  Károly  (1828—1905)  is,  aki 
olaszországi  tájképeken  kezdte  s  a  legnagysze- 
rűbb kárpáti  tájak  megfestésével  végezte  hosszú 
művészi  pályáját.  Tájképfestő  volt  a  magyar  képző- 
művészeti kritika  érdemes  úttörője,  Keleti  Gusz- 
táv (1834 — 1902)  is,  aki  azonban  csak  egy  mara- 
dandó becsű  képet  festett :  „A  száműzött  parkját." 
A  művésznek  ez  a  szerencsés  alkotása  nemcsak 
politikai  vonatkozása  miatt  tett  mély  hatást  a  kö- 
zönségre ;    az  egész  képnek    oly    mélységesen  szo- 

morú  és  megható  a  hangulata,  hogy  szinte  csodál- 
kozva kérdi  az  ember :  hogyan  juthat  egy  darab 
vásznon  ennyi  lírai  érzés  kifejezésre  ? 

Az  igen  előkelő  szepesi  családból  származó 
Gundelfinger  Gyula  (1835 — 1894),  ha  nem  is  lett 
volna  olyan  kiváló  művész,  mint  a  sógora  Színyei 
Merse  Pál,  bizonyára  nagyon  értékes  dolgokat 
produkált  volna  a  tájképfestés  terén,  ha  oly  sok 
tragikus  motívum  nem  tette  volna  komorrá  az 
életét.  Gundelfinger,  aki  huszártisztből  lett  festő, 
Bécsben  Rahlnál,  majd  Düsseldorfban  és  végül 
Münchenben  tanult.  Romantikus  tájképeivel  1866 
óta  gyakran  szerepelt  tárlatainkon.  Fa-  és  felhő- 
tanulmányai nagy  figyelmet  érdemelnek.  Árva  vá- 
rát ábrázoló  képe  (1891)  a  Szépművészeti  Múzeumba 
került. 

A  hetvenes  években  két  igen  eredeti,  de  egy- 
mástól teljesen  független,  nagy  talentum  jelentke- 
zik a  magyar  tájképfestés  terén :  Mészöly  és  Paál. 
Fájdalom,  mindaketten  nagyon  korán  végezték  be 
pályafutásukat  és  mindkettőjüknek  a  munkássága 
csak  a  haláluk  után  talált  igaz  méltánylásra. 

Mészöly  Géza  (1844 — 1887)  fehérmegyei  nemesi 
családból  származott.  Pesti  jogász  korában  kez- 
dett festegetni ;  1868 — 72-ben  a  bécsi  akadémián 
tanult,  ahol  Zimmermann  volt  a  mestere.  Az  aka- 
démián pályadíjat  nyert  Lenau  Schilflieder-ének 
illusztrációjával.  1872-ben  Münchenbe  ment,  hogy 
ott  befejezze  tanulmányait.  Két  évvel  utóbb  meg- 
festette Trefort  miniszter  megbízásából  a  „Balatoni 
halásztanyát",  amelylyel    már    nagy    feltűnést  kel- 

Szabő  L.:  Magyar  festőművészet.  10 

tett.  Egy  másik  balatoni  tájképét  a  király  vásá- 
rolta meg.  A  legtöbb  képe  gróf  Zichy  Jenő  birto- 
kába jutott,  aki  Rudolf  trónörökös  figyelmét  is  reá 
irányította  az  eredeti  tehetségű  fiatal  művészre. 
1882-ben  Mészöly  kiment  Parisba,  hogy  a  „barbi- 
zoniakat",  kikhez  annyi  szellemi  rokonság  fűzte, 
megismerje.  Hazajövet  valami  kis  állást  adtak  neki 
(a  női  festőiskola  vezetője  lett),  hogy  valamikép- 
pen gondoskodjanak  róla.  De  a  végtelenül  szerény 
művész  az  állam  támogatását  se  sokáig  vette 
igénybe :  1887-ben  meghalt. 

Mészölynek  nemcsak  az  az  érdeme,  hogy  a  ma- 
gyar tájakat  tulajdonképen  ő  vitte  bele  a  magyar 
festészetbe,  hanem  az  is,  hogy  a  Markó-féle  pepe- 
cselő, mindent  a  legapróbb  részletig  kidolgozó 
iránnyal  szemben  úgy  festette  meg  a  tájat,  amint 
azt  a  valóságban  meglátjuk :  nem  apró  részecskéi- 
ben, hanem  a  maga  egészében.  Az  ő  képe  nem 
fotográfiája,  hanem  művészi  mása  a  természetnek. 
Nem  kereste  az  úgynevezett  „festőién"  szép  thé- 
mákat :  egyszerű  tárgyakat  választott,  az  élet  hét- 
köznapiságából  s  egyszerű  tárgyait  a  természet 
ölén  élő  ember  naiv  őszinteségével  tárta  elénk. 
Nem  finom  „rajzok"  az  ő  képei,  hanem  finom  szín- 
foltok és  színsávok,  amelyek  tökéletesen  felkeltik 
bennünk  a  megfestett  tájnak  egész  hangulatát. 

Paál  László  1846-ban  született  a  hunyadmegyei 
Zámon,  székely  eredetű,  régi  családból.  Még  mint 
aradi  gimnazista  megismerkedett  a  nála  csak  két 
évvel  idősebb  Munkácsyval  és  Szamosy  Elek  festő- 
vel, akiktől  kedvet  kapott    a    rajzolgatásra;    majd 

Bőhm  Páltól  festeni  is  tanult.  Érettségi  vizsgája 
után  Bécsbe  ment  jogásznak,  az  egyetem  helyett 
azonban,  atyja  tudta  nélkül,  a  művész-akadémiára 
iratkozott  be.  Itt,  mint  Mészöly,  ö  is  Zimmer- 
manntól  tanulta  a  tájképfestést,  akit  tehetsége- 
sebb tanítványai  minden  nyáron  el  szoktak  kísérni 
a  bajorországi  Ramsauba ;  1867  nyarán  Paál  is 
Ramsauban  festegetett.  Bécsből  Munkácsy  meg- 
hívására Düsseldorfba,  majd  onnan  1872-ben  Pa- 
risba költözött.  Innen  küldte  az  1873.-Í  bécsi  kiállí- 
tásra „Erdei  út"  című  képét,  amelyet  arany  érem- 
mel tüntettek  ki.  Parisban  azonban  sehogy  sem 
tudott  maga  iránt  figyelmet  kelteni.  1874-ben  Bar- 
bizonban  festett  egy  „Eső  utáni  őszi  hangulat- 
képet", amelyet  ki  is  állított,  de  müvét  észre  sem 
vették.  A  következő  évben  a  „Holdf eljöttét"  már 
megemlítette  egyik  párisi  újság,  az  1876-ban  kiállí- 
tott „Békák  mocsaráról"  pedig,  amelyet  a  barbi- 
zoniak  közül  annyian  megfestettek,  már  elismerés- 
sel nyilatkoztak.  Az  elismerést  azonban  semmi 
anyagi  siker  nem  követte,  ami  nagyon  elkeserí- 
tette a  súlyos  adósságokkal  küzködő  művészt, 
1877-ben  két  művét  állította  ki  a  Salonban :  a  „Párisi 
utat  a  fontainebleaui  erdőben"  és  a  „Fák  között" 
című  képét.  A  folytonos  sikertelenség  és  mellőzés 
annál  fájdalmasabb  volt  a  művészre  nézve,  mert 
ugyanakkor  Munkácsy  már  nemcsak  nagy  hírre, 
de  nagy  vagyonra  is  tett  szert.  Paál  szomorú 
művészi  pályájának  tragikus  volt  a  vége  is :  1877 
nyarán  egy  este  a  fejét  véletlenül  beleütötte  a 
mosdója  feletti  gázcsőbe  s  annyira  megsérült,  hogy 

még  másnap  reggel  is  eszméletlen  volt,  amikor 
rátaláltak.  Ettől  a  naptól  kezdve  bomladozni  kez- 
dett az  elméje ;  1878  tavaszán  már  kivitték  a  Paris 
melletti  Charentonba,  ahol  1879  május  3-án  meg 
is  halt.  Már  a  kórház  lakója  volt  a  szerencsétlen 
művész,  amikor  „Fontainebleaui  erdő"  című  képe 
az  1878-iki  párisi  világkiállítás  tárlatán  harmadik 
díjat  nyert.  Paál  lelkileg  már  halott  volt,  —  nem 
értette  meg,  hogy  mit  beszélnek  hozzá,  mikor  kö- 
zölni akarták  vele  az  elkésett  sikernek  hírét. 
1880-ban  elárverezték  Paál  művészi  hagyatékát ; 
65  képe  került  vásárra  és  a  bevétel  meglepően 
nagy  :  huszonötezer  frank  volt.  Ott  volt  az  árveré- 
sen az  ifjabb  Dumas  is,  aki  a  művésznek,  amíg  élt, 
annyiszor  Ígérte,  hogy  meg  fogja  látogatni  műtermé- 
ben és  ismertetést  fog  róla  írni,  hogy  reá  irányítsa 
a  franciák  figyelmét.  Paál  szinte  babonás  hittel 
reménykedett  Dumas  segítségében,  de  mint  minden 
reménye,  úgy  ez  is  füstbe  ment. 

Még  évtizedek  múlva  is  üldözte  a  balszerencse 
Paált :  mikor  a  Nemzeti  Szalon  Budapesten  kol- 
lektív kiállítást  rendezett  a  müveiből,  tűz  támadt 
a  tárlaton  és  Paál  finoman  rajzolt,  rendkívül  han- 
gulatos, levegős  képeinek    egyrésze   elhamvadt. 

A  nyolcvanas  években  áttért  a  tájképfestésre 
Szemlér  Mihály  is,  aki  mint  genre-festő  alkotott 
maradandó  dolgokat.  Szada  tájáról  való  tájképei 
és  rajzai  kissé  túlságosan  részletező,  de  azért  finom 
munkák,  melyeket  az  idők  multával  alkalmasint 
többre  fognak  becsülni,  mint  mostanában. 

Arcképfestők. 


Az  eg-yházi  festészetet  kivéve  a  művészetek  egyik 
ága  sem  virágzott  nálunk  annyira  a  múlt  időkben, 
mint  az  arcképfestészet.  A  családtagok  lefestése 
a  jobbmódú,  müveit  famíliákban  valósággal  társa- 
dalmi szükséglet  volt,  amelyet  legtöbbnyire  vándor 
piktorok  elégítettek  ki  több-kevesebb  tehetséggel. 
A  régi  családok  képtáraiban  meglepően  jó  képek 
mellett  szánalmas  „alkotásokat"  is  találunk,  asze- 
rint, amint  a  véletlen  jó  vagy  rossz  piktort  hozott 
a  család  lakóhelyére  vagy  annak  közelébe  akkori- 
ban, amikor  az  arckép  megfestetését  elhatározták. 
Az  arcképek  festetésében  előljártak  a  vármegyék  és 
a  nagyobb  városok,  a  püspökök  és  a  főurak,  akik 
nem  riadtak  vissza  egy-egy  festő  „elhozatásának" 
különben  elég  szerény  költségeitől.  A  jó  alkalmat : 
a  piktornak  ott  tartózkodását  azután  felhasználták 
az  egyes  famíliák  is,  úgy,  hogy  a  piktornak  néha 
évekig  is  volt  munkája  egy-egy  vidéken,  ha  értett 
a  dolgához  és  a  munkája  nem  került  nagyon  sokba. 
Az  arcképfestő  persze  egyéb  munkára  is  vállalko- 
zott :  régi  képek  restaurálására,  képkeretek,  torony- 
órák aranyozására,  címerfestésre  stb.-re  —  művész 
és  mesterember  volt  egy  személyben.  De  már  1762- 
ben  Bodenburg  Keresztély   kassai    festő    „Portreh 


150 


maler"-nek  nevezi  magát,  jelezve    ezzel    azt,    hogy 
ő  csak  arcképek  festésére  vállalkozik. 

Kazinczy  Ferencnek  a  korabeli  kultúrélet  minden 
megnyilvánulására  kiterjeszkedő  levelezésében  sok 
érdekes  adatot  találunk  arcképfestésünk  múltjáról 
is.  1811-ben  írta  egyik  levelében  az  1808.-Í  pozsonyi 
országgyűlésről :  „A  diétán  én  egy  éltes  festőt 
látogattam  meg  Pozsonyba,  neve  Rőmer,  szállása 
pedig  egy  suburra  volt  a  Szent  Mihály  kapujánál. 
Igen  derekasan  dolgozott  olajban.  Én  Magyar- 
országon még  nem  találtam  jobban  festő  festőre, 
mint  ez  a  Rőmer."  Magyar  volt-e  ez  a  Rőmer : 
nem  tudjuk.  Kárgling  pesti  festőt,  akinek  szállása 
a  nagy  piacon  volt  a  Gabler  házban,  Kazinczy 
nagyon  ajánlotta  1810-ben  Vitkovicsnak.  „Sokakat 
láttam  általa  lefestve,  írja,  sőt  önmagát  is :  mond- 
hatom, helyesebb  eltalálót  nem  kereshetsz."  Kazinczy 
leveléből  tudjuk  azt  is,  hogy  Kárgling  „Berzsenyi 
Dánielt  50  frton  festette,  most  60  frtért  bárkit  le- 
fest". Kárgling  János  Tóbiás,  akiről  itt  szó  van, 
1780-ban  született  Pesten ;  a  XIX.  század  elején 
Bécsben  tanult  Krafft  Pétertől,  a  Belvedere-képtár 
igazgatójától  s  1809-ben  telepedett  le  Pesten.  1821- 
ben  a  Tudományos  Gyűjtemény  mellékleteként 
megjelent  arcképek  egy  részét  ő  festette.  Kazinczy 
egy  ízben  így  írt  róla  :  „Ezt  a  képírót  képvonásairul 
és  a  német  szó  ejtéséről  zsidó  nemzetiségűnek 
nézem,  fiatal  az  ember,  egészen  a  portraitok  fes- 
tésére adta  magát."  Kazinczy  azonban  tévedett. 
Kárgling  keresztény  volt.  Richter  pesti  festőről  is 
megemlékezik  Kazinczy  ;  Richter  „a  Leopold-utcán, 

szomszédjában  a  Notre  Dámáknak"  lakott,  (akik 
alatt  Kazinczy  nyilván  az  Ang^ol  kisasszonyokat 
értette)  itt  festette  le  Kazinczyt,  akinek  képét  az- 
után kőre  is  metszette;  a  kép  sikerülhetett,  mert 
Kazinczy  ezt  írta  róla ;  „minden  barátim  ítéletek 
szerint  el  vagyon  találva".  Czuczor  Gergelyt  is  meg- 
festette Richter.  1828-ban  egyik  levelében  említi 
Kazinczy  Manschgó  festőt,  ki  Széphalmon  járt,  de 
dolgozott  Patakon,  Kassán,  Miskolcon  és  Egerben  is« 
A  XIX.  század  elején  legnépszerűbb  arckép- 
festőnk Donát  János  (1744 — 1831)  volt.  A  morva 
származású  Donát  a  bécsi  művész-akadémián  tanult 
s  azután  Teschenben  telepedett  le.  Magyarországba 
csak  1810  körül  került.  Itt  első  művei,  amelyekkel 
sikert  aratott,  Kazinczy  és  Virág  Benedek  arcképei 
voltak.  Közben  lefestette  az  Urményi  család  számos 
tagját,  majd  Biharyt,  a  híres  cigányprímást,  Rudnay 
hercegprímást,  Esterházy  József  grófot  és  a  magyar 
közélet  számos  előkelő  alakját.  Kazinczy  leveleiben 
„felette  szerencsésen  eltaláló  mesternek"  és  „szép- 
lelkű öregnek"  nevezi  őt.  Mikor  64  évi  sikeres  mű- 
vészi munkálkodás  után  meghalt,  a  Hazai  és  Kül- 
földi Tudósításokban  így  parentálták  el :  „Meg- 
festette az  egész  Magyarországot,  mert  kevés  jelesebb 
ház  találtatik  még  a  legtávolabb  nemes  vármegyék- 
ben is,  hol  ezen  művész  kedvelt  ecsetvonásait  nem 
látni.  Jeles  volt  az  ő  ízlése  a  festésben,  szerencsés 
felfogása  az  arcvonások  hív  másolásában  és  be- 
csesek maradnak  az  általa  készült  képek  azon 
ritka  tulajdonság  miatt,  hogy  régiségükben  talán 
inkább  valamely  bájoló  szépséget  nyernek,  mintsem 

hogy  színeik  eltűnnének.  Donát  nem  egy,  hanem 
száz  esztendőkre  festett,  ezt  vallják,  de  ezt  bár 
utánoznák  is  ifjú  művészeink.  Az  elhunyt  csaknem 
életének  végső  napjaiig  dolgozott ;  számos  becses 
munkáit  szomorú  özvegye  a  szépmüvek  kedvelőinek 
ajánlja."  Donát  müvei  közül  Virág  Benedek  arcképe 
a  Szépművészeti  Múzeumba  került;  számos  arcképe 
van  a  Történelmi  Arcképcsarnokban  is. 

Ugyancsak  a  század  elején  két  arcképfestőnk 
a  külföldre  került ;  mindkettőnek  a  külföldi  szerep- 
léséről nagyon  keveset  tudunk,  bár  kétségtelen, 
hogy  korukban  nem  közönséges  hírnévre  tettek 
szert.  A  lőcsei  származású  Rombauer  János  (1782 — 
1879)  Divald  sejtése  szerint  mint  theológus  talán 
Hollandiába  került  és  ott  vált  festővé.  A  húszas 
években  Pétervárott  volt  1.  Sándor  cár  udvari 
festője  és  az  orosz  császári  akadémia  tagja.  Még 
künn,  Oroszországban  festette  meg  a  kalandos 
életű  Fessler  Ignác  Aurél  történetíró  arcképét,  mely 
most  a  Magyar  Tudományos  Akadémia  birtokában 
van.  Mint  nyugdíjazott  udvari  festő  került  haza, 
de  itthon  festett  arcképei  nem  igazolják  azt  a  nagy 
sikert,  melyet  a  külföldön  aratott.  A  másik  ide- 
genbe szakadt  arcképfestő  Szatmári  Pap  Károly 
volt,  „az  oláh  fejedelem  udvari  festője"  Bukarest- 
ben. 1834 — 57  közt  bejárta  az  egész  Európát;  a 
bécsi  művész-akadémián  kezdte  tanulmányait,  de 
járt  Padovában,  Firenzében,  Rómában,  Berlinben 
és  Parisban  is ;  Olaszországban  négy  évet  töltött 
s  az  első  párisi  kiállításon  érmet  is  nyert.  Buka- 
restben nagyon  jól    ment    dolga :    egyik    levelében 

tizenötezer  forintra  becsülte  évi  jövedelmét.  Mun- 
káit, sajnos,  nem  ismerjük. 

Régi  arcképfestőink  között  voltak  „úri  piktorok" 
is,  akik  csak  passzióból  dolgoztak,  az  atyafiság  és 
a  jó  barátok  számára.  Ezek  közé  tartozott  a  mára- 
marosi  előkelő  hivatalnok- családból  származó  Gros- 
schmidt  Rosa  Antal,  aki  1810  körül  Tarcalon  lakott. 

A  pozsonyi  származású  Spiro  Edét  a  XIX.  szá- 
zad elején  egyik  Apponyi  gróf  Olaszországba 
küldte,  hogy  ott  festőtanulmányokat  folytasson. 
Spiro  Milanóban,  majd  Velencében  tanult.  A  húszas 
években  Pozsonyban  telepedett  le,  ahol  egyházi 
képeken  kívül  főleg  arcképeket  festett;  de  úgy 
látszik,  hogy  Pozsonyban  nem  igen  boldogult, 
mert  már  1835-ben  Bécsbe  költözött. 

Az  erdélyi  főúri  köröknek  a  múlt  század  har- 
mincas éveiben  Vittkai  volt  a  kedvelt  arcképfestője. 
A  székelyudvarhelyi  származású  Ágotha  János 
1836-ban  a  marosvásárhelyi  kaszinó  számára  meg- 
festette V.  Ferdinánd  királyt.  A  szintén  udvarhelyi 
származású  Simó  Ferenc  öt  évig  tanult  Bécsben  s 
azután  Pesten  telepedett  le ;  a  korabeli  híres  em- 
berek közül  1824-ben  festette  le  Döbrentey  Gábort, 
később  Felsőbüki  Nagy  Benedeket,  Berzsenyit, 
Virágot,  Ráday  Gedeon  és  Desseffy  József  grófo- 
kat, Horváth  Endrét,  Kazinc/yt,  Kisfaludy  Sándort 
és  másokat.  Feljegyezték  róla,  hogy  az  arcképeket 
annyi  forintért  festette,  ahány  hüvelyk  magas  volt 
a  kép.  Budapestről  1831-ben  Kolozsvárra  került, 
ahol  rajztanárrá  választották.  A  harmincas  évek 
arcképfestői  között  szerepelt  Pesten  Stein  János  is. 

A  sopronmegyei,  sághi  származású  Kozina  Sándor 
(sz.  1808.)  Pesten  tanult  festeni  Peschky  Józsefnél, 
majd  Bécsben  Krafftnál  folytatta  tanulmányait. 
Nyolc  évig  Olaszországban  dolgozott ;  hazatérve 
a  főúri  családok  kedvelt  arcképfestője  lett ;  a 
szabadságharc  után  évekig  lakott  Parisban,  ahol 
azonban  nem  tudott  érvényesülni. 

Martzinkai  Elek  pesti  rajztanár,  aki  négy  évig 
tanult  a  bécsi  művész-akadémián,  szintén  festett 
arcképeket  is.  A  pesti  származású  Hóra  Alajos  is 
Bécsben  tanult,  ahol  Amerling  tanítványa  volt . 
1837-ben  Pesten  nyitott  műtermet.  Lendvayról 
festett  képe,  mely  a  művészt  Zampa  jelmezében 
ábrázolja,  litográfia  útján  nagyon  elterjedt;  a  negy- 
venes évek  elején  Parisban  is  járt,  részt  vett  ott 
egy  kiállításon,  1842-ben  már  Kolozsvárott  járt, 
ahol  negyvenkét  arcképet  fe.stett ;  innen  Bukarestbe 
került  a  sokat  hányatott  művész. 

Nagy  reménységgel  eltelve  kezdte  pályáját 
Jakobey  Károly  is,  aki  Bécsben  Waldmüller  tanít- 
ványa volt.  Pesten  telepedett  le  és  apró,  negyed- 
életnagyságú arcképeket  festett,  finom  technikával ; 
ebből  azonban  nem  tudván  megélni,  kénytelen  volt 
a  litográfusok  számára  dolgozni.  Kőrajzai,  úgy 
látszik,  vásári  munkák  voltak,  mert  azt  jegyezték 
fel  róla,  hogy  „naponkint  két-három  hőst  vagy 
hazafit  megörökített". 

A  legképzettebb  arcképfestők  egyike  volt  Adler 
Mór  (1826—1902),  akinek  tehetsége  azonban,  saj- 
nos, nem  volt  arányban  a  képzettségével.  Az  óbudai 
származású  művész  a  bécsi  akadémián    Gselhofer, 

Kupelwieser  és  Ender  tanítványa  volt;  egy  évet  a 
müncheni  akadémián  töltött,  majd  Parisba  ment, 
ahol  Horace  Vernét  és  Delaroche  iskolájába  került. 
1848 — 51-ben  Pesten  és  azután  Bécsben  dolgozott, 
majd  hosszabb  időt  töltött  Olasz-  és  Franciaország- 
ban. Báró  Eötvös  József  apotheozisát  ábrázoló 
képét  a  Nemzeti  Múzeum  vásárolta  meg. 

A  festészet  egyéb  ágaiban  dolgozó  művészek 
között  is  sokan  voltak  természetesen,  akik  arc- 
képeket is  festettek.  így  Kiss  Bálint,  a  történeti 
festő  nagy  sikert  aratott  Schodelné,  a  híres  énekesnő 
ircképével ;  ő  volt  a  Tisza-család  arcképfestője  is. 
Legismertebb  arcképfestőnk  Barabás  Miklós  volt, 
akivel  külön  fejezetben  foglalkozunk. 

Itt  szólanunk  kell  még  egy  nagyon  kiváló  és 
szinte  rejtélyes  művészi  egyéniségről.  Boros  József- 
ről. Ez  a  kiváló  életképfestő  eleintén  arcképekkel 
próbált  szerencsét  és  nem  közönséges  sikerei  voltak. 
1848-ból  való  munkái  közül  Csernovics  Péter  és 
és  Rottenbiller  pesti  polgármester  arcképe  első- 
rangú művészi  munka,  bár  a  festő  nyilván  nagyobb 
figyelmet  szentelt  a  ruházatnak,  mint  az  arckifeje- 
zésnek az  érdekessé  tételére.  Esterházy  Pál  herceg 
arcképe  (1852-ből)  pompás  szín-  és  fénytanulmány. 
Pálffy  János  grófnak  és  Imrédy  Ignácnak  az  arc- 
képe is  nagy  kvalitású  művészre  vall.  Nagyon  ha- 
tásos Steger  Ferenc  arcképe  is ;  a  híres  tenorista 
Hamlet  fekete  jelmezében,  vörös  bársony-függöny 
előtt  áll.  Még  bécsi  tanulmányának  hatása  alatt 
nagyon  érdekelte  a  fekete  szín  problémája;  egyik 
női    arcképén    egy    feketehajú    nő    fejére     fekete 

fátylat,  fekete  ruhájára  fekete  csipkét  festett.  Borsos, 
aki  mint  arcképfestő  Lázár  Béla  jellemzése  szerint 
„a  lélek  titkának  nagy  megértője",  —  a  maga 
személyében :  lélektani  rejtély.  Művészi  sikereinek 
tetőpontján,  egy  nagy  börzeveszteség  súlyos  csa- 
pása alatt  leteszi  az  ecsetet  és  felcsap  fotográfus- 
nak, hogy  visszaszerezhesse  elveszített  pénzét. 
Gazdag  ember  lett  belőle  ismét,  de  művész  többé 
nem  volt. 


Oltárképfestők. 


A  régfi  időkben  nagyon  kevés  olyan  festőnk  volt, 
akit  legalább  pályája  kezdetén  az  egyház  is  ne 
foglalkoztatott  volna.  Oltárképekben  mindig  nagy 
volt  a  szükséglet  és  sok  munkát  adott  a  régi  képek 
restaurálása  is ;  a  kezdő  festők,  de  gyakran  még 
az  ismertebb  nevüek  is,  a  templomoknak  dolgoz- 
tak, amikor  nem  volt  más  megrendelésük. 

Voltak  azonban  olyan  festőink  is,  akiknek  spe- 
cialitása volt  az  oltárkép.  A  régi  Pest  történetéből 
két  családot  is  ismerünk,  melynek  tagjai  nemze- 
dékeken át  oltárképeket  festettek.  Az  egyiknek,  a 
Peschky  családnak  őse  Morvaországból  került  ide 
a  német  színészekkel,  mint  díszletfestő  a  régi  Ron- 
dellában. Amikor  itt  megtelepedett,  az  egyházfesté- 
szetre adta  magát.  Az  öreg  még  csak  mesterember 
volt,  de  a  fia,  Ferenc,  már  művészi  hajlandóságot 
tanúsított  és  Ferenc  császár  stipendiumával  Rómába 
ment  festészetet  tanulni.  Onnan  haza  kerülve  a 
Szervita-téren  nyitott  műtermet.  Csakhamar  nagy 
összeköttetésekre  tett  szert  az  egyházi  körökben  s 
nagyon  sok  megrendeléshez  jutott.  Fia,  Eduárd 
segítségére  volt  egy  ideig,  de  azután  áttért  az 
aquarell-festésre,  amivel  szintén  hírnevet  szerzett  j 
az  arisztokraták  vele  festették  meg  kedvenc    pari- 


158 


páikat.  A  Peschky  családból,  mely  a  festészetből 
nag^yon  meggazdagodott,  Peschky  József  is  nagyon 
ismert  művész  volt.  Állítólag  a  törteli  templom 
számára  festett  oltárképe  (Nepomuki  Szent  János 
feloldozza  bűneitől  a  királynét)  volt  legjobb  müve. 

A  Schöfft  család  tagjai  is  apáiktól  örökölték  a 
festőmesterséget ;  a  mai  Királyi  Pál-utcát,  amelyben 
laktak,  róluk  nevezték  el  Mahler-gassenak.  (Az 
utca  nevét  később  Képíró-utcára  magyarosították, 
majd  ezt  a  nevet  később  a  szomszéd  utcának 
adták.)  Pest  régi  templomaiban  bizonyára  több 
kép  van  a  Schöfft-család  tagjaitól ;  a  Rókus-kórház 
kápolnájának  oltárképe  is  az  egyik  Schöfftől  való. 
A  családból  leginkább  kiemelkedett  Schöfft  Ágost 
(1809 — 1888),  aki  eleintén  szintén  oltárképeket 
festett,  de  nagyon  hamar  áttért  az  arcképfestészetre ; 
már  1835-ben  megfestette  Széchenyi  István  grófot. 
Schöfft  Ágost  nagyon  kalandos  életű  ember  volt ; 
Amerikában  és  Indiában  is  járt,  Velencében  palo- 
tája volt ;  majd  Angliában  telepedett  le,  ahol  a  sok 
viszontagság  végezetül    tönkretette  idegrendszerét. 

A  Wagner- családból  József  és  Ferdinánd  ismere- 
tes mint  festő  ;  1845-ben  ők  festették  a  fehérmegyei 
vaáli  templom  freskó-képeit.  Ugyanitt  az  oltárképet 
(Krisztus  a  kereszten)  még  1824-ben  Scháffer  József 
festette,  aki  a  maga  idejében  nagyon  kedvelt  oltár- 
képfestő volt. 

A  vidéken  is  voltak  keresett  oltárképfestők. 
Hesz  János  Mihály  (sz.  1768-ban  Egerben)  a  bécsi 
művész-akadémia  kiváló  tehetségű  növendéke  volt ; 
legelső  pártfogója  báró  Fischer  István   egri    érsek 

volt,  aki  sokat  foglalkoztatta  ;  Egerben  tőle  való 
a  líceumi  templomnak  Szent  Istvánt  ábrázoló  óriási 
képe.  Az  agárdi,  fehérmegyei  templomba  Szent 
Anna  képét  az  Urményi-család  megbízásából  fes- 
tette. A  rozsnyói  püspöknek  a  XIX.  század  közepe 
felé  Kolbay  Tivadar  volt  a  megbízott  festője.  A 
kassai  egyházmegyében  a  húszas  és  harmincas 
években  nagyon  sok  képet  restaurált  Zimányi  János 
kassai  festő.  A  szepességi  származású  Zausig  (más- 
ként: Csauszik)  József  ugyanakkoriban  dolgozott 
a  felvidéken,  valamint  Szcitovszky  János  püspök 
pártfogoltja,  a  szintén  szepesi  származású  Bélik 
József  is.  A  rozsnyói  székesegyházban  a  Szén* 
Borbála-kápolna  oltárképe  Zausigtól  való. 

Az  egri  érsekség  legkiválóbb  festőjéről,  Kovács 
Mihályról  külön  fejezetben  szólunk.  A  pécsi  egy- 
házmegyében Boros  N.  János  (1808 — 1855)  volt  a 
legkiválóbb  festő-egyéniség,  akinek  már  az  atyja, 
Ferenc  is  akadémiai  festő  volt.  Boros  János  Bécs- 
ben az  akadémián  Ender  tanítványa  volt,  majd 
Münchenben  tanult,  ahonnan  hazatérve  Szegszárdon 
telepedett  le.  1846-ban  a  régi  pécsi  székesegyház 
Szent  Mór-kápolnáját  díszítette;  a  Szent  Mór- oltár 
képe  most  a  püspöki  palota  egyik  szobájában  van. 
A  pécsi  Notre  Dame  zárda-templom  képeit  is  Boros 
festette,  valamint  tőle  való  Mária  mennybemenete- 
lének képe  is  a  hőgyészi  templomban.  A  pécsi 
püspökön  kívül  Festetits  Ernő  gróf  s  a  Perczel  és 
Dőry  család  is  foglalkoztatta.  Boros  arcképeket  is 
festett ;  1841-ben  Tolnavármegye  részére  ő  festette 
meg  V.  Ferdinándot,  1847-ben  pedig  Mailáth  György 

főispánt ;  a  pécsi  püspöki  palota  ebédlőjében 
Szcitovszky  János  és  báró  Szepesy  Ignác  püspö- 
kök arcképe  tőle  való.  Mintegy  hétszáz  oltárkép 
és  kétszáz  arckép  volt  Boros  festői  munkásságánk 
eredménye. 

Mezey  József  (1823—1882),  Petőfi  barátja,  az 
erdélyi  hadjáratban  Bem  harctéri  festője  volt,  fő- 
hadnagyi ranggal.  Rendszeres  festészeti  tanulmá- 
nyokat csak  a  szabadságharc  után  végzett  s  ettől 
kezdve  csak  egyházi  képeket  festett,  jobbára  a 
szatmári  egyházmegye  és  a  rutén  vidékek  egyházai 
számára.  Az  Immaculatát  néhány  év  alatt  kilenc- 
szer festette  meg  oltárképnek.  Nagylucska,  Felső- 
schönborn,  Szerednye,  Tövisfalva,  Ardó  oltárképei, 
illetve  ikonosztázai  tőle  valók  az  ötvenes  évekből. 
Legtöbbet  dolgozott  Nagybányán ;  itt  festette  nagy 
oltárképét,  a  Szentháromságot  s  a  templom  hat 
mellékoltárát.  A  máramarosi  templomban  tőle  való 
Borromaei  Szent  Károly  oltárképe.  Mezey  még  a 
hatvanas  években  megvakult  és  kénytelen  volt 
teljesen  abbahagyni  festői  működését. 

A  felvidéki  görög  katholikus  egyházmegyéknek 
hivatalos  egyházi  festőik  is  voltak,  akik  a  püspök- 
től kinevezést  kaptak  ;  a  régi  képek  restaurálását, 
valamint  az  új  képek  megfestését  az  egyházmegyei 
festővel  kellett  végeztetni,  aki  ezen  a  réven  bőven 
hozzájutott  a  megrendelésekhez  és  ment  volt  az 
anyagi  gondoktól.  Az  eperjesi  püspökség  legkiválóbb 
festője  Miklóssy  (eredetig  Zmáj,  majd  Miklosik, 
azután  Miklussig)  József  (1792—1841)  volt.  Mik- 
lóssy a  bazilita-rendbe  lépett  1809-ben  és  a  kraszni- 

brodi  zárdában  tanult.  1814-ben  a  rendből  kilépve 
Bécsbe  ment,  ahol  a  Szent  Borbála  egyház  kántora 
lett.  Itt  ébredt  fel  benne  az  érdeklődés  a  festészet 
iránt  annyira,  hogy  beiratkozott  a  művészeti  aka- 
démiára is,  ahol  eleinte  életképeket,  majd  arc- 
képeket festett.  Egyházmegyei  festővé  csak  1833- 
ban  nevezte  ki  Tarkovits  püspök ;  már  előbb, 
1830-ban  festette  az  abaujszántói  ikonosztázt  s 
ettől  kezdve  az  eperjesi  egyházmegye  számos  temp- 
loma részére  dolgozott.  Az  eperjesi  székesegyház 
két  oltárkápolnájába  is  festett  képeket  1835-ben. 
A  munkácsi  egyházmegye  legkiválóbb  festője  Man- 
kovics  Mihály  (sz.  1785-ben)  szintén  növendékpap 
volt,  Bacsinszky  püspök  bíztatására  kilépett  az 
egyházi  rendből  és  a  bécsi  művész-akadémiára 
ment,  amelynek  elvégzése  után  Krakóban,  majd 
Lembergben  s  azután  Oroszországban  dolgozott 
néhány  esztendeig.  1813-ban  lett  egyházmegyei 
festő,  Ungvárott  lakott  s  az  ung-,  bereg-  és  ugocsa- 
megyei  templomok  számára  dolgozott. 

A  görögkeleti  egyház  festői  közül  a  magyarság- 
hoz csak  Lakatarisz  (Laccataris)  Demeter  férkőzött 
közelebb,  aki  görög  származású  volt,  de  Bécsben 
született ;  Magyarországba  kerülve  előbb  Debrecen- 
ben, majd  Pesten  tűnt  fel.  Igen  sok  görögkeleti 
templom  részére  dolgozott  és  nagyon  becsül- 
hették a  munkáit,  m.ert  jó  módban  élt,  noha  úri 
passziói  voltak. 

Első  egyházi  festőnk,  aki  külföldön  is  hírnévre 
tett  szert,  Szoldatits  Ferenc  (1835—1907)  volt.  A 
zalamegyei  származású  művész  már  fiatal  korában 

Szabó  L.  ;  Magyar  festőművészet.  " 

Rómába  költözött  és  ott  dolgozott  élete  végéig; 
előbb  Rafaelt  másolgatta,  majd  mesterének,  Over- 
becknek  hatása  alatt  maga  is  komponálni  kezdett, 
a  „nazarénusok"  modorában.  Mint  e  vallásos- 
romantikus iránynak  híve,  a  középkor  festészeti 
hagyományai  felé  közeledett  s  a  quatrocento 
mestereit  választotta  tanulmányainak  tárgyául. 
Thémáinak  naiv  felfogása,  finom  vonala  és  kissé 
sápadt,  finom  színezése  sok  hívet  szerzett  neki 
abban  az  időben,  amikor  a  modern  festészetben 
éppen  az  ellenkező  végletek  uralkodtak. 


Borsos  József:  Bál  urán. 


Életkép  és  csendélet. 


Az  emberi  élet  közönséges,  mindennapi  jelene- 
teinek ábrázolásai :  az  életképek  minden  népnek 
a  művészetében  csak  a  fejlődésnek  kései  stádi- 
umában válnak  szokásosakká.  Festőművészetűnk 
sok  évszázados  múltjában  nem  találjuk  életképek 
nyomait,  sőt  még  a  XIX.  század  első  felében  is 
ritkák  nálunk  az  életképek. 

A  genre-festés  úttörői  nálunk  etnográfiai  ala- 
pon indultak,  Barabás  Miklós  Vásárra  induló  oláh 
családja,  Molnár  József  Fazékkötő  drótostótja* 
Lacza  Endre  Kalocsai  pórnője  és  Tikos  Albert 
Keleti  nője :  mind  etnográfiai  tanulmány.  Sterio 
Károly  az  erdélyi  népéletből  festett  képeket.  Egy 
nagyon  közepes  tehetségű  festő,  Balkai  Pál,  akit 
azonban  Kazinczy  Ferenc  nagyon  pártolt,  talán 
hollandi  mesterek  hatása  alatt  festett  néhány  élet- 
képet. Mindezeket  felülmúlta  eredetiségben  egy, 
sajnos,  nagyon  fiatalon  elhunyt  festő,  Benkert 
Imre,  akinek  „Köd"  című  életképe,  mely  ködös 
reggelen  egy  ködös  fejű  embert  ábrázol  az  utcán, 
a  bécsi  Belvederebe  került. 

Első  nagytalentumú  genre-festőnk  Borsos  József. 
A  művész  1821-ben  született  Veszprémben;  atyja, 
Borsos  Márton  író  és  ügyvéd  a  negyvenes     évek- 

ben  a  konservatív-párti  „Világ"  szerkesztője  volt. 
Borsos  a  bécsi  művész-akadémián  tanult  Kupel- 
wieser  osztályában,  majd  Waldmüller  iskolájában 
folytatta  tanulmányait.  Arcképeken  kívül  már  pályá- 
jának elején  is  festett  életképeket.  (Anyai  gondos- 
ság-, 1845.)  Ötletes  szerkezet  dolgában  Rembrandtra 
és  Saskiájára  élénken  emlékeztet  egy  1847-ből 
való  képe,  mely  egy  hölgyet  baljával  átkaroló, 
jobbjában  pedig  boros  poharat  tartó  férfit  ábrázol. 
Legismertebb  „Báléj  utáni  reggel"  című  képe, 
mely  öltözködő  leányokat  ábrázol,  kora  reggeli 
megvilágításban;  ez  a  kép,  melyet  eredetileg  Ester- 
házy Pál  herceg  vásárolt  meg,  most  a  Szépművé- 
szeti Múzeumban  van.  „Az  özvegy"  című  képéről, 
mely  egy  szőke  hölgyet  ábrázol  gyászruhában, 
(özvegységét  még  a  szomszéd  szobában  egy  asz- 
talkán lobogó  két  gyertya  is  szimbolizálja)  Wurz- 
bach  művész-lexikona  azt  írja,  hogy  „a  színhatás 
érzékével  Borsost  csak  Amerling  múlja  felül." 
„Galambpostája",  melyen  egy  leány,  nyitott  ablak- 
nál levelet  köt  a  galamb  szárnyára,  nagyon  is 
romantikus.  Ellenben  megrázó  erejű  1858-ban  fes- 
tett „Csata  után"  című  képe,  melyen  egy  apa  és 
fia  komor  arccal  halad  alkonyi  napfényben,  a 
nyilván  elvesztett  csata  utáni  hangulatban.  Borsos 
az  első  festőnk  volt,  ki  a  szín-  és  fényhatásokat 
képein  már  kiváló  sikerrel  tudta  érvényesíteni. 

Hozzá  képest  Szemlér  Mihály  (1833— 1904)  min- 
dig csak  rajztanár  maradt;  képei  a  falusi  népélet- 
nek számos  rokonszenves  alakját  és  szép  vonását 
örökítették  meg,  de  nem    annyira    festményeknek, 

mint  inkább  színes  rajzoknak  tetszettek.  Grimm 
Rezső,  (1832—1882)  aki  szintén  a  Marastoni  isko- 
lából került  ki  és  mint  Szemlér,  szintén  rajztanár 
lett,  valamivel  több  érzéket  tanúsított  a  színek 
iránt,  mint  Szemlér;  legnagyobb  sikere  volt  „A 
temetőben  búsongó  leány"-nyal,  amelyet  a  Képző- 
művészeti Társulat  vásárolt  meg  tőle. 

Jankó  János,  (1833—1896)  a  híres  karrikatúra- 
rajzoló  is  festett  néhány  genre-képet.  „Csokonai 
csikóbőrös  kulacscsal"  és  a  „Lóvásár"  közönséges 
munka;  a  „Lakodalmi  tragédia"  azonban  a  betyár- 
romantika virágkorában  nagy  népszerűségre  tett 
szert.  A  paraszt  lakodalmi  menetet  ábrázoló  kép 
témája  ma  már  kissé  színpadiasnak  tetszik,  de  a 
népszínmű  virágzásának  korában  sokkal  valósze- 
rűbben hatott,  mint  ma.  Az  esküvő  után  viszik 
haza  az  új  asszonyt ;  fogata  előtt  és  megette  dél- 
ceg legények  vágtatnak;  mikor  a  menet  egy  kis 
hídhoz  ér,  a  lovak  megtorpannak:  az  út  mentén 
ott  fekszik  holtan  a  menyasszony  elhagyott  szerel- 
mese, kezében  a  pisztolylyal,  melylyel  életét  kiol- 
totta, A  kép  nagyon  mozgalmas,  a  népviselet  fel- 
tüntetése is  kitűnő. 

Greguss  János,  (1837—1892)  Petőfi  illusztrátora, 
az  alföldi  népéletből  festett  néhány  hangulatos 
képet.  (Ebéd  után.  Szénagyűjtés.  Táblabíró.  1867. 
Betyárok  búvóhelye.  1874.) 

A  Felsőmagyarországi  Múzeumot  megalapító 
Klimkovics  testvérek  közül  Ferenc  (1826 — 1890)  és 
Béla  (1833—1855)  szintén  életképfestő  volt.  Klim- 
kovics Ferenc  a  szabadságharc    után    Parisban  is 

járt  és  ott  folytatta  Marastoni  mesternél  otthon 
megkezdett  tanulmányait.  Tiszaháti  falusi  bíróját 
igen  sikerült  életképnek  tartották.  Klimkovics  Béla 
Hári  Jánosával  és  „Ki  a  legény  a  csárdában" 
című  képével  még  nagyobb  sikert  aratolt,  mint  a 
bátyja. 

Lotz  Károly  is  festett  genre-képeket,  (Ménes  a 
zivatarban,  Gulya-itatás  a  Tiszapartján)  sőt  még 
Wagner  Sándor  is.  (Debreceni  csikósok  versenye, 
Huszár-bravúr.  Cigány  leány.) 

Az  életképnek  első  igazi  nagymestere  nálunk: 
Munkácsy  Mihály. 

Jeles  állat- festőink  csak  a  legújabb  korban  van- 
nak. Warságh  Jakab  azonban  már  a  múlt  század 
harmincas  éveiben  nagyon  sok  állat-képet  festett, 
melyekhez  Aken  pesti  állatseregletében  talált  model- 
leket. Tikos  Albert  nyulakat  festett,  az  újabb  idő- 
ben pedig    Mészöly  Géza  remek  vadkacsákat. 

A  virág-festést  a  múlt  század  elején  jobbára 
amatőr-festőnőink  művelték.  De  volt  egy  olyan 
jeles  virágfestönk  is,  akinek  neve  az  egész  Euró- 
pában ismeretes  volt,  —  bár  csak  a  halála  után. 
Stettner  Gábor  udvari  tanácsos  (1743—1815)  1773- 
tói  kezdve  egész  élete  végéig  mintegy  ötszáz 
folio-lapon  megfestette  Buda  környékének  virágait. 
Halála  után  egy  hannoveri  ember  Frankfurtban, 
Londonban  s  azután  niég  számos  fővárosban  ki- 
állította ezeket  a  virágfestményeket,  melyek  min- 
denütt nagy  feltűnést  keltettek.  Mivel  az  örökösök 
egyenkint  nem  bocsájtották  árúba  e  képeket, 
hanem  valamennyit  együtt  akarták   eladni    15.000 

forintért,  nem  akadt  vevő  e  képekre,  melyek  1827- 
ben  hazakerültek  Budára;  azóta  nyomuk  veszett. 
Az  ebédlők  falait  díszítő  cse/í</e7e/-képek  jobbára 
teljesen  ismeretlen  festők  munkái.  A  régiek  közül 
csak  Grimm  Rezső  festett  a  hatvanas  és  hetvenes 
években  értékes  hal-  és  hús-tanulmányokat,  melye- 
ket a  Dorottya-utca  egyik  kapualjában  olcsó  ára- 
kon hozott  forgalomba  egy  a  művésznél  minden- 
esetre élelmesebb  honfitársa. 


Pesti  mütárlat  1843-ban. 


Trefort  Ágoston  és  Szalay  László  már  1839- 
ben  megalapította  a  Pesti  Műegyesületet,  német 
mintára  és  nem  a  közönség  müpártolására,  hanem 
nyerészkedésére  számítva.  Hiába  emlegették  az 
egyesület  vezetői  a  „mü-elvet",  meg  a  „honérdekű 
elvet",  a  tagok  legnagyobb  része  nem  azért  fizette 
a  tagdíjat,  hogy  a  művészeteket  pártolja,  hanem 
azért,  hogy  öt  pengő  befizetéssel  esetleg  olyan 
képet  nyerjen,  mely  megér  ötvenet  is.  Nem  igazi 
műpártolás  volt  ez,  hanem  —  lutrizás.  Az  egyesü- 
let jövedelméből  képeket  vettek  s  a  tagok  között 
kisorsolták  azokat.  Hogy  a  képek  milyenek,  azzal 
keveset  törődtek,  mint  a  „honérdekű  elvvel"  ;  az 
alapszabályokba  beiktatták,  hogy  a  pesti  műkiállí- 
tást  minden  évben  a  bécsi  után  kell  tartani ;  Bécs- 
ből az  el  nem  kelt  képek  egy  részét  lehozták  Pestre. 
Persze  nem  véletlen,  hogy  nem  a  legértékesebb 
képek  maradtak  meg,  —  de  Pestre  jók  voltak 
ezek  a  selejtes  képek  is,  mert  nélkülök  nem  igen 
lehetett  volna  kiállítást  rendezni. 

A  magyar  festőkre  nézve  azonban  mindegy  volt, 
hogy  igazi  műpártolás,  vagy  csak  nyerészkedési 
vágy  vezérli-e  a  műegyesület  tagjait ;  az  volt  a 
fődolog,  hogy  már  az  1840.-Í  tárlaton  7000  forintot 

lehetett  képekért  kapni.  A  vásárlási  kedv  azonban 
csakhamar  csökkent ;  az  1843.-Í  tárlaton,  amelyről 
szólni  kívánunk,  magánosok  már  csak  311  forint 
árú  képet  vásároltak.  Az  egyesület  még  ekkor  is 
3000  forintot  adott  képekre,  melyeknek  legnagyobb 
részét  a  tagok  között  ki  kellett  sorsolnia.  A  lapok 
ekkor  már  felszólaltak  a  „lotteriázási  düh"  ellen, 
de  eredmény  nélkül.  A  magyarok  ekkor  még  nem 
venni,  hanem  nyerni  akarták  a  képet.  De  már 
megnézték  a  képeket ;  egy-egy  tárlatot  hét-nyolc- 
ezer ember  nézett  végig,  pedig  a  bemenetért  tíz 
krajcárt  kellett  fizetni. 

Az  1843.-Í  tárlaton  nagyobbrészt  német  és  osztrák 
festők  szerepeltek,  igénytelen  munkákkal,  melyek 
legkönnyebben  eladhatók.  Hartinger  Antal  két 
virágfestményt  állított  ki  és  egy  „bérci  nyulat",  mely- 
nek lábait  azonban  a  kritika  túlságos  vastagnak 
nyilvánította.  Schuster  J.  is  virágfestményt  küldött, 
nfíeg  egy  csendéletet :  „gyümölcsöt  madarakkal  és 
űvegpohárral".  Gruber  Ferenc  is  kiállított  egy 
virágbokrétát,  meg  egy  sajátszerű  festményt,  mely 
az  Oltáriszentséget  ábrázolta  monstranciában.  Feid 
József  erdei  tájképe  nem  tetszett  a  pesti  közönség- 
nek ;  Schufried  Domonkos  bérci  tájképe  már  némi 
figyelmet  keltett ;  Swoboda  Rudolf  „képzelmi  tájat" 
festett  meg,  Marr  Henrik  pedig  a  Passay-völgy 
egyik  részletét.  A  tárlaton  szerepelt  egy  állatfestő 
is:  Dallinger,  aki  egy  állatcsoportot  festett  meg, 
pásztorral ;  az  állatokkal  a  közönség  meg  volt 
elégedve,  a  pásztorral  nem.  Az  arcképfestők  közül 
Engerth  Eduárd,  Ritter  Eduárd,  Chrismar    Ferenc 

és  Raab  György  állított  ki,  —  ez  volt  akkoriban 
a  legjövedelmezőbb  műfaj.  Griese  Tóbiás  egy 
templomnak  a  belsejét  festette  meg,  Gártner  Eduárd 
pedig  a  moszkvai  Uszpenszkij-templomot.  Genre- 
képfestő  a  külföldről  csak  egy  jelentkezett :  Fruh- 
wirth  Károly,  akinek  nem  a  Velencei  halászása 
keltett  figyelmet,  hanem  azok  a  furcsa  tengeri 
halak  és  rákok,  melyek  a  képen  szerepeltek.  A 
vallásos  festészetet  Manes  Vencel  képviselte  Szent 
Januárius  csodájával  s  Mária  és  a  kisded  Jézus 
képével,  a  történeti  festészetet  pedig  Thlée  Eduárd, 
aki  Mózes  megtalálását  festette  meg  „régies  mo- 
dorban". 

Ez  a  külföldi  müvésztársaság,  amint  látjuk,  éppen 
nem  volt  kiváló,  ami  talán  szerencse  is  volt,  mert 
így  a  külföldiek  mellett  a  magyarok  annál  köny- 
nyebben  kelthettek  figyelmet.  A  magyar  kiállítók 
között  Barabás  volt  a  legkiválóbb  művész,  a  kö- 
zönség azonban  nem  őt  méltányolta  a  legjobban. 
Nagy  érdeklődést  keltett  Ásványi  Balassa  Ferenc 
képe :  „Corvinus  Mátyás  király  halála**.  A  kép 
persze  nagyon  gyenge  volt,  de  a  festő  annál  érde- 
kesebb :  siketnéma  és  mégis  művész !  Nem  csekély 
tekintélye  volt  Tikos  Albertnek,  aki  külföldön  is 
végzett  tanulmányokat,  még  pedig  a  saját  pénzén! 
Két  tanulmányfőt,  két  arcképet  és  egy  „olvasó 
hajadont*'  állított  ki.  Roth  Imre,  Ruprecht  Etelka 
és  Heinrich  Eduárd  egy-egy  arcképet  állított  ki. 
A  közönség  kedvence  volt  Kárgling  Henriette,  akinek 
Kék  dominóját  nagy  tetszéssel  fogadták.  A  tájkép- 
festészetet Libay  Lajos    képviselte    egy    malomnzik 

és  Buchberg  várának  képével  és  Szálé  János 
Csesznek  vidékével ;  Libay  aratta  a  nagyobb  sikert, 
mert  az  ő  képei  már  Bécsben  is  ki  voltak  állítva. 
Deutsch  Móric  allegóriát  festett:  Pannoniát,  mint 
szépművészetek  pártfogóját. 

Barabás  Miklós  két  képpel  szerepelt  az  1843.-Í 
tárlaton :  az  egyik  egy  játszó  gyermeket  ábrázolt, 
a  másik  az  „Utazó  cigánycsalád"  volt.  Az  első  kép, 
mely  jelentéktelen,  de  kedves  apróság  volt,  nagyon 
tetszett,  míg  az  „Utazó  cigánycsalád"  arra  szolgált, 
hogy  a  kritikusok  rajta  fitogtassák  tudományukat. 
Barabásnak  akkoriban  már  olyan  hírneve  volt, 
hogy  elismeréssel  kellett  szólni  róla ;  de  kifogásol- 
ták az  újságok  színeinek  szürkeségét  és  vállvere- 
getve bíztatták,  hogy  képe  igen  becses  —  lesz,  ha 
majd  „a  szükséges  javításokat"  megejti  rajta. 

A  kritika  általában  nagyon  szánalmas  volt  még 
abban  az  időben,  a  maitól  azonban  teljesen  eltért 
abban,  hogy  éppen  nem  sietett  véleményének 
nyilvánításával.  A  kritikus  urak  rendesen  csak 
akkor  közölték  —  több  folytatásban  —  a  kiállított 
képekre  vonatkozó  szuverén  megjegyzéseiket,  ami- 
kor a  tárlat  már  régen  be  volt  zárva.  A  laikus 
közönség  áhítattal  fogadta  a  kritikát,  mert  —  nem 
igen  értette  meg.  Például  a  nagyhírű  Ney  Ferenc 
Weber  Henrik  „Ámor  és  Psyche"  című  festményé- 
ről a  „Világ"  1843  augusztus  16.-i  számában  a 
következő  lapidáris  mondatban  fejezte  ki  mű- 
itéletét : 

„Szellékeny  szendély,  de  túlképzelmi  színra- 
gyoglat." 

Amiből  persze  akkor  sem  sokkal  többet  értett 
a  közönség,  mint  most. 

Ney  mester  azonban  nemcsak  rejtélyes,  de  na- 
gyon szigorú  kritikus  is  volt :  Heldwein  pesti 
professzor  (==  rajztanár)  vízfestményéről  azt  írta, 
^ogy  „oUy  nyomorú  munka,  hogy  vásáron  négy 
garasos  képeket  jobbakat  találhatni." 

A  szigorú  kritikusra  oly  sokat  adtak,  hogy 
ezentúl  még  a  nagytekintélyű  Életképekbe  is  vele 
Írattak  mükritikát. 

Persze :  mindenütt  hamarabb  fejlődik  ki  a  mű- 
vészet, mint  a  műbirálat. 


Marastoni  festőiskolája. 


Festőmuvészetünk  fejlődését  nagyon  megnehezí- 
tette az  a  körülmény,  hogy  egész  a  múlt  század 
derekáig  nem  volt  festő-iskolánk.  Aki  tehetséget 
érzett  magában  a  festésre,  az  a  festés  technikájá- 
nak elemeit  itthon  elsajátította  valami  vándor  pik- 
tortól, azután  rendesen  Bécsbe  ment,  ahol  már  a 
XVII.  század  óta  rendszeresen  tanították  a  festé- 
szetet a  művészeti  akadémiában.  A  bécsi  akadé- 
mia színvonala  a  vezető  egyéniségek  talentuma  sze- 
rint az  idők  folyamán  igen  külomboző  volt,  de 
nem  valami  magas  volt  éppen  abban  az  időben, 
(1780—1850)  amikor  növendékei  között  aránylag 
már  sűrűn  szerepeltek  magyarok.  Mi  tehát  a  bécsi 
művész-akadémiának  nem  sokat  köszönhetünk. 

Arra  a  merész  tervre,  hogy  Magyarországon 
festőiskolát  nyit,  egy  idegenből  ideszakadt  festő 
vállalkozott  legelőször.  A  velencei  származású 
Marastoni  Giacomo  (1804—1860)  látva  azt,  hogy 
az  1839-ben  alakult  Pesti  Műegylet  a  közönségben 
már  bizonyos  érdeklődést  keltett  a  festőművészet 
iránt,  egyenesen  József  nádorhoz  fordult  azzal  a 
kéréssel,  hogy  támogassa  őt  egy  festő- iskola  alapí- 
tásában. A  nádor  megígérte  támogatását  és  ígé- 
retét meg  is  tartotta :    az    ő    buzdítására    alakult 

egy  kissebb  társaság,  mely  vállalkozott  arra,  hogy 
az  iskolának  pártfogókat  szerez. 

Marastoni  egész  vagyonát  beletette  ebbe  a  vál- 
lalko2ásába;  vagyonát  persze  nem  a  festészettel, 
hanem  a  fotografálással  szerezte.  Előbb  Pesten 
készített  Daguerreoty  p-k  épeket,  majd  bejárta  az 
egész  országot  fotografáló  gépével ;  egy-egy  fény- 
képének hét  pengő  forint  volt  az  ára.  Az  1846-ban 
megnyitott  iskola  a  Nagyhíd-utcában,  Weisz  Ber- 
nát házának  harmadik  emeletén  kilenc  teremben 
volt  elhelyezve;  az  intézet  bőséges  taneszközeit 
egész  vagyonra,  tízezer  forintra  becsülték.  Az  antik 
emlékeket  utánzó  gipsz-szobrok  valóságos  látvá- 
nyosságok voltak,  de  ezeknél  sokkal  többet  ért 
az  olasz  mester  rézmetszet-  és  kézirajz  gyűjteménye. 
Az  olasz  mesterek  igen  szépen  voltak  képviselve 
e  gyűjteményben,  melynek  didaktikai  értéke  igen 
nagy  volt. 

Az  intézetnek  előbb  „Pesti  Első  Magyar  Képző- 
művészeti Akadémia",  majd  „Első  Magyar  Festé- 
szeti Akadémia"  volt  a  neve. 

Az  akadémia  fenntartására  alakult  bizottság  fel- 
hívást intézett  a  megyékhez  és  városokhoz,  hogy 
azokat  az  ifjakat,  akikben  van  tehetség  a  festé- 
szetre, küldjék  az  akadémiára,  ösztöndíjjal.  Az 
ösztöndíj  azért  volt  fontos,  mert  az  akadémiát  a 
növendékek  tandíjaiból  akarták  fenntartani.  A  fel- 
hívásnak azonban  vajmi  kevés  eredménye  volt, 
nem  azért,  mert  nem  voltak  tehetséges  ifjak,  hanem 
azért,  mert  nem  volt  pénz  az  ösztöndíjakra.  Pest 
városa  két    ösztöndíjat    alapított    és    mindjárt  az 

első  évben  az  akadémiába  küldte  Grimm  Rezsőt 
és  Szemlér  Mihályt.  A  főváros,  mely  a  kulturális 
kérdések  iránt  oly  sokszor  tanúsított  már 
finom  érzéket,  nagyon  méltányolta  Marastoni  vál- 
lalkozását és  elismerése  jeléül  az  olasz  mestert 
Pest  város  tiszteletbeli  polgárának  választotta. 

Az  akadémia  első  növendékei  közé  tartozott 
Lotz  Károly,  Palinay  György  és  Ujházy  Ferenc  is. 
Az  első  esztendőben  harminckilenc  növendéke 
volt  az  akadémiának  és  ezek  közül  huszonkilenc 
volt  tandíjmentes.  Mivel  tíz  tanuló  tandíjából  nem 
lehetett  ily  nagy  intézetet  fenntartani,  —  mindenki, 
aki  számolni  tudott,  már  az  első  évben  láthatta, 
hogy  Marastoni  mester  vállalkozásának  nincs  reális 
alapja.  Hiába  buzgólkodtak  a  festő-akadémia  párt- 
fogó bizottságának  vezetői,  Schedius  Lajos  és 
Kubinyi  Ágoston,  —  nyilvánvaló  volt,  hogy  a 
magyar  nemzet  egy  festő- akadémia  fenntartására 
még  nem  érett  meg.  A  második  tanévben  a  tanu- 
lók száma  megkétszereződött,  de  —  sajnos  —  ilyen 
arányban  nőtt  a  tandíjmentesek  száma  is  úgy, 
hogy  az  intézet  növekedő  népszerűségéből  Maras- 
toni mesternek  nem  haszna,  de  kára  volt. 

1859  nyarán  Marastoni  mester  megbetegedett, 
az  akadémia  különben  is  anyagi  válsággal  küzdött; 
kénytelen  volt  tehát  megszüntetni  működését.  Az 
intézet  egész  berendezését  „ideiglenesen"  a  Nem- 
zeti Múzeumba  szállították  azzal  a  jámbor  szán- 
dékkal, hogy  majd  „kisorsolják"  és  a  jövedelem- 
ből nemzeti  festő-akadémiát  alapítanak.  Ez  a  szán- 
dék azonban  nem  valósulhatott  meg.  Az  akadémia 

beraktározott  „hagyatékában"  volt  az  első  tanít- 
ványoknak mintegy  hetven  rajza  is,  a  „Magyar 
Festő-Akadémia"  bélyegzőjével,  Marastoni  mester 
kézjegyével  és  a  szerzők  aláírásával  ellátva  ;  ezek 
a  rajzok,  melyek  nem  egy  kiváló  festőnk  művészi 
talentumának  első  kibontakozását  tárják  elénk, 
1904-ben  a  Székesfővárosi  Múzeum  birtokába  ju- 
tottak. Ezekből  a  rajzokból  nyilvánvaló,  hogy 
Lotzon,  Szemléren  és  Grimmen  kívül  más  növen- 
dékei is  voltak  az  akadémiának,  akik  határozottan 
tehetséges  emberek  voltak;  ezek  között  az  első 
helyen  állt  Marastoni  József,  a  mester  fia,  akiből 
később  osztrák  festő  lett,  egy  Muzslay  nevű  fiatal 
ember,  akinek  további  sorsát  nem  ismerjük  és 
Kohaut,  aki  a  hatvanas  években  arcképeket  fes- 
tett. 

A  Szépművészeti  Múzeum  Marastoninak  két  ké- 
pét őrzi;  az  egyik  Wassermann  József  né  arcképe, 
a  másik  a  művész  önarcképe  1845-ből. 


Barabás  Miklós. 


„Kétségtelenül  legmagasabbra  vitte  eddig  a  hazá- 
ban lakó  hazai  festészek  között",  írta  Barabásról 
a  negyvenes  évek  elején  az  Életképek  mükritikusa, 
—  és  igaza  is  volt.  Valóban  Barabás  Miklós  az 
első  magyar  festő,  aki  bár  rengeteg  küzdelem  árán, 
de  eljutott  odáig,  hogy  művészetéből  Magyaorszá- 
gon  nagyon  tisztességesen  meg  is  tudott  élni. 

Barabás  egyszerű  székely  családból  szármozott ; 
a  háromszéki  Márkusfalván  született  1810  február 
havában.  A  nagyenyedi  kollégiumban  tanult,  ahol 
igen  korán  kezdett  rajzolni  és  festegetni.  A  Szép- 
művészeti Múzeumban  már  tizenkétéves  korából  is 
van  egy  kis  vízfestménye,  egy  virág- csendélet, 
amely  már  határozott  rajzolótehetségre  vall.  Mint 
kollégiumi  diák  már  miniatűr-arcképeket  is  festett 
elefántcsontra.  Nagyenyedről  rövid  időre  Nagy- 
szebenbe került,  ahova  a  Bruckenthal-képtár  híre 
vonzotta ;  itt  Neuhauser  tanártól  rendszeresen  is 
tanult  rajzolni,  de  nem  igen  volt  megelégedve  a 
mesterével.  Elment  tehát  Kolozsvárra,  ahol  egy 
olasz  táncmester,  Gentiluomo,aki  egyszersmind  mint 
arcképfestő  is  szerepelt,  megtanította  őt  a  festék- 
keverésre ;  már  itt  megpróbálkozott  a  kőrajzzal  is. 

Amikor  látta,  hogy  Magyarországon  nincs  kitől 

Szabó  L. :  Magyar  festőműszévet.  12 

tanulnia,  felment  Bécsbe  a  képzőművészeti  akadé- 
miára. Hogy  fenn  tudja  magát  tartani,  minden  tisz- 
tességes munkát  elvállalt :  még  szobákat  is  festett 
és  spanyolfalakat  is  készített.  Az  1829 — 30.-i  tan- 
évet becsülettel  el  is  végezte,  de  többet  tanult  az 
akkor  Bécsben  lakó  Markótól  és  Brockytól,  mint 
legtöbb  tanárától. 

Mint  minden  festő,  úgy  természetesen  Barabás 
•s  vágyakozott  Olaszországba.  Hogy  az  olasz  tanul- 
mányút költségeit  megszerezze,  elment  Bukarestbe 
és  ott  két  évig  dolgozott,  többnyire  arcképeket 
festve;  a  román  fővárosban  tekintélyes  összegre 
tett  szert :  már  egy  pár  ezer  forintja  volt,  amikor 
végre  elindult  Olaszországba.  Hosszabb  időt  töltött 
Velencében,  mely  akkor  osztrák  uralom  alatt  volt ; 
az  osztrák  kormány  intézte  a  velencei  művész- 
akadémia ügyeit  is  oly  módon,  hogy  megtöltötte 
az  akadémiát  jobbára  tehetségtelen  tanárokkal. 
Barabás  nem  is  tőlük  tanult,  hanem  a  doge-palota 
képtárában  festegetett.  Nagy  méretekben  (7x9 
láb  nagyságú  vászonra)  lemásolta  Paolo  Veronese 
remekművét,  „Európa  elrablását",  majd  megfes- 
tette (akvarellben)  annak  a  teremnek  egyik  falát 
és  zugát,  ahol  Veronese  képét  másolta.  Egy  évig 
tartó  olaszországi  tanulmányútján  főleg  akvarelle- 
ket  festett,  amiben  nagy  része  volt  annak,  hogy 
még  Velencében  megbarátkozott  Leitch  angol 
akvarellistával  és  vele  járt  Bolognában,  Firenzében 
és  Rómában. 

1835  őszén  Pesten  telepedett  le.  Magával  hozott 
müvei  közül  az  „Európa  elrablása"  másolatát  kiál- 

lította  a  Nemzeti  Kaszinó  nagytermében.  A  Hon- 
művész mindjárt  felliívta  a  közönségf  figyelmét 
nemcsak  erre  a  képre,  hanem  arra  is,  hogy  Barabás 
nagyon  sok  kész  képet  és  vázlatot  hozott  a  kül- 
földről, főként  Olaszországból  és  hogy  ezekről 
hajlandó  a  „műértő  uraságok  számára"  másolato- 
kat készíteni,  valamint  arcképek  festését  is  elvál- 
lalja. Bajza  József  már  Barabással  festette  meg 
1836  januárban  Vörösmartyt,  hogy  a  képről  met- 
szetet készíttethessen  az  Aurora  számára.  Ugy 
látszik,  hogy  a  Vörösmarty-kép  sikere  keltette  fel 
Széchenyi  István  gróf  érdeklődését  is  Barabás  iránt. 
Széchenyi,  mikor  Biharvármegye  elhatározta,  hogy 
közgyűlési  terme  számára  megfesteti  arcképét, 
1836  február  11.-én  kelt  levelében  már  a  követ- 
kezőket írja  Biharvármegyének  Barabásról : 

„Valami,  mondhatni  igen  szerencsés  véletlen, 
csak  kevéssel  ezelőtt  hozott  egy  igen  derék  s 
ügyes  festőt  a  hazai  központba.  Neve  Barabás 
Miklós,  szülőföldje  Erdély,  mintája  Olaszország 
remekei,  melyekkel  lelkesen  s  gyakorlatilag  jól 
összebarátkozott.  Ajánlhatom  s  jót  merek  állani, 
hogy  a  Tekintetes  Rendek  parancsoljanak  csak  véle, 
mindenesetre,  ha  nem  is  egy  különös  szép  arcú  és 
testű  embernek  fogják  bírni  mását,  ez  okvetlen 
talpraesett  munka  leend  s  mi  még  e  tekintetekhez 
is  járul,  a  Tekintetes  Rendek,  midőn  Széchenyi 
Istvánt  megbecsülik  s  ha  lehet  a  hűségnek  még 
erősebb  láncaival  kötik  magokhoz,  Barabás  Miklós 
képírót,  hazánk  fiát  is  gyámolítják." 

Széchenyi  meleg  ajánlása  és  a  csakhamar   meg- 

festett  kép  nagy  sikere  egyszerre  népszerűvé  tette 
a  művészt :  valósággal  elhalmozták  megrendelések- 
kel, ami  annál  könnyebben  megtörténhetett,  mert 
Barabásnak  pénz  dolgában  valóban  nem  voltak 
nagy  igényei ;  például  Vörösmarty  arcképét  negy- 
ven pengőforintért  festette  meg.  Igaz  viszont  az 
is,  hogy  akkoriban  még  a  műveltebb  lelkű  embe- 
rek is  nagyon  meggondolták,  hogy  adjanak-e  ily 
összeget  egy  festményért  ?  Maga  Bajza  is,  aki 
Vörösmarty  arcképét  megrendelte,  sorsjátékot 
rendezett,  hogy  a  negyven  forintnyi  költség  minél 
több  ember  között  oszoljék  meg. 

De  bármennyi  rendelése  volt  is  a  művésznek, 
már  a  következő,  1837.  évben  hosszabb  tanulmány- 
útra ment  Erdélybe.  Tömérdek  vázlatot  hozott 
magával  s  ezek  között  voltak  már  az  első  genre- 
képek  vázlatai  is.  Legelső  életképeinek  egyikét,  az 
„Utazó  cigánycsaládot"  1843  tavaszán  állította  ki 
Bécsben,  ahol  már  nagy  figyelmet  keltett,  míg 
ugyanazon  évben  a  pesti  műegylet  tárlatán  többen 
gáncsolták  szürke  színeit.  Az  Életképek  műkriíikusa 
azonban  védelmébe  vette  a  művészt.  „A  művész- 
istennők  fénycsarnokában,  írta,  aligha  Barabásnak 
nem  nyújtanának  előbb  ambroziát  és  nektárt,  mint 
némely  őt  fitymáló  műegyleti  tagnak ! 

Még  ez  évben  megfestette  a  „Vásárra  induló 
erdélyi  bérci  oláhokat"  s  azután  hosszabb  szünetet 
tartott  e  műfajban ;  csak  1856-ban  készült  el  a 
„Menyasszony  hazatérése."  Nagy  tetszéssel  fogadott 
genre-képei  után  festett  oltárképeket  is :  a  zentai 
és  a  borosjenői  templom  számára,  továbbá  Albrecht 


Barabás  Miklós:   Útra  induló  oláh  család. 

főherceg  és  a  Zichy  grófi  család  megrendelésére. 
Sőt  ismerjük  egy  történeti  képét  is :  „A  Lánchíd 
alapkőletételének  ünnepélyét",  amelyet  1861-ben 
festett  meg  Sina  Simon  báró  részére.  Derekas 
munkák  mind,  de  korántsem  ezek  juttatták  kifeje- 
zésre Barabás  művészi  karakterét. 

Mint  akvarell-festő  is  igen  elegáns  és  maradandó 
becsű  dolgokat  alkotott;  a  negyvenes  évek  elején 
megfestett  „Művésznő",  bár  érezhető  rajta  Dan- 
hauser  hatása,  Barabás  legművészibb  munkáinak 
egyike.  Az  akvarelltől  azonban  elterelte  őt  az  arc- 
képfestés. Meg  kellett  festenie  vagy  le  kellett  raj- 
zolnia úgyszólván  mindenkit,  aki  az  ő  korában  e 
hazának  kiváló  vagy  sokat  emlegetett  embere  volt. 
Az  Akadémia  díszterme  számára  megfestette  gróf 
Desseffy  Emilt,  gróf  Teleki  Józsefet,  báró  Wesselényi 
Miklóst,  Czuczor  Gergelyt,  Berzsenyi  Dánielt,  gróf 
Dessewf  fy  Aurélt  és  Deák  Ferencet.  Hevesvármegye 
számára  József  nádort  és  gróf  Keglevich  Miklóst, 
az  OMGE  díszterme  számára  pedig  József  főherce- 
get és  Festetich  György  grófot  festette  meg.  Deák 
legrégibb  arcképét  (1842-ből)  Barabásnak  köszön- 
hetjük, úgyszintén  Petőfi  leghívebb  portraitját  is. 
Nagy  népszerűségét  főként  az  írók  és  művészek 
arcképeivel  szerezte  ;  Vörösmarty  után  Liszt  Ferenc 
arcképével  aratott  nagy  sikert.  Még  1830-ban  le- 
festette Schodelnét,  a  híres  énekesnőt  s  utána 
csaknem  valamennyi  színművészt  megfestette  vagy 
lerajzolta  legjobb  szerepének  jelmezében.  Barabás 
már  ifjú  korában  megtanulta  a  kőrajzot  is.  A 
közélet    legnépszerűbb    alakjainak    arcképeit    kőre 

rajzolta  és  sokszorosította.  Ezek  az  olcsó  repro- 
dukciók, amelyeknek  művészi  értéke  is  volt,  rend- 
kívül népszerűekké  váltak  a  negyvenes  és  ötvenes 
években.  Az  ötvenes  évek  elején,  amikor  az  ural- 
kodó Pesten  járt,  Barabást  megidézték  a  rendőr- 
séghez és  szigorú  hangon  közölték  vele  a  paran- 
csot, hogy  le  kell  festenie  őfelségét.  A  művész 
becsületet  vallott  ezzel  a  képpel  is,  mely  később 
a  Történelmi  Arcképcsarnokba  került. 

Ötvenéves  festői  jubileumán,  1877-ben,  egy  kis 
szemlét  tartottak  művésztársai  Barabás  pályafutásán 
és  megállapították,  hogy  az  általa  festett  vagy 
rajzolt  arcképek  száma  meghaladta  az  ötezret. 
Kizárólag  neki  köszönhetjük,  hogy  a  politika,  az 
irodalom  és  a  színművészet  számos  halhatatlan 
alakjának  arcképét  az  utókor  számára  megőrizhetjük. 

Amily  küzdelmes  volt  Barabás  művészi  pályájá- 
nak kezdete,  oly  nyugodt  és  boldog  volt  folyta- 
tása és  életének  alkonya.  Az  igen  alacsony  termetű, 
kissé  nagy-,  de  érdekes  fejű  művész  nagy  kort 
ért  el,  (1898-ban,  88  éves  korában  halt  meg)  és 
sok  kitüntetésben  is  részesült.  A  Magyar  Tudomá- 
nyos Akadémiának  már  1836  óta  levelező  tagja 
volt.  A  legkiválóbb  művészek  és  költők  nemcsaik 
nagy  tiszteletben  tartották,  de  ünnepelték  is.  A 
Magyar  Képzőművészeti  Társulat,  amelynek  egyik 
megalapítója  és  első  elnöke  volt,  születésének 
századik  évfordulója  alkalmából  díszközgyűlést  is 
tartott.  Pedig  haláluk  után  a  művészeket  —  még 
a  legnagyobbakat  is  —  oly  hamar  el  szokták 
feledni  1 


Barabás  Miklós:  Deák  Ferenc. 


Kovács  Mihály. 


Hosszú  művészi  pályáján  sokat  dolgozott  és 
igen  tisztességes  sikereket  aratott,  —  nem  kiseb- 
beket, mint  aminőket  ambicionált.  Nem  volt  része 
oly  nagy  nyomorúságban,  mint  oly  sok  nála 
nagyobb  művésznek  és  nem  is  nagyon  emelkedett 
ki  a  jó  középszerből.  A  külföldön  nagyon  meg- 
becsülik és  tanulmányozzák  e  kisebb  mestereket 
is,  mert  nekik  is  vannak  eredeti  vonásaik  és  ők 
is  hasznos  ágai,  ha  nem  is  törzsei  a  művészet 
fájának. 

Kovács  Mihály  (szül.  Abádszalókon,  1818-ban, 
megh.  Budapesten,  1892-ben)  már  kis  gyermek 
korában  nagyon  szeretett  rajzolgatni  és  festeni. 
Kis  karton-lapokra  színes  koszorúkat  festegetett 
s  ezek  a  kartonok  igen  alkalmasak  voltak  névnapi 
gratuláció  céljaira.  Egy  ilyen  névnapi  gratuláló 
kártya  feltűnt  Udvardy  János  megyei  mérnöknek, 
akadémiai  tagnak,  aki  a  kis  művészt  Orczy  László 
báró  pártfogásába  ajánlotta.  Orczy  báró  a  pesti 
gimnáziumba  és  Landau  pesti  rajziskolájába  járatta 
a  fiút,  majd  Bécsbe  küldte  a  művész-akadémiára, 
hol  a  híres  Dannhauser  tanár    nagyon    kitűntette. 

Orczy  László  mindenben  támogatta  a  tehetsé- 
ges   ifjú  művészt    s    1842-ben,    amikor   betegeske- 

dett,  Velencébe  is  elküldte.  Itt  a  művész-akadémián, 
melynek  akkor  Beniczky  Lajos  volt  az  igazgatója, 
Kovács  különösen  Grigoletti  és  Liparini  tanárok- 
tól tanult  sokat.  Egy  római  kirándulás  után  Firen- 
zébe ment  Kovács,  ahol  természetesen  az  idősb 
Markó  Károly  ajtaján  kopogtatott  be ;  de  amel- 
lett, hogy  Markó  útmutatása  mellett  tájképeken 
dolgozott  és  mesterével  bejárta  Toscana  egy  részét, 
szorgalmasan  másolgatott  is ;  különösen  Rembrandt 
és  Rubens  képei  érdekelték.  1844-ben  ismét  vissza- 
tért Rómába,  ahol  a  történelmi  festészet  terén 
próbálkozott.  (Megfestette  Sz,  Márk  tetemei  át- 
adását a  velenceieknek,)  1848-ban  Innsbruckon, 
Münchenen  és  Bécsen  át  hazaérkezett.  Mellbeteg- 
létére  honvédnek  nem  vették  be.  Pártfogó;  ^'-ak, 
Orczy  bárónak  tornaőrsi  kastélyában  húzódott 
meg,  ahol  a  bárói  család  több  tagjának  arcképét 
megfestette.  1849  nyarán  Egerbe  költözött,  ahol 
Tarkányi  Béla  vette  pártfogásába.  Tarkányi  roko- 
nainak, a  kanonokoknak  s  a  város  jómódú  urainak 
és  hölgyeinek  arcképein  kívül  számos  oltárképet 
is  festett  az  érseki  megye  templomai  számára. 

1853-ban  festette  meg  „Árpád  vezérré  emelte- 
tését." Kétségtelen,  hogy  ez  a  kép,  mely  most  a 
Szépművészeti  Múzeumban  van,  főként  nemzeti 
tartalma  miatt  keltett  nagy  hatást  a  maga  idejé- 
ben. Talán  nem  is  annyira  Árpádnak,  mint  a 
magyar  fajnak  glorifikálása  volt  a  művész  célja,  — 
képének  egyes  alakjai  annyira  magyarok  és  any- 
nyira  szimpatikusok,  hogy,  mint  a  művész  napló- 
jába feljegyezte,  egyik  egri  barátja    a  kép    láttára 

elragadtatva  így  szólt  hozzá:  „Nézd  csak,  Miska, 
milyen  jó  magyar  arcokat  festettél  a  képedre  I" 
Történeti  festészetünk  nagyon  szegényes  volt  még 
abban  az  időben ;  a  jól  megszerkesztett  és  jeles 
színhatású  kép  annyira  megnyerte  a  műcsarnok- 
egyesület tetszését  is,  hogy  Parisban  kőnyomatot 
készíttetett  róla,  melyet  1854.  évi  tagilletmény 
gyanánt  osztott  szét  a  tagjai  között. 

E  nagy  siker  után  az  egri  káptalan  az  akkori  idő- 
ben még  szokatlanul  nagy  összegért,  2000  forintért 
egy  hatalmas  oltárképet  rendelt  nála  a  heves- 
megyei polgárdi  templom  számára.  Hogy  a  nagy 
feladatnak  minél  jobban  megfelelhessen.  Kovács 
tanulmányútra  ment  Parisba ;  innen  Angliába  is 
kirándult  a  manchesteri  kiállításra,  ahol  alkalma 
volt  megismerni  és  tanulmányozni  az  Angliába 
került  olasz,  flamand  és  spanyol  mestermüveket. 
A  megrendelt  oltárképpel,  mely  a  legnagyobbak 
egyike  hazánkban,  (szélessége  15,  magassága  24 
láb)  1857  nyarán  elkészült.  A  nemzeti  múzeum 
címeres  termében  ki  is  állította  a  nagy  képet, 
melynek  csodájára  járt  a  közönség.  Az  egri  káp- 
talan még  két  kisebb  oltárképet.  Tarkányi  pedig 
az  egyeki  templom  részére  szintén  két  oltár- 
képet festetett  vele.  Képeinek  oly  nagy  híre  volt 
az  egri  főegyházmegyében,  hogy  napló-feljegyzé- 
sei szerint  még  egy  parasztember  is  rendelt  nála 
egy  Ecce  homot-t  és  egy  Mater  dolorosa-t. 

1848-ban  egy  ideig  Bécsben  tartózkodott,  ahol 
több  arcképet  festett.  Oly  jó  hírneve  volt,  hogy 
Giskra  miniszter  h  vele  festette    meg    a    maga  és 

felesége  arcképét.  A  következő  években  Buda- 
pesten dolgozott,  ahol  a  legkeresettebb  arckép- 
festő volt. 

1873-ban  Spanyolországba  utazott ;  hat  hónapig 
időzött  Sevillában,  ahol  főként  Murillot  tanulmá- 
nyozta és  másolta.  (Lemásolta  két  példányban  is, 
szintén  asztalkendőre,  a  Servilleta  Madonnát,  mely- 
nek eredetijét  Murillo  egy  főpapnak  az  asztal- 
kendőjére festette;  az  egyik  másolat  a  Szépművé- 
szeti Múzeum  dépot-jában  van,  a  másik  az  egri 
lyceumban.)  Sevillából  kirándult  Portugáliába  is ; 
Don  Fernando  király  Cintraban  kihallgatáson  fo- 
gadta és  magyarul  beszélgetett  vele.  (Koháry-vér 
volt.)  Majd  Marokkóban  rajzolgatott  s  azután 
Granadán  át  Madridba  ment,  ahol  a  Pradoban  a 
nagy  mesterek  műveit  másolgatta.  Másolatai  még 
el  se  készültek,  amikor  már  megvették  tőle  a  mú- 
zeum látogatói.  1867-ben  nőül  vette  Petra  de 
Castro  y  Blanco  festőművésznőt,  aki  őt  még  az 
évben  hazájába  is  elkísérte. 

Itthon  1867-ben  Temesvármegye,  majd  a  mi- 
niszterelnöki palota  számára  megfestette  a  király 
és  a  királyné  arcképét.  Többször  is  lefestette  Ipolyi 
Arnold  püspököt.  A  képviselőház  elnökének  fogadó- 
termében Ghyczy  Kálmán  és  Somssich  Pál  arc- 
képe Kovács  műve. 

A  hetvenes  évek  elején,  müncheni  tartózkodása 
alatt  megpróbálkozott  a  bibliai  és  mythologiai  festé- 
szettel is.  Müvei  („Szeresd  felebarátodat,  mint  ten- 
magadat és  „Jupiter  és  Antigoné")  modoros  olasz 
festmények    másolataiként    hatottak.    A    hetvenes 

évek  második  feléből  való :  Deák  képe  Szatmár- 
és  Somogymegye  közgyűlési  termében.  Utolsó 
munkái  közé  tartozik  a  budapesti  m.  kir.  opera- 
ház udvari  folyosójának  tizenhét  tempera-képe. 

Halála  után  a  müveiből  özvegye  13  darabot  a 
Nemzeti  Múzeumnak,  60  darabot  pedig  az  egri 
lyceumnak  adományozott. 

Szegedy-Maszák  Hugó  Kovácsról  szóló  tanulmá- 
nyában (Művészet,  1910.)  kifogásolta,  hogy  „az 
alakok  felső  fele  aránytalanul  nagy  az  alsóhoz 
képest  ...  a  lábak  rövidekké  válnak  s  ennek 
következtében  alakjai  törpék."  Nagyon  kifogásol- 
ható számos  képének  a  festési  technikája  is : 
a  vékony  festékrétegen  áttetszik  az  aláfestés  szürke- 
sége. Másolatai  azonban,  melyeket  oly  gondosan 
készített,  hogy  ügyelt  még  a  vászon  hasonlóságára 
is,  megőrizték  eredeti  színüket. 


Ligeti  Antal. 


Eg^y  később  Romániába  szakadt  magyar  festő, 
Szathmáry  Károly,  a  múlt  század  negyvenes  évei- 
nek elején  Kolozsvárott  lakott,  ahol  nem  igen  tudott 
boldogulni.  Ismerősei  között  volt  egy  fiatal  boltos- 
legény, aki  nagyon  szeretett  rajzolni.  A  legény,  Heck- 
ler  Antal,  nagykárolyi  fiú,  már  huszonkét  éves  volt, 
amikor  1845-ben  művész-barátjának  meg  merte  val- 
lani, hogy  ő  is  festő  akar  lenni.  Akkoriban  nem  olya- 
nok voltak  hazánkban  a  viszonyok,  hogy  egy  tisztessé- 
ges foglalkozással  bíró  fiatal  embert  bárki  is  báto- 
rítani mert  volna  arra,  hogy  festő  legyen ;  több, 
mint  valószínű,  hogy  Szatmáry  se  bátorította  fiatal 
barátját.  Hecklerben  azonban  hihetetlenül  nagy 
volt  nemcsak  a  művészi  pálya  iránti  vágy,  hanem 
az  a  készség  is,  hogy  mindent  elszenved,  csakhogy 
tervét  megvalósíthassa  és  így  tanács  és  támogatás 
nélkül  is  elindult  rögös  pályájára,  amelyen  se  nagy 
jólétet,  se  nagy  hírnevet  nem  szerzett  ugyan, 
de  a  magyar  műtörténetben  mégis  megörökítette 
a  nevét. 

Az  út,  amelyen  Heckler  Antalból,  a  boltos- 
legényből Ligeti  Antal,  a  festőművész  lett,  nagyon 
keserves  volt,  de  azért  mégis  dicső. 

A  művészet  e  rajongója  Kolozsvárról  gyalog  ment 

el  „a  művészetek  hazájába",  Itáliába,  melyről  éppen 
úgy  csak  sejtelmei  voltak,  mint  magáról  a  művé- 
szetről. Könnyű  elképzelni,  hogy  az  olasz  mű- 
kincsek pompája  és  gazdagsága  mily  leverő  hatás- 
sal lehetett  a  nagyratörő  ifjúra  és  hogy  az  akkor 
Firenzében  élő  magyar  mesternél.  Markónál  való 
látogatása  is  mily  csüggesztően  hathatott  reá. 
Éppen  Markóhoz  kopogtatott  be,  a  rajznak  és  a 
technikai  tudásnak  nagy  mesteréhez!  Látta,  hogy 
közte  és  a  festészet  között  mily  óriási  nagy  az 
űr,  —  át  nem  hidalhatja  azt  más,  csak  a  tehetség 
és  az  emberfeletti  szorgalom.  A  tehetséget  azon- 
ban érezte  magában  és  meg  volt  benne  az  elszánt- 
ság arra  is,  hogy  átszenvedje  a  tanulás  keserves 
éveit.  Markó  mellett  természetesen  ő  is  annyira 
megittasult  az  olasz  föld  és  az  olasz  ég  szépségei- 
től, hogy  alig  tudott  megválni  tőlük.  Firenzéből 
elment  Nápolyig,  csak  úgy  gyalogszerrel,  pénz 
nélkül  s  azután  nekiindult  —  szintén  az  aposto- 
lok lovain  —  Münchennek.  Ott  a  művészeti  aka- 
démián a  festészet  elemeit  is  tanítják,  neki  ott  kell 
kezdeni  a  tanulmányait. 

Münchenben  ő  is  megélt  valahogy,  mint  annyi 
más  nyomorgó  művésznövendék.  Markó,  akinek 
nagyon  tetszett  a  fiatal  ember  végtelen  szorgalma, 
megüzente  neki,  hogy  most  már  szívesen  fogadja 
tanítványának.  Ligeti  természetesen  örömmel  sietett 
az  imádott  Itáliába,  ahol  Markó  mellett  szabadon 
és  gondtalanul  dolgozhatott.  Mert  Markó  nem 
igen  befolyásolta  tanítványait,  legfölebb  a  hibáikra 
figyelmeztette  őket  s  a  könnyelműség  határait  túl- 

lépő    jószívűségénél    fog-va  minden  keresetét  meg- 
osztotta az  erre  reá  szoruló  tanítványokkal. 

A  szabadságharc  hazaszólította  Ligetit  is,  (aki 
csak  később,  az  ötvenes  években  cserélte  fel  családi 
nevét  e  művészi  névvel.)  Az  ecsetet  karddal  cserélte 
fel  és  végig  küzdötte  ö  is  a  nemzet  tragikus 
harcát. 

Amikor  aztán  minden  elcsöndesedett,  Ligeti 
Sopronban  húzta  meg  magát,  majd  Pestre  került, 
ahol  Barabás  Miklós  gondoskodott  róla.  Barabást 
valósággal  elhalmozták  arckép-megrendelésekkel, 
—  nagyon  szívesen  ajánlotta  tehát  maga  helyett 
a  még  ismeretlen  nevű,  de  már  jó  készültségű 
Ligetit.  Az  arckép-festés  persze  nem  illett  a  fiatal 
művész  egyéniségéhez  és  nagyon  örült,  amikor 
Károlyi  István  gróf  meghívta  fóthi  kastélyába,  hogy 
itt  neki  festegessen.  Ligeti  két  évet  töltött  Fóthon ; 
ez  idő  alatt  sokat  dolgozott,  de  gondtalanul  élt  és 
egy  kis  pénzt  is  megtakarított.  Vágyai  most  már 
nem  is  Itália,  de  a  bűbájos  kelet  felé  vonzották, 
mely  csupa  romantika  és  csupa  kép-téma.  El  is 
indult  tehát  nagy  útjára.  Járt  Egyiptomban,  Palesz- 
tinában, Ciprusban,  a  görög  szigeteken,  Máltában 
és  Szicíliában  és  közben  többször  elment,  tél  ide- 
jén, egy  pár  hónapra  Rómába,  hogy  tömérdek 
vázlata  közül  egyik-másikat  kidolgozza.  1861-ben, 
amikor  egy  ideig  mindenki  azt  hitte,  hogy  most 
már  jobbra  fordul  az  ország  sorsa,  hazajött  Ligeti 
is,  sőt  mégis  nősült.  Mikor  azután  a  nemzet  szép 
reményei  füstbe  mentek  s  újból  visszaestünk  az 
abszolutizmus  korába,  Ligeti  akkor  is  itthon  maradt 

és  tengődött  a  mag-yar  művészet  száraz  kenyerén. 
1868-ban  a  Nemzeti  Múzeum  tisztviselője  lett,  a 
képtár  rendezését  és  kezelését  reábízták  és  meg- 
engedték neki,  hogy  a  múzeum  első  emeletén  mű- 
termet nyithasson. 

Itt  dolgozott  azután  a  művész,  igen  szorgalma- 
san, egész  haláláig,  mely  (gégebaj  következtében) 
1880  január  5.-én  következett  be. 

Ligetit  szokás  Markó  tanítványának  nevezni, 
pedig  nem  volt  Markó  utánzója  és  egyik  ismerte- 
tőjének, Malonyay  Dezsőnek  az  a  megjegyzése, 
hogy  „a  természetet  mindig  kissé  Markó  szem- 
üvegén át  nézte",  többet  sejtet,  mint  amennyi 
valóság.  Markó  és  Ligeti  között  nincs  egyéb  közös 
vonás,  mint  hogy  mindaketten  szerették  ugyanazt 
a  derűs  égboltot,  ugyanazokat  a  ragyogó  tájakat 
és  hogy  mindakettőjük  idegenkedett  a  természet 
realisztikus  felfogásától.  Ligeti  azonban  sokkal 
többoldalú,  mint  Markó,  —  nem  maradt  Itália 
horizontján  belül  és  nemcsak  a  déli  nap  ragyogó 
megvilágításában  látta  a  világot.  Nemcsak  Itáliának, 
de  a  Keletnek,  sőt  a  magyar  földnek  is  rajongója 
volt  és  hogy  a  hűvösebb,  Markó  egyéniségétől 
annyira  idegen  szürkületi  megvilágításban  is  meg- 
csodálta és  mesterien  festette  meg  a  természetet, 
erre  elég  bizonyság  a  Fertő  tavát  és  a  Schnee- 
berget  ábrázoló  képe.  Ligeti  tájfestészetének  nem- 
csak a  tárgygazdagsága  nagyobb,  hanem  az  is  nyil- 
vánvaló benne  és  éppen  ezzel  kerülte  el  mesteré- 
nek egyhangúságát,  hogy  nemcsak  abban  a  meg- 
világításban látja  tárgyait,  mint  Markó. 

Ligeti  az  első  magyar  festő,  aki  keleti  képeket 
állított  ki  a  magyar  közönség  elé.  Ismeretes  a  kelet 
iránti  szimpátiánk,  melynek  talán  az  a  forrása, 
hogy  keleti  fajnak  tartottuk  magunkat  is  már  ős 
idők  óta,  sőt  még  most  sem  tudunk  megbarátkozni 
az  északi  származás  gondolatával  és  északi  roko- 
nainkkal. Nagyon  ráterelte  a  keletre  a  magyarság 
figyelmét  az  emigráció  is.  Ligeti  orientális  kép- 
témái tehát  nemcsak  érdekesek,  de  szenzációsak 
voltak  s  a  tárgy  feledtette  volna  még  a  művészet- 
nek hiányosságait  is.  Ligeti  azonban  nem  szorult 
semminő  elnézésre :  képei  nemcsak  érdekesek,  de 
határozottan  művésziek  is  voltak.  Azokat  a  keleti 
tájakat,  melyeket  a  magyar  közönség  a  bibliából 
és  Jókai  leírásaiból  ismert,  élvezettel  szemlélte 
mindenki  a  tárlatokon.  A  „Szahará"-nak,  mely  az 
óriás  homoksivatagot  a  lehunyó  nap  vörösen  izzó 
fényében  mutatja  be  (és  amelyből  természetesen 
nem  hiányozhatott  a  fantáziánkban  oly  élénken  élő 
jótékony  pálmaoázis  sem),  igen  nagy  sikere  volt. 
Még  a  londoni  kiállításra  is  elküldték  a  képet,  ahol 
az  angoloknak  persze  már  kevésbé  volt  új  a  Ligeti 
témája. 

Palesztinai  tanulmányainak  emléke :  Betlehem 
tájképe,  a  Szent  Család  futása  Egyiptomba  és  a 
libanoni  híres  Cédrus-erdő,  melyet  Károlyi  István 
gróf  számára  festett  meg.  Szicíliából  is  hozott  né- 
hány képet:  ezek  közül  Palermo  és  Taormina  lát* 
képe  keltett  feltűnést;  az  utóbbi  képet  szintén 
Károlyi  gróf  számára  festette  meg  a  művész. 

Hazai  tájképei  közül  nagyobb  méretűek :  Buda- 


> 

c 

o 

c 


n 

4-1 

c 

< 


193 


pest,  Visegfrád,  Dévény  várának  romjai  és  a  Fertő 
tava.  A  Fertőt,  mely  a  Képzőművészeti  Társulat 
1866-iki  tárlata  számára  készült,  hajnali  szürkület 
világításában  festette  meg  Ligeti  oly  módon,  hogy 
míg  a  tó  vize  fölött  ködös  félhomály  dereng,  a 
háttérben  a  Schneeberg  csúcsán  már  piroslik  a  fel- 
kelő nap  fénye.  A  képet  nagyon  élénkítik  a  tó 
fölött  húzó  vadkacsák,  a  nádasban  csolnakán  lest- 
álló vadász  és  a  tó  partján  tüzet  rakó  pásztor. 
Az  egész  képnek  a  levegője  hűvös  és  oly  bőséges, 
hogy  fényesen  megcáfolja  a  „légtávlat  hiányát", 
amit  Ligetinek  szemére  vetettek. 

Ligetit,  aki  figurális  képeket  nem  szívesen  fes- 
tett, életkörülményei  gyakran  kényszerítették  arra, 
hogy  még  arcképeket  is  fessen.  Legutolsó  munkája 
is  portrait  volt :  Wenckheim  Frigyes  gróf  arcképe, 
1879  őszén. 

Bár  Ligetit  általában  a  Markó-iskola  egyetlen 
kiváló  tanítványának  tartják,  annyi  eredeti  vonás 
van  művészetében,  hogy  tájképfestészetünk  törté- 
netében külön  fejezet  illeti  meg. 


Szabó  L.:  Magyear  festőmfiv eszet.  13 


Than  Mór. 


Ipolyi  Arnold  megírta  a  magyar  mythologíát,  — 
Than  Mór  szerette  volna  megfesteni.  E  kitűnő  mű- 
vész maga  volt  a  megtestesült  szorgalom  s  a  tehet- 
sége nemcsak  nagy,  de  sokoldalú  is  volt.  Sok  és 
sokféle  munkáját  egyenlő  gonddal  végezte  ugyan, 
de  legtöbb  szeretettel  mégis  a  magyar  mese-világ 
képzelt  alakjain  csüngött.  Megkapta  lelkét  a  ma- 
gyar nép  mesealkotó  fantáziájának  gazdagsága 
s  az  a  sajátságos  idylli  vonás,  mely  fajunknak  a 
külön  mythológiáját  jellemzi.  A  mi  mesevilágunk- 
ban nincsenek  egymással  ádáz  harcot  vívó  istenek, 
nincsenek  vérengző  héroszaink,  —  nem  páncélos 
amazonok,  hanem  aranyhajú  Tündér  Ilonák  a  nép- 
mesék hősnői  és  sárkányölő  Siegfriedek  helyett 
a  mi  hőseink,  az  annyira  kedvelt  királyfiak,  inkább 
szelíd  amorosok.  A  magyar  mythologia  túlságosan 
idylli  a  mi  reális  korunk  művészeinek;  nem  is  akadt 
más  festője,  mint  egyetlen-egyszer  Lotz  és  egy  év- 
tizeden át  Lotznak  hűséges  bajtársa,  Than.  De  már 
elkéstek  ők  is,  mindaketten.  A  németeknél  körül- 
belül ugyanakkor  keltette  életre  és  emelte  a  nem- 
zeti élet  egyik  erős  tényezőjévé  a  germán  mytholo- 
giát  Wagner,  —  nem  azért,  mert  Wagnerben  nagy 
volt  a  tehetség  s   a   germán    mythologiában  nagy 

volt  az  erő,  hanem  azért,  mert  az  ő  nagy  zene- 
drámái, művészi  törekvései  szerencsés  összhang- 
ban voltak  azzal  az  óriási  lendülettel,  mellyel  a 
németeknél  a  faji  érzés  világra  szóló  diadalra  ju- 
tott. Nálunk  mindennek  éppen  az  ellenkezője  tör- 
tént ugyanakkor :  Ipolyi,  Jókai,  Than  akkor  jött 
a  magyar  mythologiával,  mikor  a  nemzeti  irány 
nemhogy  diadalmaskodott,  de  majdnem  vérbe  fúlt. 

Than  Mór  nem  volt  a  magyar  fajnak  a  haj- 
tása. De  a  magyar  alföldön  született  (1828-ban, 
Obecsén),  Kalocsán  nevelkedett  és  Pesten  volt 
jogász.  Természetes,  hogy  1848-ban,  mikor  kitört 
a  nagy  vihar,  ugyanolyan  jó  magyar  volt,  mint 
bárki  más  és  nagy  lelkesedéssel,  de  törékeny, 
akkoriban  örökké  lázas  testével  végig  harcolta  ő 
is  a  nemzetnek  nagy  küzdelmét. 

Meglett  ember  volt,  amikor  a  szabadságharc 
után  Bécsbe  ment  azzal  az  elhatározással,  hogy 
festő  lesz.  Az  akadémián  Rahltól  és  Kuppelwieser- 
től  tanult,  nagy  szorgalommal.  Rahl,  akinek  akkor, 
különösen  az  egyházi  festészet  terén  igen  nagy 
volt  a  tekintélye,  nagyon  megkedvelte  tehetséges 
növendékét,  aki  nemcsak  a  bécsi  görög  templom 
freskóinak  megfestésénél  volt  segítségére,  hanem 
később  az  akadémián  is  helyettesítette.  De  Than, 
a  volt  honvédtiszt,  Bécsben  is  magyar  maradt. 
Legjobb  bécsi  képei :  „Jelenet  a  csárdában",  „Ma- 
gyar puszta  tavasszal",  „Búslakodó  paraszt  leány", 
mind  tősgyökeres  magyar  témák,  magyar  lé- 
lekkel megfestve.  Az  1852-iki  pesti  tárlaton  még 
„Apáti'*  álnévvel  kelt  figyelmet    az  addig  ismeret- 

len  művész,  de  1853-ban  már  családi  nevén  álllítja 
ki  „Nyári  és  Pekry  elfogatását".  Ettől  kezdve  jó 
ideig  bizonyos  ingadozás  látszik  pályafutásán : 
a  magyar  életkép  és  a  magyar  történelmi  festészet 
között  nem  tud  választani.  A  történelmi  irány  las- 
san felülkerekedik  ;  1857-ben  Parisban  megfesti  a 
„Mohácsi  csatát",  majd  „Zápolya  halálát  és  Marti- 
nuzzi  Györgyöt",  az  „Ónodi  országgyűlést",  „Imre 
király  és  Endre  herceg  találkozását",  —  mindenki 
a  jövő  nagy  történelmi  festőjét  látja  benne.  De 
Than  fantáziáját  ekkor  már  nem  a  múlt,  hanem 
egy  egészen  más  világ  foglalkoztatja  :  a  népmesék 
tündérországa. 

Első  nagy  építkezésünk,  melynél  a  festészetnek 
is  helyet  juttattak,  a  pesti  Vígadó  volt,  mely  1865 
tavaszán  készült  el.  Már  az  eredeti  tervekben  is 
benne  volt,  hogy  a  Vigadó  nagyobb  helyiségeit 
falfestményekkel  kell  díszíteni.  Lotz  és  Than  nagy- 
szabású terveket  készített:  Tündér  Ilona  meséjé- 
nek megfestésére  vállalkoztak.  Ez  a  tárgy  nagyon 
illett  is  az  épület  vigadó-jellegéhez  s  a  terv-vázlat 
is  nagyszerű  volt :  meg  is  kapták  a  nagy  mun- 
kára a  megbízást.  Tündér  Ilona  meséjéből  Than 
csak  egy  jelenetet  festett  meg,  a  mese  végét: 
a  szerelmesek  boldog  találkozását.  Tündér  Ilona 
arany  haját  fésüli  a  kristály-patak  partján,  boros- 
tyán-fa árnyékában ;  fenn  a  fa  lombjai  között  Szél 
úrfi  tilinkóz  s  a  tündérek  egész  kara  körültáncolja 
a  világszép  Ilonát.  A  szerelmes  királyfi  Táltos  pari- 
páján nem  is  vágtat,  de  repül:  előtte  egy  tündér 
szeli  a  levegői.  A  magasbói  menyasszonyi  koszorú 

ereszkedik  le  Tündér  Ilona  fejére.  Nemcsak  a  pázsi- 
ton keringenek  a  tündérek  :  fenn  a  levegő-égben 
is  amorettek  táncolnak,  sőt  a  kristálypatak  vízé- 
ben is  vidáman  kergetik  egymást  a  halfarkú  vízi- 
tündérek. Mindehhez  gyönyörű  tájat  (tündérpalotá- 
val) festett  hátterül  az  óriási  falkép  művésze. 
E  hatalmas  alkotásnak  legszebb  kritikája :  a  néző 
elragadtatása.  Ez  volt  az  első  igazán  nagy  festői 
siker  Magyarországon.  Néhány  allegorikus  képen 
kívül  még  egy  nagy  képet  festett  Than  a  Vígadó- 
ban :  „Attila  lakomáját",  mely  legjobb  történeti 
képeink  egyike :  nemcsak  kitűnő  históriai  tanul- 
mány, de  remek  kompozíció  is,  rithmikus  vona- 
lakkal, igen  sikerült  elrendezéssel,  melyet  szeren- 
csésen egészít  ki  az  erőteljes  színezés.  Sokan  ki- 
fogásolják, hogy  a  helyhez  képest  (a  Vígadó  ét- 
termében) túlságosan  komoly,  sőt  szinte  komor 
a  tárgynak  felfogása.  De  ez  csak  felületes  ki- 
fogás :  a  magyarnak  mulatása  melankolikus,  lako- 
mája pedig  egész  a  szertartásosságig  komoly  és 
ünnepélyes  volt  a  régi  időkben. 

A  Tündér  Ilona  nagy  sikere  után  azt  tervezte 
a  művész,  hogy  megfesti  a  délibábot,  vagy  ahogyan 
az  ő  fantáziájában  élt  a  magyar  alföld  levegőjé- 
nek e  tüneménye :  megfesti  „Délibáb  tündérnek  a 
Naphoz  való  szerelmét"  és  ami  még  ennél  is  meré- 
szebb ötlet  volt :  elhatározta,  hogy  képét  el  fogja 
küldeni  az  1867-iki  párisi  világkiállításra.  Csak- 
hamar el  is  készült  e  csodálatos  festmény :  a  Nap 
szárnyas  táltoson  repülő  ifjú,  fején  csillagkoszorú- 
val ;    a    Délibáb    eszményien    könnyű,    lenge    női 

alak,  mely  epedve  emelkedik  fol  a  hozzá  lehajoló 
Nap-ifjúhoz;  Délibáb  fátyol-finomság-ú  leple  a  föld 
közelében  már  gyenge  köddé  foszlik  szét  s  a  nagy 
rónaságot  ábrázoló  háttér  mélyén  ott  lebeg  az 
igazi  délibáb,  míg  az  előtér  bokra  alatt  Szél  úrfi 
szendereg,  —  álmával  jelezve  a  délibáb  tünemé- 
nyének létrejöttéhez  szükséges  szélcsendet.  Az  esz- 
ményi tárgynak  poétikus  a  felfogása,  művészi  a 
megfestése.  Itthon  még  aggódtak  a  müvész-körök, 
hogy  e  speciálisan  magyar  képet  vájjon  meg  fog- 
ják-e érteni  a  franciák,  amikor  már  meg  is  érke- 
zett Than  nagy  sikerének  híre :  Parisban  meg- 
értették a  „Fata  morgana**-t  és  méltányolták  festő- 
jének nemcsak  eredetiségét,  hanem  művészi  kész- 
ségét is. 

Hét  esztendő  múlva  még  egy  tündéri  képet  fes- 
tett Than :  az  1874-iki  budapesti  tárlaton  állította 
ki  a  „Viliik  táncát."  A  viliik  (vízi-tündérek)  hold- 
világos éjszakán,  az  esti  csillag  feljötte  után  lebeg- 
nek a  tó  csendes  vize  fölött.  A  felkelő  esti  csillag, 
melyet  eszményi  nőalak  személyesít,  az  éj  király- 
nője s  a  vizitündérek  az  ő  tiszteletére  táncol- 
nak a  víz  felett.  Gyönyörű  holdvilágos  hangulat- 
kép, melyben  a  poézis  talán  még  több,  mint  a 
festészet. 

A  „Viliik  táncával"  azonban  már  nem  aratott 
nagy  sikert  a  mester:  1874-ben  már  nem  a  „Tün- 
dér Ilona",  nem  is  a  „Délibáb  szerelme",  hanem  a 
Nemzeti  Múzeum  történeti  képsorozat  kartonjai- 
nak hatása  alatt  állott  a  közönség  és  Than  művé- 
szetének történeti  hangulatából  való  erős  kizökke- 


Than  Mór :  Délibáb  szerelme. 

nésként  hatott  a  regavilág-ba  való  visszatérése. 
Lotz  és  Than  a  kormány  megbízásából  történeti 
freskókat  festett  1873— 1876-ban  a  Nemzeti  Múzeum 
előcsarnokának  falára.  Negyvennégy  méter  hosszú 
párkánykép  gyanánt  futnak  végig  e  festmények 
az  előcsarnok  négy  falán,  —  elénk  tárva  a  magya- 
rok történetét  a  hunoktól  kezdve  egész  a  kiegye- 
zésig. A  hosszú  képsor  legnagyobb  részét  —  Géza 
fejedelemtől  Deák  Ferencig  —  Than  festette  meg. 
A  múzeumi  falfestményeknek  már  a  tervei  is  szenzá- 
ciós hatást  keltettek:  a  magyar  történeti  falfestés 
megteremtését  látta  bennük  a  közönség  és  a  mű- 
kritika  egyaránt.  Sem  az  ezt  megelőzően,  sem  a 
később  festett  történeti  képei  nem  keltettek  ily 
nagy  feltűnést,  pedig  „Izabella  királyné  lemondása 
Erdélyről"  (1869-ből)  végtelenül  szomorú  hangu- 
latával és  „Habsburg  Rudolf  és  Kun  László  talál- 
kozása a  marchfeldi  csata  után"  erős,  tragikus  hatá- 
sával nagyon  is  figyelemreméltó  művészi  alkotás 
volt. 

Than  sokoldalúságát  jellemzi,  hogy  az  egyházi 
festészet  terén  is  szerencsével,  nem  közönséges 
sikerrel  próbálkozott.  Még  ifjú  korában  festette 
az  óbecsei  templom  számára  „Mária  mennybemene- 
lét" és  „Jézus  születését",  ez  utóbbit  a  sablontól 
eltérő,  új  fölfogással.  Legszebb  egyházi  festménye 
„Krisztus  az  olajfák  hegyén",  melyet  a  pesti  ágostai 
evangélikus  tót  egyház  rendelt  meg  nála;  ezen  a 
képen  az  előtérben  alvó  apostolok  vannak  ár- 
nyékba bontva,  de  úgy,  hogy  a  homályban  is  vilá- 
gosan felismerhetők,  míg  Jézus  benn,  a  kép  mélyén 

van    elhelyezve,    térdelő    alakban    s    a    világ^osság 
felőle  ömlik  az  előtérbe. 

Ligeti  halála  után  Than  Mórt  nevezték  ki  a 
Nemzeti  Múzeum  képtárának  őrévé.  Ez  az  állás 
már  afféle  sinecura  volt  az  öreg  művész  számára, 
aki  életének  utolsó  szakában  arcképeken  kívül  már 
nem  alkotott  nevezetes  dolgokat.  1899  márc.  11-én 
Triesztben  halt  meg  Than  Mór,  akinek  nevét  azóta 
nem  is  igen  emlegetik.  Ot  is  nagyon  gyorsan 
felejti  a  világ,  de  a  Vígadó  nagy  falképe  és  a 
Nemzeti  Múzeum  párkányképei  biztosítékok  arra 
nézve,  hogy  a  magyar  műtörténelem  —  majd  ha 
meglesz  —  az  ő  nevét  is  örökre  meg  fogja 
őrizni. 


Lotz  Károly. 


Magyarország  és  a  külföld  között,  amióta  csak 
ismerjük  művészetünk  történetét,  mindig  nagy  volt 
művészekben  a  csereforgalom  :  sok  művészt  adtunk 
a  külföldnek  és  a  külföldről  sok  művész  vándorolt 
be  hozzánk.  Sajnos,  mi  sokkal  több  kiváló  művészt 
adtunk  a  külföldnek,  mint  amennyit  idegen  orszá- 
gok adtak  nekünk;  míg  tőlünk  többnyire  a  leg- 
nagyobbak vándoroltak  ki,  addig  a  külföldről 
csaknem  mindig  a  középszerűség  telepedett  át 
hozzánk. 

A  magyarrá  lett  idegenek  között  ritka  kivétel 
az  olyan  művészi  nagyság,  mint  aminő  Lotz  Károly; 
persze  ő  csak  félig  idegen :  hesseni  volt  az  atyja, 
de  magyar  nő  az  anyja.  A  Hessen-Homburgban 
1833-ban  született  Lotz,  már  mint  kis  fiú  haza 
került  az  anyjával  és  már  innen  ment  föl  Bécsbe, 
hogy  festészetet  tanuljon  a  Képzőművészeti  Aka- 
démián. Mint  a  nála  néhány  évvel  idősebb  Than, 
ő  is  Rahl  Károlynak  a  tanítványa  lett;  a  két 
német  nevű  magyar,  Lotz  és  Than  volt  akkoriban 
az  Akadémia  legtehetségesebb  növendéke.  Rahl 
nagyon  méltányolta  mindkettőnek  a  képességeit 
magán-munkáinál,  az  ötvenes  évek  elején  készült 
nagy  freskó-képeknél  is  (a  bécsi  görög    templom- 

ban  és  a  Heinrichshofban)  igénybevette  közre- 
működésüket és  segítségüket.  Lotz  és  Than  szoros 
barátsága,  mely  még  évtizedek  multán  is  annyi 
közös  munkában  jutott  kifejezésre,  igen  szoros 
volt  már  a  bécsi  akadémiai  évek  alatt  is :  nemcsak 
a  művészi  hitvallásuk  egyezett,  hanem  egy  úton 
járt  a  fantáziájuk :  Bécsből  mindig  Magyarország, 
a  nagy  magyar  alföld  és  a  magyar  nép  felé.  Lotz 
is  úgy  indult  művészi  pályáján,  mint  Than  :  genre- 
képeket  festegetett  a  magyar  népéletből  és  eleintén 
nem  is  gondolhatott  arra,  hogy  fresko-festö  lesz 
belőle.  Haza  vágyott  a  lelke,  de  Magyarországon 
akkor  egyáltalán  nem  voltak  oly  nagyszabású  épít- 
kezések, amelyek  freskó-képeket  követeltek  volna, 
arra  pedig,  hogy  itt  mégis  kifejlődik  a  kultúr-élet 
annyira,  hogy  lesz  itt  még  monumentális  építészet 
és  monumentális  falfestés,  —  Lotz  tanuló  évei  alatt 
legkevésbé  lehetett  gondolni.  Lotzot  művészi  pá- 
lyájának ebben  az  első  szakában  a  ló  és  a  betyár- 
romantika érdekelte.  A  „Lóvásár",  „Az  alföldi  puszta 
fia",  a  „Szerelmes  betyár",  mind  nagyon  becsületes 
munka,  de  bennük  még  nem  mutatkoznak  a  ké- 
sőbbi Lotz  nagy  tehetségének  vonásai. 

A  pesti  Vigadó  felépítése  adta  az  első  impulzust 
arra,  hogy  Lotzból  falkép-festő  váljék.  A  fiatal 
művész  Than  barátjával  együtt  olyan  tervezetet 
készített  az  új  Vigadó  falainak  díszítésére,  hogy 
megbízást  is  kaptak  e  nagyszabású  festménynek 
megalkotására. 

A  téma :  Tündér  Ilona  és  Argirus  király  fiának 
szerelme,  nagyon  illett  a  helyhez,  melyet    díszíteni 

akartak  s  ez  a  belső  harmónia  már  maga  is  nagyon 
elősegítette  a  két  művész  alkotásainak  sikerét.  A 
festmény-sorozat  nem  a  nép  száján  élő  mesének 
folyását,  hanem  Gyergyai  Albert  XVI.  századbeli 
költeményét  („História  egy  Argirus  nevű  királyfiról 
és  egy  tündér  szüzleányról")  követi,  de  oly  beszé- 
desen, hogy  szöveg  nélkül  is  megért  mindent  még 
az  is,  aki  sohasem  hallott  erről  a  meséről.  A  két 
művész  az  egész  történetet  tizenkét  részre  tagolta; 
ebből  tizenegy  képet  Lotz  festett  meg,  kisebb 
párkányképek  alakjában,  míg  a  tizenkettedik,  záró- 
jelenet  megfestése  egy  óriási  falterületen  Than 
Mór  feladata  volt.  Mindaketten  egyenlő  sikerrel 
végezték  munkájukat,  de  Lotznak  a  feladata  nehe- 
zebb volt,  nemcsak  azért,  mert  ő  adja  elő  a  mesé- 
nek egész  folyását  és  így  a  folytatásként  jelentkező 
képeket  nemcsak  külön-külön  kellett  megkompo- 
nálnia, hanem  valamennyi  között  is  meg  kellett 
tartania  a  szerkezeti  egységet,  hanem  azért  is, 
mert  a  megfestett  téma  egyes  részei  nem  mint 
kisebb  vagy  nagyobb  jelentőségű  epizódok  szere- 
pelhetnek itt,  hanem  mind  egyenlő  rangú  főcselek- 
mények.  Csak  így  válhatott  az  egész  képsorozat 
oly  egységes  folyamatú,  könnyen  áttekinthető, 
harmonikus  egésszé,  mint  aminő  a  népmese.  Hogy 
a  ciklus  legutolsó,  tizenkettedik  képe  (a  Than  Móré) 
a  többitől  elütő,  nagyméretű  alkotás :  ez  nem  baj, 
mert  ez  már  fináléja  az  egész  mesének,  a  csatta- 
nója, melynek  az  egész  mesében  a  legnagyobb  és 
legmaradandóbb  hatást  kell  elérnie. 

A  Vigadó  festményei  csak  1866-ban  készültek  el, 

amikor  Lotz  és  Than  már  egy  másik,  nem  kevésbé 
nagyszabású  művészi  tervvel  is  foglalkozott.  1865- 
ben  Eitelberger,  a  műemlékek  bécsi  központi  bizott- 
ságának előadója  az  osztrák  kultuszminisztérium 
költségvetésébe  a  művészetek  pártolására  felvett 
összegből  az  akkor  még  Bécsből  kormányzott 
Magyarországnak  is  akart  juttatni  valamit  s  e 
célból  Ihanhoz,  akit  még  Bécsből  ismert,  azt  a 
kérdést  intézte,  hogy  nem  akadna-e  Magyarorszá- 
gon olyan  középület,  melyet  érdemes  volna  fal- 
festményekkel díszíteni  ?  Than  e  célra  a  Nemzeti 
Múzeumot  szemelte  ki  és  Lotz  Károllyal  szövetkezve 
mindjárt  el  is  készítette  tervezetét  a  múzeum  elő- 
csarnokának kifestésére.  Lotz  és  Than  egyelőre 
nem  kapott  megbízást.  A  magyar  kormány  meg- 
alakulása után  báró  Eötvös  József  magáévá  tette 
Eitelberger  ideáját,  de  pénz  hiányában  a  két  művész 
már  csak  Eötvös  halála  után,  1873-ban  kapott 
megbízást  a  tervezett  történeti  falképek  megfestésére. 
A  művészi  feladaton  itt  is  úgy  osztoztak  meg, 
hogy  mindegyik  művész  a  maga  egyéniségéhez 
illő  témákat  választotta.  A  mennyezet  allegorikus 
képeit  Lotz  festette,  úgyszintén  a  párkány-képsor- 
ból is  azt  a  részt,  mely  a  mondák  világát  tárja 
elénk,  míg  Thannak  azok  a  témák  jutottak,  ame- 
lyekben már  valóságot :  történelmet  kellett  festenie. 
A  negyvennégy  méter  hosszú  képsor  felett,  mely 
nemzetünk  egész  életét  elbeszéli,  nem  méltányolták 
eléggé  a  mennyezet  óriási  allegóriái  festményeit. 
A  mennyezet  középső  részének  témája  :  a  Képzelet, 
melynek  mécsét  a  Genius  gyújtja  meg,  a    lábainál 

fekvő  Álomból  fel  akarja  ébreszteni  és  munkára 
akarja  serkenteni  a  nemzetnek  lelkét.  A  négy 
sarok  felől  négy  kisebb  allegorikus  alak  emelkedik  : 
a  Szemlélődés,  az  Ihlet,  a  Hagyomány,  a  „Szépért 
való  lelkesedés"  megszemélyesítése.  A  mennyezet 
egyik  szélén  az  összes  művészetek  allegóriái  látha- 
tók. Mindezeket  olyan  művésznek  kellett  megfes- 
tenie, aki  mester  a  meztelen  emberi  testnek  ábrá- 
zolásában és  a  fantasztikus  leplek  és  drapériák 
ábrázolásában.  Lotz  kitűnt  mindakettőben,  sőt  kész 
mestere  volt  már  a  rövidüléseknek  és  az  egész 
perspektívának  is.  Ha  e  művei  nem  is  lesznek 
olyan  híresek,  mint  Rafael  hasonló  allegóriái  a 
Segnatura-:.tanzában,  bizonyos,  hogy  a  hazai  mű- 
vészetben mindeddig  nincs  párjuk  és  csak  magá- 
nak Lotznak  későbbi  alkotásai  vetélkednek  velük. 
A  történeti  képsor  első  festményei,  melyeknek 
tárgyai  a  magyar  mondavilág  köréből  valók,  ugyan- 
oly merészek  és  a  képzelőerőnek  ugyanoly  bősé- 
géről tanúskodnak,  mint  maga  a  magyar  monda- 
költészet. Lotz  Atillánál  kezdi  a  magyar  históriát: 
nála  a  hatalmas  hun  király,  az  Isten  ostora  vezeti 
ki  harcos  népét  Ázsiából,  holott  a  mai  történelem 
szerint  Atilla  már  Európának  fia  volt.  A  magyar 
honfoglalást  Lotz  képein  a  hun  hagyományokon 
való  lelkesedés  indítja  meg  és  az  ősmagyarok  a 
Volga  mellől  kelnek  útra.  Lotz  festette  meg  a  vér- 
szerződést, az  alpári  csatát,  az  új  hazában  talált 
népek  meghódítását,  a  pusztaszeri  gyűlést,  a  pogány 
magyarok  áldozati  ünnepét  és  a  keresztény  hit- 
térítést ;  mindezt    a    hagyományok,    régi   krónikák 

alapján,  nem  sokat  törődve  azzal,  hog^  mindehhez 
mit  szól  a  történeti  kritika.  Sőt  nem  is  jól  érezte 
magát  a  história  nyűgében :  amint  a  kritikailag 
tárgyalható  korszakhoz  ért,  átadta  az  ecsetet  hű- 
séges társának,  Thannak. 

Lotz  1873 — 76-ban  festette  a  Nemzeti  Múzeum 
falképeit.  Közben  visszatért  első  szerelméhez :  a 
magyar  életképhez  is;  1874-ben  a  kormány  meg- 
bízásából az  akkor  már  tervezett  Országos  Képtár 
számára  megfestette  a  Tisza  partján  delelő  gulyát 
és  ugyanakkor  a  négyökrös  szekéren,  alkonyat- 
kor hazatérő  mezei  munkásokat ;  ez  utóbbi 
képet  ajándékul  adta  a  műcsarnok  építési  alapja 
javára.  De  bár  ezek  a  kisebb  művek  is  méltók  Lotz 
művészi  nagyságához  és  úgy  magyarságukkal,  mint 
eredetiségükkel  nagy  figyelmet  keltettek :  Lotz 
teremtő  géniusza  már  el  volt  jegyezve  a  falfesté- 
szetnek. A  Magyar  Tudományos  Akadémia  nagy- 
terme számára  három  nagy  történeti  jelenetet  fes- 
tett Szent  István,  Könyves  Kálmán  és  Nagy  Lajos 
korából,  a  nyolcvanas  évek  elején  pedig  megbízást 
kapott  az  épülő  Operaház  mennyezetének  meg- 
festésére. Míg  a  Vigadóban  a  magyar  mitológia 
foglalkoztatta,  az  Operaházban  a  görög  mitológia 
főhelyére:  az  Olympusra  vitte  a  képzelete.  A 
hatalmas  mennyezeten  a  görög  istenek  világát  látjuk 
magunk  előtt,  melyben  az  összes  istenségek  egy-egy 
eszme  allegorizálására  vannak  csoportosítva.  A  fő- 
alak itt  Apolló,  a  művészetek  és  költészet  istene ; 
a  női  istenségek  közül  Aphroditéé  a  vezérszerep : 
az  opera    és    a    ballet    hajlékában    ő,  a  szépség,  a 


Lotz;  A  múzsa. 

/A  »Könvves  Kálmán*  engedélyévcL/ 

női  báj  istennője  fontosabb  személyiség,  mint  a 
akár  Zeusz  szigorú  erkölcsű  neje,  a  komor  Héra 
s  a  sok  olympusi  hatalmasságnál  sokkalta  jobban 
érvényesül  itt  a  vidám  Dionysios-Bacchus.  A  felhők 
felett  lebegő  antik  istenségek  a  klasszikus  zene 
kultuszának  helyén  nemcsak  otthon  vannak,  de 
valósággal  uralkodnak  és  a  fantázia  birodalmába 
emelik  lelkünket.  Az  operaházi  Olympusnak 
páratlan  sikere  volt ;  művésztársai  is  lelkesen  ün- 
nepelték Lotzot  és  elkészíttették  ércszobrát  a  Mű- 
csarnok számára. 

A  Kúria  palotájába  az  Igazságszolgáltatás  alle- 
góriáját, az  új  országháza  számára  pedig  Magyar- 
ország, valamint  a  Törvényalkotás  apoteózisát  fes- 
tette meg.  Budapest  egyes  magánpalotáit  is  díszítette 
allegorikus  falfestményeivel,  így  gróf  Károlyi  Alajos 
és  Lipthay  báró  palotáját,  Wodianer  bárónak  és  a 
Saxlehner-családnak  házát.  Utolsó  nagyszabású 
munkája,  melyet  hetven  éves  korában  fejezett  be, 
a  budai  királyi  várban  a  Habsburg-terem  óriási 
mennyezet-képe.  Kisebb  jelentőségű,  de  azért  igaz 
művészettel  festett  freskói  vannak  a  Keleti-pálya- 
udvarban, az  új  Városházán,  az  Egyetemi  Könyv- 
tárban és  a  régi  Börzén  is. 

Mi  sem  természetesebb,  mint  hogy  Lotz  az 
egyházi  festészet  terén  is  nagy  munkásságot  fejtett 
ki.  A  budavári  Mátyás-templom  számára  egész  kép- 
ciklust festett  meg  Szent  László  legendaköréből. 
A  pécsi  székesegyháznak  falképekkel  való  díszíté- 
séből szintén  kivette  a  részét,  az  „Ur  teste"  és  a 
„Jézus  Szíve"  kápolnájának    falfestményei    Lotztól 

valók.  Különösen  fantasztikus  az  „Ur  teste"-kápolna 
oltárképe,  melyen  a  magyarországi  szentek  feltá- 
madását festi  meg ;  a  kép  alsó  részét  a  sírjaikból 
az  Úr  felé  emelkedő  szentek  foglalják  el,  míg  a 
felső  részben  Jézust  látjuk  a  feltámadás  perceiben, 
az  Isten  bárányával,  a  hét  csillaggal  és  a  hét 
gyertyával,  mint  a  gyülekezetek  jelképeivel,  úgy, 
amint  Szent  János  apostol  a  Jelenések  Könyvének 
I.  és  V.  részében  néhány  misztikus  mondatban 
megírta.  Budapesten  megfestette  a  Ferenciek  temp- 
lomának mennyezetét,  a  ferencvárosi  templomban 
az  apsis  falának  három  nagy  alakját,  a  kereszt- 
hajóban  Szent  László  vízfakasztó  csodatételét.  Szent 
István  alamizsnálkodását,  Kapisztrán  János  prédi- 
kációját, mellyel  hadat  toborzott  a  törökök  ellen 
és  Hunyadi  János  halálát. 

Látnivaló  e  hosszú  sorozatból,  hogy  Lotz  minden 
művészi  feladatot  elvállalt,  amire  csak  ideje  volt; 
nem  válogatott  sem  a  megrendelőkben,  sem  a 
témákban,  de  még  ez  óriási  munkásság  mellett  is 
éppen  hogy  meg  tudott  élni  hazánkban.  Mi  sem 
jellemzi  szebben  a  művésznek  szerény  egyéniségét, 
mint  Keleti  Gusztávnak  róla  írt  sorai :  „Legszebb 
éveit,  csak  igen  szűk  körben  igazán  méltatva, 
nagyszabású  tehelségéhez  és  műveltségéhez  mérten 
mondhatni  jelentéktelen  megbízatások  teljesítése 
közben  élte  át;  de  sohasem  zúgolódott  és  —  kö- 
zöttünk maradt." 

Külön  kell  megemlékeznünk  a  mester  nőalakjai- 
ról. Az  allegóriák  festőjének  tömérdek  nőalakot 
kellett    megrajzolnia    és    így    a    női    test    vonalait 

kiválóan  kellett  ismernie.  I§^en  nag-y  a  változatos- 
ság  ezekben  a  lebegő  mitológiai  lényekben,  de 
azért  mégis  mind  egyformák  abban,  hogy  bár  mind 
élő,  földi  alakok,  mégis,  mintha  nagyon  idealizál- 
tak volnának  ;  nem  azért,  mintha  az  életben  nem 
találkoznánk  ilyen  „gyengédlelkű,  tavaszillatú,  ihletés 
női  arcokkal",  hanem  mert  más  festők  már  elszok- 
tattak bennünket  tőlük.  Lotz  vonalaival  soha  egy 
milliméter  hosszában  se  tért  el  a  valóságtól,  de 
mindig  eszményi  volt  a  felfogása,  kereste  és  meg 
is  találta  a  nemes  és  ideális  szépségeket,  —  nőben, 
virágban,  mindenben.  Mint  arcképfestő  is  remek 
női  alakokat  örökített  meg,  de  nála  nemcsak  a 
képek  voltak  ideálisan  szépek,  hanem  azok  is, 
akiket  megfestett.  Ebben  az  egyben  igazán  válo- 
gatós volt. 

Mikor  elérte  65-ik  születésnapját,  1898  február 
27.-én  a  magyar  művészet  és  a  társadalom  kiváló- 
ságai nagy  ünnepélyt  rendeztek  tiszteletére  az 
Iparművészeti  Múzeum  palotájában,  ahol  Keleti 
Gusztáv  mondott  Lotz  művészi  egyéniségét  méltató, 
nagy  beszédet. 

1904  október  13.-án  bekövetkezett  halála  után 
is  részesült  még  megtiszteltetésben  e  nagy  művész : 
az  országgyűlés  külön  törvényt  hozott  1907-ben, 
mellyel  felhatalmazta  a  kormányt,  hogy  vásárolja 
meg  Lotz  egész  művészi  hagyatékát  a  Szépművé- 
szeti Múzeum  számára. 


Szabó  L. :  Magyar  festőművészet.  14 


Zichy  Mihály. 


„C'est  un  monstre  de  génié !"  —  írta  egy  fél 
századdal  ezelőtt  Zichy  Mihályról  a  fölfedezője, 
Théophile  Gautier,  A  nagy  francia  író  azonban 
aligha  sejtette,  hogy  mennyire  igaza  van ;  ő  csak 
azt  akarta  mondani,  inkább  barátságból  és  lelke- 
sedésből, mint  meggyőződésből,  hogy  Zichy  „óriási 
tehetség",  de  a  következő  évtizedek  megmutatták, 
hogy  Zichy  valójában  „szörnyű"  nagy  tehetség, 
nem  hiányzik  belőle  nemcsak  a  nagyság,  de  a 
szörnyűség  se.  Hazájától  és  fajától  jóformán  már 
gyermekkorában  elszakítva,  idegen,  éppen  nem 
művészi  lelkű  környezetben  bontakozott  ki  óriási 
tehetsége,  —  vadon  és  buján,  ránk  nézve  sokszor 
érthetetlenül.  A  lelkének  nem  volt  meg  az  egyen- 
súlya és  éppen  ezért  legnagyobb  alkotásaival 
szemben  a  szemlélő  is  —  elveszti  egyensúlyát  és 
egy  mozgó,  keringő  chaosznak  a  kellő  közepén 
érzi  magát.  Bámuljuk  a  művésznek  nagy  talentu- 
mát, tudjuk  és  érezzük,  hogy  a  festészet  egyik 
legnagyobb  alakjával  állunk  szemben,  de  mégsem 
tudjuk  igazán  élvezni,  mert  nincs  nyugvópontunk, 
ahonnan  szemléljük  s  egy-egy  művével  szemben 
az  esztétikai  élvezetet  megzavarja  erkölcsi  érzékünk- 
nek el  nem  nyomható  tiltakozása.  Valóban  „szörnyű 
nagy  tehetséggel"  állunk  szemben. 

Zichy  Mihálynak,  amíg  élt,  igen  sokan  nem  tud- 
ták megbocsájtani  —  főként  a  művészvilágban  — , 
hogy  egész  művészi  pályáját  a  külföldön  futotta 
meg.  Vele  szemben  túlszigorúak  voltak  kortársai, 
rossz  néven  vették  tőle  azt,  amit  Munkácsynak 
szívesen  elnéztek.  Munkácsyt  Parisba  vonzotta  a 
fejlett  művészi  élet,  Markot  Itáliába  művészi  ideálja, 
Zichyt  Pétervárra  a  jobb  érvényesülés.  Munkácsy 
és  Markó  a  szó  szoros  értelmében  éhezett  itthon, 
Zichy  pedig  egy  somogymegyei  nagybirtoknak  volt 
az  örököse.  Még  1896-ban  is  így  írt  Zichy  Székely 
Bertalanhoz :  „A  hazai  művészet  emelése  nem  a 
művésztől  függ,  hanem  a  pártoló  közönségtől; 
ameddig  ez  nem  lesz,  mindenki,  akinek  az  Isten 
egészséges  lábat  adott  és  akit  más  körülmények 
nem  kötnek  fészkéhez,  kifut  oda,  ahol  jó  konyha- 
szagot érez."  De  ha  sokan  és  sokszor  kifogásolták 
is  Zichynek  kivándorlását,  soha  nem  jutott  eszébe 
senkinek,  hogy  művészi  jelentőségét  kisebbítse. 

Zichy  Mihály  a  somogymegyei  Zala  községben 
született  1827-ben.  Igen  fiatalon  kezdte  a  festésze- 
tet tanulni  Pesten,  a  negyvenes  évek  elején  és 
1844-ben  már  a  bécsi  Képzőművészeti  Akadémia 
növendéke  volt.  Már  mint  művésznövendék  száz- 
aranyas  díjat  nyert  „A  mentőcsónak"  című  képé- 
vel, mely  most  Budapesten,  a  Szépművészeti 
Múzeumban  van.  Ugyanide  kerültek  „Az  anya 
fájdalma"  és  „Krisztus  levétele  a  keresztről"  című 
képei  is,  amelyeket  szintén    még   Bécsben   festett. 

Húsz  éves  volt  Zichy,  mikor  —  közvetlenül  a 
szabadságharc  előtt  —  meghívták  Pétervárra,  hogy 

Mária  nagyhercegnőt  tanítsa  rajzolni.  Ettől  az  időtől 
kezdve,  rövid  megszakításokkal,  mint  az  orosz 
udvar  festője ;  mindig  a  cári  család  közelében  élt 
a  művész,  bár  hivatalosan  csak  1856-ban  lett 
udvari  festővé,  addig  csak  mint  rajztanító  szerepelt. 
Mint  udvari  festőnek  az  volt  a  feladata,  hogy  a 
családnak  nevezetesebb  eseményeit :  ünnepélyeit, 
jelmezes  báláit,  vadászatait  és  egyéb  szórakozásait 
a  tárgy  természete  szerint  nagy  festményeken 
vagy  apró  akvarelleken  megörökítse.  A  feladat 
természetéből  önként  folyik,  hogy  a  művésznek 
nagyon  sokat  kellett  dolgoznia,  főként  igen  sokat 
kellett  rajzolnia  és  hogy  alkalmazkodni  kellett  nem 
csupán  a  cári  családnak,  de  az  egész  udvarnak 
Ízléséhez  és  szeszélyeihez ;  hiszen  Oroszországban 
a  fejedelmi  kegytől  s  az  udvar  pártfogásától  még 
jobban  függ  a  művész  sorsa,  mint  másutt  bárhol. 
A  feladat  sajátszerűségének  természetes  következ- 
ménye volt  az  is,  hogy  Zichy  rendkívül  nagy  kész- 
ségre tett  szert  a  rajzban  és  nagyon  megszokta  a 
gyors  munkát.  Akvarelljeinek  és  rajzainak  a  száma 
beláthatatlan,  de  tekintélyes  számban  festett  na- 
gyobbszabású  képeket  is. 

A  művésznek  sajátságos  helyzete  természete- 
sen igen  nagy  befolyást  gyakorolt  képeinek  az 
eszmei  tartalmára  s  a  nem  megrendelésre,  hanem 
egészen  szabadon  készített  festményeinek  irányára 
is.  Pétervár  a  XIX.  század  derekán  és  második 
felében  ha  nem  is  volt  olyan  erkölcstelen,  mint 
Paris  a  rokokó  idején,  bizony  nagyon  mulatós 
város  volt  s  a  legelőkelőbb  társaságok  élete  nem- 

csak  gondtalan,  de  meglehetősen  könnyelmű  is 
volt,  anélkül  azonban,  hogy  valóban  vidám  lett 
volna.  A  legnagyobb  udvari  ünnepség  felett  is 
borús  volt  az  ég  és  mintha  minden  mulatozásnál 
érezték  volna,  hogy  egy  szendergő,  de  néha  már 
morajló  vulkán  felett  táncolnak.  Innen  van,  hogy 
Zichy  képein  is  még  a  legnagyobb  dorbézolásnak 
is  van  valami  keserű  íze  s  a  legtöbb  képén  van 
valami  nyugtalanító,  sőt  nem  ritkán  borzalmas 
motívum, 

^SY)  t>ár  akaratlanul,  tendenciáknak  a  festőjévé 
vált  ő  is  és  megrendítő  hatásánál  fogva  számos 
munkájának  jelentékeny  erkölcsi  értéke  is  van.  A 
legnagyobb  tivornyát  is  tudja  úgy  megfesteni,  hogy 
egyszerre  kijózanodunk  tőle  és  megdöbbenünk,  ha 
ezeknek  az  embereknek  a  lelkére  gondolunk. 

Azok  az  akvarellek  és  rajzok,  melyek  a  cári 
családra  és  az  udvarra  vonatkoznak,  a  családi 
albumokba  és  udvari  épületekbe  vannak  eltemetve, 
ezeket  a  nagyközönség  talán  sohasem  fogja  meg- 
ismerni. Zichy  művészi  egyéniségének  vizsgálatánál 
ezekre  tehát  nem  terjeszkedhetünk  ki.  De  meg. 
ismerhetjük  a  művészt  azon  alkotásaiból  is,  amelyek 
hosszú  pályáján  a  nagy  világ  elé  kerültek. 

Nagy  festményein  mindenek  előtt  a  tárgy  fanasz- 
tikus  volta  ötlik  szembe.  Olyan  dolgokat  festett 
meg,  amelyek  másnak  soha  nem  jutottak  volna  az 
eszébe.  Nagyon  eredeti,  sőt  bizarr  például  a  híres 
Szirén-ciklus  befejező  része.  E  ciklus  első  része : 
a  szirén  zátonyra  csalja  a  hajóst  —  nagyon  sab- 
lonos ;    közönséges    a    második    rész    is :    a  szirén 


14 


diadalmaskodott,  mert  ott  hever  előtte  áldozatának, 
az  ifjú  halásznak  holtteste.  A  harmadik  kép  már 
szenzációs  :  a  „modern**  szirén  I  Vöröshajű,  nagyon 
szép,  előkelő  megjelenésű  hölgy,  lábainál  virágok 
és  bankjegyek  hevernek,  csaknem  egészen  eltakarva 
a  szirén  legutolsó  áldozatának,  egy  ifjúnak  holt- 
testét. És  mint  nyáron  a  lámpára  az  éj  lepkéi  és 
bogarai,  mindenfelől  szinte  repülnek  hozzá  az  új 
áldozatok:  egy  szerelmes  ifjú,  egy  gazdag  ember, 
kezében  bankjegyeivel,  egy  öreg  ember,  akinek 
eszét  vette  a  szerelmi  vágy  s  a  legtragikusabb 
alak  :  egy  szerencsétlen  ember,  aki  szép  feleségének 
karjaiból  kitépi  magát,  hogy  a  szirénhez  rohanhas- 
son és  ott  elvesszen ...  Itt  az  erkölcsnek  súlyos 
vértezetében  jelenik  meg  a  művész,  de  azért  keze 
szabadon  követi  alakjainak  könnyed  mozdulatait  s 
nem  érezzük  a  képnek  túlterheltségét. 

Nagyobbszabású  kompozició  és  még  megrendí- 
tőbb hatású  kép :  „A  kísértetek  órája**.  A  temető- 
ben, a  felemelkedő  vérvörös  hold  kísérteties  vilá- 
gításában, megnyílnak  a  sírok  és  előjönnek  a 
halottak,  akiket  nem  rég  temettek  el  s  akiknek  már 
csak  a  csontvázuk  van  meg . . .  Szerelmesek,  akik 
csak  itt,  a  temetőben  találnak  egymásra,  anya,  aki 
csak  azért  kelt  fel,  hogy  gyermekét  magával  vigye, 
maga  mellé  a  messzebb  fekvő  sírból,  ellenfelek, 
akik  még  a  sírban  is  gyűlölik  egymást  és  ráborít- 
ják egymásra  a  sír  fedőkövét,  hogy  ki  ne  bújhas- 
sanak s  egészen  közönséges  emberek,  akiknek  itt 
is  „mindegy**  az  élet  s  akiknek  csontvázai  egy- 
kedvűen   ülnek    a    temető    alacsony    kerítésén,  — 

„levegőznek"  addig-,  amíg  kakas  szólal,  üt  az  óra 
és  vissza  kell  ismét  bújni  a  sírba.  Hátborzongatóan 
érdekes  kép  I 

Még  fantasztikusabb  „A  démon  fegyverei"  című 
óriási,  negyven  négyszögméter  nagyságú  festménye. 
Nemcsak  a  képnek  a  szerkezete  konfuzus,  de  azok 
az  eszmék  is,  amelyeket  a  művész  itt  kifejezésre 
akar  juttatni.  Egy  rettentő  kép,  amellyel  a  festő 
bizonyára  többet  akart  elérni,  mint  a  szemlélőt 
egyszerűen  meghökkenteni.  Az  egész  emberiség 
nagy  bűneit  ábrázolja  e  kép,  nem  egyéni,  hanem 
egész  népekben,  nagy-nagy  történelmi  intézmé- 
nyekben megnyilvánuló  bűnöket  s  ezeket  úgy 
tűnteti  fel,  mintha  a  felettűk  lebegő  gonosz  szellem, 
egy  ördögies  démon  és  a  „legnagyobb  gonosz"  : 
a  rossz  nő  hajtaná,  kényszerítené  őket  a  megfestett 
szörnyűségek  véghezvitelére.  A  legnagyobb  borza- 
lom :  a  háború.  A  színtér :  egy  óriási  nagy  csata- 
tér, melynek  végtelen  nagy  temető  a  folytatása, 
az  ég  aljával  összeérő,  tűzveres  háttérben.  Jobbra 
a  háttér  felé  lejtős  domb  emelkedik  —  német  és 
francia  katonák  holttesteiből  s  ezek  felett,  kopo- 
nyákból összerakott  trónuson  ott  ül  —  a  pápa ! 
Mintha  bizony  a  pápának  lett  volna  valami  köze 
a  német-francia  háborúhoz !  (A  katholikus  festő- 
művész így  hízelgett  a  görögkeleti  orthodoxiának.) 
Balra  a  porosz  király  előtt  körben  térdelnek  a 
német  fejedelmek  és  a  császári  koronát  nyújtják 
neki,  míg  a  lábainál  ott  hever  III.  Napóleon  császár- 
nak már  oszladozó  hullája.  (íme  a  művész  fantá- 
ziájában az  orosz-francia  entente  —  már  a  hetve- 


216 


nes  évek  elején !)  Meg  van  festve  a  képen  a  pán- 
szlávizmusnak az  izlám  ellen  vívott  élet-halál-harca 
is,  melyben  az  orosz  udvar  festője  természetesen 
a  szlávokat  rohamra  vezető  és  a  kezében  kettős 
keresztet  tartó  cárnak  juttatja  a  győzelmet.  Kor- 
szerű epizódok  töltik  ki  a  kép  többi  részét :  a  francia 
köztársaság  fölemelkedése,  a  commune  leveretése, 
a  törökök  borzalmas  kegyetlenkedései  a  bolgárok- 
kal szemben,  stb.  Mindezeket  a  cselekményeket  a 
szereplők  feje  fölött  lebegő  bagolyszárnyú,  a  ször- 
nyűségeken mosolygó  démon  irányítja. 

Zichy  ezt  a  képét  az  1878  -i  párisi  világkiállításon 
akarta  bemutatni,  a  kiállítási  bizottság  azonban 
ehhez  nem  járult  hozzá,  mert  a  francia  és  német 
kormány  megegyezett  abban,  hogy  semmit  nem 
fognak  kiállítani,  ami  az  1870— 71.-i  háborúra 
vonatkozik.  A  nagy  képet  tehát  csak  Bécsben  és 
azután  Budapesten  állította  ki  a  művész.  A  buda- 
pesti kiállítás  alkalmával  az  írta  egy  előkelő  kritikus, 
hogy  ez  a  kép  „tűzijátékszerü  hatásra  pályázó, 
szemkápráztató  műalkotás".  A  hatás  érdekében 
kész  volt  a  művész  megtámadni  a  pápát  és  általa 
a  katholicizmust  és  mert  Parisban  akart  diadalt 
aratni,  kész  volt  gyalázni  a  németeket,  meg  nem 
feledkezve  a  kenyeretadó  oroszok  glorifikálásáról. 
Bár  a  kép,  ha  nem  is  mint  egységes  kompozíció, 
(mert  benne  egységről  szó  se  lehet)  de  egyes 
részleteiben  hatalmas  művészi  egyéniségre  vall :  a 
túl  nagy  tendencia  és  a  túl  kevés  erkölcsi  igazság 
kiáltó  ellentéte  teljesen  megzavarja  a  szemlélőt  és 
lehetetlenné  teszi  az  esztétikai  élvezetet. 


Zichy  Mihály:   »Vége  a  komédiának. 

Zichynek  Erzsébet  királynét  Deák  Ferenc  rava- 
talánál ábrázoló  festménye,  valamint  számos  színes 
kartonja  („Autodafé",  „Tivornya  III.  Henrik  francia 
király  udvarában",  „A  bor  hatalma",  „Rafael,  amint 
magához  szorítja  egyik  Madonna-képének  modell- 
jét" stb.)  mind  technikaliag  korrekt  alkotás,  mely- 
nek a  maga  idejében  volt  is  sikere,  de  Zichy  nevét 
még  nem  örökítené  meg.  Annál  maradandóbb  és 
annál  osztatlanabb  sikert  aratott  azonban  illusztrá- 
ció-rajzaival. Byront  és  Lermontoffot  illusztrálta, 
majd  Madách  „Ember  tragédiáját",  azután  Arany 
balladáit.  Petőfi  költeményének  egyik  díszkiadásá- 
hoz is  rajzolt  egy  allegóriát  és  meg  akarta  illusz- 
trálni Garay  János  Obsitosát  is,  de  ezt  a  tervét 
már  nem  valósíthatta  meg.  Illusztrációi,  miután  a 
rajzban  mint  udvari  rajzoló  szédítően  nagy  gya- 
korlottságra tett  szert  hosszú  pályáján  és  miután 
egyike  volt  a  legélénkebb  fantáziával  megáldott 
embereknek,  a  legjobbak  közé  tartoznak,  amelye- 
ket a  grafikus  művészet  valaha  produkált.  Mérlegre 
téve  Zichynek  összes  festményeit  és  közkézen  forgó 
könyvillusztrációit,  ez  utóbbiak  nyomnák  le  a 
serpenyőt. 

Meg  kell  még  emlékeznünk  Zichynek  úgynevezett 
erotikus  rajzairól,  melyek  szintén  sokszorosítva 
vannak  és  meglehetősen  el  vannak  terjedve.  Éppen 
azért,  mert  titokban  is,  de  el  vannak  terjedve  s 
az  úgynevezett  „műértő  közönség"  körében  jól 
ismertek,  de  ki  kell  mondanunk  róluk  sajnálkozó 
szavunkat.  Mint  rajzok,  feltétlenül  mestermüvek 
ezek  az  apró  cochoneriek  ;  Zichy,  akinek  a  cári  udvar- 

nál  nemcsak  mint  művésznek,  de  mint  embernek  is  a 
nők  legkedveltebb  stúdiumai  voltak,  a  női  test- 
nek vonalaival  messze  felülmúlta  azokat,  akik  nem 
az  orosz  cári  udvar  hatalmasságainak,  hanem  minél 
szélesebb  rétegeknek  alacsonyabbrendü  szórakozta- 
tására rajzoltak  hasonló  dolgokat.  De  a  művészet 
nem  csupán  a  rajz  tökéletes  vonalaiból  áll.  Ha 
esztétikai  érzelmek  lehetségesek  is  erkölcsi  vonat- 
kozások nélkül :  nem  lehetségesek  az  erkölcsi  vonat- 
kozások ellenére.  Amint  az  esztétikai  érzelmek 
elemei  közé  betolakodnak  a  visszatetsző  erkölcsi 
érzelmeknek  elemei :  az  esztétikai  hatásnak  is  vége 
van.  Ezért  az  úgynevezett  erotika,  mely  a  nemi 
vonatkozást  hangsúlyozza  vagy  annak  feltűntetését 
éppen  céljául  tűzi  ki,  —  brilliáns  technikáról  és 
több-kevesebb  szellemességről  tehet  bizonyságot, 
de  a  „művészet"  nevét  csak  bitorolhatja.  És  minél 
nagyobb  a  talentum,  mely  reá  vetemedik,  annál 
sajnálatosabb  az  ily  megtévelyedés.  A  tehetséget 
legelső  sorban  annak  magának  kell  tiszteletben 
tartani,  akiben  megvan. 

Zichyt  a  környezete  tette  az  erotika  nagymeste- 
révé, az  a  környezet,  amelynek  egy  epizódszerű 
fellázadás  idejét  nem  számítva,  mindvégig  rabja 
volt.  A  hetvenes  évek  elején  Zichy  elhagyta  a  cári 
udvart ;  évekig  élt  Parisban,  ahol  távolról  sem  tu- 
dott maga  iránt  akkora  figyelmet  kelteni,  mint  érde- 
melte volna.  Néhány  hónapig  itthon  is  volt,  több- 
nyire somogymegyei  birtokán,  de  itthon  is  egészen 
elhomályosult  művészetének  csillaga  az  akkor  éppen 
felk  lő  "^P  *  Munkácsy  mellett.  Jókai  ugyan  nagy 

energiával  igfyekezett  Zichy  művészi  nagyságára 
terelni  a  közfigyelmet,  de  a  művész  több  udvarias- 
ságra talált,  mint  igaz  megértésre.  Visszament  tehát 
az  orosz  cári  udvarba.  A  pétervári  társaságnak, 
különösen  a  hölgyeknek  mindvégig  kedveltje  volt  a 
megöregedni  soha  nem  akaró  művész,  akinek  a 
festészeten  kívül  az  udvarláshoz  is  bámulatos  tehet- 
sége volt.  Idegenben  halt  meg,  1908  tavaszán,  de 
holttestét  hazahozatta  és  itthon  temettette  el  a 
magyar  kormány. 


Székely  Bertalan. 


A  művészi  értéknek  a  művészi  sikerhez  való 
viszonya  teljességgel  kiszámíthatatlan.  A  művésze- 
tek történetében  nagy  számmal  találunk  példát 
arra.  hogy  művészeket,  kiket  életükben  ünnepelt 
a  világ,  már  a  következő  nemzedék  teljesen  el- 
felejtett, míg  más  művészek  csak  századokkal  a 
haláluk  után  arattak  sikert.  Hogy  mi  ennek  a 
magyarázata:  nincs,  aki  megmondja.  Nem  hibás-e 
a  művész  is  abban,  hogy  „nem  értik  meg"  vagy 
„félreismerik  ?"  Nem  elég,  ha  igazunk  van,  —  meg 
is  kell  védelmeznünk  a  magunk  igazát,  ha  szükség 
van  reá.  Az  egész  élet  nagy  küzdelem,  —  a  művészi 
élet  is  és  aki  méltóságán  alulinak  tartja,  hogy  részt 
vegyen  e  küzdelemben,  melyben  persze  nem  min- 
denki használ  nemes  fegyvereket,  —  az  vajmi 
gyakran  alul  marad  ;  félrevonul  és  csak  valamikor 
a  halála  után  szolgáltat  neki  igazságot  a  világ. 

Székely  Bertalan  kétségtelenül  azok  közé  tarto- 
tozik,  akiknek  adós  maradt  az  élet:  hasonlíthatat- 
lanul nagyobb  művészi  sikerekhez  volt  joga,  mint 
amennyit  elért.  Legjobb  ismerője,  Lándor  Tivadar 
azt  írta  róla,  hogy  „egész  élete  pályáján  a  félre- 
értés és  félreismerés  szele  paskolta."  Nagy  tévedés. 
Voltak,    akik    Székely  Bertalan  művészi  kvalitásait 


Székely  Bertalan:  Önarckép, 

kezdettől  fogva  helyesen  értékelték  és  véleményü- 
ket igen  érthetően  ki  is  fejezték.  Keleti  Gusztáv 
már  a  hatvanas  években  igen  helyesen  méltatta 
Székely  Bertalan  nagyságának  főbb  alkotó  elemeit 
és  nem  az  ő  hibája  volt,  hogy  ítélete  nem  ment 
át  a  köztudatba.  A  hiba  inkább  abban  volt,  hogy 
Székelyben  egy  nagy  reformátor  lelke  volt.  a  reformá- 
torok harci  szelleme,  harci  készsége  nélkül;  revelálta 
a  maga  művészi  igazságait,  de  azoknak  a  magya- 
rázására, megvédésére,  érvényesítésére  és  terjesz- 
tésére már  nem  vállalkozott.  Belenyugodott  abba, 
hogy  az  ő  igazsága  nem  érvényesül.  Rezignációjá- 
ból  nagy  kára  volt  neki  és  mérhetetlen  kára  a 
magyar  művészetnek. 

Székely  Bertalan  tragikumához  hozzá  tartozik, 
hogy  barátai  és  magasztalói  sokszor  még  jobban 
félreismerték,  mint  egy-egy  „épicier"  szellemű  kri- 
tikusa. Lehet-e  bosszantóbb  egy  költőre  vagy  mű- 
vészre, mint  ha  alkotásának  tudományos  precizitá- 
sát magasztalják  ?  Székelyről,  mivel  igazságaival 
vitatkozni  nem  tudtak,  kikiáltották,  hogy  azért 
megtámadhatatlan  képeinek  minden  vonása,  mert 
„tudományosan  ki  van  számítva."  Az  ily  kijelentés 
hódolatnak  látszott  Székely  tudása  előtt,  pedig  az 
ihlet  hiányát  akarták  vele  kifejezésre  juttatni  s  a 
tudományosság  hangoztatásának  tendenciája  érvé- 
nyesült is,  —  annyira,  hogy  utóbb,  amikor  egy- 
egy  méltatója  igazi,  őszinte  hódolatát  akarta  ki- 
fejezni a  mester  iránt,  még  akkor  is  azt  írta,  hogy 
„képein  nincs  egyetlen  vonal,  egyetlen  folt  sem, 
amely    nem    beható    mérlegelés  után  került  volna 

oda,  ahova  a  kompozíció  logikája  parancsolta." 
Ebből  annyi  mindenesetre  igaz,  hogy  Székely  ké- 
pein valóban  a  helyén  van  minden  vonal  és  min- 
den színfolt ;  a  tévedés  abban  van,  hogy  a  vona- 
lakat és  színfoltokat  nem  a  mérlegelés  és  nem  a 
logika,  hanem  a  témának  művészi  felfogása,  helyes 
látása  s  az  intuíció  lelki  képeinek  megrögzítésére 
teljesen  elegendő  technikai  készség  vetette  vászonra 
vagy  papírra.  Nem  logikus  volt  ő,  hanem  művész 
és  nem  kalkulált,  hanem  festett. 

Mint  minden  igazi  művész,  így  Székely  is  teljes 
tudatában  volt  művészi  lelke  alkotó  munkájának 
még  az  ihlet  perceiben  is ;  a  különbség  közte  és 
számtalan  más  nagy  művész  között  nem  is  ebben 
volt,  hanem  abban,  hogy  ő  számot  is  tudott  adni 
művészi  tevékenységének  minden  mozzanatáról.  Ez 
azonban  már  nem  a  művészetével  függ  össze,  ha- 
nem ez  annak  a  következménye,  hogy  neki  külön 
tehetsége  volt  önmagának,  önmaga  munkálkodá- 
sának a  megfigyelésére  is ;  nemcsak  azt  tanulmá- 
nyozta, amit  festett,  hanem  eközben  önmagát  is. 
Nagy  munkával  igen  széleskörű  pszichológiai,  esz- 
tétikai és  műtörténeti  ismeretet  szerzett  s  ezek  az 
ismeretek  képessé  tették  őt  arra,  hogy  gondola- 
tokká érjenek  benne  s  így  nyelvileg  (szóban  vagy 
írásban)  is  kifejezhetők  legyenek  azok  a  csodás 
erők,  amelyek  más,  kevésbé  művelt  társainak  lelké- 
ben csak  mint  érzések  és  ki  nem  fejezhető  impul- 
zusok élnek  és  amelyek  irányítják  a  művésznek 
ceruzát  vagy  ecsetet  tartó  kezét  az  alkotásnak 
perceiben.    Nagy    tudása    nem    oka,    hanem    csak 

szerencsés  járuléka  volt  annak,  hogy  tudott  jól 
festeni.  Másoktól  valóban  nem  is  szerezheti  meg 
a  művész  ezt  a  tudást,  csak  önmagától  és  rende- 
sen csak  akkor,  amikor  már  kész  művész. 

Székelynek  nem  is  igen  volt  kitől  tanulnia.  Mikor 
1850-ben  az  alig  15  éves  ifjú  a  szülővárosából, 
Kolozsvárról  Bécsbe  ment,  nem  is  gondolt  arra, 
hogy  festő  lesz  belőle.  Az  atyja,  aki  fogalmazó, 
majd  titkár  volt  az  erdélyi  főkormányszéknél,  mér- 
nöknek szánta  és  minden  támogatást  megvont 
tőle,  amikor  azt  hallotta,  hogy  a  fiú  a  politechni- 
kumot ott  hagyva  a  képzőművészeti  akadémiára 
iratkozott  be.  Itt  Székelynek  az  akkor  nagyhírű 
arcképfestő,  Rahl  volt  a  mestere,  de  semmi  nyoma 
annak,  hogy  Rahl,  aki  a  magyar  fiúk  közül  Lotzot 
és  Thant  annyira  kitüntette,  Székelylyel  valamit 
törődött  volna,  vagy  hogy  Székely  tőle  a  festés 
technikájának  elemein  kívül  egyebet  is  tanult  volna. 
Semmi  rokonvonás  nincs  kettejüknek  a  művészeté- 
ben. Majd  Münchenbe  került  Székely.  Pilotynak 
az  iskolájába.  Piloty  szintén  történeti  festő  volt, 
mint  Székely,  de  mily  sekélyes,  mily  gyámoltalan 
az  ő  művészi  felfogása  Székelyéhez  képest !  A  fiatal 
művész  nem  tanulhatott  Pilotytól  sem.  Es  akárhol 
keressük  a  mestereit,  sehol  sem  találjuk  meg  másutt, 
mint  önmagában,  igazi  művészi  lelkében,  jó  magyar 
szívében  és  okos  székely  fejében. 

Székely  Bertalan  legelső  sorban  történeti  festő. 
A  történeti  festészetben  két  irány  lehetséges :  az 
epikus  és  a  drámai ;  amaz  a  régibb,  kezdetlegesebb 
formáia  a  történelmi  festésnek,  —   emez  az  újabb. 

De  a  történelmi  kép  drámaiságához  korántsem  elég, 
hogy  a  kép  cselekvést  ábrázoljon.  Mert  óriási  kü- 
lönbség van  a  dráma  és  a  kép  között :  a  dráma 
a  cselekvések  egész  sorát  mutathatja  be,  míg  a  kép 
az  összes  cselekvések  közül  csak  egyetlenegyet  és 
annak  is  csak  egyetlenegy  momentumát.  A  drámá- 
ban a  tér  három  dimenziója  mellett  még  egy  negye- 
dik is  érvényesül :  az  idő.  A  kép  drámaisága  tehát 
nemcsak  azon  fordul  meg,  hogy  drámai-e  a  cselek- 
mény, amelyet  a  kép  ábrázol,  hanem  azon  is,  hogy 
az  ábrázolt  cselekményből  vájjon  a  legszerencsé- 
sebben választotta-e  ki  a  művész  azt  az  egyetlen- 
egy pillanatnyi  részt,  melyet  meg  akar  örökíteni  ? 
Esztétikusok,  akik  ennek  fontosságát  az  antik 
szobrászat  tanulmányozása  közben  már  régen  meg- 
állapították, „a  cselekvés  legtermékenyebb  pillana- 
tának" nevezik  azt  a  momentumot,  melyet  a  drá- 
maiságra törekvő  képzőművésznek  ki  kell  válasz- 
tania, hogy  azt  örökítse  meg.  Székely  is  ezt  a 
momentumot  kereste :  azt,  amelyben  a  cselekvés 
még  nem  befejezett,  de  már  teljesen  determinált 
—  amikor  már  nem  lehet  kétségünk  az  iránt,  hogy 
mi  történt  eddig  és  mi  fog  történni  ezután  ?  így 
uralkodik  az  igazi  művész  a  festészetnek  egy  pilla- 
natra korlátozottsága  felett  s  a  jelen  pillanat  mellett 
így  érvényesíti  az  éppen  most  multat  s  az  azonnal 
bekövetkezendőt. 

A  leghelyesebb  momentum  kiválasztásának  ez  a 
képessége  hiányzott  Székely  mindkét  mesteréből, 
úgy  Rahlból,  mint  Pilotyból,  teljesen  megvolt  már 
a  fiatal  Székelyben.    A  mesternek  első  nagy  képe. 


Székely  Bertalan:  Egri  nők. 

a  „Mohács"  1866-ban  már  ezzel  a  „tudással"  van 
megfestve.  Nem  a  csata  a  fontos,  ha  meg  akarjuk 
festeni,  hogy  mi  volt  Mohács,  hanem  az,  hogy  mi 
volt  a  csatavesztésnek  a  következménye.  A  legelső 
szempont,  melyből  egy  ily  tárgyú  kép  megítélendő, 
mindenesetre  az,  hogy  mennyire  juttatja  érvényre 
a  megfestett  eseménynek  történeti  jelentőségét : 
a  nemzet  és  a  kereszténység  ügyének  rettentő 
vereségét?  A  csatából  elég  annyit  megfesteni, 
amennyi  e  jelentőség  igaz  feltűntetéséhez  szüksé- 
ges. A  képen  még  folyik  a  viadal,  a  bátor  ifjú 
király  is  még  szemben  áll  az  ellenséggel,  de  már 
látjuk,  hogy  veszve  a  magyarok  ügye,  sokan  már 
a  sárban  hevernek  holtan,  mások  már  menekülnek 
és  meg  van  pecsételve  a  királynak  sorsa  is,  aki 
ha  még  nem  fut  is,  már  csak  legközelebbi  híveinek 
fölemelt  pajzsai  mögött  áll ;  egy  leterített  püspök, 
akinek  páncélja  alól  már  szivárog  a  vér  s  aki  mellett 
sárba  tiporva  a  kereszt,  —  már  megérteti,  hogy  a 
pogányság  diadalmaskodik  itt  és  a  kereszténységnek 
vesztett  ügye  van.  Tárgyát  teljesen  kifejezi  a  művész. 
A  „Mohács"-hoz  képest  Székelynek  két  előbb 
festett  történeti  képe,  a  „II.  Lajos  holttestének  meg- 
találása" és  a  „Dobozi"  csak  stúdiumnak  látszik; 
mindakét  téma  nagyon  egyszerű  és  nagyon  kicsiny 
a  „Mohács"-hoz  képest.  Igazi  művészi  hírnevét  nem 
ezek  a  történeti  képek  alapították  meg,  nem  is  az 
a  hatvanas  években  még  igen  nagy  kitüntetés, 
hogy  a  bajor  Nemzeti  Múzeum  számára  falfest- 
ményt rendeltek  nála  (,VI1.  Károly  búcsúja",  1864), 
hanem  a  „Mohács"  megfestésétől  datálódik  Székely 

Szabó  L.  s  Magyar  festőművészet.  15 

kiforrott,  megállapodott  egyéniségének  alkotó  kor- 
szaka. 1867-ben  megfesti  az  „Egri  nőket",  amint 
hősiesen  védelmezik  a  várat  a  törökök  ellen, 
(a  képet  az  egri  hölgyek  megvásárolták  a  Nemzeti 
Múzeum  számára)  és  1870-ben  „V.  László  és  Cillei"-t. 
Ez  utóbbi  valósággal  megrendítő  hatást  kelt  a 
szemlélőben.  A  gyermek-király  nevelőjének,  Ciliéi- 
nek ölébe  könyökölve  bámul  a  félmeztelen  táncos- 
nőkre, akikkel  a  lelkét  megmérgezte  gonosz  neve- 
lője, —  és  mellette  a  boros  kancsók,  melyekkel  a 
testi  szervezetét  ölték  meg ;  a  háttérben  a  kobzo- 
sok és  palotaőrök  komor,  mélabús  csoportja  a  nem- 
zet aggódását  és  szomorú  hangulatát  nagyszerűen 
juttatja  kifejezésre.  Nem  a  kis  király  itt  a  hős,  ő 
csak  áldozat,  —  az  igazi  hős  e  drámában  Ciliéi, 
akinek  kaján  karvaly-tekintete  elárulja  azon  való 
örömét,  hogy  ő  uralkodik  ezen  a  társaságon,  a 
királyon,  e  tragikus  szituáción  és  az  egész  orszá- 
gon. A  képet  megvette  a  kormány  a  Nemzeti 
Múzeum  számára  és  a  művészt  kinevezték  tanár- 
nak az  országos  minta-rajziskolához,  hogy  itthon- 
maradását  és  itthon  való  szerény  megélhetését  ezzel 
is  biztosítsák. 

A  hetvenes  évek  elején  néhány  életképet  is  fes- 
tett Székely ;  ezek  is  nagy  hatást  keltettek,  (sőt 
akadt  műtörténetíró,  Szana  Tamás,  aki  az  Apácát 
és  az  Árvát  nyilvánította  Székely  legkiválóbb  mű- 
vének I)  holott  ezek  a  jelentéktelen  témák  a  művész 
herkulesi  erejéhez  nem  is  voltak  méltók.  Egy-egy 
ötlet  e  képek  mindegyike:  az  „Árva",  aki  ruha- 
teregetés    közben    a    padláson    rátalál    anyja    arc- 

képére  és  azt  megcsókolja ;  a  „kis  comtesse",  aki 
a  hirtelen  zivatar  elől  egy  nagy  fa  alá  menekül  és 
ott  ijedten  belekapaszkodik  egy  paraszt  suhanc 
karjába,  egy  kis  fiú,  akit  leány-testvére  meg  akar 
füröszteni  a  patakban,  stb.  Ezek  az  1871 — 74-ből 
való  apróságok  mind  jól  vannak  ugyan  megkom- 
ponálva és  pompás  színhatásuk  van,  de  mégis 
inkább  csak  kenyérkereseti  művek  voltak. 

Székely  a  maga  legkiválóbb  művének  „Thököly  Imre 
menekülését"  tartotta,  melyet  1873-ban  festett  meg. 
Thököly  Istvánt  Likava  várában  ostromolja  Heister 
tábornok ;  az  öreg  vitéz  tudja,  hogy  nemsokára 
elesik  a  vár  és  érzi  halálának  a  közeledtét  is; 
kardját  átadja  fiának,  akit  emberei  egy  földalatti 
rejtekúton  kiszöktetnek  a  várból.  Az  ostrom  maga 
nincs  megfestve  a  képen.  Az  öreg  vitéz  a  vár 
udvarán  búcsúzik  fiától,  aki  már  indul  is  lefelé, 
a  sötét  űrbe  vivő  lépcsőn.  Az  egész  kép  igen  finom 
pszichológiai  tanulmány,  mely  nemcsak  az  arcok- 
ban, de  az  egész  cselekményben  is  kifejezésre  jut. 
Igen  kevés  eszközzel  igen  sokat  fejez  ki  a  művész, 
—  mindent,  amit  csak  akart.  Az  egyes  alakok  rokon- 
szenvesek, érdeklődést  keltők  és  valahogyan  meg- 
érzi a  szemlélő,  (talán  a  kard  átadásából,  talán  a 
mellékalakok  buzgó  és  hűséges  akciójából),  hogy 
itt  nem  egyéni  vagy  családi  dráma  előtt  állunk, 
hanem  hogy  van  e  jelenetnek  mélységes,  mindnyá- 
junkat érdeklő,  nemzeti  vonatkozása  is.  Brilliáns  a 
kép  megfestésének  technikája  is :  a  fény  és  az  árny 
egyensúlyozása  tökéletesnek  mondható  s  a  homályba 
rejtett  részletek  is  szépen  érvényesülnek. 

A  művész  történeti  képeinek  egyenes  folytatásai 
a  falfestményei.  1883-ban  négy  allegóriát  fest  a 
Deák-mauzóleumba ;  a  következő  évben  megfesti 
még  eléggé  nem  méltatott  gyermek-frizeit  az  opera- 
házban ;  1884 — 1885-ben,  az  országos  kiállításra 
való  tekintettel,  még  egy  történeti  képet  fest:  a 
„Zrinyi  kirohanását",  de  akkor  már  csaknem  egé- 
szen a  freskó-festésé  minden  gondolata.  Három 
éven  át  (az  1887 — 1889-iki  nyári  szünidőkben)  festi 
a  pécsi  székesegyházban  levő  falképeit,  1890 — 96- 
ban  a  budai  Mátyás-templom  falfestményeit  és 
ablakait,  1896 — 97-ben  a  kecskeméti  városháza  köz- 
gyűlési termébe  a  „Vérszerződést"  és  „l.  Ferenc 
József  koronázását".  Terveket  készít  a  vajdahunyadi 
vár  festészeti  díszítésére,  (a  csodaszarvas  re-^éjét 
akarta  itt  megfesteni)  a  budai  halász- bástya  számára 
(a  magyarok  vándorlásából  és  a  honfoglalásból) 
s  a  Szépművészeti  Múzeum  számára.  Mindezeknek 
a  gyönyörű  terveknek  a  megvalósítására  azonban 
nem  került  a  sor.  De  a  szép  tervek  mégsem  marad- 
tak csupán  Székely  művészi  álmai :  kartonjai  jó- 
részt elkészültek  és  tanúságot  tesznek  arról,  hogy 
a  művésznek  öreg  korában  sem  hanyatlott  se  a 
fantáziája,  se  abszolút  biztosságú  rajztudása. 

Mint  arcképfestő  és  mint  illusztrátor  is  művészeink 
legelső  sorában  áll  Székely.  Legrégibb  arckép- 
festménye az  1860-ból  való  önarckép,  mely  talán 
valamennyi  portraitja  között  a  legérdekeseb  tanul- 
mány. Nagyon  dicsérték  atyja  arcképét  is.  Meg- 
festette a  nagy  emberek  közül  Deákot,  Eötvöst, 
Andrássyt,  Pulszkyt,  Szalay  Lászlót,  Paulert,  Tóth 

Kálmánt,  a  polgári  társadalomból  a  pesti  Fuchs  és 
a  Tedesco  család  számos  tagját.  A  Blaskovichok 
is  több  arcképet  festettek  vele.  Mindezeknek  a 
képeknek  legnagyobb  része  1864 — 71-ből  való, 
amikor  a  művésznek  még  keményen  kellett  küz- 
denie a  létért. 

Mint  illusztrátor  1867-ben  a  királyi  pár  számára 
készített  albumba  rajzolt,  főként  a  koronázásra 
vonatkozó  dolgokat.  Petőfi  képes  kiadásához,  vala- 
mint Eötvös  költeményeihez  is  számos  illusztrációt 
készített  és  sok  rajza  jelent  meg  a  Vasárnapi 
Újságban  is. 

Székely,  aki  annyira  lelkiismeretes  volt  mint 
művész,  természetesen  mint  tanár  is  kitűnően  tel- 
jesítette hivatását.  Tanítói  egyéniségét  kitűnően 
jellemezte  képzőművészeti  társulati  emlékbeszédében 
egyik  kiváló  tanítványa.  Kőrösfői  Kriesch  Aladár. 
„Egy-egy  magyarázata,  —  mondotta  a  mesterről, 
gyakran  műtörténeti  vagy  technikai  essay-számba 
mehetett  volna,  dacára  darabos,  szakgatott,  nehéz- 
kes beszédmodorának,  mely  érdekes  ellentétben 
volt  a  mély  tartalommal.  Nem  ismertem  élő  mestert, 
ki  tanítását  —  éppen  mint  művészetét  is  —  oly 
széles  alapokra  fektetette  volna,  mint  ő.  Figyelmét 
nem  kerülte  el  semmi  probléma  és  lehet  mondani 
egész  élete  egyúttal  kísérletezés  is  volt.  Ebből  gaz- 
dag haszon  hárult  tanítványaira.  Nála  a  „technika" 
csakugyan  nem  festési  modort,  hanem  az  alkotásra 
való  készséget  vagy  annak  keresését  jelentette. 
Tanított  ő  nekünk  ember-  és  lóbonctant,  adott 
kompozíció-feladatokat,    melyeknél    a    kép    alakja 

néha  meg  volt  szabva,  máskor  meg  csak  a  szín- 
foltot kellett  keresni  vagy  a  kompozíció-vonalat. 
Megismertetett  bennünket  a  színeknek  rétegenkint 
egymás  fellett  való  százféle  alkalmazásával,  ami  a 
régi  mesterek  festésének  egyik  erénye  és  főtitka 
volt,  szemben  a  modern  eljárással,  midőn  a  kívánt 
színt  egyenesen  odakenjük.  Megtanított  festéket 
törni,  festővásznat  előkészíteni.  Ismerte  a  legkülön- 
félébb festési  eljárásokat,  stb.  Egyszóval :  mester 
volt  a  szó  legigazabb  értelmében." 

Mint  említettük.  Székely  már  1871  óta  tanára 
volt  egyetlen  képzőművészeti  iskolánknak,  a  minta- 
rajziskolának, melynek  élére  1905-ben  igazgatónak 
is  kinevezték.  Tanításai  révén  művészeti  elveiből 
több-kevesebb  mégis  csak  megvalósult  a  magyar 
festészetben,  ha  nem  is  válhatott  valóra  minden 
törekvése. 

1910-ben  meghalt  Székely  Bertalan.  Már  1911-ben 
„emlék-kiállítást"  rendeztek  müveiből  s  az  életében 
sok  mellőzésben  részesült  művészt  azóta  egyre 
jobban  méltányolják  és  műveit  egyre  többen  tanul- 
mányozzák. 


Munkácsy  Mihály. 


Az  egyetlen  magyar  festő,  aki  igazán  világ- 
hírre tett  szert  s  akinek  oly  sikere  volt,  aminőre 
alig  találunk  példát  a  művészetek  történetében. 
Művészi  szempontból  tüneményes  volt  a  pálya- 
futása, hasonlatos  az  üstököséhez,  mely  egyszerre 
megjelenik  az  égbolton,  egy  ideig  csodáljuk  ragyo- 
gását és  azután  eltűnik.  Egykor  mámorba  ejtette 
az  egész  művelt  világ  műértő  közönségét  és  ma 
(oly  kevés  idő  eltelte  után  !)  már  nemcsak  hogy 
nem  akarnak  tudni  a  nagyságáról,  de  a  kicsiny- 
lésnek és  gúnynak  legméltatlanabb  kifejezéseivel 
emlékeznek  meg  egész  művészi  egyéniségéről.  A  leg- 
ismertebb német  mükritikusok,  Gurlitt,  Muther, 
Meyer-Graefe  nemcsak  lebecsülik,  de  —  lenézik. 
Munkácsy  művészi  hírnevének  a  külföldön  egy- 
előre vége;  azoknak  az  akarata  ellenére,  akik  a 
ma  kritikáját  dominálják,  senki  sem  lehet  nagy 
művész  —  ma.  A  nagy  alkotások  azonban  nagy 
időkre  szólnak  ;  ha  majd  elnémulnak  a  „műértés" 
német  potentátjai,  akik  egész  leplezetlenül  Mun- 
kácsy „szittya"  voltán  kezdik  méltatlan  és  szellem- 
telen élcelődéseiket,  majd  szóhoz  fognak  jutni  ismét 
Munkácsy  képei  is,  —  megvárhatják  ezt  az  időt, 
mert  éppen  úgy  túl  fogják  élni  a  mai  német  kritiku- 

sokat,  mint  ahogy  túlélték  a  francia  kritika  mind- 
ama nagyságait,  akik  oly  ötletesen  és  oly  brilliáns 
stílben  tudták  fejtegetni  egy-egy  művésznek  egyéni- 
ségét, ha  előbb  egy-egy  műremeket  kaptak  — 
emlékbe.  Maga  Munkácsy  is  csak  így  szelídíthette 
meg  a  párisi  Figaro  európai  hírű  kritikusát,  Albert 
Wolfot.  Az  újabb  német  műkritika  erősen  sovi- 
niszta ;  nem  bocsáthatja  meg  a  művésznek,  hogy 
Liebből  Munkácsy  lett  és  (mint  gúnyosan  írják), 
„fölfedezte  magában  a  szittya-szívet."  Mindezek  a 
kicsinyességek  azonban  elmúlnak  s  a  művészi  igaz- 
ságok, éppen  úgy,  mint  az  erkölcsiek,  végre  is 
érvényesülnek.  A  műtörténet  egykor  még  éppen  oly 
csodálkozással  fogja  felfedezni  Munkácsyt,  mint 
amily  álmélkodással  vettek  róla  tudomást  német 
és  francia  művésztársai  első  nagy  alkotása,  a 
„Síralomház"  után.  A  művészetek  történetében 
éppen  nem  ritka  jelenség,  hogy  egy-egy  nagy 
művésznek  igazi  jelentőségét  csak  századokkal  ha- 
lála után  állapítják  meg. 

Munkácsy  művészi  és  egyéni  élete  szoros  kapcso- 
latban van  egymással ;  talán  egy  művésznél  se 
mutatkozik  a  műalkotásokban  oly  sok  reflexe  az 
egyéni  élet  eseményeinek  és  hangulatának,  mint 
Munkácsynál.  S  ha  nagy  lelki  élmények :  nagy 
szenvedések  és  nagy  sikerek  érlelik  a  művész  al- 
kotó képességét :  Munkácsy  élete  megmagyarázza 
a  művésznek  nagy  tevékenységét  s  termésének 
nagy  értékét. 

A  művész,  Lieb  Leó  Mihály  kincstári  sótiszt  és 
Reök   Cecília    harmadik    fia   Munkácson    született 

1844  február  20-án.  Családja  még  a  negyvenes 
évek  derekán  Munkácsról  Miskolcra  költözött. 
1850-ben  Munkácsynak  már  nem  élt  se  anyja,  se 
atyja;  Mihály  egyik  nagybátyjához,  Reök  István 
ügyvédhez  került  Csabára.  Gyámja  nem  tanít- 
tatta az  úricsaládból  származó  fiút,  hanem  már 
1851-ben,  alig  11  éves  korában,  asztalos-inasnak 
adta  egy  teljesen  műveletlen,  durva  és  rosszlelkű 
mesterhez,  Lángi  Mihályhoz.  1858-ban,  mint  fel- 
szabadult asztalos-legény  végre  menekülhetett  Lángi 
házából  az  élet  minden  keserűségével  már  meg- 
ismerkedett fiú.  Csabáról  Aradra  ment,  ahol  Al- 
brecht Ferdinánd  műhelyében  dolgozott  reggel  öt 
órától  késő  estig,  heti  két  forint,  vagy  a  legjobb 
esetben  harmadfél  forint  bérért.  Hat  hónapig  nem 
evett  meleg  ételt  és  végre  is  annyira  elgyengült, 
hogy  a  munkát  abbahagyva,  ismét  nagybátyjánál 
kellett  menedéket  keresnie,  aki  időközben  törvény- 
széki bíró  lett  Gyulán.  Itt  a  falon  függő  acélmet- 
metszetek  felkeltették  figyelmét ;  másolgatni  kezdte 
ezeket  a  rajzokat  s  egyik  rajza,  mely  Széchenyit 
ábrázolta,  annyira  feltűnt  a  nagybátyjának,  hogy 
egy  Fischer  nevű  rajzmesternél  taníttatni  kezdte  a 
fiút,  úgy  okoskodva,  hogy  Mihály  mint  asztalos 
csak  hasznát  fogja  látni  rajzbeli  készségének.  Fischer 
mester  műhelyében  véletlenül  megismerkedett  Mihály 
Szamossy  Elek  vándorfestővel,  aki  nagyon  meg- 
kedvelte a  szorgalmas  fiút,  folyton  bátorította  és 
tanítgatta. 

1862     elején    Szamossyt    meghívták    Uj- Aradra, 
hogy  hozza  rendbe  a  Zselénszky  grófok  régi  csa- 

ládi  képeit ;  Szamossy  magával  vitte  Mihályt  is, 
aki  mestere  útmutatásai  szerint  nagy  buzgósággal 
rajzolgatott.  Apró  genre-rajzait  egy  aradi  könyv- 
kereskedő útján  árusította  s  így  megkeresett  ha- 
vonkint  8 — 10  forintot.  Kora  reggeltől  késő  estig 
rajzolt,  gipszminták  után  és  emlékezetből ;  de  ha 
valami  mozdulatot  vagy  vonalat  nem  talált  el,  ki- 
ment az  utcára,  hogy  megfigyelje  a  járókelőket. 
Arcképeket  is  rajzolt  szénnel  —  szükségből ;  egy 
kabátért  egy  egész  szabó-családot  lerajzolt,  de  — 
mint  később  maga  is  feljegyezte  —  nem  tudott 
soha  olyan  csizmadiára  találni,  aki  egy  pár  csiz- 
mára becsülte  volna    a  művészetét. 

Aradról  Szamossyval  együtt  Buziásra  került  a 
fiatal  rajzoló,  Ormós  Zsigmondnak,  a  nagyművelt- 
ségű írónak  házához. 

Vándorútjának  következő  állomása :  Beodra.  Sza- 
mossy itt  a  Karácsonyi  grófok  régi  képeit  hozta 
rendbe,  Mihály  pedig,  akinek  a  cselédek  asztalá- 
nál a  legutolsó  helyet  juttatták,  szorgalmasan  foly- 
tatta rajztanulmányait  itt  is.  Egyik  rajzát  már 
Beodrán  is  tudta  húsz  forintért  értékesíteni.  Majd 
visszatért  ismét  nagybátyja  házához,  a  békés- 
megyei Gerendásra.  (A  Bach-korszak  beköszön- 
tése után  Reök  István  elveszítette  hivatalát  és 
gazdatiszt  lett  Apponyi  György  gróf  gerendási  bir- 
tokán.) Itt  festette  Mihály  első  képét,  amelynek 
tárgya  :  „Egy  leány  előre  hajolva,  türelmetlenül 
várakozik  valakire  a  szobában."  E  képpel  (mely 
később  a  Magyarországból  Berlinbe  került  Mitter- 
dorfer-család  birtokába  jutott),  valamint  egy  csomó 

vázlattal  Mihály  1863  szeptember  havában  Pestre 
érkezett,  hogy  itt  festőművész  váljék  belőle. 

A  nélkülözések  és  küzdelmek  nagy  iskoláját  azon- 
ban ekkor  még  korántsem  járta  ki.  Pesten  látta 
csak,  hogy  mennyit  kell  még  tanulnia  és  hogy  mily 
keserves  a  sorsa  azoknak  is,  akik  már  ismert  művé- 
szek. A  Nemzeti  Múzeum  képtárában  megismer- 
kedett Ligeti  Antallal,  aki  felismerte  a  tehetségét 
s  a  legönzetlenebb  támogatásban  részesítette  min- 
denkor, valahányszor  csak  tehette.  Ligeti  nemcsak 
tanítgatta,  hanem  arról  is  lebeszélte,  hogy  mind- 
járt pályájának  kezdetén  a  történelmi  festészettel 
próbáljon  szerencsét ;  az  egyszerűbb  életképek 
festésére  Ligeti  beszélte  rá  a  fiatal  művésznöven- 
déket, aki  német  családi  neve  mellett  most  már 
a  „Munkácsi"  nevet  is  használta.  Első  munkája, 
mely  a  tárlatra  került,  a  „Regélő  honvéd"  még 
gyenge  munka  volt  a  kivitel  tekintetében,  de  ere- 
deti felfogása  és  magyarossága  már  figyelmet  kel- 
tett. Than  Mór,  aki  éppen  úgy  pártját  fogta  a 
fiatal  művésznek,  mint  Ligeti,  szívességből  átfes- 
tette a  túlságosan  kemény  színezésű  képet  s  ebben 
az  új  alakban  a  „Regélő  honvéd"  annyira  megtet- 
szett a  Képzőművészeti  Társulat  vezetőinek,  hogy 
80  forintért  meg  is  vásárolták  s  a  tagok  között 
kisorsolták. 

Másfél  évi  pesti  nyomorgás  és  igen  szorgalmas 
rajzolgatás  után  húsz  darab  arannyal,  melyet 
Szentkirályi  Albert  előlegezett  neki  (s  amelyért  az- 
után a  Pinkóczi  Tóth  Sándor  birtokában  levő, 
„Befordultam    a  konyhára"  című  genre-képet  fes- 

tette),  1865  január  havában  Bécsbe  ment  Mun- 
kácsy, hogy  ott  folytassa  tanulmányait.  A  nagy- 
hírű Rahl  Károly  tanítványa  lett,  aki  azonban 
néhány  hónap  múlva  meghalt.  A  képzőművészeti 
főiskola  tanárai  nem  kedvelték  a  fiatal  magyar 
müvésznövendéket,  mert  nem  fogadta  meg  taná- 
csaikat. Bécsben  egy  műkereskedő  kirakatában 
1865  március  havában  meglátta  Knausnak  „Taschen- 
spieler"  című  képét,  mely  valósággal  extázisba 
ejtette ;  ettől  kezdve  évekig  arról  ábrándozott, 
hogy  hogyan  mehetne  Knaushoz  tanulni  ?  Evek 
múlva  el  is  került  Knaus  mesterhez  Düsseldorfba 
és  valóban,  Düsseldorfból  indult  el  a  hírnév  út- 
jára a  legnagyobb  magyar  festőművész.  Még  Bécs- 
ben készültek  el  „Felolvasás"  és  „Húsvéti  locso- 
lás" című  képei.  A  nyár  derekán  visszatért  Pestre, 
majd  hazament  nagybátyjához  Gerendásra.  Ott 
festette  meg  a  „Fonó  leányt",  a  „Parasztok  est- 
ebédjét" s  a  „Búsuló  betyárt,  aki  muzsikáltat  magá- 
nak harmadfél  szál  cigánnyal."  1866  február  ele- 
jén súlyos  szembajjal  került  ismét  Pestre  a  Rókus- 
kórházba,  ahol  Hirschler  dr.  hat  hét  alatt  szeren- 
csésen kigyógyította.  (Hálából  egy  genre-képet 
festett  neki  a  művész :  „Egy  egeret  űző  kutya  fel- 
dönti az  étellel  telt  vasbográcsot,  míg  a  gazd- 
asszony a  mezei  munkásoknak  integet,  hogy  kész 
az  étel,  jöjjenek  haza".) 

Ezután  festette  meg  „Petőfi  búcsúját  a  szülői 
háztól",  (ma  a  Szépművészeti  Múzeumban),  melyet 
akkoriban,  a  Petőfi-kultusz  napjaiban  igen  nagy 
tetszéssel  fogadtak.  A  lapok  nagyon  felkarolták  a 

fiatal  festőt,  aki  a  Képzőművészeti  Társulat  igen 
szerény  támogatásával  1866  október  havában  ki- 
ment Münchenbe,  hogy  ott  folytassa  tanulmányait. 
A  müncheni  akadémián  a  magyar  származású  Wag- 
ner Sándor  osztályára  került,  aki  később  ezt  írta 
Munkácsy  müncheni  tanuló-éveiről :  „Nem  mutat- 
kozott első  dolgozataiban  nagy  tehetségnek,  de 
rövid  idő  alatt  nagy  technikai  nehézségeket  küz- 
dött le  s  a  rajzban,  melyben  igen  gyenge  volt,  szi- 
lárdságra tett  szert.  Kompozícióiban  komoly,  mély 
érzést  és  feltűnő  képzelőtehetséget  tanúsított .  .  . 
A  legnagyobb  önmegtagadással,  sőt  szenvedéllyel 
dolgozott.  Rendkívül  izgatott,  nyugtalan  termé- 
szetű volt."  Munkácsy  igen  nagy  nyomorban  élt 
Münchenben  is.  „Voltak  olyan  napok,  írta,  amikor 
sóvárogva  néztem  a  rajzórákon  azokat  a  kenyér- 
morzsákat, amelyek  szenesen  hullottak  a  rajztáblá- 
ról a  földre."  Nemcsak  az  akadémián  tanult  sokat, 
(Wagnertől  főként  színezést  és  rajzot,)  hanem  a 
képtárakban  és  a  régi  mesterektől.  Rembrandt 
gyakorolta  reá  a  legmélyebb,  mindvégig  érezhető 
hatást. 

Müncheni  éveinek  legsikerültebb  alkotása :  a 
„Vihar  a  pusztán."  O  maga,  úgy  látszik,  „Árvíz" 
képét  becsülte  legtöbbre ;  ezt  küldte  el  egy  sereg 
vázlattal  Pestre,  Telepy  Károlyhoz,  a  Képzőművé- 
szeti Társulat  titkárához,  azzal  a  kéréssel,  hogy 
a  helytartótanácstól  ösztöndíjat  eszközöljön  ki  ré- 
szére. Az  alkotmányosság  beálltakor  a  helytartó- 
tanács átadta  az  új  kultusz-minisztériumnak  és 
Eötvös  József  báró  „Munkácsi  Lieb  Mihály  festesz- 


238 


növendéknek"  800  forint  ösztöndíjat  utalvá- 
nyozott. 

Ez  az  ösztöndíj  lehetővé  tette,  hogy  Munkácsy 
Parisba  is  ellátogasson.  A  Louvreban  főként  Lio- 
nardo  és  Veronese  keltette  föl  figyelmét.  Mün- 
chenbe visszatérve,  megfestette  az  „Itatást"  és 
a  „Szénás  szekeret",  a  „Honvéd-ujoncozást"  és 
a  „Lakodalmi  hívogatókat."  Ez  utóbbi  képért  már 
800  forintot  adott  egy  brünni  műkereskedő.  A  ma- 
gyar népélet  egyik  kedves  jelenetét  mutatja  be  itt 
a  művész,  tipikusan  magyar  alakokkal,  e  fajnak 
szeretetével  s  egy  mélyen  érző  szív  egész  melegsé- 
gével. A  képnek  úgy  kompozíciója,  mint  egész 
technikai  kivitele  már  a  kész  művészi  egyéniséget 
tárja  elénk. 

Munkácsy  1868  nyarán  ismét  kapott  állami  ösz- 
töndíjat és  most  már  megvalósíthatta  régi  vágyát : 
kimehetett  Düsseldorfba,  hogy  Knaus  közelében 
lehessen.  A  német  mester  azonban  eleintén  nem 
igen  bízott  a  tehetségében  és  nem  foglalkozott 
a  fiatal  magyar  művésszel.  Munkácsy  tájképeket 
festegetett  („Aratáskor",  „Szélmalom",  „Viharos 
táj")  és  németes  genre-képeket  („Regélő  vándor", 
„Ásítozó  suszterinas.") 

Művészi  pályáján  az  első  nagy  siker  hirtelen, 
egész  váratlanul  érte.  Munkácsy,  mint  apró  váz- 
latai bizonyítják,  már  régen  foglalkozott  azzal  a 
tervvel,  hogy  egy  siralomházi  jelenetet  meg  fog 
festeni.  Közölte  ezt  a  tervét  Knaus  tanárral  is, 
aki  azonban  igyekezett  lebeszélni  róla,  talán  nem 
is  azért,  mintha  a  fiatal  művész  tehetségét  a  thémá' 

hoz  kicsinylette  volna,  hanem  mert  a  síralomházat, 
e  speciálisan  magyar  dolgot  talán  el  se  tudta  kép- 
zelni. Munkácsy  azonban  mégis  hozzáfogott  a  kép 
megfestéséhez  s  amint  előrehaladt  a  munkában, 
konstatálhatta  Ligetihez  írott  egyik  levelében,  hogy 
„nagyon  tetszik  a  piktoroknak,  búcsút  járnak 
hozzá."  A  kép  valóban  olyan,  hogy  magyarázat 
nélkül  is  megérti  az  idegen  is.  A  halálraítélt,  aki- 
nek lábain  hatalmas  bilincsek  vannak,  mogorván 
néz  maga  elé :  mellette  az  asztalon  két  égő  gyertya 
között  feszület,  mögötte  szuronyos  fegyverrel  az 
őre.  Semmi  kétség  aziránt,  hogy  ez  a  szeren- 
csétlen ember  néhány  óra  múlva  már  életével  lakol 
bűneiért.  Mellette,  a  falnak  fordulva  sír  felesége, 
míg  a  mit  sem  sejtő  kis  leánykája  kíváncsian  te- 
kint reá.  A  képnek  balfelét  a  „látogatók"  töltik 
be :  a  nép  minden  osztályából  való  érdeklődők, 
nők  és  férfiak,  gyermekek  és  öregek  vegyes,  anél- 
kül azonban,  hogy  a  tér  zsúfolva  volna.  Az  egész 
társaság  földalatti,  komor  helyiségben  van,  mely 
csak  felülről  kap  pincevilágítást.  De  nemcsak  maga 
a  kép  tárgya  megkapó,  hanem  rendkívül  érdeke- 
sek és  művészi  szempontból  bevégzettek  az  egyes 
alakok  is.  A  főalak,  a  halálraítélt,  megérdemelte 
a  reá  fordított  sok  tanulmányt :  szörnyű  sorsa 
valóban  visszatükröződik  az  arcán.  Altalán  finom 
pszichológiai  megfigyelések  látszanak  meg  az  ösz- 
szes  alakok  tartásán  és  arcán.  Mindehhez  mesteri 
technika  járul :  a  legnagyobb  gonddal  megfestve 
minden  kis  részlet  s  az  egész  társaság  valósággal 
él  a  pince  levegőjében,  mely  szinte    nyomasztólag 

nehezedik  a  szemlélőre  is.  Érdekes  azonban  — 
s  ebben  rejlik  Munkácsy  nagy  művészetének  egyik 
fövonása  — ,  hogy  bár  egy  nagy  tragédiát  festett 
meg  a  művész  e  képen :  müve  nem  gyakorol  reánk 
lesújtó,  fájdalmas  hatást :  a  kivégzés  borzalmassá- 
gára nem  is  gondolunk,  —  az  igazságszolgáltatás 
erkölcsi  tisztaságát,  a  jog  és  igazság  érvényesülé- 
sének fenségét  tudja  a  művész  kifejezésre  juttatni. 
Szánjuk  a  szerencsétlen  embert,  de  érezzük  azt  is, 
hogy  sorsát  megérdemelte  s  a  legkevésbbé  sem 
háborít  fel  bennünket  az,  ami  a  megfestett  jelenet 
után  következni  fog. 

1869  karácsony  táján  készült  el  a  kép.  Mikor 
Knaus  tanár  meglátta,  így  szólt  a  művészhez : 

—  Önnek  teljesen  igaza  volt  és  én  tévedtem, 
amikor  azt  tanácsoltam,  hogy  ne  fesse  meg  ezt 
a  képet ;  de  nem  tévedek  most,  ha  a  képnek 
nagy  sikert,  megalkotójának  pedig  fényes  jövőt 
jósolok. 

A  képet  legelőször  Düsseldorfban  állította  ki  a 
művész  Conzen  műkereskedőnél.  E  kiállításról 
Leisten  düsseldorfi  tanár  harminc  év  múlva  a  követ- 
kezőket beszélte  el  : 

—  A  „Siralomház"  első  kiállítására  Conzen  mű- 
kereskedőnél úgy  emlékszem,  mintha  ma  történt 
volna.  Munkácsy  képe  mellett  Vautier  egyik  fest- 
ménye függött,  de  rá  se  néztünk ;  mily  szürke  és 
halvány  volt  a  különben  annyira  elismert  mester- 
nek a  festménye  Munkácsy  fényes,  nedvdús,  teljes 
színtónusaihoz  képest  1  Nagy,  váratlan  és  általá- 
nos volt  a  siker  ;  az  emberek  tolongtak  a  kép  előtt, 

s  a  mi  szerény  Miskánk  csodálkozott  leginkább  a 
sikeren,  amelyet  nem  is  sejtett.  Alig-  birtuk  rábeszélni, 
hogy  remek  művét  küldje  el  Parisba,  a  Salonba; 
attól  félt,  hogy  visszautasítják ! 

Amikor  azonban  egy  amerikai  műbarát  Mr.  Wil- 
staek  kétezer  tallérért  megvette  a  képet,  nem  habo- 
zott többé  Munkácsy  se :  elküldte  a  képét  Parisba, 
ahol  oly  óriási  sikere  volt,  hogy  az  addig  Paris- 
ban teljesen  ismeretlen  művész,  akinek  a  nevét  se 
hallotta  senki,  megkapta  érte  a  Sálon  aranyérmét. 
Parisban  már  hatvanezer  frankot  kínáltak  a  képért, 
de  Mr.  Wilstaek  nem  adta,  —  vitte  haza,  Phila- 
delphiába. Később,  1878-ban  a  párisi  világkiállítá- 
son a  művész  be  akarta  mutatni  ezt  a  müvét  is, 
Wilstaek  özvegye  azonban  nem  volt  hajlandó  a 
képet  odakölcsönözni.  Munkácsy  megfestette  tehát 
a  képet  még  egyszer  —  emlékezetből.  Ez  a  máso- 
dik ^.éldány  került  azután  a  budapesti  Szépművé- 
szeti Múzeumba  s  erről  készültek  a  kép  ismeretes 
reprodukciói. 

Az  első  nagy  siker  döntő  volt  Munkácsy  egész 
életére.  A  leghíresebb  párisi  műkereskedő,  Goupil, 
sietett  Düsseldorfba,  hogy  Munkácsy  minden  kész 
munkáját  és  valamirevaló  vázlatát  megvásárolja 
és  mindjárt  egy  nagy  képet  is  rendelt  nála, 
a  „Tépéscsinálókat."  Goupil  rábeszélte  Munkácsyt, 
hogy  költözzék  Parisba,  ami  azonban  csak  az  idő- 
közben kitört  német-francia  háború  után,  1872-ben 
történhetett  meg.  A  híres  műkereskedő  Parisban 
a  fiatal  művészt  bőven  ellátta  pénzzel  és  minden 
képeért  sokkal  nagyobb  összeget  fizetett  neki,  mint 

Siabó  L  :  Magyar  fcstőművéizet.  16 

aminőről  Munkácsy  még  Düsseldorfban  is  valaha 
álmodhatott  volna.  Amily  bőkezű  volt  Goupil 
Munkácsyval  szemben,  oly  becsületes  volt  a  művész 
vele  szemben.  Mindjárt  párisi  tartózkodásának  első 
évében  történt,  hogy  egyik  képére,  mely  egy  részeg 
embert  ábrázolt,  valami  jelentéktelen  részletre  vo- 
natkozó megjegyzést  tett  Goupil ;  amint  a  mű- 
kereskedő elment  a  műteremből,  Munkácsy  egy 
késsel  összedarabolta  a  képet,  amelyet  pedig  Coupil 
tizenkétezer  frankért  már  előre  megvásárolt,  és  — 
másikat  festett  helyette.  A  „Részeg  embert"  azután 
sohasem  festette  meg  Munkácsy. 

Nagyon  kínosan  készült  el  „Az  éjjeli  csavargók" 
képe  is,  különösen  a  kép  háttere.  A  művész  általá- 
ban nagyon  elégedetlen  volt  önmagával,  mert 
érezte,  sőt  tudta,  hogy  a  „Siralomház"  óriási  sikere 
őt  nagy  alkotásokra  kötelezi.  Amikor  látta,  hogy 
újabb  munkái  nem  mérkőzhetnek  a  „Siralomház"- 
zal,  csaknem  teljesen  elvesztette  önbizalmát ;  meg- 
szállta az  idegesség  és  hónapokig  sem  birt  dol- 
gozni. Egyik  barátjának.  De  Marches  bárónak  luxem- 
burgi birtokán,  Kolpachon  tért  azután  magához, 
ahol  hosszabb  pihenő  után  egyszerre  újból  kedvet 
kapott  a  munkához  s  az  egyik  szalon  falára  három 
nap  alatt  négy  tájképet  festett.  Nem  sokkal  utóbb, 
1874  augusztus  5-én  nőül  vette  az  időközben  el- 
hunyt De  Marches  báró  özvegyét.  A  nászút  után, 
amelyen  útba  ejtették  pár  napra  Magyarországot 
is,  ismét  lázas  tevékenységet  fejtett  ki  Munkácsy 
Parisban.  1874-ben  a  „Zálogházban",  1875-ben  a 
„Falu    hőse"    (most    a    kölni    múzeumban)    keltett 

nagy  feltűnést  a  párisi  Salonban.  Közben  kisebb 
képeket  is  festett.  Nagy  jövedelme,  valamint  fele- 
ségének tekintélyes  vagyona  lehetővé  tette,  hogy 
a  művész  már  1876-ben  palotát  építtethessen 
Parisban. 

Munkácsy  eddig  az  életnek  komor  jeleneteit  fes- 
tette meg :  a  szegénység  és  nyomorúság  alakjait, 
sötét  interieurökben.  Most  saját  palotájának  ké- 
nyelme, benne  az  életnek  melege  és  kellemessége 
azt  a  gondolatot  keltette  fel,  hogy  meg  fogja  fes- 
teni a  maga  mindennapi  életét,  helyesebben : 
a  maga  mindennapi  munkálkodását,  művészi  tevé- 
kenységét, így  jött  létre  a  „Műteremben"  című 
képe,  mely  a  festőt  nejével  ábrázolja  műtermé- 
ben, a  festő-állvány  előtt.  Ezt  a  képet,  mely  az 
1876-iki  párisi  Salonban  nagy  sikert  aratott,  úgy- 
nevezett „szalon-képei"  kiinduló  pontjául  tekintik. 
Maga  a  művész  is  úgy  nyilatkozott,  hogy  ez  a 
kép  adta  neki  az  impulsust  arra,  hogy  az  előkelő 
körök  társadalmi  életéből  is  fessen  képeket ;  mindaz- 
által ez  a  kép  nem  a  mester  genreképeinek,  hanem 
arcképfestészetének  kiinduló  pontja.  Genre-képei 
(Látogatás  a  betegágyas  asszonynál,  A  két  család, 
A  papa  nevenapja,  A  kis  cukortolvaj,  A  pávát 
etető  leány)  mind  művészi  értékű  és  igen  becsü- 
letesen megfestett  képek  ugyan,  de  ha  Munkácsy 
hírnevét  nem  rontották  is :  semmi  esetre  sem 
emelték.  Az  1876 — 77.  évek  nagy  termékenységé- 
ben nem  a  minőség,  hanem  csak  a  mennyiség  fel- 
uno. 
Már  1887  nyarán  elhatározta  a  mester,  hogy  egy 

történeti  genre-képet  fog  festeni.  Milton  lebegett 
a  szemei  előtt,  amint  a  vak  költő  halhatatlan  mü- 
vét, az  Elveszett  paradicsomot  leányainak  diktálja. 
Annyira  tisztában  volt  már  kezdettől  fogva  nem- 
csak tárgyának  felfogásával,  hanem  még  a  kép 
szerkezetével  is,  hogy  a  sok  tervezgetést  és  pró- 
bálgatást mellőzve,  mindjárt  a  kép  megfestéséhez 
átott.  hozzá  Más  művész  talán  erről  a  témáról  is 
nagyon  komor  képet  festett  volna :  a  főalak  világ- 
talansága  és  igen  mostoha  anyagi  helyzete  szinte 
önként  kínálkozott  arra,  hogy  ezeket  a  motívumo- 
kat emelje  ki  a  festő.  Munkácsy  azonban  nem  a 
szegény  világtalan  embert  festette  meg,  hanem  a 
nagy  költőt :  egy  halhatatlan  költeménynek  meg- 
alkotását s  az  alkotásnak  a  költő  legközvetlenebb 
környezetére  gyakorolt  hatását.  Milton  a  puritán 
voltához  illő  egyszerű  fekete  ruhában  ül  asztalánál 
és  mellére  hajtva  fejét  diktálja  fenséges  verssorait, 
melyeket  egyik  leánya  az  asztal  fölé  hajolva  papírra 
vet,  míg  a  költő  másik  két  leánya  megilletődve 
tekint  Miltonra,  nem  az  atyára,  hanem  a  költőre. 
A  jelenetben  annyi  fönség  van,  hogy  Milton  vak- 
ságára szinte  nem  is  gondol  az  ember  s  az  egy- 
szerű, polgári  interieurt  annyi  melegség  hatja  át, 
hogy  ez  az  alapjában  véve  szomorú  jelenet  ked- 
vessé változik.  A  művész  ezen  a  képen  már  csodás 
technikát  árul  el,  mely  a  ruházatok,  a  szőnyeg  és 
az  asztalterítő  bámulatos  megfestésében  nyilvánul. 
„A  mély  árnyak  korábbi  koromfeketéjébe  —  írta 
e  képről  1879 -iki  pesti  kiállítása  alkalmából  Keleti  — 
már    aranyos    derű    szivárog    át   s  a  komoly  Eilap- 

színbe  gyöngyszűrke  meleg  árnyalatok  vegyülnek, 
melyek  néhány  határozottabb  színfolt  ellentéte 
által  fokozva  leírhatatlanul  finom  és  gyönyörköd- 
tető színösszhangot  eredményeznek."  Milton,  mi- 
ként a  Siralomház,  Amerikába  került. 

Igen  nagy  a  rokonság  a  Milton-kép  és  „Mozart 
utolsó  percei"  között.  Ez  utóbbi  képet,  melyet  a 
művész  1883-ban  festett  meg,  már  megelőzte  a 
„Krisztus  Pilátus  előtt",  mely  Munkácsyt  világ- 
hírűvé tette  és  így  a  Mozart-kép  nem  is  keltett 
akkora  szenzációt,  mint  a  Pilátus-kép,  amiben 
persze  része  volt  annak  is,  hogy  nem  járta  meg 
az  európai  mütárlatokat,  hanem  csak  Parisban  volt 
kiállítva  és  megvásárlója  csakhamar  Amerikába 
vitte  ezt  is.  Mozart  utolsó  óráiban,  halálos  ágya 
mellett  előadatta  fenséges  Requiemét.  Munkácsy 
ezt  a  jelenetet  festette  meg,  a  legnemesebb  fel- 
fogással :  amint  Milton  képén  nem  a  költő  nyomorú 
állapotára,  hanem  ihlettségére  helyezte  a  súlyt,  úgy 
itt  se  a  nagy  zeneköltőnek  a  halállal  való  küzkö- 
dését,  hanem  szintén  művészi  ihletettségét  festette 
meg.  A  nagy  karosszékben  ülő,  vánkosairól  gyen- 
gén felemelkedő  költő  jobbjával  dirigál,  —  mellette 
egy  müvésztársa  veri  a  zongorát,  három  más  művész 
énekel  s  csak  a  hangszer  mögött  álló  társaság 
aggódva  várakozó  arckifejezésén  látszik  meg,  hogy 
a  halál  szelleme  már  ott  lebeg  a  művész  felett. 
Mozart  mögött  ül  kis  fia  és  a  fiú  mellett  áll  az 
anyja,  Mozart  hitvese,  aki  most  itt,  e  témában 
egészen  másodrangú  szereplő,  szinte  alig  veszi 
észre    a    szemlélő :    csak    azt    látjuk,    hogy  a  nagy 

zeneköltő  mindenről,  családjáról,  az  egész  földi 
létről  megfeledkezve  az  ihlet  szárnyain  a  fenséges 
hangok  birodalmába  emelkedett. 

Munkácsyt  vallásos  festészete  tette  világhírűvé,  — 
szabadabban  szólva :  vallásos  képeinek  elseje :  a 
„Krisztus  Pilátus  előtt."  A  vallásos  festészet  terén 
nem  is  volt  neki  más  témája,  mint  a  nagy  Krisztus- 
dráma befejezése.  Az  emberiség  történetének  e  leg- 
nagyobb eseményéből  három  jelenetet  festett  meg  : 
Krisztus  vádolását  Pilátus  előtt,  az  „Ecce  homo !" 
jelenetét  s  a  keresztrefeszítést.  A  vád,  az  ítélet  és 
a  kivégzés  nagy  trilógiája  azonban  nem  e  sorrend- 
ben készült  el :  első  volt  a  vád  jelenete,  1880 — 81- 
ben,  második  a  keresztrefeszítés  1882-ben,  míg  az 
„Ecce  homo"  jelenetre  csak  1895-ben  került  a  sor: 
ez  volt  a  művész  utolsó  képe.  A  három  téma  közül 
a  Golgotha-képnek  egy  részét,  mely  magát  a  keresz- 
ten függő  Jézust  ábrázolja  szerettei  és  a  latrok 
között,  több  ízben  megfestette  a  művész,  míg  a 
másik  két  kép  csak  egy-egy  példányban  maradt 
meg. 

A  Krisztus-trilógiáról  végítéletet  mondani  ma 
még  merész  dolog  volna ;  a  kortársak  ítéletét  azon- 
ban jól  ismerjük :  az  első  kép  tüneményes  sikere 
után  a  másodiknak  már  gyengült  a  hatása,  (talán 
azért,  mert  a  második  kép  nagyon  gyorsan  követte 
az  elsőt?)  a  harmadiknak  sikere  pedig  már  a  máso- 
dikéhoz képest  is  elenyészett,  amiben  viszont  talán 
annak  volt  nagy  része,  hogy  a  trilógiának  ez  a 
tagja  nagyon  is  sok  idő  múlva  készült  el :  csak 
akkor,  amikor    Munkácsy  művészi  nimbusa  a  kül- 

földön  már  erősen  foszladozott.  Miként  fog  ítélni 
az  utókor:  nem  tudjuk.  De  valószínű,  hogy  éppen 
úgy  túlzásnak  fogja  tartani  az  első  kép  példátlan 
sikerét,  mint  ahogyan  meg  fog  növekedni  előtte 
a  második  és  harmadik  képnek  művészi  értéke. 

Az  első  képnek  a  művész  ezt  a  címet  adta : 
„Krisztus  Pilátus  előtt".  A  mű-kritikusok,  akik 
mindent  meg  akarnak  magyarázni,  gyakran  még 
azt  is,  amit  nem  kell,  sokat  vitatkoztak  annak- 
idején azon,  hogy  a  kihallgatásnak  melyik  momen- 
tumát ábrázolja  ez  a  kép?  Talán  azt,  amikor  Pilátus 
azt  kérdi :  „Te  vagy-é  a  zsidók  királya  ?"  Jézus 
pedig  monda  néki :  „Te  mondod." 

De  nem  fontos,  hogy  mily  stádiumban  van  a  ki- 
hallgatás; az  a  lényeges,  hogy  ámbár  még  csak  a 
vádolás  momentumánál  tartunk,  már  nem  vagyunk 
kétségben  az  ítéletet  illetőleg  sem.  Bizonyos,  hogy 
ha  maga  az  ítélet  még  nincs  is  meg,  ha  talán  még 
Pilátusnak  az  agyában  sem  alakul  meg,  már  előt- 
tünk van  minden,  ami  az  ítéletet  kérlelhetetlenül, 
megmásíthatatlanul  determinálja :  előttünk  a  vádló- 
nak elszántsága,  energiája  és  ékesszólása,  melyet 
Pilátus  mellett  a  zsidó  tanácsadó  támogat,  előttünk 
a  tömegnek  pressziója:  a  népnek  gúnya  és  gyűlö- 
lete, előttünk  van  Pilátusnak  a  habozása.  Krisztus 
iránt  való  bizalmatlankodása  és  teljes  közömbös- 
sége aziránt,  hogy  ez  a  megvádolt  zsidó  életben 
maradjon-e  vagy  haljon  meg?  Az  ítélet  itt  más 
nem  lehet,  mint  halálos ;  Krisztust  itt  nemcsak 
vádolják,  de  már  el  is  ítélik  s  így  a  kép  drámailag 
is  befejezett. 

Nagyon  sokat  kommentálják  e  képen  magának 
Krisztusnak  alakját  is.  Maga  a  művész  is  nagyon 
nehezen  találta  meg  ezt  a  hagyományoktól  eltérő, 
új  Krisztus-típust.  Budapesten  1882-ben  a  képpel 
együtt  kiállította  a  művész  vázlat-tanulmányait  is, 
amelyekből  láthattuk,  hogy  mily  óriási  munkát  vég- 
zett, mielőtt  magának  a  képnek  megfestéséhez 
hozzáfogott.  Tanulmányai  között  négy  Krisztus- 
alak volt  s  a  művész  e  négy  kísérlet  után  végre 
is  egy  ötödik  típusban  állapodott  meg.  Emberi 
vagy  isteni  alaknak  fesse- e  meg  Krisztust,  —  ez 
volt  a  fő-probléma,  melynek  megoldásáról  később 
maga  a  művész  így  nyilatkozott : 

—  Jól  tudtam  és  erősen  hiszem  is,  hogy  Krisztus 
az  Istennek  fia,  —  de  én  nem  tudok  Istent  festeni, 
így  tehát  elképzeltem  a  legjobb  embert  a  világon, 
s  őt  festettem  meg. 

De  nemcsak  az  eszmei  tartalom  és  művészi  fel- 
fogás, hanem  a  művésznek  most  már  szinte  abszolút 
technikai  tudása  is  hozzájárult  a  kép  csodás  sike- 
réhez. A  festés  technikájának  nálunk  egyik  leg- 
kitűnőbb ismerője.  Keleti  Gusztáv  írta  a  Pilátus- 
kép budapesti  kiállítása  alkalmából  Munkácsyról : 
„Ö  azt  a  zománcot,  mely  az  idő  önkéntes,  de  késő 
ajándéka  szokott  lenni,  mellyel  csak  a  holtak  hír- 
nevét gyarapítja,  már  élete  korában  tudja  festékeibe 
keverni,  de  kiváltságot  rá  nem  szerezhet,  mert 
titkát  talán  maga  sem  volna  képes  versenytársaival 
közölni.  Kielégíthetetlenül  tudunk  gyönyörködni 
például  a  vádló  főpap  alakjának  s  a  Pilátus  olda- 
lán   a    nézőhöz    legközelebb    ülő    farizeusok    szín- 

pompájában.  Bárhova  tekintsünk,  a  nagy  vászon 
legszélsőbb  zugában  is,  mindenütt  a  színek  kölcsö- 
nös erőfoka,  hatálya  pontosan  ki  van  számítva; 
egyenkint  véve,  mintha  mindenik  szín  és  árnyalat 
külön  magának  akarna  virítani,  díszleni ;  erélyük, 
rendeltetésük  mindamellett  csak  együttesen  érvé- 
nyesül teljesen,  egy  magasabb  törvénynek  hódolva 
s  ez  a  magasabb  törvény,  a  cél,  az  összhatás  igéző 
harmóniája.  Rendkívül  sikerült  még  a  képben  az, 
amit  atmoszférájának,  légtávlatának  nevezünk.  Az 
alakok  könnyűden  válnak  el  egymástól,  egyik  sem 
tapad  a  másikhoz,  fény  és  levegő  áramlik  minde- 
nüvé s  azért  a  csoportozatok  és  alakok  folytonos 
mozgásban  látszanak,  amit  egy-két  bíráló  úgy 
fejezett  ki,  hogy  a  kép  alakjai  összefolynak  a  néző 
közönséggel. " 

Itthon,  Magyarországon  a  képnek  persze  még 
nagyobb  sikere  volt,  mint  a  külföldön,  mert  mi 
már  a  külföldi  nagy  diadalok  hatása  alatt  állottunk, 
mikor  ide  került  a  kép.  A  budapesti  kiállításra  el- 
jött a  művész  is,  akit  ez  alkalommal  páratlan 
ünneplésben  részesítettek. 

„A  főváros  hangulatát  az  utóbbi  napok  alatt  — 
olvassuk  a  Fővárosi  Lapok  1882  február  18-iki 
számában  —  alig  jellemezhetnők  találóbban,  mint 
ha  kövér  frázist  használva  azt  mondanók :  a  leg- 
közelebbi tíz  évre  kitörölhetjük  naptárunkból  a 
hamvazó  szerdákat,  mert  íme,  egy  hét  alatt  hitelbe 
mind  elfogyasztottuk  őket.  Ejt  éj  után,  a  mester 
tiszteletére,  aki  közöttünk  járt  itt  is,  ott  is,  tíz  helyen 
egyszerre,  fáradhatatlanul    áttáncoltunk,    muzsikál- 


250 


tünk,  poharaztunk  és  szónokoltunk,  kivilágos  ki- 
virradtig ;  s  másnap  reggeltől  estig  ugyanaz  a  nép 
ott  állt  tömegesen  a  kép  előtt,  szótlanul  vagy  csak 
halkan  suttogva  egymással,  hogy  meghatott  szív- 
vel megünnepelje  a  Krisztus  kínszenvedésének  év- 
fordulóját." 

A  „Krisztus  Pilátus  előtt"  is  Amerikába  került, 
Wanamaker,  egy  philadelphiai  gazdag  kereskedő, 
a  későbbi  posta-miniszter  vette  meg. 

A  második  Krisztus-kép,  a  „Golgotha"  a  keresztre- 
feszítést ábrázolja;  eredeti  címe  ez  volt :  „Consum- 
matum  est!"  A  kivégzés  szörnyűségeinek  már  csak 
a  vége  ez  a  kép,  amidőn  Jézus  felsóhajt :  „Befejezte- 
tett!" —  és  kileheli  lelkét.  Sámtalan  művész  meg- 
festette már  ezt  a  jelenetet  s  így  a  kép  témája  már 
nem  volt  annyira  új,  mint  a  Pilátus-képnél,  tehát 
az  új  képnek  a  hatása  sem  lehetett  már  oly  zajos, 
mint  volt  az  első  ízben.  Ehhez  még  hozzá  tehetjük, 
hogy  a  Pilátus-képnél  nemcsak  a  téma  volt  új,  ha- 
nem maga  a  művész  és  művészi  felfogás  is.  A 
Golgothánál  már  régi  volt  a  téma,  ismerős  a  művész 
és  felfogása.  A  nagy  közönség,  amelynek  ítéletében, 
sajnos,  gyakran  tapasztalunk  óriási  tévedéseket, 
bizonyos  csalódással  fogadta  a  Golgotha-képet. 
„Úton-útfélen  azt  hallom,  —  írta  Rákosi  Jenő  a  Buda- 
pesti Hírlapban  a  Golgotha  budapesti  bemutatása- 
kor, —  hogy  az  új  kép  nem  mérkőzik  elődjével, 
hogy  annak  már  tárgya  alkalmasabb  volta  is  biz- 
tosítja a  diadalt  az  új  kép  felett."  E  depresszió 
ellen  a  kritikusok  közül  azok,  akik  igazán  műértők 
voltak,  erélyesen  védelmezték  Munkácsyt;    e    köz- 

ben  azonban  elkövették  azt  a  hibát,  hogy  az  új 
képet  mindenáron  a  Pilátus-kép  fölé  akarták  emelni; 
ez  a  túlzás  azután  nem  is  keltett  bizalmat. 

A  „Golg-otha"  is  megtette  körútját  Európa  fő- 
városainak tárlatain,  de  sikere  már  sehol  sem  érte 
el  a  Pilátus-képét. 

A  Golgotha-kép  jobb  felét  (a  hóhérral  együtt, 
aki  már  az  új  képnek  a  bal  szélére  jutott)  külön 
is  megfestette  a  művész  a  drezdai  galéria  számára, 
a  képnek  a  hóhértól  jobbra  eső  részét :  a  keresztre- 
feszített Krisztust  a  sirató  asszonyokkal  pedig  külön 
még  kétszer  megfestette :  gróf  Andrássy  Gyula 
tőketerebesi  mauzóleuma  számára,  továbbá  a  fele- 
sége kolpachi  kastélyában  egy  imazsámoly  fölé. 
Mindezek  a  másolatok  többé-kevésbé  eltérnek  az 
eredetitől ;  természetesen  nem  is  keltik  azt  a  mély- 
séges hatást,  mint  az  egész  Golgotha-kép.  Hogy 
niég  ugyanazon  téma  újabb  megfestésénél  is  mily 
önálló  volt  a  mester,  mi  sem  bizonyítja  jobban, 
mint  az  Andrássy-mauzóleum  képe,  melyen  az 
egyes  fejek  megfestéséhez  külön  stúdiumokat 
végzett. 

A  harmadik  Krisztus-kép,  az  „Ecce  homo"  csak 
1895-ben  készült  el,  de  bizonyos,  hogy  a  művészt 
már  évekkel  előbb  is  foglalkoztatta  ez  a  téma. 
A  kilencvenes  évek  elején  műtermének  látogatói 
már  láthatták  a  kép  első  vázlatát,  mely  fél-élet- 
nagyságban volt  megfestve.  A  kompozíció  vázlata 
után  következett  a  modellek  kikeresése,  ami  Paris- 
ban, ahol  aránylag  igen  kevés  a  zsidó  s  azok  is 
már    assimilálva    vannak,    nem    kis    munka    volt. 

A  véletlen  azonban  segítségére  volt  a  művésznek. 
Hirsch  báró  éppen  akkoriban  foglalkozott  az  első 
argentínai  zsidó-telepek  megszervezésével  és  Parisba 
Kelet-Európából  és  Kis-Ázsiából  egész  sereg  zsidót 
gyűjtött  össze,  akik  azután  a  délamerikai  zsidó 
kolóniák  első  telepesei  lettek.  Ezek  a  zsidók  Paris 
egyik  külvárosának  zsinagógájában  szoktak  össze- 
gyűlni Istentiszteletre.  Ide  járt  ki  tehát  a  művész, 
hogy  tanulmányokat  végezzen  és  itt  találta  képé- 
nek kitűnő  zsidó  típusait. 

Munkácsy,  korábbi  Ígéretéhez  képest,  legelőször 
Budapesten  állította  ki  új  képét  a  millenniumi  ki- 
állításon, előbb  azonban  párisi  műtermében  is  köz- 
szemlére tette  ki  az  érdeklődők  számára.  A  Pilátus- 
kép nagy  sikerének  emléke  még  annyira  élt  a  párisi 
közönségben,  hogy  néhány  nap  alatt  nem  kevesebb, 
mint  hétezerötszáz  ember  vándorolt  el  Munkácsy 
műtermébe  megnézni  a  magyar  művész  új  Krisztus- 
képét. A  párisi  sajtó  egyhangú  elismeréssel  fogadta 
a  képet  és  maga  a  művész  is  nemcsak  teljesen  meg- 
volt vele  elégedve,  hanem  úgy  nyilatkozott,  hogy 
ezt  tartja  élete  legsikerültebb  munkájának. 

—  Egész  művészetemet  bele  tettem,  mondotta,  — 
azt  adtam,  amit  adhattam ! 

Bármily  sokoldalú  is  Munkácsy  művészete :  a 
művész  a  tájképfestés  iránt  nem  sok  érzéket  tanú- 
sított. Ifjúkori  képét,  a  Pusztai  vihart  nem  szá- 
mítva, csak  a  holpachi  kastély  falaira  festett  táj- 
képeket; ezek  a  vázlatok  azonban  csak  művészi 
szeszélyének  szüleményei.  Néhány  genreképén  (Há- 
rom hölgy  a  parkban.   Pávát    etető  leány)  is  van- 

nak  tájkészletek  :  erőteljes,  de  csak  vázlatos  erdő- 
tanulmányok. 

Mint  arcképfestő  bizonyára  nagyobb  sikereket 
aratott  volna,  bár  csak  néhány  arckép-tanulmá- 
nyát ismerjük.  A  hetvenes  évek  elejéről  való  két 
vázlat,  mely  de  Marches  bárót  és  feleségét  (a  ké- 
sőbbi Munkácsynét)  ábrázolja,  a  nyolcvanas  évek- 
ben megfestett  néhány  előkelő  hölgyet,  1883-ban 
Parisban  Haynald  bíborost  és  Liszt  Ferencet,  továbbá 
önmagát.  E  három  utóbbi  képen  minden  idealizá- 
lástól  mentes,  kiválóan  realisztikus  portrait-festő- 
nek  bizonyul,  de  egyiken  sem  éri  el  azt  a  művészi 
magaslatot,  amelyet  a  „Műteremben"  című,  fön- 
tebb már  említett  képén  megcsodálunk. 

Nagyon  próbára  tette  Munkácsynak,  ha  nem  is 
a  tehetségét,  de  az  akaraterejét  a  bécsi  mütörté- 
neti  múzeum  mennyezet-festménye.  A  múzeum 
lépcsőházának  mennyezetét  eredetileg  Makarttal 
akarták  megfestetni,  de  ezt  a  tervet  a  művész 
korai  halála  meghiúsította.  így  jutott  a  megbíza- 
táshoz Munkácsy,  aki  el  is  vállalta  ezt  a  nagy 
feladatot,  bár  úgy  a  kép  thémája,  mint  szerkezete 
külön  tanulmányokat  követelt  tőle.  „A  reneszánsz 
apoteózisát**  kellett  megfestenie,  tehát  egy  alle- 
gorizáló képet,  eszményi  vagy  képzeld i  alakokkal^ 
holott  Munkácsy  mindig  valóságos,  húsból  és  vér- 
ből való  alakokat  festett,  még  akkor  is,  amikor 
magát  az  Isten  fiát  kellett  megérzékítenie.  Másrészt 
Munkácsy  mindig  falon  függő  képeket  festett,  — 
a  mennyezeti  festmények  külön  perspektíváját  soha 
nem  tanulmányozta.  Az  óriási  festményt  (az  egész 

felület,  melyet  be  kellett  festenie,  körülbelül  száz 
négyszögméter  volt !)  tagoznia  is  kellett,  képzeleti 
architektúrával,  mellyel  sohasem  foglalkozott  s  ezt 
a  tagozást  a  legteljesebb  harmóniába  kellett  hozni 
a  helyiség  építészeti  részleteivel.  De  bármily  nehéz 
volt  is  a  feladat,  Munkácsy  arra  gondolt,  hogy 
a  bécsi  mütörténeti  múzeum  legnagyobb  díszét 
magyar  művész  festheti  meg  s  ez  a  nemzeti  érzés 
munkára  sarkalta.  Igen  gondos,  bár  nagyon  fá- 
rasztó előkészület  után  1889 — 90-ben  be  is  fejezte 
ezt  az  óriási  festményt,  melyen  11.  Gyula  pápa  előtt 
a  reneszánsz  művészei  dolgoznak,  míg  felettük  a 
művészetek  szárnyas  géniusai  lebegnek.  A  nagy 
mesternek  ez  az  alkotása  is  sikerült:  hibátlan  a 
perspektíva,  a  képzeleti  architektúra  teljes  harmó- 
niában van  a  terem  valóságos  építészeti  részletei- 
vel és  nem  oszlatják  el  illúzióinkat  a  szárnyas  gé- 
niuszok sem,  bár  ezek  a  nők  ugyanoly  életteljes, 
húsból  és  vérből  való  alakok,  mint  a  nagy  fest- 
ménynek többi  szereplői. 

Még  több  munkával  járt  a  „Honfoglalás"  című, 
sokat  vitatott  képének  megfestése.  Még  1882-ben 
történt,  amikor  Munkácsy  a  Pilátus-kép  kiállítása 
alkalmából  Budapesten  időzött,  hogy  a  nagy  mű- 
vész egy  ebéden,  melyet  Tisza  Kálmán  adott  a 
tiszteletére,  megígérte,  hogy  „meg  fogja  festeni  Ár- 
pádot, amint  Munkácsnál  birtokba  veszi  az  orszá- 
got." Ez  a  terve  már  akkor  általános  lelkesedést 
keltett.  Jókai  nyomban  elvitte  Munkácsyt  a  szülő- 
földjére, Munkácsra,  hogy  a  tervet  vele  „a  hely 
színén"    megbeszélje    s     néhány    nap    múlva    egy 

másik  lakomán  Jókai  pohárköszöntő  alakjában 
már  előadta  a  tervezett  kép  egész  kompozícióját 
is.  (Munkácsy  azonban  nem  úgy  festette  meg  a 
képet,  mint  ahogyan  Jókai  elképzelte.)  Mikor  a 
törvényhozás  elhatározta  a  honfoglalás  ezredik  év- 
fordulójának megünneplését,  Munkácsy  formális 
megbízást  is  kapott  arra,  bogy  az  új  országháza 
ülésterme  számára  fesse  meg  a  Honfoglalást  egy 
óriási  képen,  tizenhat  méter  széles  vásznon. 

A  művész  1891  őszén  hazajött,  hogy  nagy  képé- 
hez alkalmas  modelleket  keressen.  Október  havá- 
ban beutazta  az  erszág  egy  részét ;  járt  az  Alföl- 
dön Szentesen,  Csongrádon  és  Szolnokon,  majd 
Erdélyben  is  megfordult  Kolozs-  és  Hunyadmegyék- 
ben.  Kiment  a  pusztákra,  megjelent  a  vásárokon 
s  ahol  jellegzetes  magyar  típust  talált,  mind  le- 
fotografálta ;  régies,  tipikus  ruhadarabokat  vásá- 
rolt s  néhány  száz  fotográfiával  és  egész  kocsi- 
rakományra való  ruhával,  lószerszámmal,  fegyver- 
rel, stb.-vel  tért  vissza  Parisba.  Számos  apró  tanul- 
mányt és  nem  kevesebb,  mint  nyolc  nagy  színváz- 
latot készített  a  művész,  mielőtt  magának  a  nagy 
képnek  megalkotásához  hozzáfogott.  Az  1893.  évi 
tavaszi  Salonban  már  ki  volt  állítva  a  Honfogla- 
lás, de  korántsem  keltett  oly  nagy  feltűnést,  mint 
aminőt  a  tárgy  megérdemelt  volna ;  a  théma  na- 
gyon is  magyar  nemzeti  volt,  a  franciákat  éppen 
hevítette  a  magyar  haza  ezredéves  fennállásának 
gondolata,  mint  képet  pedig  a  Honfoglalást  nagyon 
is  nyugodtnak  és  hidegnek  ítélték.  Maga  a  művész 
se  volt    munkájával    megelégedve ;    őszintén   meg- 

vallotta,  hogy  a  kiállítás  után  fölismerte  képének 
összes  hibáit,  látta  hidegségét,  halványságát  és 
élettelenségét.  Beismerte,  hogy  összes  képei  között 
ez  sikerült  a  legkevésbbé.  Igazi  művészi  nagyságát 
azonban  éppen  az  mutatja,  hogy  e  sikertelenség 
után  se  veszítette  el  bátorságát  és  energiáját : 
a  kép  számos  részletét,  melyet  hibásnak  ítélt,  újra 
komponálta  s  új,  melegebb  és  élénkebb  színekkel 
átfestette  az  egészet.  A  képet  új  alakjában  újból 
kiállította  Parisban  s  azután  hazaküldte.  Itthon 
egyelőre  a  Nemzeti  Múzeum  nagytermében  helyez- 
ték el  a  képet ;  innen  azután  a  Szépművészeti 
Múzeumba  került  a  kép,  mert  a  terem  architektu- 
rális  szerkezete  miatt  lehetetlen  volt  a  képviselő- 
ház üléstermében  elhelyezni. 

Feltétlen  magasztaléi  éppen  úgy  vannak  a  Hon- 
foglalásnak, mint  gáncsolói.  Ez  utóbbiak  első  sor- 
ban arra  hivatkoznak,  hogy  a  kép  nem  oly  nagy- 
szerű és  fenséges,  mint  az  esemény,  amelyet  ábrá- 
zol; egyéb  nem  jut  benne  kifejezésre,  mint  az  itt 
talált  népelemeknek  meghódolása.  Amikor  Mun- 
kácsy legelőször  beszélt  c  képének  tervéről,  (Tisza 
Kálmán  ebédjén,  1882  március  1-én),  azt  mon- 
dotta, hogy  a  magyar  haza  birtokbavételét  szeretné 
megfesteni.  Hiába  módosult  azután  az  ötlet  a  hon- 
foglalás megfestésének  tervévé :  Munkácsy  mind- 
végig megmaradt  eredeti  eszméje  mellett  s  a  Hon- 
foglalás helyett  annak  befejező  momentumát  festette 
meg,  a  birtokbavételt.  Ezért  nem  az  a  Honfogla- 
lás, mint  amit  a  címe  kifejez.  Hogy  a  képnek 
mintegy  alakja  mesterien  van  csoportosítva,  hogy 

fajilag  többnyire  igen  jellegzetes  alakok,  hogy 
Árpád  alakja  valóban  fenséges,  hogy  a  szlávok 
meghódolása  történelmileg  igaz,  hogy  a  kép  per- 
spektívája mély  és  levegője  tiszta,  —  mindezt  egy 
oly  nagy  művésznél,  mint  Munkácsy,  nem  szüksé- 
ges kiemelni. 

A  Honfoglalás  után  Munkácsy  megfestette  még 
az  „Ecce  homo"-t,  amelyről  már  szólottunk.  Többi 
művészi  terveinek  megvalósításához  már  nem  lát- 
hatott hozzá,  mert  idegrendszere  megtört  s  élete 
utolsó  éveit  elborult  elmével,  minden  iránt  közö- 
nyösen élte  át.  Pedig  még  sokat  akart  alkotni. 
Utolsó  terveiből  azt  látjuk,  hogy  művészi  életének 
végén  már  csak  a  történelmi  festészet  érdekelte; 
meg  akarta  festeni  a  halálra  ítélt  Károly  angol 
királyt,  amint  búcsúzik  a  családjától,  —  Napóleont, 
amikor  Fontainebleauban  VII.  Pius  pápa  a  szemébe 
vágja :  „Komédiás !"  —  az  orleánsi  szüzet,  amint 
máglyára  viszik,  —  Zách  Feliciánt,  amint  meg- 
bosszulja leánya  becsületének  elrablását,  de  mind- 
ezek már  csak  tervezgetések  maradtak. 

Már  a  nyolcvanas  évek  eleje  óta  gyakran  bete- 
geskedett a  művész;  ideges  kimerültség  és  álmat- 
lanság kínozta,  amelyek  mibenlétével  az  orvosok 
sem  voltak  tisztában.  Később,  élete  végén  maga 
a  művész  jött  rá,  hogy  baja  tulajdonképpen  egy 
magára  hagyott,  nem  nevelt,  erkölcsi  szempontból 
éppen  nem  kifogástalan  környezetben  felnöveke- 
dett ifjú  könnyelműségének  a  késői  következmé- 
nye. A  millenniumi  kiállítás  évében  rohamosan  rosz- 
szabbodott  a  művész  egészségi  állapota.    Szó  volt 

róla,  hogfy  haza  fog-  költözni  és  itthon  a  múzeu- 
mok igazgatója  vagy  országos  felügyelője  lesz,  de 
ehelyett  már  1897  tavaszán  szanatóriumba  kellett 
vonulnia.  Mikor  belépett  a  Bonn  melletti  ende- 
nichi  szanatórium  ajtaján,  mindent  megsejtve,  de 
azért  nyugodtan  mondotta :  „Itt  fogok  meghalni !" 

Három  évig  tengődött  a  szanatóriumban.  Emlé- 
kezete csaknem  teljesen  elhagyta :  már  csak  ifjú 
korára  emlékezett  vissza.  Ha  aránylag  jól  érezte 
magát,  magyar  nótákat  dúdolgatott  vagy  fütyöré- 
szett. (Hires  nótás  és  nagy  fűttymüvész  volt  min- 
dig.) 1900  május  1-én  délben  csendesen  elszen- 
deredett. 

Nagy  porapával  temették  el  Budapesten,  de  a 
nekrológokon  túl  már  nem  igen  foglalkoztak  vele 
az  irodalomban  sem,  —  Éber  László  irt  csak  róla 
komoly  tanulmányt  az  Uj  Magyar  Szemlébe. 

